
I SKYRIUS 


ŽMOGAUS SĄMONĖS 
SUŽYDĖJIMAS 


Pradžia 


Prieš 114 milijonų metų, vieną rytą patekėjus saulei, Žemės pla- 
netoje pražydo pirmoji gėlė. Ji iškleidė žiedą, kad priimtų į save 
šviesos spindulius. Šiuo didingu įvykiu prasidėjo evoliucinė auga- 
lų transformacija. Augalai dengė Žemės paviršių jau daug milijonų 
metų. Pirmoji gėlė turbūt gyveno trumpai, o gėlės apskritai dar ilgai 
buvo retas ir izoliuotas reiškinys, nes sąlygos joms buvo nepalan- 
kios. Tačiau vieną dieną gamta peržengė lemtingą ribą, ir visą plane- 
tą užliejo spalvų bei aromatų vandenynas. Taip įvykiai būtų atrodę, 
jei juos būtų liudijęs sąmoningas stebėtojas. 

Gerokai vėliau tie delikatūs ir aromatingi augalai, kuriuos mes 
pavadinome gėlėmis, suvaidino esminį vaidmenį kitos biologinės 
rūšies evoliucijoje. Ta kita rūšis — tai žmogus. Žmonės, kai jų 
sąmonė pakankamai išsivystė, gėlėmis susižavėjo, gėlės juos ėmė 
traukti. Gėlės tikriausiai buvo pirmas dalykas, kurį žmonės ėmė 
vertinti ne praktiniais sumetimais — juk jos nebuvo būtina žmonių 
išlikimo sąlyga. Gėlės įkvėpė nesuskaičiuojamą gausybę dailininkų, 
poetų ir mistikų. Net Jėzus liepė žmonėms kontempliuoti gėles ir 
mokytis iš jų, kaip dera gyventi. O Buda, kaip skelbia viena legenda, 
kartą pasakė „nebylų pamokslą“ — jis iškėlė į viršų gėlę ir įsmeigė į ją 
žvilgsnį. Po akimirkos vienas sekėjas, vienuolis, vardu Mahakasjapa, 
pradėjo šypsotis. Jis buvo vienintelis, kuris, pasak legendos, suprato 
pamokslą. Ta šypsena (kitaip sakant, supratimas) keliavo per dvi- 
dešimt aštuonių kartų mokytojus ir galų gale tapo dzenbudizmo 
šaltiniu. 

Regėdami gėlių grožį, žmonės galėjo žvilgtelėti į savo prigimtį, ku- 
rios esminė savybė taip pat yra grožis. Tas žvilgsnis buvo nepaprastai 

svarbus žmogaus sąmonės evoliucijos įvykis. Iš jo kilo džiaugsmas 
ir meilė. Gėlės savo forma išreiškia visiškai beformę aukščiausią ir 
sakraliausią mūsų pačių esybės aspektą. Ffemeriškesnės ir delikates- 
nės nei augalai, iš kurių jos evoliucionavo, gėlės yra tarsi kitos būties 
erdvės žinianešiai, tiltas tarp fizinių formų ir beformio pasaulio. Jų 
kvapas — tai dvasios dvelksmas. Jei žodį „nušvitimas“ pavartotume 
platesne prasme, galėtume pasakyti, kad gėlės yra nušvitę augalai. 

"Tas pasakytina apie visas gyvybės formas: mineralus, augalus, gy- 
vūnus, žmones. Visų jų atstovai gali patirti nušvitimą. Tačiau tai 
įvyksta labai retai — nušvitimas yra daugiau nei evoliucinis žingsnis. 
"Tai netgi yra evoliucinio vientisumo pertraukimas, šuolis į visai kitą 
būties lygmenį, kuriame materialusis pradas turi kur kas menkesnę 
prasmę. 

Kas gali būti sunkiau ir kiečiau už akmenį, tankiausią iš visų for- 
mų? Ir vis dėlto kai kurie akmenys virto kristalais, tapo permatomi 
ir laidūs šviesai. Iš kai kurių anglies pavyzdžių, veikiant didžiuliam 
slėgiui ir aukštai temperatūrai, susiformavo deimantai, o iš kai kurių 
mineralų — kitokie brangakmeniai. 

Vienos reptilijos, labiausiai, regis, prie žemės prikaustyti gyvūnai, 
nekito milijonus metų, o kitos, sugebėjusios užsiauginti plunksnas 
ir sparnus, virto paukščiais ir nugalėjo taip ilgai jų giminę kausčiusią 
traukos jėgą. Negalėtume pasakyti, kad pastarosios teptilijos išmoko 
geriau šliaužti — ne, jos pakilo į naują lygmenį ir šliaužimo veiksmas 
joms tapo nebereikalingas apskritai. 

Nuo neatmenamų laikų gėlės, kristalai, brangieji akmenys ir 
paukščiai žmogaus dvasiai turi ypatingą reikšmę. Nors visa tai yra 
laikinos vienos Sąmonės, vieno Gyvenimo manifestacijos, jų „neže- 
miškumas“ žmones žavi ir vilioja. 

Pajutę savo pačių Buvimą, žmonės taip pat pojūčiais užčiuopia 
dieviškąjį gyvybės pradą, sąmonę, dvasią, kuri yra persmelkusi visas 
gyvybės formas, atpažįsta ją kaip savo pačių esmę ir ją myli. Tačiau 
kol toks pajautimas dar neužgimęs, žmogus regi tik išorinius pavi- 
dalus, nesuvokia, kokia yra jų esmė, taip pat jis nesuvokia ir savo 
esmės, todėl tapatinasi tik su savo fiziniu kūnu ir psichologinių sa- 
vybių rinkiniu. 

Vis dėlto žvelgdamas į gėlę, kristalą, brangųjį akmenį ar paukštį, 
tas pats žmogus, kad ir nejausdamas savo Buvimo ar jausdamas jį 
menkai, suvokia, kad šie objektai yra daugiau nei vien materija, jis 
jaučia nepaaiškinamą jų trauką bei artumą. Taip yra todėl, kad dėl 
savo „nežemiškumo“ gėlės, kristalo, brangakmenio ar paukščio Ii 
zinis pavidalas nenustelbia savyje slypinčios dvasios, o kitos formos 
tą dvasią užgožia. Išimtis čia yra naujai gimusi gyvybė: žmogaus kū- 
dikiai, žvėreliai, gyvulėliai... Jie trapūs, delikatūs, dar neįgavę tvirto 
materialaus pavidalo, dar nesuaugę su fiziniu pasauliu, todėl iš jų 
sklinda nežemiško meilumo šviesa. 

Štai dėl tų priežasčių, kai kontempliuojate gėlę, kristalą, brangųjį 
akmenį ar paukštį ir atsisiejate nuo jų kaip pavadinimus turinčių 
objektų, jūs žvelgiate į beformiškumo sferą. Tai langelis į dvasios 
pasaulį. Dėl to šios gyvybės formos buvo tokios svarbios žmogaus 
sąmonės evoliucijoje nua pat seniausių laikų. Pavyzdžiui, branga- 
kmenis lotoso žiede yra svarbiausias budizmo simbolis, o balandis 
krikščionims simbolizuoja Šventąją Dvasią. Šie simboliai ruošia dir- 
vą esmingesniam planetos sąmonės pokyčiui, kurio vykdytojai bus 
žmonių giminės atstovai. Aš kalbu apie dvasinį pabudimą, kurio 
pradžią mes jau ėmėme liudyti. 


Šios knygos tikslas 


Ar žmonija pasirengusi sąmonės virsmui, nuostabiam ir giliam 
vidiniam sužydėjimui, kurį palyginę su gėlių žydėjimu, regėtume 
tik menką ano atspindį? Ar žmonės gebės atsisakyti savo struktūriš- 
ko mąstymo, atverti sąmonę ir tapti skaidrūs it krištolas ar branga- 
kmeniai? Ar jie galės atsispirti materializmo ir materialumo traukai, 
nutraukti susitapatinimą su pavidalais, kuris laiko juos įkalinęs jų 
asmenybių viduje ir kuris yra ego pagrindas? 

Apie tokį virsmą kalbėjo ir skleidė šią žinią žmonėms didieji 
žmonijos mokymai. Žinianešiai — Buda, Jėzus ir kiti, mažiau ži- 
nomi — buvo ankstyvieji žmonijos pabudimo žiedai, retos ir bran- 
gios esybės. Tačiau anuo metu visuotinis sužydėjimas dar nebuvo 

įmanomas, todėl jų žinia buvo nesuprasta ir neretai stipriai iškrai- 
poma. Ji negalėjo permainyti daugumos žmonių elgsenos ir ją pri- 
ėmė vos vienas kitas. 

Ar dabar žmonija yra labiau pasirengusi nei ankstyvųjų mokyto- 
jų laikais? Kodėl taip turėtų atsitikti? Ką galėtų padaryti kiekvienas 
iš jūsų, siekdamas sužadinti ar pagreitinti šią vidinę permainą? Ko- 
kie požymiai apibūdina senąją ego sąmonę ir kaip atpažinti beuž- 
gimstančią naująją sąmonę? Tokius ir panašius svarbius klausimus 
nagrinėsime šioje knygoje. Svarbu tai, kad ji pati yra virsmo įrankis, 
kuris radosi iš naujosios sąmonės. 

Knyga nesiekia apkrauti jūsų nauja informacija, įtikinti jus vie- 
nais ar kitais dalykais arba įpiršti kokią nors nuomonę, o tik mėgina 
sukelti jūsų sąmonės virsmą, kitaip tariant, pabudimą. Tuo aspektu 
knyga nėra „įdomi“. „Įdomi“ reikštų tai, kad išdėstytas idėjas bei są- 
vokas galite įvertinti, mintyse jas analizuoti, sutikti su jomis ar nesu- 
tikti. Ši knyga yra apie jus. Ji arba pakeis jūsų sąmonės būseną, arba 
liks jums bereikšmė. Ji padės pabusti tik tiems, kurie tam pasirengę. 
"Toli gražu ne visi yra tokie, tačiau su kiekvienu pabudusiuoju ko- 
lektyvinė sąmonė plečiasi ir palengvina dvasinę kelionę kitiems, dar 
nepabudusiems. Jei nežinote, ką reiškia pabudimas, skaitykite šiuos 
puslapius. Tik patys pabudę, suvoksite šio žodžio reikšmę. Užtenka 
minties blykstelėjimo, kad prasidėtų negrįžtamas pabudimo vyks- 
mas. Kai kurie tą blykstelėjimą patirs dabar, paėmę į rankas šią kny- 
gą, o kai kurie net nesuvoks, kad planetoje vyksmas jau prasidėjęs. 
Vieni pajunta pabudimą per praradimą ar kančią, kiti - pabendravę 
su dvasiniu mokytoju ar perskaitę dvasinių mokymų knygą (viena 
tokių knygų yra Šios akimirkos jėga“), o galbūt bus viskas kartu. 
Jeigu jaučiate, kad pradėjote busti, skaitydami šią knygą permainas 
paspartinsite ir įtvirtinsite. 

Esminė pabudimo sąlyga yra nepabudusio savęs (kalbančio, mąs- 
tančio ir veikiančio egv) atpažinimas, taip pat atpažinimas kolektyvi- 
nio mąstymo sąlygotų procesų, kurie įtvirtina nepabudimo būseną. 


* Eckhart Tolle, Šios akimirkos jėga. Knygą 2004 metais išleido „Mijalbos“ 
leidykla. 

Štai kodėl ši knyga nagrinėja pagrindinius zg2 aspektus ir paro- 
do, kaip jie pasireiškia individualiai ir kolektyviai. Vai yra svarbu 
dėl dviejų tarpusavyje susijusių priežasčių: pirmoji yra ta, kad kol 
nesuprasite, kaip veikia jūsų ego, jūs savęs nepažinsite ir nuolatos 
klysite mėgindami su ego susitapatinti. Kitaip tariant, jus užvaldys 
jūsų tariamas „aš“. Antra, atpažinimas yra vienas iš būdų pabusti. 
Kai suvokiate savo nesąmoningumą, ima rastis sąmoningumas, o 
tai jau y7z pabudimas. Neįmanoma įveikti savo ego ir laimėti, lygiai 
kaip neįmanoma kovoti su tamsa. Viskas, ko reikia, yra sąmonės 
šviesa. O ta šviesa esate jūs. 


Paveldėtoji disfunkcija 


Kai gilinamės į senąsias religijas ir dvasines tradicijas, pastebime, 
kad po gausiais išoriniais skirtingumais slypi dvi esminės įžvalgos, 
vienijančios jas visas. Tos įžvalgos vadinamos skirtingais vardais, ta- 
čiau abi skelbia dvejopą esminę tiesą. Pirmoji tos tiesos dalis mums 
praneša, kad, būdami „normalios“ psichikos būsenos, dauguma 
žmonių gali turėti stiprų vadinamąjį disfunkcijos arba net bepro- 
tybės elementą. Ko gera, labiausiai prie šios disfunkcijos vertinimo 
kaip kolektyvinės dvasinės ligos formos priartėjo kai kurie hinduiz- 
mo mokytojai. Jie vadina tai žodžiu 2aja — iliuzijos šydu. Ramana 
Maharšis (Ramana Maharshi), vienas didžiųjų indų išminčių, kons- 
tatuoja tiesiai: „Protas yra maja.“ 

Budizme vartojami kiti terminai. Buda mokė, kad žmogaus pro- 
tas, būdamas įprastinės būsenos, kuria dukkba — tai gali būti išversta 
kaip kentėjimas, nepasitenkinimas ar tiesiog vargas. Buda sako, kad 
tai yra neatsiejama žmogiškosios būties dalis. Kad ir ką veiktumėte, 
pasak Budos, susidursite su dukkba, anksčiau ar vėliau ta būsena 
būtinai jus užklups. 

Krikščionybė skelbia, jog įprastinė kolektyvinė žmonių būsena 
yra susijusi su „pirmąja nuodėme“. Beje, 7u0dėmė — tai itin klaidin- 
gai suprantamas ir aiškinamas žodis. Pažodžiui išvertus iš senovės 
graikų kalbos, kuria parašytas Naujasis Testamentas, musidėti reiškia 

nepataikyti į taikinį, kaip lankininkas nepataiko į tikslą, taigi 2us;- 
dėti — tai nepataikyti į žmogiškosios egzistencijos esmę. Vai yra gyventi 
tamsoje, būti akliems, kentėti patiems ir kankinti kitus. Šis termi- 
nas, atmetus jo kultūrinį kontekstą ir klaidingus aiškinimus, byloja 
apie prigimtinę žmogiškosios būties disfunkciją. 

Žmonijos pasiekimai įspūdingi ir neginčytini. Esame sukūrę 
didingus muzikos, literatūros, tapybos, architektūros, skulptūros 
darbus. Mokslas ir technika pakeitė mūsų gyvenimą, leido mums 
daryti ir kurti dalykus, kurie dar prieš porą šimtų metų būtų atrodę 
lyg stebuklas. Žinoma, žmogaus proto galia didžiulė. Tačiau kaip tik 
tas protas yra paženklintas beprotybės ženklu. Mokslas ir technika 
sustiprino žalingą žmogaus proto disfunkcijos įtaką, daromą pla- 
netai, kitoms gyvybės formoms ir patiems žmonėms. XX amžiaus 
istorija yra kaip tik tas laikotarpis, kuriame disfunkcija, tas kolekty- 
vinis pamišimas, ėmė reikštis akivaizdžiausiai. Maža to - disfunkcija 
pradėjo sparčiai aštrėti. 

Pirmasis pasaulinis karas prasidėjo 1914 metais. Naikinantys ir 
žiaurūs karai, kilę iš baimės, godumo ir valdžios troškimo, buvo 
įprasti reiškiniai žmonijos istorijoje, taip pat kaip vergija, kankini- 
mai bei plačiai paplitusi prievarta, vykdoma religiniais ir ideologi- 
niais sumetimais. Žmonės dažniau nukentėdavo nuo kitų žmonių 
rankų nei nuo stichinių nelaimių. Iki 1914 metų žmogaus protas 
jau buvo išradęs ne tik vidaus degimo variklį, bet ir bombas, kul- 
kosvaidžius, povandeninius laivus, liepsnosvaidžius ir nuodingąsias 
dujas. Protas tarnaujantis beprotybei! Milijonai vyrų žuvo apkasų 
karuose Prancūzijoje ir Belgijoje dėl kelių kilometrų purvinos že- 
mės. Kai 1918 metais karas baigėsi, likę gyvi kareiviai su siaubu 
ir nenuovoka žvelgė į nuniokotą Europą ir skaičiavo aukas — žuvo 
dešimtys milijonų žmonių ir dar daugiau buvo suluošinta. Niekada 
pirmiau žmogaus beprotybė nebuvo tokia akivaizdi ir destruktyvi. 
Tačiau žmonija net nenumanė, kad tai buvo tik pradžia. 

Amžiaus pabaigoje skaičius žmonių, mirusių smurtine mirtimi 
nuo savo gentainių rankos, pasiekė per šimtą milijonų. Jie žuvo 
ne tik karuose, bet ir per masinius naikinimus, pavyzdžiui, Sovie- 
tų Sąjungoje valdant Stalinui buvo nužudyta dvidešimt milijonų 

„klasinių priešų, šnipų ir išdavikų“, o nacistinėje Vokietijoje kiek 
vėliau prasidėjo neišpasakytas Holokausto siaubas. Taip pat daugy- 
bė žmonių žuvo per nesuskaičiuojamus mažesnius valstybių viduje 
vykusius konfliktus — čia galima, pavyzdžiui, prisiminti Ispanijos 
pilietinį karą ar Kambodžos raudonųjų khmerų diktatūrą, kuri su- 
naikino ketvirtadalį tos šalies gyventojų. 

"Tereikia pasižiūrėti dienos naujienas per televizorių, kad suvok- 
tume, jog masinis pamišimas nesiliovė — jis perdavė estafetę XXI 
amžiui. Kitas kolektyvinės žmogaus proto disfunkcijos aspektas yra 
baisi prievarta, kurią žmonės nukreipė prieš kitas gyvybės formas 
ir pasaulį. Kalbu apie deguonį gaminančių miškų naikinimą, pik- 
tavališką elgesį su gyvūnais intensyviosios gyvulininkystės ūkiuose, 
upių, vandenynų ir oro taršą. Skatinami godumo, žmonės visiškai 
nesirūpina aplinka ir jeigu jų niekas nesustabdys, jie susinaikins 
patys. T 

Kolektyvinės beprotystės apraiškos sudaro didžiąją Žmonijos is- 
torijos dalį. Tai lyg ir savaime suprantama žmonijos būsena. Jei- 
gu žmonijos istorija būtų klinikinis vieno ligonio atvejis, diagnozė 
skambėtų taip: „Chroniška paranoja, patologinis polinkis žudyti, 
smurtauti ir žiauriai elgtis su tariamais priešais, kurie tėra jo paties 
ligos projekcija į išorę. Ligonis nepakaltinamas, su retais proto pra- 
šviesėjimais.“ 

Baimė, godumas ir valdžios troškimas gimdo ne tik tautų, gen- 
čių, religijų bei ideologijų konfliktus, bet ir nepaliaujamai nuodija 
asmeninius santykius. Tie neigiami veiksniai iškraipo jūsų suvo- 
kimą, žmones ir save matote kitokius, nei esate iš tikrųjų, dėl tų 
veiksnių neadekvačiai vertinate gyvenimiškas situacijas, todėl ima- 
tės klaidingų veiksmų, kurie lyg, ir privalėtų jus išvaduoti iš baimės 
gniaužtų bei patenkinti poreikį turėti daugiau, tačiau pasirodo, kad 
ego yra bedugnė kiaurymė, kurios niekaip užpildyti neįmanoma. 

Vis dėlto reikia pabrėžti, kad baimė, godumas ir valdžios troš- 
kimas nėra ta disfunkcija, apie kurią mes čia kalbame. "Tai tik giliai 
kiekvieno žmogaus prote įsišaknijusios kolektyvinės iliuzijos po- 
veikio rezultatas. Įvairūs dvasiniai mokymai liepia mums atsikra- 
tyti baimės ir troškimų, tačiau retai kam tai padaryti pasiseka, nes 

daugelio žmonių dvasinė praktika nepaliečia disfunkcijos esmės. 
Baimė, godumas ir valdžios troškimas, kaip kalbėjome, patys savai- 
me nėra disfunkcija. Pastangos tapti geresniems atrodo pagirtinos ir 
kilnios, tačiau jūs to tikslo nepasieksite, kol neįvyks jūsų sąmonės 
pokytis. Senoji sąmonė yra disfunkcijos dalis, kuri skatina norėti 
daugiau ir valdyti, galų gale — susitapatinti su savo proto sukurtu 
įvaizdžiu. Netapsite geri, vien tik mėgindami tokie būti, taigi priva- 
lote rasti gerumą, jau esantį jumyse, ir tik leisti jam atsiskleisti. O jis 
atsiskleis, jeigu įvyks esminis jūsų sąmonės pokytis. 

Komunizmo istorija, iš pradžių įkvėpta kilnių idealų, aiškiai 
rodo, kas atsitinka, kai žmonės mėgina pakeisti išorinę tikrovę — su- 
kurti naują žemę — pirmiau nepakeitę savo vidinės tikrovės, savo 
sąmonės. Jie kuria planus ir nė nenutuokia, kaip juos iškreips kie- 
kvieno žmogaus turima disfunkcija — jo ego. 


Naujojo sąmoningumo atsiradimas 


Dauguma senovės religijų bei dvasinių tradicijų skelbia tą pačią 
įžvalgą - mūsų „normalią“ psichikos būseną ženklina viena didelė 
yda. Tačiau ši bloga žinia išprovokuoja antrąją įžvalgą: žmogiškoji 
sąmonė gali patirti virsmą, o tai jau yra gerai. Hinduistų mokymuo- 
se (kai kur ir budistų) šis virsmas, pokytis, vadinamas nušvitinu. 
Jėzus mokė, kad tai yra įssigelbėjimas, o pagal budizmą tai yra kančių 
pabaiga. Šiam pokyčiui apibūdinti dar yra vartojami išsilaisvinimo ir 
pabudimo terminai. 

Didysis žmonijos pasiekimas nėra meno kūriniai, mokslas ar 
technika, o mūsų pačių disfunkcijos, beprotystės, pripažinimas. 
Tolimoje praeityje pavieniai žmonės jau tai suprato. Pirmasis toks 
žmogus, ko gera, buvo Gautama Sidharta, gyvenęs Indijoje prieš 
du tūkstančius šešis šimtus metų. Vėliau jam buvo suteiktas Budos 
titulas. (Buddha reiškia „pabudęs“.) Beveik tuo pačiu metu Kinijoje 
gyveno kitas pabudęs žmonijos mokytojas. Jo vardas buvo Lao Dzė. 
Jis užrašė savo mokymo tiesas vienoje iš išmintingiausių kada nors 


parašytų dvasinių knygų Zzo Tė Čing. 

Kai pripažįstame savo beprotystę, imame sveikti ir galime per- 
žengti ego ribas. Taigi anais tolimais laikais Žemėje užgimė naujas 
sąmonės lygmuo, pirmasis naujosios sąmonės žiedas. Lie negausus 
praregėjusieji kreipėsi į savo amžininkus, kalbėjo apic nuodėmų, 
kančią, iliuziją. Jie sakė: „Pažvelkite, kaip jūs gyvenate. Ar matote, 
ką darote, kokias kančias sukeliate?“ Jie skelbė pabudimą iš kolekty 
vinio „normalios“ egzistencijos košmaro ir rodė kelią. 

Pasaulis dar nebuvo pasirengęs jų priimti, vis dėlto jie buvo ne- 
paprastai svarbūs žmonių pabudimo istorijoje. Žinoma, amžininkai 
pirmųjų mokytojų nesuprato, nesuprato jų ir vėlesnės kartos. Įtai- 
gūs, bet nesudėtingi jų mokymai buvo iškraipomi ir kartais klaidin- 
gai aiškinami net pačių mokinių. Amžiams bėgant, atsirado gausių 
prierašų, neturėjusių nieko bendra su pirminiais mokymais; jie tik 
atskleidė visišką žmonių nesupratingumą. Kai kuriuos mokytojus 
išjuokė, išplūdo ar nužudė, kitus garbino lyg dievus. Mokymai, aiš- 
kinę apie proto disfunkciją, nurodę kelią, kaip atsisakyti kolektyvi- 
nės beprotystės, buvo iškraipyti ir galiausiai patys tapo beprotystės 
ir pamišimo dalimi. 

"Taigi religija iš esmės ėmė skaldyti, užuot vienijusi. Užuot nu- 
malšinusi prievartą ir neapykantą, ji pagimdė dar daugiau prie- 
vartos ir neapykantos, dar labiau suskaldė žmoniją; skilo net patys 
tikėjimai. Religija tapo ideologija, tikėjimo sistema, kuri tiko žmo- 
nėms — šie galėjo ja pasinaudoti, idant sustiprintų savo klaidingą 
„aš“ pajautimą. Prisidengę religija, žmonės galėjo jaustis „teisūs“, 
o kitus laikyti „paklydėliais“. Tokiu būdu jie įtvirtindavo savo kaip 
teisuolių tapatybę (visi kiti buvo neteisūs, bedieviai, priešai) ir nere- 
tai tuo pateisindavo žmonių žudynes. Žmogus sukūrė „dievą“ tokį, 
koks buvo pats. Tai, kas amžina, be pabaigos, neįvardijama, buvo 
paversta proto stabu, kurį visi privalėjo tikėti ir garbinti kaip „savo“ 
ar „mūsų“ dievą. 

Ir vis dėlto... vis dėlto... kad ir kokios beprotybės buvo vykdomos 
įvairių religijų vardu, Tiesa, kurią jos skelbė, tebešviečia. Nors ir 
blausi, ji prasismelkia pro daugiasluoksnę iškraipymų ir klaidingų 
interpretacijų uždangą. Tačiau jūs tos Tiesos nesuvoksite, jei pir- 
miau nerasite jos savyje. Pasaulyje visais laikais atsirasdavo vienas 

kitas žmogus, kuris patirdavo sąmonės virsmą ir todėl sugebėdavo 
išgirsti tikrąją religijų skelbiamą žinią. Tačiau siekdami apibūdinti 
nekonceptualią, ne minčių sukurtą Tiesą, tokie žmonės pasitelkda- 
vo savo religijų koncepcijas. 

Šių vyrų ir moterų dėka šalia pagrindinių religijų susiformavo 
mokyklos, arba judėjimai, kurie ne tik dar kartą atrado, bet kai ku- 
riais atvejais net sustiprino pradinio mokymo šviesą. Pavyzdžiui, 
ankstyvojoje ir viduramžių krikščionybėje atsirado gnosticizmas ir 
misticizmas, islamo religijoje — sufizmas, judaizme — hasidizmas ir 
kabala, hinduizme — advaita vedantos mokymas, budizme — dzenas 
ir dzogčenas. Dauguma šių mokyklų griovė nusistovėjusias šventų- 
jų garbinimo tradicijas, sluoksnis po sluoksnio naikino pražūtingas 
konceptualumo ir mentalinių vaizdinių struktūras. Religijų hierar- 
chai jas vertino įtariai ar net priešiškai. Kitaip nei vyraujančios reli- 
gijų kryptys, tų mokyklų mokymai akcentavo vidinį virsmą ir naujo 
suvokimo būtinybę. Kaip tik per šias ezoterines mokyklas, ar ju- 
dėjimus, pagrindinės religijos atgavo keičiamąją pirminių mokymų 
galią, nors daugeliu atvejų jie buvo prieinami tik nedidelei žmonių 
grupei. Sekėjų atsirasdavo per mažai, kad jie būtų galėję daryti bent 
kiek didesnę įtaką įsišaknijusiam kolektyviniam daugumos nesąmo- 
ningumui. Laikui bėgant, kai kurios iš minėtų mokyklų pačios tapo 
per daug konceptualios, kad išsaugotų savo tikrąją galią. 


Dvasingumas ir religija 


Koks yra oficialiųjų religijų vaidmuo formuojant naująją sąmo- 
nę? Daugelis žmonių jau supranta skirtumą tarp dvasingumo ir 
religijos. Jie suvokia, kad tikėjimo — minčių rinkinio, kurį laikote 
absoliučia tiesa — išpažinimas dar nepadaro jų dvasingų, nesvarbu, 
kokiai religijai jie priklausytų. Iš tikrųjų kuo daugiau minčių (įsi- 
tikinimų) priimate ir su jomis susitapatinate, tuo labiau nutolstate 
nuo dvasingumo lygmens savyje. Daug „tikinčiųjų“ yra įstrigę ties 
tuo lygmeniu. Jie prilygina tiesą minčiai, o kadangi yra visiškai susi- 
tapatinę su mintimi (savo protu), tai siekia tapti vienvaldžiais tiesos 

savininkais — tokiu būdu jie nesąmoningai gina savo tapatybę. Tie 
žmonės nesuvokia, koks ribotas yra protas. Jei netikėsite ir nemąsty- 
site, kaip mąsto ar tiki jie, jų akyse būsite paklydėliai, o netolimoje 
praeityje tai būtų buvusi priežastis jus nužudyti. Kai kas, beje, žudo 
iki šiol. 

Naujasis dvasingumas, skatinantis sąmonės virsmą, dabar daž- 
niausiai gimsta ir egzistuoja atskirai nuo veikiančių oficialių religinių 
sistemų. (Žinoma, net tikėjimuose, kuriuose vyrauja protas, esama 
dvasingumo apraiškų, nors religinių institucijų hierarchai išsigandę 
stengiasi tas apraiškas užgniaužti.) Dvasingumo suklestėjimas šalia 
bažnytinių dogmų yra visiškai naujas reiškinys. Praeityje tai būtų 
buvę nesuvokiama, ypač Vakaruose, proto valdomoje aplinkoje, kur 
Krikščionių bažnyčia turėjo absoliučias teises į dvasingumą. Niekas 
negalėjo kalbėti apie dvasinius dalykus ar išleisti ta tema knygos, jei 
tam nepritardavo Bažnyčia, g jei vis dėlto kas nors drįsdavo tai pa- 
daryti, būdavo greitai nutildytas. Dabar kai kuriose Bažnyčiose ir ti- 
kėjimuose pastebimi pokyčių ženklai. Tai šildo širdį; verta padėkoti 
net už menkiausią atvirumo požymį, pavyzdžiui, tokį, kokį parodė 
popiežius Jonas Paulius II, aplankęs mečetę ir sinagogą. 

Iš dalies dėl dvasinių mokymų, egzistuojančių šalia oficialiųjų 
religijų, taip pat dėl Rytų išminties įtakos vis daugiau tradicinių 
religijų sekėjų nebesitapatina su griežtomis tikėjimo formomis bei 
dogmomis ir atranda tikėjimo gelmes savyje. (Įžvelgę tas gelmes sa- 
vyje, jie aptinka jas ir tradicinėje religijoje.) Jie suvokia, kad žmo- 
gaus „dvasingumas“ neturi nieko bendra su jo formaliu tikėjimu ir 
remiasi tik jo sągmoningumu. Toks suvokimas lemia, kaip jie funkci- 
onuoja šiame pasaulyje ir kaip bendrauja su kitais žmonėmis. 

Neįžvelgiantys, kas yra anapus formų, dar labiau įstringa savo 
tikėjimo, kitaip tariant, savo proto, ribose. Šiuo metu mes stebime 
ne tik nepaprastą sąmonės atgimimą — taip pat daugėja žmonių, 
kuriuos vis tvirčiau supančioja ego. Kai kurios religinės instituci- 
jos naujajai sąmonei atsivers, tačiau bus ir tokių, kurios sugriežtins 
savo dogmas ir liks dalimi proto struktūrų, padėsiančių kolektyvi- 
niam ego ginti savo pozicijas ir priešintis permainoms. Kai kurios 
Bažnyčios, sektos, kultai ar religiniai judėjimai iš esmės yra ko- 

lektyvinio ego įsikūnijimai, nedalomai susiję su savo proto sukurta 
pozicija; tas pat pasakytina ir apie didžiąją dalį politinių ideologijų 
sekėjų — tai žmonės, nepripažįstantys jokių alternatyvių tikrovės 
interpretacijų. 

Tačiau ego lemta išnykti, visos jo valdomos sustabarėjusios struk- 
tūros, religinės ar kitokio pobūdžio institucijos, korporacijos ar 
vyriausybės, kad ir kokios įsigalėjusios būtų, žlugs iš vidaus. Kon- 
servatyviausios struktūros, aršiausiai besipriešinančios pokyčiams, 
nunyks pirmiausia. Tą liudija buvusi Sovietų Sąjunga ir jos komu- 
nistinė ideologija. Kad ir kokia stipri bei monolitinė atrodė sovietų 
valstybė, po kelių dešimčių gyvavimo metų ji subyrėjo draskoma 
vidinių prieštaravimų. Šito niekas nebuvo numatęs. Visi buvo tie- 
siog priblokšti. Tačiau tokių staigmenų bus daug. 


Virsmo būtinybė 


Krizės akivaizdoje, kai esama pasaulio tvarka, žmonių bendra- 
vimas ir jų santykis su gamta kelia visuotinį pavojų, kai žmoniją 
kamuoja neįveikiamos problemos, tampa aišku, kad ir atskiri in- 
dividai, ir visa jų padermė arba turės išnykti, arba atlikti evoliucinį 
šuolį ir įveikti savo būsenos ribotumus. 

Manoma, kad gyvybė pirmiausia atsirado vandenyje. Sausumo- 
je dar nebuvo gyvūnų, o vandenyne jau knibždėjo įvairių gyvybės 
formų. Vėliau vienas iš vandens padarų išdrįso išlipti į sausumą. 
Galbūt iš pradžių jis pašliaužė tik kelis centimetrus, o paskui, iš- 
vargintas milžiniškos žemės traukos, grįžo į vandenį, kur trauka 
beveik nejuntama ir kur egzistuoti tada buvo lengviau. Tačiau jis 
pabandė vėl, paskui — dar kartą... ir taip po truputį prisitaikė gy- 
venti ant žemės, pelekų vietoje jam užaugo kojos, žiaunų vietoje 
išsivystė plaučiai. Sunku patikėti, kad vandens gyvūnai būtų ri- 
zikavę, veržęsi į tokią svetimą jiems aplinką ir patyrę evoliucinį 
virsmą, jei dėl tam tikros kritinės situacijos jie nebūtų buvę pri- 
versti pasielgti būtent taip. Galbūt koks nors didžiulis vandens 
plotas buvo atkirstas nuo pasaulio vandenyno ir vanduo jame per 

tūkstančius metų pamažu sunyko — tai privertė žuvis palikti savo 
arealus ir evoliucionuoti. 

Tokia pat krizė dabar smogė ir mums. Ji kelia grėsmę, ir mes tu 
rime tą iššūkį priimti. Jau daugiau kaip prieš du su puse tūkstančio 
metų senovės mokytojų atpažinta žmogaus proto disfunkcija, su 
stiprinta šiuolaikinio mokslo ir technikos laimėjimų, ėmė kėsintis į 
visą mūsų planetą. Dar visai neseniai apie žmogaus sąmonės virsmo 
būtinybę (taip pat numatytą senovės mokytojų) visame pasaulyje 
kalbėjo vos vienas kitas įvairių religijų ir kultūrų atstovas. Žmogaus 
sąmonė dar nebuvo pradėjusi skleistis — tam dar nebuvo visų reikia- 
mų sąlygų. 

"Tačiau žymi dalis žemės gyventojų greitai suvoks (jei dar to nesu- 
vokė), kad žmonijai reikia labai ryžtingai pasirinkti: evoliucionuoti 
arba mirti. O kita žmonijos dalis, maža, bet sparčiai besiplečianti, 
jau patiria ssnų mąstymo modelių žlugimą ir naujos sąmonės užgi- 
mimą. 

Tai, kas dabar užgimsta, nėra nauja tikėjimo sistema, nauja reli- 
gija, dvasinė ideologija ar mitologija. Mitologijų, dvasinių ideolo- 
gijų ir tikėjimų laikas baigiasi. Tas pokytis palies gilesnius klodus, 
nei jūsų proto ar minčių turinys. Naujosios sąmonės ištakos bus 
minties transcendencija, gebėjimas pakilti virš proto ir naujo ma- 
tmens suvokimas savyje — matmens, kuris gerokai platesnis nei min- 
tis. Tuomet liausitės tapatinęsi su nepertaukiamu mąstymo srautu ir 
nebeieškosite jame savojo „aš“, kaip kad buvo iki šiol. Koks palen- 
gvėjimas suvokti, kad „balsas mano galvoje“ nesu aš pats! O kas aš 
tada esu? Tas, kuris tai mato. Suvokimas, atsirandantis pirmiau nei 
mintis, erdvė, kurioje užgimsta mintys ir emocijos. 

Ego yra ne kas kita, kaip susitapatinimas su forma, visų pir- 
ma — minties forma. Jeigu blogis yra realus (o jis realus santykinai, 
ne absoliučiai), jį galima ir apibrėžti: tai visiškas susitapatinimas su 
formomis: fizine forma, mąstymo forma ir emocijų forma. Tokios 
tapatybės rezultatas yra absoliutus savo ryšio su visuma (su kitais 
žmonėmis ir su Šaltiniu) nesuvokimas. Šis užmaršumas yra prigim- 
tinė nuodėmė, iš jos kyla kančia ir iliuzija. Kai tokia visiškos atskir- 
ties iliuzija daro įtaką mūsų mintims, žodžiams ar veiksmams, kokį 

pasaulį mes galime sukurti? Norėdami rasti atsakymą, pastebėkite, 
kaip žmonės bendrauja vieni su kitais, paskaitykite istorijos vadovėlį 
ar tiesiog; pažiūrėkite televizijos žinių laidą. 

Jei žmogaus mąstymas liks nepakitęs, mes ir toliau iš naujo kur- 
sime vis tą patį pasaulį, tą patį blogį, tą pačią disfunkciją. 


Naujasis dangus ir naujoji žemė 


Šios knygos pavadinimą įkvėpė Biblijos pranašystė, kuri šiuo 
metu aktuali labiau nei bet kada anksčiau. Ji sutinkama Senajame 
ir Naujajame Testamente ir skelbia egzistuojančios pasaulio tvarkos 
žlugimą, „naujojo dangaus ir naujosios žemės“ atsiradimą. Reikia 
suprasti, kad dangus šiame kontekste yra ne vieta, o sąmonės gelmės. 
Tai ezoterinė žodžio reikšmė, kuri sutampa su Jėzaus mokymais. O 
žemė čia yra išorinė forma, kuri visada atspindi vidų. Kolektyvi- 
nė žmonių sąmonė ir gyvenimas žemėje yra susiję vidiniais saitais. 
„Naujasis dangus“ — tai patyrusi virsmą žmogaus sąmonė, 0 „naujoji 
žemė“ yra to virsmo atspindys fizinėse formose, pavidaluose. Kadangi 
žmogaus gyvenimas ir jo sąmonė yra susiję su visos planetos būtimi, 
nykstant senajai žmonių sąmonei, daugelyje pasaulio vietų prasi- 
dės dideli geografiniai ir klimato pokyčiai, kai kur jie pastebimi jau 
šiandien. 


II SKYRIUS 

Žodžiai, ištarti balsu ar mintyse, gali jus tiesiog užkerėti. Jūs len- 
gvai paskęstate juose, žodžiai hipnotizuoja, jūs besąlygiškai tikite, 
kad ką nors pavadinę žodžiu jau žinote, kas tai yra. Tačiau tai ne- 
tiesa. Jūs tik paslėpėte paslaptį po etikete. Kad ir apie ką kalbėtu- 
mėte — apie paukštį, medį, kelio akmenį ar žmogų — tai yra abso- 
liučiai nepažinūs ir neišmatuojamai gilūs dalykai. Tai, ką priimame, 
patiriame, apie ką galvojame, tėra tikrovės paviršius, mažesnis nei 
ledkalnio viršūnė. Ė 

Po tuo paviršiumi viskas susiję ne tik tarpusavyje, bet ir su Šal- 
tiniu, iš kurio kilusi visa gyvybė. Kelią atgal į jį, į save, į Dievą 
jums gali parodyti net akmuo, o tuo labiau — gėlė ar paukštis. Kai 
žvelgiate į tuos daiktus ar laikote juos rankose /eisdami jiems tiesiog 
būti, neklijuodami žodinių etikečių, jus apima pagarbios baimės ir 
nuostabos jausmas. Daiktų esmė nebyliai praneša jums apie save ir 
atspindi jūsų pačių tikrąją esybę. Tokius potyrius išgyvena didieji 
menininkai ir užfiksuoja juos savo kūriniuose. Van Gogas niekada 
nesakė: „Tai tik sena kėdė“. Jis žiūrėjo į ją, žiūrėjo, žiūrėjo... jis jautė 
kėdės Buvimą. O tada paėmė į rankas teptuką... Tokios kėdės kaip 
daikto kaina buvo keli doleriai, o jos atvaizdas drobėje šiandien ver- 
tinamas maždaug dvidešimt penkiais milijonais. 

Kai neuždengiate pasaulio žodžiais ir etiketėmis, jūsų gyvenimas 
prisipildo stebuklo — to stebuklo, kurį žmonija prarado prieš daug 
metų, kai pateko į savo minčių nelaisvę, užuot tas mintis valdžiusi. 
Gyvenimas, patyręs stebuklą, atsinaujina, tampa tyras, už žodžių, pa- 
vadinimų ir įvaizdžių jūs pajuntate savo tikrąją esybę. Kad tai įvyktų, 
turite išlaisvinti savojo „aš“, savojo Buvimo pojūtį iš daiktų sumaiš- 
ties, nebesitapatinti su ja. Apie tokį išsilaisvinimą kalba ši knyga. 

Kuo greičiau prikabinate žmonėms, daiktams ir situacijoms eti- 
ketes, tuo skurdesnė ir be gyvybės tampa jūsų tikrovė, jūs liaujatės 
regėję stebuklą, nepaliaujamai vykstantį aplink jus ir jumyse. Tam- 
pate protingi, tačiau prarandate išmintį, džiaugsmą, meilę, kūrybin- 
gumą. Visa tai prapuola protarpyje tarp suvokimo ir interpretacijų. 
Žinoma, žodžiai ir mintys mums reikalingi. Jie turi savo grožį. Ta- 
čiau argi turime tapti jų belaisviais? 

Žodžiai sutraukia tikrovę iki tokio matmens, kurį geba užčiuopti 
žmogaus protas. Tas matmuo nėra labai didelis. Kalbą sudaro penki 
pagrindiniai garsai, kuriuos generuoja balso stygos. Tie garsai žymi- 
mi balsėmis a, e, į, 0, w. Kiti garsai yra priebalsiai, kuriuos sukuria 
oro pasipriešinimas kalbos padarguose, jie žymimi priebalsėmis s, 
f. gir taip toliau. Ar tikrai manote, kad šių garsų kombinacijomis 
galite išreikšti savo esybę, paaiškinti, kas esate, koks visatos tikslas, 
ar net apibūdinti, kas iš tikrųjų yra medis ar akmuo? 


Iliuzinis „aš“ 


Žodis „aš“ įkūnija ir didžiausią klaidą, ir giliausią tiesą — pri- 
klausomai nuo to, kaip mes šį žodį vartosime. Įprastoje vartosenoje 
tai net tik vienas labiausiai paplitusių žodžių (drauge su „man“ ir 
„mano“), bet ir labiausiai klaidinantis. Žodis „aš“ išreiškia prigim- 
tinę savivokos klaidą, iliuzinį tapatumo pojūtį. Tai yra ego. Iliuzinis 
„aš“ pojūtis, kaip sakė Albertas Einšteinas, gebėjęs giliau pažvelgti 
į erdvės ir laiko tikrovę bei žmogaus prigimtį, yra „optinė sąmonės 
apgaulė“. Toji iliuzinė savastis vėliau tampa visų aiškinimų pagrin- 
du, tiksliau, klaidingu tikrovės, mąstymo procesų, bendravimo bei 
santykių interpretavimu. Visa jūsų tikrovė tampa pirminės iliuzijos 
atspindžiu. 

Vis dėlto jei iliuziją vertinsite kaip iliuziją, ji išsisklaidys. Tai gera 
žinia. Iliuzijos atpažinimas yra jos pabaiga. Jos išlikimas priklauso 
nuo jūsų tikrovės suvokimo. Jeigu sugebėsite suprasti, kas jūs 2e- 
sate, tai atsakymas, kas jūs esate, ateis savaime. Kaip tik taip ir atsi- 
tiks, kada jūs lėtai ir atidžiai perskaitysite šį ir tolesnį skyrių, kurie 

nagrinėja netikrojo „aš“ struktūrą, vadinamą ego. Kokia yra to neti- 
krojo „aš“ prigimtis? 

"Tai, ką jūs paprastai vadinate „aš“, nesate jūs. Dėl absurdiško 
redukcionizmo veiksmo (kai sudėtingi dalykai skaidomi į paprastes- 
nes sudėtines dalis) nesibaigiantis savęs pažinimas yra painiojamas 
su žodžiu „aš“ , išreikštu balsu arba mintimis, ar su bet kuo, kas 
tapatinama su „aš“. Tad ką gi žymi žodis „aš“ ir susiję žodžiai „man“, 
„Mano“? 

Kai vaikas sužino, kad tėvų balsu ištartų garsų seka yra jo arba 
jos vardas, tai ima lyginti tą žodį, tapusį mintimi, su tuo, kas jis 
yra. Tuo laikotarpiu kai kurie vaikai kalba apie save trečiuoju as- 
meniu. Pavyzdžiui, taip: „Džonis yra alkanas.“ Netrukus jie sužino 
apie stebuklingąjį „aš“ ir sutapatina jį su savo vardu, kurį mintyse 
jau būna sutapatinę su tuo, kas jie yra („Aš esu Džonis“). Vėliau 
atsiranda daugiau minčių, kyrios susilieja su pradine „aš“ mintimi. 
Kitas žingsnis būna mintys apie „mane“ ir „mano“, padedančios 
išskirti daiktus, susijusius su „aš“. Vyksta objektų identifikacija, 
daiktų tyrinėjimas, o galiausiai vaikas su jais ima sieti savo tapatybę. 
Kada sulūžta „mano“ žaislas arba kas nors jį atima, patiriami stiprūs 
išgyvenimai. Taip įvyksta ne todėl, kad žaislas turi ypatingą vertę — 
vaikas labai greitai praras susidomėjimą juo ir imsis kitų žaislų ar 
daiktų — bet dėl minties apie „mano . Žaislas tapo besivystančio 
vaiko „aš“ dalimi. Netekęs žaislo, jis neteko dalies savęs. 

Vaikui augant, pirminę „aš“ mintį (idėją) papildo kitos: atsiranda 
mintys apie lytį, nuosavybę, apie savo kūną, tautybę, rasę, religiją, 
profesiją. Kitos sritys, su kuriomis tapatinamas „aš“, yra vaidme- 
nys (motinos vaidmuo, tėvo vaidmuo, vyro, žmonos ir taip toliau), 
sukauptos žinios ar turimos nuomonės, simpatijos ir antipatijos, 
prisiminimai apie „save“, faktai, kuriuos prisiminus galima tiksliau 
save charakterizuoti kaip „aš ir mano istorija“. Tai yra tik keli daly- 
kai, kurie padeda žmonėms apsibrėžti savo tapatybę. Visa tai — ne 
daugiau nei mintys, kurias krūvoje šiaip taip išlaiko jų sąsajos su 
„aš“ idėja. Kai sakote „aš“, tai kalbate apie tam tikrą proto sukurtą 
konstrukciją. Dar tiksliau: tardami „aš“ arba galvodami apie save 
kaip „aš“, dažniausiai kalbate ar galvojate ne jūs, o ta jūsų proto 

konstrukcija, tai yra jūsų ego. Dvasiškai pabudę ir toliau vartojate 
žodį „aš“, bet tada jis sklinda iš gilesnių jūsų esybės klodų. 

Daugelis žmonių tapatinasi su nesiliaujančiu minčių srautu, 
nuolatiniu mąstymu, kuris didžiąja dalimi yra pasikartojantis ir be- 
tikslis. Jų „aš“ negali egzistuoti atskirai, šalia mąstymo proceso ir jį 
lydinčių emocijų. Tai reiškia, kad žmonės yra dvasiškai nesąmonin- 
gi. Kai jiems kas nors pasako, kad jų galvoje skamba ir niekada ne- 
nutyla balsas, jie nustemba („Koks balsas?“) arba supykę tai neigia, 
tačiau neigia ne jie, o tas pats balsas, mąstytojas, minčių kūrėjas. 
Galima sakyti, kad juos yra užvaldžiusi svetima esybė. 

Žmonės dažnai negali pamiršti to pirmojo karto, kai sugebėjo 
atsiriboti nuo savo minčių ir akimirką patyrė tapatybės virsmą — 
užuot tapatinęsi su protu, jie staiga ima tapatintis su proto fone 
esančia sąmone. Kartais tas virsmas būna toks subtilus, kad žmo- 
gus tik pajunta netikėtą džiaugsmo ir ramybės antplūdį, o kodėl tai 
vyksta, jis nežino. 


Balsas galvoje 


Pirmasis sąmonės blykstelėjimas man pasireiškė tada, kai buvau 
pirmo kurso studentas Londono universitete. Dukart per savaitę 
važiuodavau metro į universiteto biblioteką, paprastai apie devintą 
ryto, kai baigdavosi piko valanda. Kartą priešais mane atsisėdo kokių 
dvidešimt trejų metų mergina. Buvau pastebėjęs ją keletą kartų anks- 
čiau tame traukinyje. Jos buvo neįmanoma nepastebėti. Nors vago- 
nas būdavo pilnas, vietos šalia merginos būdavo neužimtos — mat at- 
rodė, kad ji pamišusi. Ji būdavo nepaprastai įsitempusi ir be paliovos 
garsiai ir piktai šnekėdavosi su savimi, regėjos, mergina visiškai ne- 
susivokia esanti tarp žmonių. Galvą ji laikydavo nuleidusi, šiek tiek 
pakreipusi į kairę, lyg kreipdamasi į kažką, sėdintį tuščioje vietoje 
šalia jos. Neprisimenu tikslių žodžių, tačiau jos monologas skambėjo 
maždaug taip: „O paskui ji man pasakė... tada aš atsakiau, kad ji me- 
lagė, kaip ji drįsta kaltinti mane... ji pati visada manimi naudojosi, 
o aš ja pasitikėjau... ji mane išdavė...“ Ji ant kažin ko pyko, esą su ja 
pasielgė blogai, esą neapgynė jos nuo mirtinos grėsmės. 

Kai traukinys atvyko į Totenhemo Kort Roudo stotelę, mergina 
atsistojo, prisiartino prie durų, o iš jos burnos tebesiliejo žodžiai. Tai 
buvo ir mano stotelė, todėl išlipau paskui ją. Išėjusi į gatvę, ji pasuko 
Bedfordo aikštės link, vis dar įsitraukusi į įsivaizduojamą pokalbį, 
vis dar piktai nežinia ką kaltindama ir gindama savo poziciją. Man 
tapo smalsu, todėl nusprendžiau ją pasekti bent jau tiek, kiek jos 
kelias sutapo su manuoju. Nors įsigilinusi į savo pokalbį, ji žinojo, 
kur eina. Netrukus priėjome Senato rūmų pastatą, įspūdingą ke- 
tvirtojo dešimtmečio statinį, kuriame dabar buvo įsikūrusi univer- 
siteto centrinė administracija ir biblioteka. Jaučiausi priblokštas. Ar 
galėjo taip būti, kad mes einame į tą pačią vietą? Taip, kaip tik ten 
mergina ir žingsniavo. Ar ji buvo dėstytoja, studentė ar administra- 
cijos darbuotoja, o gal bibliotekininkė? Tikriausiai ji dalyvavo ko- 
kio psichologo tiriamajame darbe. Atsakymo niekada nesužinojau. 
Žingsniavau atsilikęs nuo jąs apie dvidešimt žingsnių ir kai įėjau 
į pastatą (ironiška, čia buvo filmuojama centrinė Minčių policijos 
būstinė — filmas pagal Džordžo Orvelo romaną „1984-ieji“), ji jau 
buvo dingusi viename iš liftų. 

Įvykis mane paveikė. Būdamas subrendęs žmogus, dvidešimt 
penkerių metų pirmojo kurso studentas, vertinau save kaip besilor- 
muojantį intelektualą ir buvau tikras, kad visus atsakymus į žmogiš- 
kosios egzistencijos keliamas dilemas galiu rasti intelektualiai, kitaip 
tariant, mąstydamas. Tada nesupratau, kad mąstymas be sąmonės 
yra pagrindinė žmogiškosios egzistencijos problema. Zvelgiau į savo 
dėstytojus kaip į išminčius, žinančius atsakymus į visus klausimus, 
o į universitetą — kaip į žinių šventovę. Kaip galėjo čia įsiterpti pa- 
mišusi moteris? 

Prieš eidamas į biblioteką, užsukau į vyrų tualetą. Plaudamasis 
rankas galvojau apie tą merginą. Toptelėjo mintis, kad labai neno- 
rėčiau sulaukti jos likimo. Ir štai tada į mane akis įsmeigė gretimai 
stovėjęs vyras — man staiga tapo aišku, kad šiuos žodžius aš sumur- 
mėjau balsu. „O, Viešpatie, aš jau dabar esu sulaukęs jos likimo“, — 
tariau sau. Argi mano protas nebuvo nuolatos aktyvus kaip ir jos? 
Tarp mūsų buvo tik nežymių skirtumų. Jos mąstymą valdė pyk- 
tis. O mano atveju tai buvo nerimas. Ji galvojo garsiai. Aš mąsčiau 

daugiausia mintyse. Jei ji buvo nesveiko proto, tada visi mes esame 
ligoniai. Skiriasi tik ligos intensyvumas. 

Tada man akimirkai pavyko atsiriboti nuo savo proto ir pažvelgti 
į situaciją platesniu žvilgsniu — ir įvyko poslinkis iš mąstymo į są- 
monę. Tebebuvau vyrų tualete, dabar jau vienas, ir žvelgiau į savo 
atvaizdą veidrodyje. 14 atsiribojimo nuo proto akimirką garsiai nu- 
sijuokiau. Galbūt atrodžiau nenormalus, bet tai buvo sveiko žmo- 
gaus juokas, didžiapilvio Budos linksmumas. „Gyvenimas nėra toks 
rimtas, kaip man atrodo.“ Štai ką reiškė mano juokas. Tačiau tai 
buvo tik minties blykstelėjimas, kurį netrukus užmiršau. Kitus trejus 
metus praleidau apimtas nerimo ir depresijos, visiškai susitapatinęs 
su savo protu. Mane netgi ėmė persekioti mintys apie savižudybę, 
tačiau vieną dieną sąmonė vėl nušvito ir šį kartą tai buvo daugiau 
nei trumpas jos blyksnis. Paskui išsilaisvinau iš savo netikrojo „aš“ ir 
sustabdžiau nevalingą mąstymo procesą. 

Tada, kai sutikau tą merginą, aš ne tik pajutau sąmonės blykste- 
lėjimą, bet ir pirmą kartą suabejojau, ar žmogaus intelektas iš tikro 
yra toks galingas. Po kelių mėnesių vienas tragiškas įvykis mano 
abejones dar labiau sustiprino. Pirmadienio rytą atėjau į vieno di- 
džiai mano gerbiamo profesoriaus paskaitą, tačiau mums visiems 
buvo pranešta, kad savaitgalį jis nusišovė. Jaučiausi priblokštas. Jis 
buvo nepaprastai gerbiamas dėstytojas ir, rodėsi, žinojo atsakymus 
į visus klausimus. Vis dėlto tuo metu dar nenutuokiau, kuo būtų 
galima pakeisti protą, nemačiau jokios alternatyvos. Dar nesuvo- 
kiau, kad mąstymas tėra menka mūsų sąmonės dalis, taip pat nieko 
neišmaniau apie žmogaus ego, juo labiau nejaučiau jo savyje. 


Ego turinys ir struktūra 


Ego ir protas yra sąlygoti praeities. O sąlygos, juos formavusios, 
susideda iš turinio ir struktūros. 

Minėto vaiko atveju, kai šis, netekęs žaislo, graudžiai rauda, tas 
žaislas atspindi turinį. Jį gali lengvai pakeisti bet koks kitas turi- 
nys — kitas žaislas ar objektas. Koks bus turinys, lemia jūsų aplinka, 

auklėjimas, kultūra. Ar vaikas iš turtingos šeimos, ar iš nepasitu- 
rinčios, ar žaislas tėra gabalas medžio, turintis gyvūno formą, ar tai 
sudėtingas elektroninis mechanizmas — jo praradimas sukelia skaus- 
mą. Tačiau skausmo priežastis iš esmės slypi žodyje „mano“ o tai 
jau yra struktūra. Nesąmoningas noras sustiprinti savo tapatybę per 
ryšius su daiktais yra užkoduotas pačioje ego ir proto struktūroje. 

Viena pagrindinių proto struktūrų, įtvirtinančių ego, yra tapa- 
tybės nusistatymas, arba identifikacija. Žodis „identifikacija“ kilęs 
iš lotynų kalbos žodžio idem, reiškiančio „toks pats“, ir facere —„da- 
ryti“. Vadinasi, kai aš siekiu susitapatinti su kokiu nors dalyku, tai 
jis tampa „tokiu pačiu“. Toks pat, kaip kas? Toks pats, kaip aš. Tas 
dalykas tampa mano dalimi. Vienas pagrindinių identifikacijos ly- 
gių yra tapatybė su daiktais: mano žaislas, vėliau —- mano automobi- 
lis, mano namas, mano drabužiai ir taip toliau. Mėginate rasti save 
daiktuose, bet jums nepasiseka, ir jūs tarp daiktų prapuolate. Tokia 
yra ego lemtis. 


Susitapatinimas su daiktais 


Žmonės, dirbantys reklamos versle, puikiai žino, kad norėdami 
parduoti nelabai reikalingus daiktus privalo įtikinti galimus pir- 
kėjus, kad tie daiktai padės jiems susikurti gerą įvaizdį bei pelnyti 
gerą aplinkinių įvertinimą, kitaip tariant, sustiprins jų „aš“ pojūtį. 
Pavyzdžiui, reklamos specialistai jums kala į galvas, kad vartodami 
tam tikrą produktą jūs būtinai išsiskirsite iš minios bei atsiskleisite 
kaip individualybė. Tas produktas gali būti siejamas su kokiu nors 
garsiu asmeniu arba jaunu, patraukliu ir laimingu žmogumi. Net 
nusenusių ar jau mirusių garsenybių nuotraukos iš to periodo, kai 
šie žmonės buvo šlovės viršūnėje, puikiai pasitarnauja šiam tikslui. 
Jums peršama prielaida (nors garsiai jos niekas neskelbia), kad nu- 
sipirkę tą ar kitą produktą jūs magišku būdu įgysite garsių žmonių 
bruožų ir įsiliesite į garsenybių gretas. Tad dažniausiai jūs perkate 
ne produktą, o „tapatybės patvirtinimą“. Pavyzdžiui, toks tapaty- 
bės patvirtinimo įrankis yra populiarių dizainerių sukurti drabužiai. 

Jie labai brangūs ir jų nedaug. Jeigu tokius drabužius galėtų įsigyti 
kiekvienas, jie prarastų psichologinę vertę ir teliktų materiali jų ver- 
tė — kur kas mažesnė, nei kad už juos prašo rinkoje. 

Su kokiais daiktais žmogus tapacinasi, priklauso nuo jo amžiaus, 
lyties, pajamų, socialinės padėties, skonio, kultūrinės aplinkos ir pa- 
našių faktorių. Su 4x0 jūs tapatinatės, yra turinys, o nesąmoningas 
noras įtvirtinti savąjį „aš“ — struktūra. Tai yra pagrindinės kryptys, 
kuriomis veikia ego ir protas. 

Vadinamosios vartotojų visuomenės nariai siekia įsitvirtinti per 
daiktus, tačiau jiems tai nesiseka. Štai čia ir yra paradoksas, nes kaip 
tik tokios nesėkmės vartotojų visuomenei leidžia egzistuoti: perkate 
daiktą, jis jums greitai liaujasi teikęs pasitenkinimą, ir jūs puolate 
ieškoti kito daikto. 

Be abejonės, fiziniame matmenyje, kuriame gyvena mūsų pavir- 
šinis „aš“, daiktai yra būtini ir neišvengiami. Mums reikia būsto, 
drabužių, baldų, darbo įrankių, transporto priemonių. Gali prireik- 
ti daiktų, kuriuos vertiname dėl grožio ar jiems būdingos kokybės. 
Privalome gerbti, ne niekinti daiktų pasaulį. Kiekvienas daiktas turi 
savo būtį, laikinąją formą, pavidalą, kilusį iš neišreikštos gyvenimo 
formos — visų daiktų, kūnų ir formų Šaltinio. Senosiose kultūrose 
žmonės tikėjo, kad viskas, net negyvi objektai, turi dvasią, ir tuo 
mūsų protėviai buvo arčiau tiesos, nei mes esame dabar. Kai gyve- 
nate pasaulyje, atbukintame proto sukurtų konstrukcijų, nejaučiate 
visatos gyvybingumo. Daugumos žmonių tikrovė, kurioje jie gyve- 
na, yra konceptuali — tik proto kūrinys. 

"Tačiau mes nesugebėsime gerbti daiktų, jei naudosime juos tik 
kaip savirealizacijos priemonę, kitaip tariant, jei mėginsime per juos 
atrasti save. Kaip tik taip elgiasi ego. Ego susitapatinimas su daiktais 
sukuria priklausomybę nuo jų, tikrą daiktų maniją, kuri savo ruož- 
tu gimdo vartotojišką visuomenę bei ekonomines struktūras, kur 
vienintelė pažangos priemonė yra siekis turėti daugiau. O nežabotas 
siekis turėti daugiau, neribotas kaupimas yra disfunkcija ir liga. Tai 
toji pati disfunkcija, kuria pasižymi vėžinės ląstelės: jų pagrindinis 
tikslas yra daugintis, nors tai galų gale sunaikina organizmą, o su 
juo — ir visas nesveikas ląsteles, nes jos — organizmo dalis. Kai kurie 

ekonomistai yra taip pamėgę augimo sąvoką, jog, be jos nejsivaiz- 
duoja savo teorijų, todėl nuosmukio laikotarpį jie vadina „neigiamu 
augimu“. 

Didelę žmonių gyvenimo dalį sudaro laikas, skirtas įsigyti daik- 
tams. Štai kodėl viena mūsų epochos ydų yra daiktų gausėjimas. 
Kai negalite pajusti gyvenimo pilnatvės, mėginate užpildyti gyveni 
mo tuštumą daiktais. Siūlau jums patyrinėti savo santykį su daiktais 
(tegu tai būna viena jūsų dvasios ugdymo praktikų). Ypač atkreip- 
kite dėmesį į daiktus, kuriuos apibūdinate žodeliu „mano“. Būki- 
te budrūs ir sąžiningi, pasistenkite nustatyti, pavyzdžiui, kaip jūsų 
savivertė priklauso nuo turimų daiktų. Ar daiktai sukelia jums rafi- 
nuotą svarbos ir viršenybės prieš kitus jausmą? Ar jų stygius verčia 
jus jaustis prasčiau už kitus, turinčius tų daiktų daugiau? Ar dažnai 
kalbate apie turimus daiktus, rodote juos žmonėms, siekdami pa- 
kelti savivertę jų akyse, o per juos - ir savo pačių akyse? Ar jus apima 
apmaudas arba pyktis, o galbūt pasijuntate pažeminti, jei kiti turi 
daugiau nei jūs arba jei prarandate brangią nuosavybę? 


Pamestas žiedas 


"Tuo laikotarpiu, kai susitikdavau su žmonėmis kaip patarėjas ir 
dvasinis mokytojas, dukart per savaitę lankiau vieną vėžiu sergančią 
moterį. Tai buvo keturiasdešimt penkerių metų mokytoja, kuriai, 
pasak gydytojų, buvo likę gyventi ne daugiau kaip keli mėnesiai. 
Vizitų metu apsikeisdavome vos keliais žodžiais, dažniausiai sėdėda- 
vome tyloje, ir kaip tik tada ji ėmė jausti vidinę ramybę, kurios per 
įtemptą mokytojos gyvenimą niekada nebuvo patyrusi. 

Vieną dieną atvykęs radau ją susikrimtusią ir piktą. „Kas atsiti- 
ko?“ — paklausiau. Pasirodė, kad dingo jos žiedas su deimantu, bran- 
gus tiek materialia, tiek sentimentų prasme; moteris buvo įsitikinu- 
si, kad tą žiedą pavogė kasdien ateinanti slaugytoja. Mano ligonė 
negalėjo suprasti, kaip žmogus galėjo būti toks beširdis ir negailes- 
tingas. Ji pasiteiravo, kaip jai geriau elgtis: pasikalbėti su slaugyto- 
ja akis į akį ar kviesti policiją. Atsakiau, kad negaliu nurodyti, ką 

daryti, tačiau patariau įvertinti, kiek žiedas ar koks nors kitas daik- 
tas yra svarbūs jos gyvenime. „Jūs nesuprantate, — spyrėsi ji, — tai 
buvo mano močiutės žiedas. Mūvėjau jį kas dieną, iki kol susirgau ir 
ištino rankos. Jis man reiškė labai daug. Kaip galiu nenusiminti?“ 

Greitas atsakymas, pykčio bei gynybos intonacijos balse rodė, 
jog ji dar nebuvo pasirengusi pažvelgti į savo vidų ir atskirti emoci- 
nę reakciją nuo įvykio, kad galėtų stebėti visa tai iš šalies. Pyktis ir 
nepasitenkinimas buvo ženklai, kad jos lūpomis kalba ego. Tariau: 
„Užduosiu jums kelis klausimus, tik neskubėkite atsakyti į juos iš 
karto, pradžioje įsiklausykite į save. Trumpai stabtelėsiu po kiekvie- 
no klausimo. Kai jau žinosite atsakymą, galite jo žodžiais ir neiš- 
reikšti.“ Moteris atsakė esanti pasirengusi. Paklausiau: „Ar suvokia- 
te, kad to žiedo vis tiek teks atsisakyti, gal net greitai? Kiek dar laiko 
jums reikia, kad nuo jo atprastumėte? Ar jūs sau tapsite menkesnė, 
kai jo atsisakysite? Ar dėl to praradimo sumenkės jūsų esybė?“ Po 
paskutinio klausimo stojo kelios minutės tylos. 

Kai ji vėl prašneko, jos veide švietė šypsena, ji atrodė nurimusi. 
„Paskutinis klausimas privertė mane suprasti svarbų dalyką. Kai iš 
pradžių mintyse ieškojau atsakymo, protas man diktavo, kad tikrai 
mano esybė dėl praradimo sumenkėjo. Tada dar kartą uždaviau 
sau tą klausimą: Ar sumenkėjo mano tikrėji esybė? Šį kartą atsakymą 
mėginau labiau išjausti nei išmąstyti. Staiga pajutau savo Buvimą. 
Niekada anksčiau taip nesijaučiau. Jei galiu taip stipriai jausti savo 
Aš Esu, vadinasi, mano esybė visiškai nenukentėjo. Ir dabar dar ją 
tebejaučiu, labai ramią, gyvą.“ — „Tai yra Buvimo džiaugsmas, — ta- 
riau. — Jį pajuntame tik atsiriboję nuo proto. Buvimą reikia išjausti. 
Jo negalima išmąstyti. Žmogaus ego to nežino, nes jį valdo protas. 
Jūsų galvoje žiedas buvo kaip mintis, kurią jūs painiojote su Aš Esu 
pojūčiu. Manėte, kad tikroji jūsų esybė ar jos dalis yra žiede. Kad 
ir ko siektų egv ar prie ko jis prisijungtų, tai bus tik Buvimo pakai- 
talai, kurių neišjausite. Galima vertinti daiktus bei jais rūpintis, bet 
kai prie jų prisirišate, tai jau tampa ego. Iš tiesų jūs ne prie daikto 
prisirišate, o prie minties su įvardžiais „aš“, „man“ ar „mano“. Kai 
visiškai susitaikote su praradimu ir įveikiate savo ego, tada pasirodo 
Aš Esu — tikroji jūsų esybė, sąmonė.“ Moteris tarė: „Dabar suprantu, 

apie ką kalbėjo Jėzus, kai pasakė: Jei kas nori atimti marškinius, 
tai atiduok ir apsiaustą. Pirmiau tie žodžiai man prasmės neturė- 
jo.“ — „Tas tiesa, — atsakiau. — Kita vertus, tai nereiškia, kad privalu 
nerakinti durų. Tai tik reiškia, kad kai kada yra geriau leisti įvykiams 
tekėti sava vaga, nei jiems priešintis.“ 

Paskutinėmis gyvenimo savaitėmis, kai jos kūnas visai nusilpo, ji 
ėmė vis labiau spindėti, lyg jos kūnas būtų skleidęs šviesą. Ji atidavė 
daug turto, kai ką netgi moteriai, kurią įtarė pavogus žiedą. Sulig 
kiekvienu atiduotu daiktu jos džiaugsmas augo. Kai jos motina pa- 
skambino ir pranešė, kad dukra jau mirė, ji taip pat paminėjo, kad 
po mirties vonios spintelėje buvo rastas tas žiedas. Gal žiedą grąžino 
slaugytoja, o gal jis ten buvo visą laiką. Niekas nesužinos. Tačiau 
vieną dalyką mes žinome: gyvenimas pateiks jums tokias situacijas, 
kurios padės jums plėsti sąmonę. Iš kur žinosite, kad tai reikalinga 
situacija? Nes ji yra ta, kurią išgyvenate šiuo metu. 

Ar yra blogai didžiuotis savo turtais ir jausti apmaudą, jei kas 
nors turi daugiau nei jūs? Visiškai ne. Pasididžiavimo jausmas, noras 
pasirodyti, džiaugsmas, kai turite daugiau negu kiti, ir liūdesys, kai 
turite mažiau, nėra nei gerai, nei blogai — tai yra ego. O ego blogas 
nėra — ego tik nesąmoningas. Kai savyje pastebite ego, imate žvelgti 
giliau. Nevertinkite ego per rimtai. Kai manote, kad jūsų elgseną 
valdo ego, nusišypsokite. Kartais net nusijuokite. Kaip žmonija ga- 
lėjo taip ilgai būti ego valdžioje? Galiausiai atsiminkite, kad ego nėra 
asmeniškas. Tai nesate jūs. Jei jums atrodo, kad ego yra jūsų asmeni- 
nė problema, tai tik dar didesnio ego įpiršta nuomonė. 


Nuosavybės iliuzija 


Ką nors turėti — ką tai iš tikro reiškia? Ką reiškia kokį nors daiktą 
padaryti „savo daiktu“? Jeigu stovite Niujorko gatvėje, rodote pirštu 
į milžinišką dangoraižį ir sakote „Šis pastatas yra mano. Jis man 
priklauso“, tai arba esate nepaprastai turtingi, arba jus kamuoja 
haliucinacijos, arba meluojate. Bet kuriuo atveju jūs kalbate apie 
dalykus, kur minties forma „aš“ ir minties forma „pastatas“ susilieja“ 

į viena. Štai kaip kyla mentalinė nuosavybės sąvoka. Jei turite do- 
kumentus, patvirtinančius jūsų nuosavybę, visi jums pritars. Esate 
turtingi. Jei dokumentų neturite, niekas jūsų teiginiui nepritars ir 
būsite pasiųsti pas psichiatrą. Esate arba apimti manijos, arba begė- 
diškai meluojate. 

Čia svarbu pabrėžti, kad pateikta istorija („Tas daiktas yra mano“) 
ir minties formos, kurios ją sudaro, ar jai pritaria žmonės, ar nepri- 
taria, neturi absoliučiai nieko bendra su jūsų tikrąja esybe. Net jei 
visi sutiks su tuo faktu, tai bus visiškas prasimanymas. Tik gulėdami 
mirties patale ir atsiriboję nuo išorinio pasaulio, daugelis žmonių 
suvokia, kad su jų tikrąja esybe joks daiktas niekada neturėjo nieko 
bendra. Mirties akivaizdoje nuosavybės sąvoka tampa visiškai be- 
reikšmė. Paskutinėmis gyvenimo akimirkomis žmonės supranta, 
kad gyvendami ieškojo savo esybės, siekė patirti Buvimą, o iš tikrųjų 
ta esybė visad buvo šalia, tik ją temdė daiktai, su kuriais jie tapatino- 
si; o tapatindamiesi su daiktais, jie galų gale tapatinosi su protu. 

Jėzus kalbėjo taip: „Palaiminti turintys vargdienio dvasią: jų yra 
dangaus karalystė.“ (Evangelija pagal Matą, 5-3) Ką tai reiškia „tu- 
rintys vargdienio dvasią“? Jokio vidinio bagažo, jokios tapatybės. 
Nei su daiktais, nei su mentalinėmis sąvokomis, išreiškiančiomis 
„aš“ idėją. O kas yra „dangaus karalystė“? Paprastas, bet didelis Bu- 
vimo džiaugsmas, kurį patiriate tada, kai atsisakote susitapatinimo 
ir įgyjate „vargdienio dvasią“. 

Kaip tik todėl turto atsisakymas buvo vertinimas kaip dvasios 
ugdymo praktika ir Rytuose, ir Vakaruose. Tačiau toks žingsnis iš 
karto neišlaisvins jūsų iš ego pančių. Ego nepasiduos, ieškos kitų 
dalykų, su kuriais jis galėtų susitapatinti, pavyzdžiui, su jūsų men- 
taliniu „aš“, su tuo, kuris atsisakė materialaus turto ir todėl yra vir- 
šesnis, dvasingesnis nei kiti — tie, kurie turto neatsisakė. Yra žmonių, 
kurie atsisakė viso savo turto, tačiau jų ego didesnis nei kai kurių 
milijonierių. Kai atsikratote vieno susitapatinimo objekto, jūsų ego 
netruks rasti kitą. Jam nesvarbu, su kuo tapatintis, svarbu tik kad 
būtų kokia nors tapatybė. Tada „vargdienio dvasia“ ir vartotojiš- 
kos ideologijos atsisakymas vėl bus tik minties forma, kita menta- 
linė pozicija, galinti pakeisti tapatybę su materialiais daiktais. Taip 


EGO: DABARTINĖ ŽMONIJOS KUKL 35 


tapatindamiesi dažnai apsiskelbiate teisuoliais, o kitus imate vadinti 
paklydėliais. Kaip pamatysime vėliau, „būti teisiems", 6 kitus laiky 

ti paklydėliais yra vienas svarbiausių eg9 proto modelių, viena pa 

grindinių nesąmoningumo formų. Žodžiu, ego turinys pali keistis, 0 
proto struktūra, palaikanti tą ego — ne. 

Viena nesąmoningų žmonių prielaidų yra ta, kad jei susitapatina 
te su objektu kaip su savo nuosavybe, tai akivaizdus to materialaus 
objekto apčiuopiamumas ir pastovumas suteiks daugiau apčiuopia 
mumo bei pastovumo jūsų „aš“. Tokie „apčiuopiami ir pastovūs“ 
objektai yra statiniai ir ypač žemė — jūsų nuomone, tai vienintelė 
nuosavybės forma, kurios niekas nesunaikins. Tačiau kaip tik žemės 
turėjimo idėja pasirodė visiškai absurdiška Šiaurės Amerikos kolo- 
nizavimo laikais — vietiniams gyventojams, indėnams, buvo visiškai 
nesuprantama, kaip galima „turėti žemę“. Todėl jie ją ir prarado, 
nes pasirašė kolonistų pakištus dokumentus, kurie indėnams buvo 
lygiai taip pat nesuprantami. Jie jautėsi priklausą savo žemei, bet 
žemė jau jiems nepriklausė. 

Ego siekia sulyginti turėjimą su Buvimu: turiu, vadinasi, esu. Ir 
juo daugiau turiu, tuo svarbesnis esu. Ago gyvena palyginimais. Ver- 
tinate save pagal tai, kokius jus mato kiti. Jeigu visi gyventų rūmuo- 
se arba būtų turtingi, jūsų rūmai ar turtas nepadėtų jums padidinti 
savojo „aš“. Tada galėtumėte persikelti į paprastą trobelę, atsisakyti 
turto ir pakeisti savo tapatybę — pasijustumėte dvasingesni nei kiti 
ir jūsų „aš“ padidėtų. Kitų žmonių nuomonė apie jus yra lyg, vei- 
drodis, parodantis, kokie ir kas jūs esate. Jūsų ego savivertės jausmas 
dažniausiai siejasi su verte, įgyta kitų žmonių akyse. O kadangi jau- 
čiate poreikį būti vertinami kitų, tai gyvendami aplinkoje, kurioje 
vertinamas materialus turtas, pakliūnate į šios kolektyvinės apgau- 
lės spąstus, būnate pasmerkti kaupti daiktus visą likusį gyvenimą ir 
puoselėti tuščią viltį, kad jų gausybėje rasite prasmę ir savąjį „aš“. 

Kaip atsikratyti priklausomybės nuo daiktų? Net nebandykite. 
Tai neįmanoma. Priklausomybė nuo daiktų dingsta savaime, kada 
jūs nekeliate tikslo juose rasti save. Kol kas tik suvokite, kad esate 
priklausomi. Gali būti ir taip, kad net nežinosite, jog esate nuo ko 
nors priklausomi (susitapatinę) tol, kol to daikto neprarasite. Jei dėl 

tokio praradimo nusiminsite, tai reikš, kad nesate laisvi. Kita vertus, 
jei suvoksite, kad tapatinatės su daiktais, tokia tapatybė jau nebebus 
visa apimanti. („Esu sąmonė, kuri suvokia priklausomybę.“) Tai bus 
jūsų sąmonės virsmo pradžia. 


Troškimas turėti daugiau 


Ego tapatinasi su turimais dalykais, tie dalykai kelia ego pasiten- 
kinimą, tačiau pasitenkinimas būna paviršutiniškas ir trumpalaikis. 
Giliai savyje jaučiate užslėptą nepasitenkinimą dėl pilnatvės stokos, 
dėl to, ko „nepakanka“. „Dar neturiu to pakankamai“, o tai, ego 
supratimu, reiškia „dar nesu visiškai aš“. 

Kaip matėme, turėjimas — nuosavybės sąvoka — yra ego sukurtas 
pramanas, teikiantis jam solidumo ir pastovumo, išskirtinumo ir 
ypatingumo. Jei jums nepavyksta rasti savęs turimuose daiktuose, 
gimsta dar galingesnis postūmis, priklausantis ego struktūrai: po- 
reikis turėti daugiau, ką galėtume įvardyti „troškimu“. Nė vienas 
ego ilgai neišsilaikys be šio poreikio. Todėl troškimas turėti palaiko 
ego daug labiau nei pats turėjimas. Ego svarbiau morėti negu turė- 
ti. Noras turėti tampa svarbesnis už patį turėjimą. Paviršutiniškas 
pasitenkinimas :wrėjimu yra pakeičiamas troškimu m0rėti. Tai yra 
liguistas psichologinis poreikis turėti dar daugiau daiktų, su kuriais 
galėtumėte tapatintis. 

Tam tikrais atvejais psichologinis poreikis turėti daugiau arba 
pojūtis, kad neturite pakankamai (tai yra labai būdinga ego), persi- 
kelia į fizinį lygmenį ir virsta nepasotinamu alkiu. Kenčiantys nuo 
bulimijos žmonės dažnai susikelia sau vėmimą, kad tik vėl galėtų 
valgyti. Tačiau alkanas yra jų protas, o ne kūnas. Šis mitybos sutri- 
kimas bus išgydytas, jei kankiniai, užuot tapatinęsi su protu, susi- 
draugaus su kūnu, pajus jo tikruosius poreikius ir liausis tenkinę ego 
pseudoporeikius. 

Neretai ego aiškiai žino, ko nori, ir siekia savo tikslų nuožmiai ir 
negailestingai. Čingischanas, Stalinas, Hitleris, — tai tik keli tipiš- 
kesni pavyzdžiai. Tačiau energija, slypinti už jų troškimų, sukuria 

priešingą tokio pat stiprumo energiją, o šioji galiausiai juos sunai- 
kina. Tačiau jie spėja sujaukti savo ir daugybės žmonių gyvenimus, 
o kartais žemėje sukuria pragarą. Dauguma ego turi kontliktuojan- 
čius tarpusavyje troškimus. Kiekvieną kartą jie nori vis kitų dalykų 
arba apskritai nežino, kokie yra jų norai. Jie tik gali pasakyti, ko 
tikrai nenori — tai yra ši akimirka. Įtampa, nekantrumas, nuobodu- 
lys, nerimas, nepasitenkinimas, — visa tai neišsipildžiusių troškimų 
rezultatas. Troškimas yra tam tikra struktūra, todėl joks turinys ne- 
suteiks ilgalaikio pasitenkinimo, kol toji mentalinė struktūra liks 
kokia buvusi. Betikslius, bet stiprius troškimus turi bręstantys pa- 
augliai, kai kurie iš jų yra nuolatinės neigimo bei nepasitenkinimo 
būsenos. 

Fizinės maisto, vandens, pastogės, aprangos bei pagrindinių 
patogumų reikmės yra natūralios visiems žmonėms, bėda ta, kad 
neišlaikoma išteklių pusiausyyra — ją ardo beprotiškas ir nepaso- 
tinamas poreikis turėti daugiau. Tai yra ego godumas. Ego sugeba 
pasireikšti ir kolektyviai — per ekonomines pasaulio struktūras, to- 
kias kaip milžiniškos korporacijos, kurios yra ego dariniai, besirun- 
giantys tarpusavyje dėl turėjimo daugiau. Jų vienintelis beprotiškas 
tikslas yra pelnas. To tikslo siekiama labai negailestingai. Gamta, 
gyvūnai, žmonės, net tų korporacijų darbuotojai yra ne daugiau 
kaip skaičiai suvestinėse, negyvi daiktai, kuriuos panaudotus gali- 
ma išmesti. 

"Tokios minties formos kaip „man“, „mano“, „daugiau“, „aš no- 
riu“, „man reikia“, „privalau turėti“ ar „nepakanka“ siejasi su ego 
struktūra, o ne su turiniu. Turinį galima pakeisti kitu turiniu, ta- 
čiau struktūros lieka. Kol neatpažinsite savyje minėtų minties for- 
mų, kol jų neapšviesite sąmonės šviesa, jūs tikėsite jomis ir būsite 
priversti veikti jų valdomi, jausitės pasmerkti ieškoti ir nerasti — kai 
jus valdo tokios mintys, joks turtas, vieta, žmogus ar sąlygos jūsų 
netenkins. Kol ego struktūra slypės jumyse, joks turinys jums nebus 
visiškai geras. Nesvarbu, ką jums pavyks turėti ar įgyti, vis tiek jau- 
sitės nelaimingi. Be perstojo ieškosite dalykų, kurie teiktų didesnį 
pasitenkinimą, užpildytų vidinę tuštumą ir padėtų pajusti gyveni- 
mo prasmę. 

Susitapatinimas su kūnu 


Kita pagrindinė susitapatinimo forma yra tapatybė su „savo“ 
kūnu. Visų pirma kūnas būna vyriškas arba moteriškas, taigi buvi- 
mas vyru ar moterimi yra svarbi daugelio žmonių „aš“ pojūčio dalis. 
Lytis tampa tapatybė. Susitapatinimas su lytimi prasideda anksty- 
voje vaikystėje, o tai skatina įsijausti į tam tikrus vaidmenis, ugdytis 
standartinius elgsenos modelius, kurie lemia ne tik seksualumą, bet 
ir visus jūsų gyvenimo aspektus. Toks vaidmuo daugeliui žmonių 
yra lyg spąstai, ypač kai kuriose tradicinėse bendruomenėse. Nors 
Vakarų kultūroje susitapatinimas su lytimi jau nebeturi lemiamos 
reikšmės, dar yra pasaulyje vietų, kur baisiausia moters lemtis yra 
likti netekėjusiai arba būti nevaisingai, o vyrui — neturėti seksualinės 
potencijos ir negebėti produkuoti vaikų. Gyvenimas kelia pasiten- 
kinimą tik tada, kai patenkinami tam tikri su žmogaus lytimi susiję 
reikalavimai. 

Vakaruose žmogaus savivertę didele dalimi lemia fizinė kūno iš- 
orė: stiprus ar silpnas, dailus ar bjaurus (palyginus su kitais). Dau- 
gelio savivertė susijusi su fizine jėga, grožiu, gera fizine forma ir iš- 
vaizda. Neretas jaučiasi nuvertintas, nes yra įsitikinęs, kad jo kūnas 
negražus ar netobulas. 

Pasitaiko atvejų, kai „savo kūno“ suvokimas visiškai iškrypsta. 
Pavyzdžiui, jauna moteris įsikala į galvą, kad ji turi per daug svorio, 
todėl pradeda badauti, nors iš tiesų ji yra liekna. Ji nemato tikro 
savo kūno. Ji „mato“ mentalines konstrukcijas „esu apkūni“ arba 
„tapsiu apkūni“. Šio reiškino priežastis yra susitapatinimas su protu. 
Žmonės vis labiau tapatinasi su protu, tai savo ruožtu skatina ego 
disfunkciją, todėl pastaraisiais dešimtmečiais nepaprastai padaugėjo 
anoreksijos atvejų. Jeigu anoreksijos auka sugebėtų pažvelgti į savo 
kūną be išankstinių nuostatų arba bent jau įvertintų tas nuostatas 
objektyviai, o ne tikėtų jomis, arba dar geriau — jei gebėtų pajusti 
savo kūną iš vidaus, ji pradėtų sveikti. 

Besitapatinantys su gražia išvaizda, fizine jėga ar gabumais žmo- 
nės kenčia, nes šios savybės vieną dieną ima blankti ir išnyksta. Ki- 
taip ir būti negali. Tokių žmonių tapatybei gresia žlugimas. Gražūs 

ar negražūs žmonės savo tapatybę — neigiamą ar teigiamą — sieja su 
kūnu. Tiksliau, jie kildina savo tapatybę iš „aš“ idėjos, kurią klaidin- 
gai sieja su savo kūno mentaliniu įvaizdžiu, tačiau kūnas juk yra ne 
daugiau kaip fizinė forma, o šiai, kaip ir kitoms, yra lemtas laikinu- 
mas ir sunykimas. 

Fizinio kūno, kuriam lemta pasenti, sunykti ir mirti, sutapati- 
nimas su „aš“ anksčiau ar vėliau neišvengiamai sukels kančią. Pa- 
stangos nesitapatinti su kūnu visiškai nereiškia tą kūną apleisti, jį 
niekinti ar nesirūpinti juo. Jeigu esate stiprūs, gražūs ir energingi, 
galite tik džiaugtis tokiomis savybėmis — kol jos yra. Galite gerinti 
kūno būseną sveikai maitindamiesi ir atlikdami fizinius pratimus. 
Jei netapatinsite kūno su savo tikrąja esybe, nuvytus grožiui, suma- 
žėjus energijai ar kūnui tapus neįgaliam, išsaugosite savivertę. Kai 
kūnas praranda jėgas, pro nykstančią formą lengviau prasiskverbia 
sąmonės šviesa — beformis matmuo. 

Žmonės tapatinasi ne tik su dailiais ar tobulais kūnais. Taip pat 
sėkmingai galima tapatintis ir su „problemišku“ kūnu ir prie savo 
tapatybės pritraukti kūno netobulumą, ligą ar negalią. Tada galvosi- 
te ir kalbėsite apie save kaip apie įsisenėjusios ligos ar negalios „kan- 
kinį“. Sulauksite daug dėmesio iš gydytojų ir kitų žmonių, kurie 
nuolatos jums primins jūsų konceptualią kankinio ar paciento tapa- 
tybę. O jūs nesąmoningai prisitvirtinate prie ligos, nes ji bus tapusi 
pačia svarbiausia jūsų tapatybės dalimi. Tai dar viena minties forma, 
su kuria gali tapatintis ego. Kai tik ego randa tapatybę, nuo jos jis 
nesitraukia. Stebėtina, bet gana dažnai ego, ieškodamas tvirtesnės 
tapatybės, gali net sukelti ligą, kad per ją sutvirtėtų pats. 


Vidinio kūno pajautimas 


Nors susitapatinimas su kūnu yra vienas iš esminių ego požy- 
mių, gera žinia ta, kad jūs tokią tapatybę galite nesunkiai nutraukti. 
Nereikia stengtis įtikinti savęs, kad nesate kūnas, verčiau atitrauki- 
te dėmesį nuo išorinio kūno ir nuo minčių apie kūną (gražus, sti- 
prus, bjaurus, silpnas, nutukęs ir taip toliau) ir nukreipkite žvilgsnį 

vidun, pajuskite ten pulsuojantį gyvybingumą. Visai nesvarbu, ko- 
kia jūsų kūno išorė — po išoriniu pavidalu yra intensyvus gyvas ener- 
ginis laukas. 

Jei nelabai suvokiate, kas tai yra vidinis kūnas, akimirką pa- 
būkite užsimerkę ir pasistenkite aptikti gyvumą savo plaštakose. 
Neklauskite apie tai proto, nes jis atsakys: „Aš nieko nejaučiu.“ 
O gal netgi pridurs: „Leisk man galvoti apie įdomesnius daly- 
kus.“ Todėl, užuot klausę proto, iškart kreipkitės į plaštakas — pa- 
juskite jose subtilų gyvumą. Taip, ten esama gyvumo. Turite nu- 
kreipti ten savo dėmesį ir tą gyvumą pastebėsite. Galbūt pirmiau 
pajusite lengvą dilgčiojimą, o paskui — ir plaštakų gyvumą. Jei 
dėmesį į plaštakas laikysite sutelkę ilgesnį laiko tarpą, tas pojūtis 
stiprės. Kiti žmonės tai patiria net neužsimerkę. Jie gali pajausti 
savo „vidines plaštakas“ skaitydami šias eilutes. Pajutę plaštakų 
gyvumą, pereikite prie pėdų, laikykite ten sutelktą dėmesį mi- 
nutę, stenkitės vienu metu jausti ir plaštakas, ir pėdas. O paskui 
leiskite tam jausmui apimti visą kūną: kojas, rankas, pilvą, krū- 
tinę... ir štai jūs jau jaučiate savo vidinį kūną kaip visa apimantį 
gyvumo darinį. 

Ką aš vadinu „vidiniu kūnu“, iš tiesų jau nebėra kūnas, o gyvy- 
binė energija, tiltas tarp formų pasaulio ir beformiškumo. Išsiugdy- 
kite įprotį jausti vidinį kūną kuo dažniau. Po kurio laiko jums net 
nereikės užsimerkti, kad jį pajaustumėte. Pavyzdžiui, pasitikrinkite, 
ar galite tai jausti ko nors klausydamiesi. Kai pojūčiais užčiuopiate 
vidinį kūną, liaujatės tapatintis su savo fiziniu kūnu, taip pat ir su 
protu. Kitaip sakant, nuo formų pasaulio tolstate į beformiškumą, 
kurį galima pavadinti pačiu Buvimu. "Tai yra jūsų tikroji tapatybė. 
Kūno sąmonė jums ne tik padeda įsitvirtinti šioje akimirkoje, bet ir 
parodo kelią, kuriuo galite ištrūkti iš ego kalėjimo. Be to, kai esare 
tokios būsenos, stiprėja fizinio kūno imuninė sistema ir sugebėjimas 
pačiam gydytis. 

Buvimo užmiršimas 


Ego visada tapatinasi su forma. Jis formose ieško savęs ir ten save 
praranda. Formos — tai ne tik materialūs daiktai ir fiziniai kūnai. Es- 
mingesnės nei daiktai ir kūnai (išorinės formos) yra minčių tormos, 
kurios be paliovos kyla sąmonės lauke. Tai yra energiniai dariniai, 
kur kas subrilesni nei tanki fizinė materija, tačiau jie vis viena pri- 
skirtini formų pasauliui. Tai, ką jūs jaučiate ir priimate kaip niekad 
nenutylantį balsą savo galvoje ir jį lydinčias emocijas, iš tikrųjų yra 
nevalingo mąstymo srautas. Kai su juo imate tapatintis, jis pasi- 
glemžia visą jūsų dėmesį, jūs pasiklystate tarp tų minčių ir emocijų 
ir patenkate į ego gniaužtus. Ego galima apibūdinti kaip nuolat ky- 
lančių minčių formų ir mentalinių bei emocinių vaizdinių sankau- 
pą, kuriai suteiktas „aš“ pojūtis. Čia ir yra ego šaltinis — beformis 
„aš“, sumišęs su forma. Toks sumaišymas yra didžioji klaida, iš ku- 
rios kyla mūsų atskirumo iliuzija, tikrovę verčianti košmaru. 


Nuo Dekarto klaidos iki Sartro įžvalgos 


XVII amžiaus filosofas Dekartas (Descartes), laikomas šiuolaiki- 
nės filosofijos pradininku, savo pamatinę klaidą (jis pats tikėjo, kad 
tai yra pamatinė tiesa) išreiškė tokiu posakiu: „Mąstau, vadinasi, 
esu.“ Tai buvo Dekarto atsakymas į klausimą: „Ar yra dalykas, kurį 
aš galiu teigti su visišku tikrumu?“ Faktas, jog žmogus visą laiką 
mąsto, jo supratimu, buvo visiškai neabejotinas, todėl jis sutapatino 
mąstymą ir būtį („aš mąstau“ ir „aš esu“). Užuot atskleidęs didžiąją 
tiesą, Dekartas rado ego šaknis, tačiau to nė nenutuokė. 

Prabėgo bemaž trys šimtai metų, ir kitas žymus filosofas minė- 
tame teiginyje aptiko šį tą, ko Dekartas ir visi kiti nepastebėjo. Tas 
filosofas buvo Žanas Polis Sartras (Jean-Paul Sartre). Analizuodamas 
Dekarto posakį „Mąstau, vadinasi, esu“, Sartras, kaip jis pats kalbė- 
jo, suprato, kad „sąmonė, kuri sako aš esu, nėra ta pati sąmonė, kuri 
mąsto“. Ką Sartras turėjo omenyje? Kai suvokiame, kad mąstome, 
tas suvokimas nėra mąstymo dalis. Čia jau ima reikštis kitas sąmonės 

matmuo, iš jo ir kyla išvada aš esu. Jei be mąstymo nieko daugiau 
nebūtų, mes net nesusivoktume, kad mąstome. Būtume tarsi sa- 
pnuojantis žmogus, kuris nežino, kad jis sapnuoja, ir tapatinasi su 
kiekvienu sapno vaizdiniu. Beje, daugelis taip ir gyvena — kaip lu- 
natikai, patekę į seno disfunkcinio mąstymo spąstus, kuriuose jie 
nuolat kuria tą patį savo tikrovės košmarą. Kita vertus, jei sapnuo- 
dami žinome, kad sapnuojame, iš sapno galime nubusti. Tuo būdu 
pakylame į kitą sąmonės matmenį. 

Sartro įžvalga buvo labai svarbi, tačiau pats jis buvo pernelyg, 
susitapatinęs su mąstymu, kad tą svarbą suprastų. 


Nepaprasta ramybė 


Apie kitą sąmonės matmenį esama nemažai pasakojimų. Jų au- 
toriai dažnai būna žmonės, tam tikru gyvenimo momentu patyrę 
tragiškų išgyvenimų. Vieni netenka nuosavybės, kiti — artimųjų, 
socialinės padėties, reputacijos ar sveikatos. O kartais kokia nors 
baisi nelaimė ar karas nusineša viską, ir žmogus lieka visiškai „tuš- 
čiomis rankomis“. Tai ribinė situacija. Viskas, su kuo jie tapatinosi 
ir kas palaikė jų „aš“ pojūtį, dingo. Iš pradžių juos apėmė didžiulė 
baimė ir aštrus sielvartas, tačiau paskui beveik staiga šios emocijos 
nuslopo ir jų vietą užėmė sakralus Buvimo pojūtis, gili ramybė ir 
skaidrumas. Jėzus Kalno pamoksle kalbėjo taip: „Palaiminti turin- 
tys vargdienio dvasią: jų yra dangaus Karalystė.“ (Evangelija pagal 
Matą 5, 3). Žmonės, tai patyrę, klausia savęs, kaip tokių išbandymų 
akivaizdoje jie sugebėjo likti visiškai ramūs. 

Atsakymas paprastas, jei suprantame, kas yra ego ir kaip jis funk- 
cionuoja. Kai pavidalai, su kuriais tapatinomės, žlunga ar tiesiog 
dingsta, ego gauna neatremiamą smūgį, nes tie pavidalai buvo jo 
ramstis. Ego tapatinasi su materialiais pavidalais, formomis. Kai 
nebeturime su kuo tapatintis, kas mes esame? Kai aplink esan- 
čios formos dingsta arba artėja mirtis, mūsų Buvimo pojūtis — Aš 
ESU - išlaisvėja, dvasia išsiveržia iš materijos pančių. Tada imame 
suvokti savo tapatybę kitaip: pajuntame, kad esame beformis visa 

persmelkiantis Buvimas. Galų gale būtis nugali pavidalus ir visas 
tapatybes. Tai yra dieviškosios ramybės būsena. Tikrasis atsakymas į 
klausimą „Kas aš esu“ nėra „Aš esu tas ar anas...“ Tas atsakymas yra 
„AŠ ESU“. 

Ne kiekvienas, patyręs didį praradimą, nubunda, liaujasi tapatin- 
tis su pavidalais ir panyra į ramybę. Kai kurie žmonės tokiose situa- 
cijose pasijunta aukomis ir pradeda kaltinti aplinkybes, kitus žmo- 
nes, likimą ar net Dievą. Juos apima pasipiktinimas, jie ima graužtis 
ir gailėtis savęs — taip jų ego sukuria naujus pavidalus, naujas formas 
ir tapatybes, kurie užima prarastųjų vietą. Zgo netgi neįdomu, kad 
naujoji tapatybė yra nelaiminga. Ego svarbu, kad ji būtų — gera ar 
bloga. Naujasis ego bus griežtesnis ir ribotesnis nei jo pirmtakas. 

Kai patiriame tragiško praradimo skausmą, arba jam priešinamės, 
arba atsiduodame. Kai kurie žmonės, kai juos užklumpa nelaimės, 
tampa pikti, juos užlieja apmaudas, o kiti tokiose pat situacijose 
įgyja išminties, ima skleisti meilę ir atjautą. Atsidavimas nelaimei 
reiškia, kad priimame gyvenimą tokį, koks jis yra. Esame atviri jam. 
O priešindamiesi stipriname ego ir sulaukiame vis didesnio išorinio 
spaudimo, nuo mūsų nusisuka visata ir gyvenimas liaujasi teikęs 
pagalbą. Kai langinės užvertos, į kambarį saulės šviesa nepatenka. 
Atsidavusiems atsiveria naujas sąmonės matmuo. Jeigu tada reikia 
imtis kokių nors veiksmų, mūsų veiksmai bus kūrybingi ir juos 
rems visatos protas. Todėl aplinkybės klostysis mūsų naudai, mums 
padės ir su mumis bendradarbiaus kiti žmonės, pastebėsime, kad 
ima rastis vadinamųjų laimingų atsitiktinumų. Jeigu jokių veiksmų 
nelaimės ar praradimo akivaizdoje imtis neįmanoma, nesipriešinda- 
mi mes liekame ramybėje, kuri gimsta iš atsidavimo nuotaikos. Mes 
liekame Dieve. 


III SKYRIUS 


EGO ŠERDIS 


Dauguma žmonių visiškai paklūsta iš savo galvų aidinčiam balsui. 
"Tai yra be paliovos sklindantis nevalingų ir įkyrių minčių srautas su 
lydinčiomis emocijomis. Galima sakyti, kad tokie žmonės yra savo 
proto nuosavybė. Kol neįsisągmoniname šio vyksmo, tapatinamės 
su mąstytoju, su minčių generuotoju. Tai yra eg0 proto požymis. 
Vadiname jį eg0 protu, nes kiekvieną mintį, kiekvieną nuomonę, 
požiūrį, prisiminimą, reakciją, emociją yra persmelkęs ego pojūtis 
(čia esu aš). 

Mūsų mąstymas, mūsų proto turinys, yra sąlygotas praeities, 
auklėjimo, kultūrinės aplinkos, šeimos ir panašių veiksnių. Proto 
aktyvumo šerdį sudaro tam tikras pasikartojančių ir įkyrių minčių 
rinkinys, su kuriuo mes tapatinamės kaip su savuoju „aš. 

Kai tariame „aš“, dažniausiai tai yra ego balsas. Ego sudaro, kaip 
sakėme, mintys, emocijos, prisiminimai, su kuriais mes tapatinamės. 
"Taip pat į ego struktūrą įeina mūsų gyvenime atliekami vaidmenys 
(dažniausiai nė nenutuokiame, kad juos atliekame) ir kolektyvinės 
tapatybės aspektai, tokie kaip tautybė, religija, socialinis sluoksnis, 
priklausomybė politinėms grupėms ir panašiai. Taip pat svarbi ego 
dalis yra mūsų fizinė išvaizda ir savivertė (ar esame „geri, ar „blogi“, 
ar mums „sekasi“, ar mus lydi „nesėkmės“). 

Kiekvieno žmogaus ego vis kitoks, tačiau iš esmės visų ego turinys 
panašus. Kitaip sakant, skiriasi tik ego paviršiai, o vidus visų toks 
pat. Kodėl taip yra? Nes jų būties pagrindas — susitapatinimas ir 
atsiskyrimas nuo visumos. 

Kai gyvename proto sukurtame pasaulyje, sudarytame iš min- 
čių ir emocijų (tai yra mūsų egv), mūsų tapatybė tampa nepatiki- 
ma, nes ir mintys, ir emocijos yra efemeriškos, nepastovios pačia 
savo prigimtimi. O kiekvienas ego stengiasi išlikti, apsisaugoti ir 
išsiplėsti — tam tikslui jam reikia kito ego, kitų, priešingų, minčių. 

Konceptualus, minčių sukurtas „aš“ negali egzistuoti be kito to- 
kio pat konceptualaus ir minčių sukurto „aš“. O) kiti „aš“ tampa 
apčiuopiami tada, kai mes juos regime kaip savo priešus. laigi šis 
nesąmoningas ego darinys nuolat ieško kaltų ir skundžiasi. Jėzus 
apie tai kalbėjo taip: „Kodėl gi matai krislą savo brolio akyje, o 
nepastebi rąsto savojoje?!“ (Evangelija pagal Luką 6,41) Taip elgiasi 
atskiri individai. O jų grupės — valstybės — tarpusavyje konfliktuoja 
ir kariauja. Šventajame Rašte Jėzaus klausimas lieka neatsakytas, 
tačiau atsakymas, matyt, turėtų būti toks: „Kai aš (eg0) kritikuoju 
kitus, pats jaučiuosi didesnis ir pranašesnis.“ 


Nusiskundimai ir pasipiktinimas 


Nusiskundimai yra viena, mėgstamiausių ego strategijų, pade- 
dančių jam stiprėti. Kiekvienas nusiskundimas — tai proto sukurp- 
ta trumpa istorija, kuria mes esame visiškai įtikėję. Nesvarbu, ar 
skundžiamės garsiai, ar tik mintyse. Kartais nusiskundimai būna 
vienintelis dalykas, su kuriuo ego gali susitapatinti. Kai parenkame į 
tokio ego nelaisvę, mums pasidaro įprasta skųstis — ypač kitais žmo- 
nėmis. Tas įprotis nesąmoningas, todėl net nepastebime, kad taip 
elgiamės. Tokios elgsenos dalis yra „etikečių klijavimas“, o šiurkš- 
čiausia „etikečių klijavimo“ forma tampa aiškūs įžeidinėjimai (pa- 
šlemėkas, niekšas, kalė...), kuriais ego siekia įtvirtinti savo viršenybę 
ir triumfuoti kitų akivaizdoje. Įžeidinėjimai neretai perauga į piktus 
riksmus ar netgi į fizinę prievartą. 

Nusiskundimus ir „etikečių klijavimą“ lydi pasipiktinimas. Pasi- 
piktinimas ego suteikia dar daugiau energijos. Kai piktinamės, uži- 
mame nuskriaustųjų ir užgautų žmonių poziciją. Piktinamės kitais 
žmonėmis, nes jie yra godūs, nesąžiningi, neprincipingi, mums ne- 
patinka jų elgesys, jų praeitis, jų kalbos, jų nesėkmės, jų nenudirbti 
darbai. Ego patinka piktintis. Dažnai ydų, kurias atseit matome ki- 
tuose, nėra. Mes visiškai klaidingai interpretavome tikrovę, tai mūsų 
protas ieškojo priešų, kad pats pasijaustų pranašesnis. O kartais kitų 
žmonių ydos būna tikros, tačiau mes jas pernelyg sureikšminame ir 

išpučiame, nieko daugiau, be jų, nematome. Mes reaguojame į kitų 
žmonių ego, o tai darydami stipriname savąjį ego. 

Nereaguoti į kitų ego yra geriausias būdas įveikti savąjį ego. Ir 
ne tik. Taip pat tuo būdu galima įveikti kolektyvinį visos žmonijos 
ego. Tačiau tai padaryti sugebėsime tik tada, kai suprasime, kad kitų 
žmonių elgesys kyla iš ego. Kad tai yra kolektyvinės žmonių distunk- 
cijos išraiška. Nereaguodami į ego paskatintus poelgius, padedame 
žmonėms sveikti. Sąlygotą protą ima keisti nesąlygota sąmonė. 

Kartais būna taip, kad turime gintis nuo visiškai nesąmoningų 
žmonių. Tačiau tą padaryti galime nepavertę jų savo priešais. Geriau- 
sia apsauga tokiais atvejais yra likti sąmoningiems, nevaldomiems 
€g0. Žmonės tampa mūsų priešais tada, kai mes suasmeniname jų 
nesąmoningumą (jų egv). Nereagavimas į kitų ego teikia mums sti- 
prybės. Kitas žodis, kuriuo galėtume pavadinti nerezgavimą, yra at- 
laidumas. Galima sakyti, kad atleisti — tai nematyti, nepastebėti tam 
tikrų dalykų, užuot žvelgus į juos tiesiai. Nepastebėdami jų, imame 
pastebėti sveikumą — savybę, kuri yra kiekvieno žmogaus esmė. 

Ego mėgsta skųstis ne tik žmonėmis. Ir ne tik žmonių ego neken- 
čia. Ego taip pat skundžiasi tam tikromis situacijomis ir jų nemėgs- 
ta. Situacijos, kaip ir žmonės, tampa mūsų priešais. Mes dejuojame: 
„Tai neturėjo atsitikti...“, „Aš nenoriu čia būti...“, „Man nepatinka 
ši veikla...“, „Su manimi elgiasi nesąžiningai...“ O didžiausias ego 
priešas galų gale yra ši akimirka, arba pats gyvenimas. 

Nusiskundimų nedera painioti su informacija apie netinkamą 
elgesį ir su patarimais, kaip ištaisyti klaidas. O susilaikymas nuo 
skundų anaiptol nereiškia, kad kitas žmogus liovėsi blogai elgtis ar 
atsikratė kokių nors ydų. Pavyzdžiui, kai sakome padavėjui, kad jo 
atnešta sriuba yra šalta ir ją reikia pašildyti, tai nėra ego balsas. Mes 
tiesiog nurodėme faktą, o faktai visad yra neutralūs. Kas kita būtų 
tokioje situacijoje pasakyti: „Kaip drįsote atnešti man šaltą sriu- 
bą!?..“ Tai jau nusiskundimas. „Aš“ pasijuto įskaudintas ir dabar su 
džiaugsmu apkaltins kitą žmogų, kam šis suklydo. Nusiskundimai, 
kuriuos čia pabrėžiame, tarnauja ego interesams ir trukdo mums 
keistis. Kartais netgi būna akivaizdu, kad ego nenori keistis, todėl be 
paliovos skundžiasi. 

Tomis akimirkomis, kai mums kas nors nepatinka, turėtume su- 
sivokti, kad mūsų galvose skamba ego balsas — tik sąlygoto proto 
sukurta mintis. O pastebėję ir išgirdę šį balsą turime suprasti, kad 
jis — tai visai ne mes patys. Mes tie, kurie tą balsą girdime, bet ne 
pats balsas. Už visa ko, fone, slypi sąmonė, o pirmame plane skam- 
ba balsas ir veikia protas. "Tai supratę, tampame laisvi nuo ego. Tai 
jau nebe ego, o tik senas sąlygotas mąstymo ir minčių modelis. Kur 
yra ego, yra ir nesąmoningumas. Sąmonė ir ego drauge egzistuoti ne- 
gali. Seni mąstymo modeliai, kai juos atpažįstame, dar gali tam tikrą 
laiko tarpą gyvuoti ir vėl pasireikšti, nes jie per tūkstančius kolekty- 
vinio žmonijos nesąmoningumo metų yra sukaupę jėgos, tačiau po 
kiekvieno tokio atpažinimo jie tampa vis silpnesni. 


Reaktyvumas ir nuoskaudos 


Pasipiktinimas dažniausiai atsiranda drauge su nusiskundimais, 
tačiau jį gali lydėti ir aštresnės emocijos, pavyzdžiui, įniršis. Tai dar 
vienas būdas, kuriuo ego stiprina savo valdžią ir verčia mus elgtis 
reaktyviai. Daugybė žmonių tik ir laukia, kol įvyks kas nors, į ką jie 
galėtų sureaguoti, kas juos galėtų suerzinti ar sutrikdyti — ir, žinoma, 
sulaukia tokių situacijų labai dažnai. („Tai tiesiog siaubinga... Kaip 
jis drįso!?..“) Jie įpratę prie sugadintos nuotaikos ir pykčio kaip prie 
narkotikų. Tačiau taip reaguodami jie iš tikrųjų tik įtvirtina savo ego 
ir suteikia jam daugiau jėgos. 

Ilgai trunkantis pasipiktinimas perauga į nuoskaudą. Nuoskau- 
da — tai būsena, kai esame nuolat „prieš“. Tai priežastis, dėl kurios 
nuoskaudos sudaro didelę daugelio žmonių ego dalį. Kolektyvinės 
nuoskaudos tautų ar genčių sąmonėje išsilaiko ištisus amžius ir vis 
skatina prievartą, todėl susiformuoja nesibaigiantis prievartos ci- 
klas. 

Nuoskauda yra stipri neigiama emocija, susijusi su praeitimi, kar- 
tais labai tolimais įvykiais, kurie vis neduoda mums ramybės, mes 
juos dažnai prisimename ar net apie juos pasakojame („Ką jie man 
padarė...“ arba „Ką jie padarė mums...“). Nuoskauda ar nuoskaudos 

užteršia visas gyvenimo sritis, jų neigiama emocinė energija trukdo 
suvokti dabarties įvykius, netgi veikia mūsų kalbėseną ir bendravi- 
mą su žmonėmis ir neleidžia mums ištrūkti iš ego gniaužtų. 

"Turime sąžiningai pasakyti sau, ar nepuoselėjame nuoskaudų ir 
ar yra mūsų gyvenime žmonių, kuriems nesame atleidę — priešų. Įsi- 
sąmoninkime, kaip nuoskaudos veikia mūsų mintis ir emocijas, nes 
mintys savo ruožtu nuoskaudą „maitina“, palaiko ją gyvą, o emo- 
cijos yra kūno atsakas į tas mintis. Nesistenkite leisti nuoskaudai 
nunykti. Pastangos sunaikinti nuoskaudą ar kam nors atleisti vaisių 
neduos. Atleidimas įvyksta savaime, be pastangų, kai pamatome, 
kad tikrasis nuoskaudų tikslas yra stiprinti netikro „aš“ pojūtį ir pa- 
dėti išsilaikyti ego. Tai supratę, tampame laisvi, nes suardome vieną 
galingiausių žmogaus protą užėmusių ego struktūrų. 

Praeitis neturi sutrukdyti mums gyventi dabartyje. Tačiau kai at- 
siduodame praeities nuoskaudoms, kaip tik tai ir atsitinka. Tai kas 
gi yra nuoskaudos? Tik senų minčių ir emocijų nešulys. 


Teisieji ir neteisieji 


Nusiskundimai ir kaltųjų paieškos stiprina ego atskirumo nuo 
kitų pojūtį, leidžia jam apsibrėžti savo ribas („Cia esu aš“) — nuo 
to priklauso jo išlikimas. Taip pat ego stiprina pranašumo jausmas. 
Kai ego skundžiasi, tarkime, transporto spūstimis, politikais, „go- 
džiais turtuoliais“, „aptingusiais bedarbiais“, kolegomis, buvusiu 
sutuoktiniu ar dar kuo nors, jis jaučiasi esąs geresnis, pranašesnis. 
Kai skundžiamės, jaučiame, kad esame teisūs, o žmonės ir situacija, 
kuriais esame nepatenkinti, mūsų supratimu, yra neteisūs. 

Niekas neteikia ego daugiau stiprybės kaip teisumo pojūtis. Ta- 
čiau jei norime būti teisūs, suprantama, reikia, kad kas nors būtų 
neteisus. Kitaip sakant, ego pradeda neteisiųjų paieškas, kad pats 
pasijustų teisus ir stiprus. Neteisūs gali būti ne tik žmonės, bet ir si- 
tuacijos („Taip neturėjo atsitikti). Kai tariamės esą teisūs, užimame 
įsivaizduojamą aukštesnę moralinę poziciją nei neteisieji. O tokia 
pozicija padeda ego stiprėti ir plėstis. 

Iliuzijos gynimas 


Be abejo, esama nepaneigiamų faktų. Jei jūs, pavyzdžiui, 1virti- 
nate, kad šviesa sklinda griečiau už garsą, o kas nors ginčijasi, kad 
yra atvirkščiai, jūs būsite teisūs, o jūsų oponentas — neteisus. (Jūsų 
tiesą gali patvirtinti tas faktas, kad pirma pasirodo žaibas, o tik pas- 
kui pasigirsta griaustinis.) Taigi būsite teisūs ir tai žinosite. Ar Čia 
dalyvauja ego? Galbūt, bet nebūtinai. Jei tik paprasčiausiai skelbiate 
tiesą, ego tame veiksme nedalyvaus, nes jūs, tai darydami, su niekuo 
nesitapatinate. Ką reiškia „su niekuo nesitapatinate“? Nesitapati- 
nate sų tam tikra proto pozicija. Tačiau toks susitapatinimas gali 
greitai prasidėti. Pavyzdžiui, imate kalbėti taip: „Patikėkite manimi, 
aš tikrai žinau...“ arba „Na, kodėl jūs manimi netikite...“ Ego čia sle- 
piasi už trumpučio žodelio „manimi“. Ir paprastas teiginys „Šviesa 
sklinda greičiau nei garsas“, nors ir teisingas, dabar jau tarnauja ego 
ir gina iliuziją. Teisingą teiginį suteršė netikras „aš“ ir teiginys tapo 
suasmenintas, pririštas prie ego. O kai kas nors nepatiki ego žodžiais 
(„Na, kodėl jūs manimi netikite...“), ego pasijunta įžeistas. 

Ego viską priima asmeniškai ir reaguoja labai emocingai, gyny- 
biškai, net agresyviai. Ar tokiomis akimirkomis mes giname tiesą? 
Ne. Tiesos, kad ir kaip kas būtų, ginti nereikia. Nei šviesa, nei garsas 
nesidomi, kas ką apie juos mano. Vadinasi, tokiu atveju ginamės pa- 
tys, giname savojo „aš“ iliuziją, proto sukurtą tikrojo „aš“ pakaitalą. 
Dar tiksliau būtų pasakyti, kad iliuzija gina pati save. 

Jeigu ego iliuzijas sukelia tikri faktai, tai ką tada kalbėti apie ma- 
žiau apčiuopiamus dalykus: nuomones, požiūrius, pasvarstymus? 
Juos visus labai lengvai persmelkia asmeniškumas ir „aš“ pojūtis. 

Ego painioja nuomones ir požiūrius su faktais. Ego netgi neat- 
skiria, kur yra tikras įvykis, o kur — reakcija į tą įvykį. Kiekvienas 
ego sugeba meistriškai interpretuoti įvykius ir juos iškraipyti. Tik 
sąmonė, o ne mąstymas, gali atskirti, kur yra faktai, o kur — nuo- 
monė apie faktus. Tik sąmonė leidžia įvertinti gyvenimo situacijas, 
pažvelgti į jas kitaip, be pykčio, jose elgtis deramai ir įveikti savo 
mąstymo ribas. 

Tiesa: santykinė ar absoliuti? 


Kur baigiasi paprastų ir patikrinamų faktų sritis ir prasideda „Aš 
teisus, o jūs klystate“ tipo argumentai, kyla pavojus žmonių santy- 
kiams, jis netgi paliečia santykius tarp tautų, genčių, religijų ir kitų 
didelių žmonių grupių. 

Bet vis dėlto jeigu įsitikinimas, kad esame teisūs, o kiti ne, yra 
mentalinės disfunkcijos išraiška, kuri stiprina ego ir skatina žmones 
konfliktuoti, ar tai reiškia, kad tokių dalykų, kaip teisingas elgesys, 
teisingi įsitikinimai ir veiksmai, nėra apskritai? Gal teiginys, kad 
nėra nei teisiųjų, nei neteisiųjų, yra moralinio reliatyvizmo forma, 
kurią kai kurie šiuolaikiniai krikščionybės mokytojai laiko didžiuliu 
mūsų laikų blogiu? 

Krikščionybės istorija — tai puikus pavyzdys, kaip vienos žmo- 
nių grupės įsitikinimas savo teisumu gali jų elgesį padaryti iš tiesų 
beprotišką. Ištisus amžius žmonės buvo deginami laužuose ar kan- 
kinami vien todėl, kad jų nuomonė skyrėsi (kartais labai nedaug) 
nuo Bažnyčios dogmų ir siaurų Šventraščio interpretacijų („tiesos“). 
Bažnyčia tada buvo teisi, o kitaip manantys žmonės — neteisūs. 
Tokie neteisūs, kad juos reikėjo nužudyti. „Tiesa“ buvo svarbesnė 
nei žmonių gyvybės. O kas buvo tada Tiesa? Tai buvo pasakojimas, 
kuriuo žmonės privalėjo patikėti. Kitaip sakant, tam tikras minčių 
rinkinys. 

Ne taip seniai Kambodžos diktatorius Pol Potas įsakė nužudyti 
milijoną savo šalies gyventojų. Tarp jų turėjo būti visi, kurie nešiojo 
akinius. Kodėl? Pol Potas, savaip interpretavęs marksizmą, susikūrė 
savo tiesą, kuri skelbė, kad visi, kurie nešioja akinius, yra išsilavinę, 
o jei išsilavinę, vadinasi, priklauso išnaudotojų klasei, buržuazijai, 
kuri engia valstiečius. Buržuaziją, Pol Poto supratimu, reikėjo pa- 
šalinti, kad atsirastų erdvės naujoms socialinėms jėgoms. Pol Poto 
tiesa taip pat tebuvo minčių rinkinys. 

Katalikų bažnyčia ir kitos religinės organizacijos visiškai teisios, 
kai reliatyvizmą (tikėjimą, kad nėra absoliučios tiesos, kuria galėtų 
remtis žmonija) laiko dideliu mūsų laikų blogiu. Kita vertus, ab- 
soliučios tiesos nerasime, jei ieškosime jos dogmose, doktrinose, 

ideologijose, įvairių taisyklių rinkiniuose ir pasakojimuose. Ką tie 
dalykai turi bendra? Visa tai yra minčių rinkiniai. Mintis geriausiu 
atveju gali nurodyti, kur yra tiesa, tačiau mintis niekada nebus tiesa. 
Štai kodėl budistai sako: „Pirštas, rodantis į Mėnulį, nėra Mėnulis.“ 
Visos religijos yra vienodai teisios ir visos religijos vienodai klaidin- 
gos — tai priklauso nuo to, kokių tikslų jos mums padeda siekti. 
Religijos gali tarnauti ego, tačiau jos gali tarnauti ir Tiesai. Jei esa- 
me įsitikinę, kad mūsų religija tarnauja Tiesai, vadinasi, mes ją ati- 
duodame į ego tarnystę. Tada religija perauga į ideologiją, ir gimsta 
iliuzija — vienos religijos sekėjai pasijunta pranašesni už kitų religijų 
sekėjus. Prasideda konfliktai. Kita vertus, kai religija tarnauja Tiesai, 
ji perteikia kelio gaires, kurias mums yra palikę dvasiškai pabudę 
žmonės. Tos gairės turi padėti mums, einantiems dvasiniu keliu. 

Yra tik viena absoliuti Tiesa, o visos kitos tiesos kyla iš jos. Kai 
randate šią Tiesą, imate elgtis, kaip ji jums sako. Žmogaus veiksmai 
atspindi arba Tiesą, arba iliuziją. Ar galima Tiesą išreikšti žodžiais? 
"Taip, tačiau žodžiai, žinoma, nėra Tiesa, o tik į ją rodo. 

Tiesa neatskiriama nuo to, kas mes esame. Taip, mes esame Tiesa. 
Jei jos ieškosime kur kitur (ne savyje), kiekvieną kartą būsime ap- 
gauti. Tiesa yra pati mūsų Esybė. Jėzus tai perteikė tokiais žodžiais: 
„Aš esu kelias, tiesa ir gyvenimas...“ (Evangelija pagal Joną 14, 6) Šie 
Jėzaus žodžiai, jei gerai suprasti — tai nepaprastos gairės, rodančios, 
kur yra Tiesa. Tačiau jei suprasime juos klaidingai, jie taps didžiule 
kliūtimi. Jėzus kalba apie vidinį AŠ ESU, esminę kiekvieno žmogaus 
tapatybę. Tai gyvenimas, kuris ir yra AŠ. Kai kurie krikščionybės 
mistikai :2/ vadino „Kristumi viduje“, budistai sako, kad tai yra Bu- 
dos prigimties išgyvenimas, hinduistai tai vadina Atmanu - viduje 
esančiu Dievu. Kai paliečiame šį vidinį savo matmenį (ta būsena 
yra visiškai natūrali, anaiptol ne stebuklingas žygdarbis), visi mūsų 
veiksmai ir santykiai ima atspindėti vienovę su pačiu gyvenimu. Tai 
yra meilės būsena. Įstatymai, įsakymai ir taisyklės reikalingi tiems, 
kurie atskirti nuo Tiesos, nuo savo pačių esmės, kad jų eg0 pernelyg 
neįsisiautėtų, tačiau ir tai pavyksta ne visada. Šv. Augustinas sakė: 
„Mylėk ir daryk, ką darai.“ Jokie kiti žodžiai nėra taip arti Tiesos 
kaip šie. 

Ego nėra asmeniškas 


Mąstymo modelis „Mes teisūs, o jie klysta“ (kolektyvinis lygmuo) 
ypač pastebimas tose pasaulio vietose, kurias alina įvairūs įsisenėję 
skaudūs konfliktai — tarp valstybių, rasių, ideologijų ar religijų. Abi 
konflikto pusės turi savo požiūrį, savo istoriją, kitaip sakant — savo 
minčių rinkinį, su kuriuo jos tapatinasi. Ir nė viena iš pusių nesu- 
geba pripažinti, kad „anų“ minčių rinkinys taip pat turi teisę egzis- 
tuoti. Izrealio rašytojas Jehuda Halevis 2002 metais New York Times 
puslapiuose kalbėjo apie „priešingų požiūrių suderinimą“, tačiau 
daugelyje pasaulio regionų žmonės to padaryti nenori ir nesugeba. 
Kiekviena konflikto pusė įsitikinusi, kad tiesa priklauso tik jai. Be 
to, jos abi laiko save aukomis ir viena kitą vadina „blogio įsikūniji- 
mu“. Ir kadangi kita pusė yra pavadinta priešu ir dehumanizuota, 
visus jos narius, netgi vaikus, galima žudyti ar engti nejaučiant jų 
kančios ir žmogiškumo. Tokiu būdu visi patenka į užburtą naikini- 
mo ir atpildo (veiksmo ir atoveiksmio) siekimo ratą. 

Čia tampa aišku, kad kolektyvinis ego (mes prieš juos) yra dar bai- 
siau pamišęs nei individualus ego, nors jų funkcionavimo mechaniz- 
mas lieka tas pats. Kiek iki šiol žmonės vieni kitus žudė ir kankino, 
didžiąją šių nusikaltimų dalį įvykdė ne kriminaliniai nusikaltėliai ar 
psichikos ligoniai, o normalūs ir gerbiami savo šalių piliečiai — jie 
tuo būdu tarnavo kolektyviniam ego. Netgi galima būtų teigti, kad 
mūsų planetoje sąvokos „normalus“ ir „pamišęs“ reiškia tą patį. Kas 
yra tokio pamišimo esmė? Atsakymas toks: visiškas susitapatinimas 
su Mintimis ir emocijomis, su eg. 

Planetoje vis dar viešpatauja godumas, savanaudiškumas, išnau- 
dojimas, žiaurumas, prievarta... Jei šių dalykų neatpažįstame kaip 
individualios ir kolektyvinės disfunkcijos, ar psichikos ligos, apraiš- 
kų, juos suasmeniname, o tai yra klaida. Kai priskiriame žmonėms 
tam tikrą dirbtinai sukurtą tapatybę ir sakome „Štai kas jis yra, štai 
kas yra jie“, tikrąją jų tapatybę painiojame su jų ego, tiksliau, taip 
klysta mūsų pačių ego, idant kitus pasmerkęs ir paskelbęs priešais 
taptų už juos stipresnis ir pranašesnis. Tokia veikla ego nepapras- 
tai patinka. Jis mielai atsiskiria nuo kitų, ir ta atskirtis tampa tokia 

milžiniška, kad mes pamirštame savo bendrą žmogiškąją prigimtį, 
nebejaučiame, kad mūsų šaknys suleistos į tą patį Gyvenimą, ir ne- 
bematome mums visiems įgimto dieviškumo. 

"Tie ego bruožai, kuriuos matome kituose ir į kuriuos aštriausiai 
reaguojame, būdingi ir mums patiems, tačiau mes jų pastebėti ne- 
norime ir nesugebame. Todėl žvelgdami į vadinamuosius priešus ga- 
lėtume sužinoti, kokie esame patys. Kokie jų bruožai mus labiausiai 
trikdo ir mums nepatinka? Godumas? Savanaudiškumas? Valdžios 
troškimas? Nenuoširdumas, nesąžiningumas, polinkis smurtauti ar 
dar kas nors? Visa tai, kas mus taip erzina ir į ką mes reaguojame 
neigiamai, yra ir mumyse. Tačiau tai — tik ego forma, o kaip tokia, ji 
visiškai beasmenė ir nėra tai, kas iš tikrųjų yra žmogus. Ji — visai kas 
kita nei mes patys. Todėl kiti žmonės mums grėsmę kelia tik tada, 
kai mes jų tikrąją tapatybę supainiojame su jų egv. 


Karas ir mąstymo modelis 


Kartais turime gintis patys ar ginti kitus. Tačiau jei tokiais atvejais 
įtikėsime, kad „kovojame su blogiu“, patys virsime tuo pačiu blogiu, 
su kuriuo kovojame. Kovodami su nesąmoningumu, tampame ne- 
sąmoningi. Nesąmoningumo, arba disfunkcinio ego, neįveiksime jį 
užpuolę. O jei savo oponentą vis dėlto nugalėtume, jo nesąmonin- 
gumas persiduotų mums arba atsirastų naujas oponentas. Viskas, su 
kuo kovojame, stiprėja, kam priešinamės, įgauna daugiau jėgos. 

Dabar dažnai girdime, kad kas nors su kuo nors „kariauja“. Kai 
aš išgirstu tokį pranešimą, man iš karto būna aišku, kad „karas“ pa- 
smerktas nesėkmei. Šiandien vyksta karas su narkotikais, su teroriz- 
mu, su vėžiu, su skurdu ir dar daug su kuo. Pavyzdžiui, nors kariau- 
jame su nusikalstamumu ir narkomanija, per pastaruosius dvidešimt 
penkerius metus su narkotikais susijusių nusikaltimų skaičius dra- 
matiškai išaugo. Jungtinėse Valstijose kalinių skaičius nuo 300 000 
1980 metais išaugo iki 1,2 milijono 2004 metais (JAV Teisingumo 
departemento duomenys). Kad sėkmingiau kariautume su ligomis, 
sukūrėme antibiotikus. Iš pradžių jie buvo labai veiksmingi, atrodė, 

kad karas su užkrečiamomis ligomis bus laimėtas. Tačiau dabar 
daugelis ekspertų tvirtina, kad jau atsirado antibiotikams atsparių 
bakterijų, kurios gali sukelti tas pačias atseit jau įveiktas ligas, netgi 
jų epidemijas. Tai yra lyg uždelsto veikimo bomba. O Journal of 
the American Medical Association paskelbė, kad netinkamas medika- 
mentinis gydymas yra trečioji mirčių priežastis Jungtinėse Valstijose 
(po širdies ligų ir vėžio). Tradicinė kinų medicina ir homeopatija yra 
puikus pavyzdys, kaip liga nelaikoma priešu, su kuriuo reikia kovoti 
ir jį nugalėti. 

Kariauti mus verčia tam tikras mąstymo modelis. Tačiau visi veiks- 
mai, kilę iš šio modelio, arba įsivaizduojamą priešą, tai yra blogį, su- 
stiprina, arba karą laimime, tačiau tuojau pat atsiranda kitas priešas, 
kitas blogis, dažnai netgi didesnis nei nugalėtasis. Mūsų mentalinė 
būsena ir išorinė tikrovė yra labai susiję dalykai. Kai mąstymo mo- 
delis skatina mus kariauti, mūsų suvokimas tampa nepaprastai se- 
lektyvus ir iškreiptas. Kitaip sakant, matome tik tai, ką matyti esame 
nusiteikę, o tikrovę interpretuojame taip, kaip mums patogu. Ne- 
sunku įsivaizduoti, kaip elgiamės apimti tokių iliuzijų. Arba užuot 
įsivaizdavę pažiūrėkite per televizorių vakaro žinių laidą. 

Matykime ego tokį, koks jis yra: kaip kolektyvinės disfunkcijos 
ir pamišimo priežastį. Tada liausimės vertinę ego kaip kitų žmonių 
tapatybę. Kai matome, kas iš tikrųjų yra ego, mums daug lengviau 
nereaguoti į jį. Nelieka nusiskundimų, smerkimo, kaltinimų ir netei- 
siųjų. Tai tik ego požymiai. Visi kenčiame nuo tos pačios proto nega- 
lios, vieni daugiau, kiti mažiau. Kai tai suprantame, imame žmones 
atjausti. Nebeskatiname dramos, kuri yra visų ego santykių dalis. O 
ką reiškia skatinti? Reaguoti. Tokios reakcijos padeda ego klestėti. 


Ko siekiame: ramybės ar dramos? 


Jūs norite ramybės. Nėra nė vieno, kuris jos nenorėtų. Vis dėlto 
tam tikra jūsų dalis trokšta dramos ir konfliktų. Galbūt dabar, šią 
akimirką, to nejaučiate. Tačiau gana kokio nors incidento ar net 
minties, ir jūs sureaguojate. Pavyzdžiui, staiga kas nors jus kuo nors 
apkaltino, nepripažino jūsų nuopelnų, pasikėsino į jūsų teritoriją, 

sukritikavo jūsų veiksmus, pareiškė finansines pretenzijas... ir štai 
jūs pajuntate, kad jus užvaldė ir visu kūnu perbėgo kažin kokia jėga, 
o gal baimė, užsimaskavusi pykčiu ir priešiškumu. Ar girdite, kaip 
tada jūsų balsas tampa šaižus ir keliomis oktavomis žemesnis, jūs 
pradedate kalbėti garsiau, netgi rėkti? Ar jaučiate, kaip jūsų protas 
(eg0) skuba ginti savo pozicijų, teisintis, kaltinti ir smerkti? Noriu 
paklausti, ar galite tokiomis akimirkomis pabusti iš nesąmoningu- 
mo? Ar galite pajusti, kad tam tikra jūsų esybės dalis jau kariauja, 
ji jaučia grėsmę ir stengiasi bet kokia kaina išlikti... ir kad reikia 
dramos, idant šiame gyvenimo spektaklyje ji galėtų patvirtinti savo „ 
nugalėtojos tapatybę? Ir galų gale ar jaučiate, kad ta pati jūsų esybės 
dalis verčiau bus teisi, nei gyvens ramybėje? 


Už ego ribų: tikroji tapatybė 


Kai ego kariauja, žinokite, kad jo kova dėl išlikimo yra ne dau- 
giau nei iliuzija. Tačiau ta iliuzija jus užvaldo. Sunku žvelgti į šią 
akimirką, ypač tada, kai ego stengiasi išgyventi ar kai atsibudo seniai 
praeityje patirtos emocijos. Vis dėlto jei jums pavyksta užčiuopti 
šios akimirkos tikrovę, ego gniaužtai silpnėja ir jūs imate jausti savo 
Buvimą. Tada jūsų gyvenimas prisipildo jėgos, kuri gerokai pranoks- 
ta ego ir proto galią. Jei norite ištrūkti iš ego nelaisvės, turite suvok- 
ti, kad ego egzistuoja. Suvokimas ir ego yra nesuderinami dalykai. 
Suvokimas — tai jėga, kuri slypi šioje akimirkoje. Ji leidžia pajusti 
Buvimą. Galutinis žmogaus būties tikslas, jūsų tikslas, yra padaryti 
taip, kad ši jėga pasklistų pasaulyje. Be to, toks išsilaisvinimas negali 
būti tikslas, kurį turėsime pasiekti kada nors ateityje — iš ego galime 
išsivaduoti tik šią akimirką, ne rytoj ar poryt. Tik dabartis gali su- 
griauti jūsų praeitį ir permainyti jūsų sąmonės būseną. 

Kas yra dvasinė realizacija? Gal įtikėjimas, kad esate dvasia? Ne, 
įtikėjimas yra mintis. O gal apie jūsų tikrąją tapatybę praneša gimi- 
mo liudijimas? Tai jau arčiau tiesos, tačiau gimimo liudijimas taip 
pat yra užrašyta mintis. Dvasinė realizacija yra aiškus supratimas, 
kad tai, ką mąstote, paririate ir jaučiate, nesate jūs. Negalima rasti 
savęs tuose nuolat praeinančiuose dalykuose. Pirmas tai tikriausiai 

suvokė Buda, todėl esminiu jo mokymo tašku tapo amatos (ne aš) 
samprata. O kai Jėzus liepė „išsižadėti savęs“, jis turėjo omenyje pa- 
neigti „aš“ buvimo iliuziją, ją sugriauti. Jeigu ego būtų tai, kas esame 
iš tikrųjų, jo neigti nereikėtų, tai būtų absurdas. 

Ir tada lieka tik sąmonės šviesa, kurioje atsiranda ir išnyksta visi 
pojūčiai, mintys, potyriai. Tai yra Buvimas, gelmingasis, tikrasis AŠ. 
Kai galų gale pažįstate save tokius, kokie esate iš tikrųjų, visi daly- 
kai jūsų gyvenime netenka absoliučios prasmės — lieka tik reliatyvi 
prasmė. Jūs gerbiate pasaulį, bet jis netenka savo absoliutaus rimtu- 
mo ir sunkumo. Lieka tik vienas iš tiesų svarbus dalykas: ar jaučiu 
savo Buvimą (AŠ ESU) visose gyvenimo situacijose? Ar jaučiu, kad 
ESU šioje akimirkoje? Ar galiu susitapatinti su grynąja sąmone? O 
gal esu pasiklydęs tarp gyvenimo įvykių, tarp minčių, pasiklydęs 
pasaulyje? 


Visos konstrukcijos netvirtos 


Mes jaučiame nesąmoningą ego spaudimą (jis gali reikštis įvai- 
riai) stiprinti savo įvaizdį, vaiduoklišką „aš“, užgimstantį tada, kai 
mintis — tas didis prakeiksmas ir didis palaiminimas — nuslopina 
ir užtemdo paprastą, tačiau gilų džiaugsmą, kurį išgyvename, kai 
esame susijungę su savo Būtimi, Šaltiniu, Dievu. Kad ir kaip reiš- 
kiasi ego elgesys, esminis motyvas visad bus tas pat: noras išsiskir- 
ti, kontroliuoti, turėti daugiau valdžios, daugiau visko. Ir, žinoma, 
troškimas jaustis atskirtiems nuo kitų, kitaip sakant, tai yra poreikis 
turėti priešų ar oponentų. 

Ego visada iš žmonių ar situacijų ko nors reikalauja. Jis vis jaučia 
stygių, jam vis negana, vis „reikia“ — ir jis siekia tą poreikį patenkin- 
ti. Tačiau tada, kai tai pavyksta, patenkintas ego būna neilgai, jis jau- 
čia, kad jo tikslai nepasiekti. Dėl tos priežasties ima rastis atotrūkis 
tarp ego norų ir tikrovės, o iš čia kyla nuolatinis nepasitenkinimas 
ir skausmas. Jau klasika tapusi Zhe Rolling Stones daina Satisfaction 
(Pasitenkinimas) yra ego daina. 

Visus ego veiksmus valdo baimė — baimė tapti niekuo, baimė 
išnykti, mirties baimė. Ego siekia tą baimę įveikti, tačiau daugiausia, 

kas jam pavyksta — tai tik tą baimę laikinai užmaskuoti naujais arti 
mais santykiais, naujais daiktais, naujomis pergalėmis. Tačiau iliu 
Zija jūsų patenkinti negali. Jus išlaisvins tik tiesa - kai suprasite, kas 
iš tikrųjų esate. 

Kodėl ego bijo? Nes pats ego kyla iš susitapatinimo su pavidalu, 
forma. O jokia forma nėra amžina. Formos kinta, ir ego tą savo 
gelmėse žino. Štai kodėl jis visad jaučiasi nesaugus, nors žvelgiant iš 
šalies gali atrodyti, kad jis pasitiki savimi. 

Kartą su draugu vaikštinėjome po nuostabų gamtos parką Ma- 
libu miesto apylinkėse ir užėjome apgriuvusį namą — jį prieš kelis 
dešimtmečius suniokojo gaisras. Pati valda jau seniai buvo apaugusi * 
medžiais ir užžėlusi aukšta žole, o šalia tako, kuris vedė griuvėsių 
link, parko administracija pritvirtino perspėjamąjį užrašą: „ATSAR- 
GIAI: VISOS KONSTRUKCIJOS NETVIRTOS“. 

„Tai be galo prasminga tiesa“, — tariau tada savo draugui. Stovė- 
jome apimti pagarbios baimės. Kai suprantate, kad visos konstruk- 
cijos (formos), net ir tos, kurios atrodo patikimos, yra netvirtos, 
jumyse užgimsta ramybė. Galų gale suvokę visų formų laikinumą, 
pajuntate savo tikrosios esybės beformiškumą — matmenį, kuris eg- 
zistuoja už mirties ribų. Jėzus tai vadino amžinuoju gyvenimu. 


Ego pranašumo siekis 


Ego reiškiasi subtiliomis, bet lengvai pastebimomis formomis. 
Galime rasti tų apraiškų kituose žmonėse ir, dar svarbiau — savyje. 
Atminkite štai ką: kai tik suvokiate savo ego, drauge suvokiate, kas 
jūs iš tikrųjų esate už ego ribų. Suvokiate savo aukštesnįjį AŠ. Atpa- 
žinę tai, kas netikra, pažįstate tai, kas yra tikra. 

Pavyzdžiui, jūs ruošiatės kam nors pranešti kokią nors naujieną. 
„Ar žinai? Spėk, ką tau pasakysiu? Na, klausyk...“ Jei esate pakan- 
kamai budrūs, galbūt pastebėsite, kad tą akimirką, dar nepranešę 
naujienos, pajutote pasitenkinimą, net jei ir naujiena bloga. Taip 
atsitinka todėl, kad labai trumpą laiko tarpą jūsų ego jaučia prana- 
šumą prieš pašnekovą: jūs žinote daugiau nei jis. Tai yra ego pasiten- 
kinimas. £go smarkiau pajaučia save. Net jei tas kitas žmogus būtų 

pats popiežius ar prezidentas, jūs šią akimirką žinote daugiau už 
jį, todėl pranašumas jūsų pusėje. Nemažai žmonių kaip tik dėl tos 
priežasties yra pamėgę skleisti gandus. O be to, gandai ir paskalos 
dažniausiai dar turi pasmerkimo ir kritikos atspalvį, taigi jų skleidė- 
jai jaučia tam tikrą moralinį pranašumą prieš apkalbamus žmones. 
Tai vienas būdų, kaip ego kaupia galią. 

Jei kas nors už mus daugiau turi, daugiau žino ir daugiau gali, 
mūsų eg0 tokių žmonų akivaizdoje jaučiau grėsmę, nes jis tampa 
menkesnis. Tada jis gali pasistengti atgauti savo svarbą menkinda- 
mas tų žmonių nuosavybę, žinias, gebėjimus. Zgo gali pasirinkti ir 
kitą strategiją: užuot varžęsis su kitais, jis prisišlieja prie kokio nors 
žmogaus, kuris visų kitų akyse yra galingesnis ir svarbesnis. 


Ego ir šlovė 


Gerai žinoma tokia ego strategija, kai jūs pokalbyje „lyg tarp kit- 
ko“ paminite kokio nors savo įtakingo pažįstamo vardą — tada ego 
pašnekovų akyse (ir savo paties) tampa stipresnis. Šlovę mūsų dienų 
pasaulyje lydi prakeiksmas, nes jūs, jei ją pelnote, prarandate savo 
tikrąjį „aš“, jus nustelbia kolektyvinis mentalinis vaizdas. Daugybė 
sutiktų žmonių trokšta susisieti su jumis ir tokiu būdu išplėsti savo 
tapatybę (mentalinį savo pačių vaizdinį). Jie gali nė nenutuokti, kad 
jiems rūpite ne jūs, o jų pačių netikras „aš“ — jie visomis išgalėmis 
jį stiprina. Tokie žmonės yra įsitikinę, kad su jūsų pagalba jie taps 
„didesni“, jie siekia save užpildyti jumis, tiksliau — jūsų mentaliniu 
vaizdiniu, jūsų garsaus žmogaus įvaizdžiu, kurį jie turi susidarę ir 
kuris jiems yra priemonė sustiprinti savo pačių tapatybę. 

Šlovės pervertinimas yra viena iš ego beprotystės apraiškų šiuo- 
laikiniame pasaulyje. Kai kurie garsūs žmonės daro tą pačią klaidą: 
jie susitapatina su kolektyvine fikcija — su įvaizdžiu, kurį yra sukū- 
rusi žiniasklaida — ir pasijunta pranašesni už „paprastus mirtinguo- 
sius“. Tokio susitapatinimo rezultatas tas, kad jie nutolsta ir nuo 
kitų žmonių, ir nuo savęs, ima jaustis nelaimingi ir priklausomi nuo 
savo populiarumo. Juos supa tik tie, kurie palaiko jų išpūstą įvaizdį, 
todėl jie praranda gebėjimą nuoširdžiai bendrauti. 

Albertui Einšteinui likimas lėmė tapti vienu garsiausių pasaulio 
žmonių, juo žavėjosi beveik kaip antžmogiu, tačiau jis pats niekada 
nesusitapatino su kolektyvinio proto sukurtu įvaizdžiu, liko kuklus, 
jo ego neišsipūtė. Pats jis kalbėjo taip: „Egzistuoja tiesiog absurdiškas 
skirtumas tarp man priskiriamų pasiekimų bei sugebėjimų ir tikro- 
vės — kas aš iš tiesų esu ir ką aš sugebu.“ 

Šlovės apgaubtiems žmonėms sunku užmegzti nuoširdžius san- 
tykius su kitais. Nuoširdūs santykiai tie, kurių nevaldo ego, o ben- 
draujantys tarpusavyje žmonės nesistengia tuo bendravimu kurti 
savo įvaizdžio. Tokiuose santykiuose dominuoja nuoširdus dėmesys, 
jų netemdo jokie slapti siekiai. Nuoširdus dėmesys yra tikrų santy- 
kių sąlyga. Ego visada ko nors nori, o jei mato, kad nieko negaus, 
jis tampa visiškai abejingas, jam tada niekas nerūpi. Taigi trys ego 
valdomų santykių požymiai yra tokie: pirma, noras ką nors gauti; 
antra, pyktis, nuoskaudos ir smerkimas, kai norai lieka nepatenkin- 
ti, ir trečia, abejingumas. 


IV SKYRIUS 


VAIDMENYS 
IR 
EGO VEIDAI 


Kai ego ko nors nori (arba siekia ko nors išvengti), jis atlieka tam 
tikrą vaidmenį, kad tuos poreikius patenkintų. Poreikiai gali būti 
materiali nauda, valdžia, pranašumas, išskirtinumas, fizinis arba psi- 
chologinis pasitenkinimas. Paprastai žmonės nė nenutuokia, kad jie 
atlieka tam tikrus vaidmenis. Jie patys yra tie vaidmenys. Kai kurie 
vaidmenys būna subtilūs, kiti - visiškai akivaizdūs (to akivaizdumo 
nemato tik patys vaidmens atlikėjai). Kartais vaidmenys tik padeda 
pelnyti kitų žmonių dėmesį, nes dėmesys yra psichinės energijos 
forma, o energijos ego reikia. Ego nežino, kad energijos šaltinis yra 
žmogaus viduje, tad ieško jo išorėje. Ego siekia ne to nuoširdaus dė- 
mesio, kuris kyla iš Buvimo pojūčio, o tam tikros dėmesio formos. 
"Ta forma gali būti nuopelnų pripažinimas, pagyros, susižavėjimas, 
galų gale — tiesiog pastebėjimas, kad ego apskritai egzistuoja. 

Kita vertus, drovus žmogus, kuris aplinkinių dėmesio vengia, 
taip pat gali būti valdomas ego, nes ego kartais dėmesio ir trokšta, ir 
bijo. Bijo todėl, kad dėmesys gali peraugti į kritiką ar nepritarimą, o 
tai ego menkina. Todėl būna taip, kad drovus žmogus labiau dėme- 
sio vengia, nei jo trokšta. Drovumą dažnai lydi negatyvus asmeninis 
įvaizdis ir susimenkinimas. Bet koks asmeninis įvaizdis (savęs ma- 
tymas tokio ar kitokio, gero ar blogo) yra ego apraiška. Jei įvaizdis 
geras, pozityvus, ego baiminasi, kad to pozityvumo per mažai. Jei 
įvaizdis negatyvus, blogas, ego siekia būti didesnis ir geresnis nei kiti. 
Dauguma žmonių save pakaitomis vertina tai gerai, tai blogai — pri- 
klausomai nuo situacijos ar kitų žmonių, su kuriais jie bendrauja. 
Jums reikia žinoti štai ką: kai tik pasijuntate už kitus pranašesni ar 
menkesni, tai yra jūsų ego pasireiškimas. 

Užpuolikai, aukos, meilužiai 


Kartais €g0, jei nesugeba gauti pagyrų ar juo niekas nesižavi, 
bando pelnyti dėmesį kitaip ir ima vaidinti atitinkamus vaidmenis. 
Negavę pozityvaus dėmesio, žmonės ima ieškoti negatyvaus dėme- 
sio, pavyzdžiui, išprovokuoja neigiamą kitų žmonių reakciją. Tai, be 
kitų, būdinga vaikams — jie tyčia blogai elgiasi, kad tik juos kas nors 
pamatytų. Negatyvūs vaidmenys tampa itin akivaizdūs tada, kai ego 
yra sustiprintas pracities emocinio skausmo (skausmo kūno). To- 
kiais atvejais ego stengiasi tą skausmą patirti iš naujo, todėl ir elgiasi 
taip, kad jam skaudėtų. Kiti ego nuolat nusikalsta — tokiu būdu jie 
siekia pelnyti neigiamą žmonių dėmesį ir pasmerkimą, nes jie tada 
jaučiasi svarbūs ir garsūs. Regis, jie maldauja: „Prašau man pasakyti, 
kad aš egzistuoju, kad nesu visiškai bereikšmis...“ Tokia patologija 
tėra kraštutinė įprasto ego forma. 

Dažnas yra aukos vaidmuo. Jį atlikdamas ego siekia, kad jį kiti 
atjaustų, jo gailėtųsi (tai irgi dėmesio formos), domėtųsi jo proble- 
momis. („Tik paklausykite, kas man atsitiko...“) Įsijautimas į aukos 
vaidmenį yra daugelio ego elgesio tipų elementas. Aukomis jaučiasi 
tie, kurie dažnai skundžiasi, piktinasi, jaučiasi įžeisti ir taip toliau. 
O jeigu jūs atliekate aukos vaidmenį, suprantama, nenorite, kad 
aukos istorija baigtųsi, todėl taip pat nenorite, kad baigtųsi ir jūsų 
problemos (tą patvirtins kiekvienas psichoterapeutas), todėl proble- 
mos tampa jūsų tapatybės dalimi. Jei jūsų liūdnos istorijos niekas 
nesiklauso, jūs ją be paliovos mintimis kartojate sau, kartojate ir 
gailitės savęs, nes jus esą nuskriaudė kiti žmonės, gyvenimas, likimas 
ar Dievas. Tokiu būdu kuriatės įvaizdį, virstate juo, o tai viskas, ko 
teikia ego. 

Kai žmonės užmezga meilės santykius, jų pradžioje taip pat 
atlieka tam tikrą vaidmenį — tai įprasta. Jie stengiasi pritraukti į 
savo gyvenimą kitą žmogų, kuris, ego supratimu, leis jiems jaustis 
ypatingiems, padarys juos laimingus, tenkins jų poreikius. Įvykių 
scenarijus toks: „Aš vaidinsiu vaidmenį žmogaus, kurio reikia tau, 
o tu — kurio reikia man.“ Tai yra nesąmoningas ir žodžiais neišreikš- 
tas susitarimas. Tačiau vaidinti vaidmenį — sunkus darbas, be to, 

nelengva išsaugoti vaidmenį ilgą laiką, ypač jei pradėjote su savo par- 
tneriu gyventi kartu. Ką matote, kai nukrinta kaukės? Dažniausiai, 
deja, net ne tikrą žmogų, bet jo apvalkalą: gryną ego, kuris jau nie- 
ko nebevaidina, ir jo skausmo kūną — per visą gyvenimą sukauptas 
nuoskaudas. Toks ego turi daugybę nepatenkintų norų, kurie virsta 
pykčiu, nukreiptu į sutuoktinį ar partnerį, kam jis ar ji nesugebėjo 
padėti įveikti baimės ir nepilnavertiškumo jausmo. 

Tai, ką mes vadiname „įsimylėjimu“, dažniausiai tėra aštri ego 
poreikių ir norų apraiška. Tai priklausomybė nuo kito žmogaus, 
tiksliau, nuo jo įvaizdžio, kurį jūs susikuriate savo galvoje. Ir tai 
neturi nieko bendra su tikra meile, nes tikra meilė neturi nieko ben- 
dra su poreikių ir norų tenkinimu. Šiuo atžvilgiu labai sąžininga 
yra ispanų kalba. 7ė guiero reiškia „aš tavęs noriu“ ir kartu „aš tave 
myliu“. Kitas pasakymas „aš tave myliu“ ispaniškai skamba te 20, 
jame nėra jokių dviprasmybių („aš tavęs noriu“), tačiau jis vartoja- 
mas retai. Galbūt todėl, kad tikra meilė irgi pasitaiko retai. 


Apibrėžimai ir ribos 


Kai iš genčių kultūros susiformavo senosios civilizacijos, žmo- 
nėms buvo priskirtos tam tikros funkcijos: vieni tapo šventikais, 
kiti — kariais, dar kiti — žemdirbiais, pirkliais, amatininkais ir taip 
toliau. Susikūrė klasių sistema. Žmogaus visuomenėje atliekama 
funkcija, kurią jis dažniausiai paveldėdavo, apibrėždavo jo tapatybę, 
tokį jį regėdavo kiti žmonės, tokį save matydavo jis pats. Funkcija 
tapdavo vaidmeniu, tačiau niekas jos kaip vaidmens neatpažinda- 
vo — žmogus su ja tiesiog susiliedavo. Tais laikais vos vienas kitas, 
pavyzdžiui, Buda ir Jėzus, suprato, kad kastos ar socialinės klasės 
tėra susitapatinimas su forma — su laikinu ir sąlyginiu dalyku. Toks 
susitapatinimas užtemdo amžinybės šviesą, kurią skleidžia kiekvie- 
nas Žmogus. 

Šiuolaikiniame pasaulyje socialinės struktūros ne tokios sustaba- 
rėjusios, ne taip griežtai apibrėžtos, ir nors daugelis žmonių yra vei- 
kiami savo aplinkos, jiems niekas automatiškai funkcijų nepriskiria 

ir su jomis jų nesutapatina. Tiesą sakant, dabar vis daugiau žmonių 
nebesusigaudo, kur pritaikyti savo gebėjimus ir kokių tikslų siekti, 
jie net nežino, kas yra patys. 

Kita vertus, aš sveikinu žmogų, kuris man prisipažįsta, kad nebe- 
žino, kas jis toks yra. Jis tada nustemba ir klausia: „Ar tikrai manote, 
kad toks sutrikimas yra geras dalykas?“ O aš jam patariu paanali- 
zuoti šią situaciją, kodėl jis tai vadina sutrikimu. Jei kas nors sako, 
kad jis nežino, kas toks yra, tai visiškai nereiškia sutrikimo. Sutrikęs 
žmogus kalbėtų taip: „Nebežinau, kas esu, nors turėčiau žinoti, man 
reikia tai žinoti...“ Ar įmanoma atsisakyti įsitikinimo, kad privalote 
žinoti, kas tokie esate? Kitaip tariant, ar galite liautis ieškoję kon- 
ceptualių apibrėžimų, kurie suteiktų jums tapatybės pojūtį („Aš esu 
tas ar tas...“)? Ar galite apskritai išmesti iš galvos mintį apie tapaty- 
bę? Kai nebemanysite, kad turite ar privalote žinoti, kas tokie esa- 
te, sutrikimas staiga išnyks. Visiškai susitaikę su mintimi, kad jums 
nereikia žinoti savo tapatybės, jūs panirsite į skaidrią ramybę — tai 
būsena, artimesnė jūsų tikrajai tapatybei nei visos kitos jūsų patirtos 
būsenos. Kai apsibrėžiate save tam tikromis sąvokomis, jūs drauge 
jomis ir apsiribojate. 


Įsijautimas į vaidmenis 


Žmonės šiame pasaulyje atlieka įvairias funkcijas. Tai supranta- 
ma ir kitaip būti negali, nes skiriasi žmonių fizinės ir intelektinės 
galimybės: žinios, talentai, įgūdžiai, energingumas. Svarbu ne tai, 
kokią funkciją vykdote. Svarbu, kiek su ja susitapatinate — ar ji ne- 
pasiglemžia visos jūsų esybės ir ar netampa jūsų vaidmeniu. Kai vai- 
dinate vaidmenį, esate nesąmoningi. O) kai susivokiate, kad vaidina- 
te, tarp jūsų ir vaidmens atsiranda atstumas. Tai žingsnis į laisvę nuo 
vaidmens. Kai esate visiškai susitapatinę su vaidmeniu, įsijautę į jį, 
jūs painiojate tam tikrą elgesio modelį su savo esybe ir jaučiatės per- 
nelyg rimti. Be to, tada automatiškai priskiriate vaidmenis ir tiems 
žmonėms, kurie kaip nors susiję su jūsų vaidmeniu. Pavyzdžiui, kai 
nueinate pas gydytoją, kuris visiškai susitapatinęs su savo vaidme- 
niu, esate jam ne Žmogus, o tik pacientas ar ligos istorija. 

Nors, kaip sakėme, socialinės struktūros šiandieną ne tokios su- 
stabarėjusios kaip senovėje, vis viena visuomenėje esama nemažai 
vaidmenų, su kuriais žmonės lengvai tapatinasi, į kuriuos įsijaučia 
ir kurie tampa jų ego dalimi. Todėl žmonių santykiai netenka auten- 
tiškumo, jie tampa dehumanizuoti, atsiranda susvetimėjimas. Tokie 
vaidmenys suteikia jums komforto jausmą, jums nereikia galvoti, 
kas iš tikrųjų esare, tačiau jie užgožia jūsų esybę. Žmonės, atlikdami 
savo funkcijas įvairiose hierarchinėse struktūrose (armijoje, Bažny- 
čioje, valstybės institucijose, stambiose kompanijose), linkę su to- 
mis funkcijomis susitapatinti — jie pradeda vaidinti vaidmenis. O 
kai vaidmuo užgožia žmonių esybę, nuoširdus bendravimas tampa 
neįmanomas. 

Kai kurie vaidmenys, į kuriuos žmonės įsijaučia, yra archetipi- 
niai. Iš tokių galima paminėti vidurinės klasės namų šeimininkės 
vaidmenį (nors dabar jis ne toks pastebimas, koks buvo seniau), 
taip pat „kieto“ vyruko (mačo), vyrų gundytojos ar nekonformisto 
menininko vaidmenis. Europoje dažnai sutinkamas „kultūringo“ 
žmogaus vaidmuo - jo atlikėjai puikuojasi literatūros, dailės ir mu- 
zikos žiniomis kaip kiti rūbais ar automobiliais. Yra ir universalus 
suaugusio Žmogaus vaidmuo. Kai jį atliekate, į gyvenimą ir save pa- 
čius žvelgiate be galo rimtai, nelieka spontaniškumo, atviros širdies, 
džiaugsmo. 

XX amžiaus septintajame dešimtmetyje Jungtinių Valstijų Vaka- 
rų pakrantėje prasidėjo hipių judėjimas, jis greitai apėmė visą Vaka- 
rų pasaulį. Judėjimo gimimo priežastis buvo ta, kad jauni žmonės 
atmetė socialinius archetipus ir sustabarėjusius elgesio modelius, 
protestavo prieš ego valdomas socialines bei ekonomines struktūras 
ir galų gale atsisakė vaidinti tuos vaidmenis, kuriuos jiems buvo sky- 
rę tėvai ir visuomenė. Reikšmingas tas faktas, kad hipių judėjimas 
sutapo su siaubingu Vietnamo karu, kuriame žuvo 57 000 ameri- 
kiečių ir trys milijonai vietnamiečių. Karas visiems atskleidė, kokia 
ligota yra sistema ir ją palaikantys mąstymo modeliai. Dar šeštajame 
dešimtmetyje daugelis amerikiečių buvo nusiteikę konservatyviai ir 
pritarė savo šalies politikai, tačiau kilus Vietnamo karui milijonai 


jų atsisakė kolektyvinės tapatybės, nes kolektyvinė tapatybė buvo 

nesveika. Hipių judėjimas parodė, kad žmonijos sąmonėje iki tol 
griežtos ego struktūros ėmė silpnėti. Judėjimas vėliau išsigimė ir nu- 
nyko, tačiau jis paliko savo pėdsaką ir paveikė net tuos, kurie judė- 
jimui nepriklausė. Galima sakyti, hipių judėjimas atvėrė duris, pro 
kurias į Vakarų pasaulį įžengė Rytų išmintis ir dvasingumas — tai 
esminis veiksnys, skatinantis nubusti pasaulio sąmonę. 


Laikini vaidmenys 


Jei esate tokie budrūs ir sąmoningi, kad sugebate analizuoti, kaip 
bendraujate su žmonėmis, turbūt pastebite, kad jūsų elgesys, kal- 
bėsena ir nuotaika subtiliai keičiasi priklausomai nuo to, su kuo 
bendraujate. Tas pat pasakytina ir apie kitus žmones. Pavyzdžiui, 
su kompanijos prezidentu kalbate kitaip nei su durininku, su vai- 
ku — kitaip nei su suaugusiuoju. Kodėl taip yra? Atsakymas toks: 
jūs vaidinate vaidmenis. Kai kalbatės su kompanijos prezidentu, 
durininku ar vaiku, būnate ne tie, kas esate iš tikrųjų. Taip pat kai 
užeinate į parduotuvę ar restoraną, paštą ar banką, galite susivokti, 
kad imate vaidinti tam tikrą tai situacijai būdingą socialinį vaidme- 
nį. Pavyzdžiui, tampate klientais ir kalbate bei elgiatės taip, kaip 
„priklauso“ elgtis ir kalbėti klientams. Kaip į klientus į jus žiūrės ir 
atitinkamai su jumis elgsis padavėjai ir pardavėjai, kurie irgi vaidina 
savus vaidmenis. Kitaip tariant, bendraudami du žmonės paklūsta 
tam tikriems elgesio modeliams. Netgi galima sakyti, kad bendrauja 
ne žmonės, o jų įvaizdžiai. Kuo smarkiau susitapatinate su savo vai- 
dmeniu, tuo mažiau jūsų santykiuose lieka autentiškumo, nes san- 
tykius užmezgate ne jūs su santykių partneriu, o /2/, kas jūs tariatės 
esą, su :u0, kuo laikote santykių partnerį. Tas pat pasakytina ir apie 
kitą pusę. Jūsų proto sukurtas įvaizdis (kas tariatės esą) bendrauja 
su kitu jūsų proto sukurtu įvaizdžiu (kas, jūsų supratimu, yra kitas 
žmogus). Kito žmogaus protas irgi būna sukūręs tokius pačius įvaiz- 
džius, todėl iš tikrųjų tarpusavyje bendrauja keturi įvaizdžiai, keturi 
mentaliniai kūriniai, kurie yra visiškai fiktyvūs. Taigi visai supranta- 
ma, kodėl žmonės taip konfliktuoja — nes tikrų santykių mė7a. 

Vienuolis prakaituotais delnais 


Kartą dzeno mokytoją vienuolį Kasaną pakvietė į vieno didiko 
laidotuves vadovauti gedulingoms apeigoms. Jau atvykęs į vietą ir 
laukdamas provincijos valdytojo bei kitų garbingų žmonių vienuo- 
lis pastebėjo, kad jo delnai prakaituoja. 

Kitą dieną Kasanas sukvietė savo mokinius ir pranešė šiems, kad 
jis nėra tiek pasiruošęs, kad galėtų juos mokyti — mat nesugeba vie- 
nodai jaustis visų žmonių akivaizdoje, ar tie žmonės būtų elgetos, 
ar karaliai, neįžvelgia, kad už visų socialinių vaidmenų slypi vis ta 
pati tikroji žmogaus esybė. Tai taręs Kasanas nukeliavo pas vieną 
mokytoją ir pats tapo jo mokiniu. Grįžo jis pas savo mokinius po 
aštuonerių metų jau nušvitęs. 


Laimingo žmogaus vaidmuo ir tikra laimė 


„Kaip jums sekasi?“ — „Nuostabiai. Geriau nebūna.“ 

Tai tikra ar ne? 

Labai dažnai žmonės vaidina laimingų vaidmenį, nors už jų šyp- 
senų ir briliantiškai baltų dantų slepiasi skausmas. Depresija, išse- 
kimas, dirglumas, — štai kas būdinga žmonėms, kurie jaučiasi nelai- 
mingi, tačiau bando šią būsena paneigti. Taip elgdamiesi jie dažnai 
neigia patys save. 

Laimingo žmogaus vaidmuo („Nuostabiai. Geriau nebūna.“) 
yra būdingas Amerikai, o daugelyje kitų šalių prasta savijauta ir iš- 
vaizda yra beveik norma ir socialiai priimtinas dalykas. Gal tai šiek 
tiek perdėta, tačiau girdėjau, kad vienos Europos šiaurės valstybės 
sostinėje jus gali sulaikyti, jei tik imsite šypsotis nepažįstamiesiems 
gatvėje — atseit taip elgiasi tik neblaivūs. 

Jei jaučiatės nelaimingi, pirmiausia turite tai sau pripažinti. Tik 
nesakykite „Aš esu nelaimingas“. Nelaimingumo būsena ir jūs — tai 
du skirtingi dalykai. Todėl verčiau kalbėkite taip: „Manyje yra ne- 
laimingumas.“ O tada paanalizuokite savo būseną ir situaciją, kuri 
ją sukėlė. Galbūt jums reikia situaciją pakeisti ar tiesiog iš jos pasi- 
šalinti. Jei nieko padaryti negalite, pažvelkite tiesai į akis ir tarkite: 

„Ką gi... dabar yra, kaip yra. Galiu arba priimti visa tai, arba pa- 
sijausti dar prasčiau.“ Pagrindinė prastos savijautos priežastis daž- 
niausiai būna ne situacija, o jūsų mintys apie ją. Todėl patyrinėkite 
savo mintis, atskirkite jas nuo situacijos, nes situacijos visad būna 
neutralios. Taigi yra situacija, faktas, ir yra jūsų mintys apie tai. 
Užuot kūrę galvoje įvairias istorijas, likite prie faktų. Pavyzdžiui, kai 
sakote sau „Aš žlugęs“, tai yra jūsų sukurta istorija. Ji jus suvaržo ir 
neleidžia imtis reikalingų veiksmų. O štai kai sakote „Mano banko 
sąskaitoje liko tik penkiasdešimt centų“, tai jau yra faktas. Kai žvel- 
giate į faktus, įgaunate jėgos. Sekite savo mintis, nes mintys didžia 
dalimi kuria jūsų emocijas. Stenkitės su mintimis nesitapatinti, O 
pajausti, kad esate jas stebinti sąmonė. 

Neieškokite laimės. Jei ieškosite, nerasite, nes pats ieškojimas yra 
laimės priešybė. Laimė — efemeriška, tačiau laisvė nuo nelaimin- 
gumo pasiekiama dabar — žvglkite tiesai į akis, užuot kūrę apie ją 
istorijas. Kai jaučiatės nelaimingi, tas jausmas nustelbia jums įgimtą 
gerovės ir vidinės ramybės būseną — tikrosios laimės šaltinį. 


Tėvystė ir motinystė: vaidmuo 


ar funkcija? 


Suaugusieji bendraudami su mažais vaikais paprastai vaidina. Jie 
taria kvailus žodžius ir garsus, kalba su vaiku iš aukšto, nevertina 
jo kaip sau lygaus. Tas faktas, kad kol kas daugiau žinote ar esate 
fiziškai didesni, jokiu būdu nereiškia, kad vaikas nėra jums lygus. 
Daugelis suaugusiųjų vienu ar kitu savo gyvenimo tarpsniu tampa 
tėvais ir motinomis, o tai yra vienas universaliausių vaidmenų. Čia 
teikia užduoti labai svarbų klausimą: ar sugebate gerai vykdyti tėvų 
ir motinų funkcijas ir su jomis nesusitapatinti, kad jos netaptų jūsų 
vaidmeniu? Funkcijos dalis yra tenkinti vaikų poreikius, saugoti 
juos nuo įvairių pavojų ir kartais paaiškinti jiems, ką daryti, o ko 
nedaryti. Tačiau kai tėvystė ar motinystė yra vaidmuo ir kai tas vai- 
dmuo užvaldo visą ar beveik visą jūsų esybę, funkcija tampa išpūs- 
tai reikšminga. Tada tenkindami vaikų poreikius duodate jiems per 
daug ir taip juos gadinate, pernelyg, karštai saugodami nuo pavojų 

trukdote jiems patiems pažinti pasaulį, o aiškindami, ką daryti ir ko 
nedaryti, imate juos kontroliuoti ir primetate jiems savo valią. 

Maža to — taip stengiatės elgtis netgi tada, kai poreikis vykdyti 
tėvystės ar motinystės funkcijas jau yra praėjęs. Tokie tėvai ir to- 
kios motinos žūtbūt siekia likti reikalingi savo vaikams. Netgi kai 
vaikui jau keturiasdešimt metų, jie tvirtina, kad „geriau žino, ko 
jam reikia“. Vaidmuo tebeatliekamas, todėl autentiškų santykių su 
vaikais nėra. Tėvai ir motinos susitapatina su savo vaidmeniu ir ne- 
sąmoningai bijo tos tapatybės netekti. O kai jų pastangos kontro- 
liuoti suaugusius vaikus žlunga (taip dažniausiai ir būna), jie ima 
juos kritikuoti ir verčia išgyventi kaltės jausmą, — tai vis nesąmonin- 
gos pastangos išsaugoti tėvystės ar motinystės vaidmenį, tapatybę. 
Iš pirmo žvilgsnio atrodo, kad jie rūpinasi vaikais (jie ir patys tuo 
tiki), tačiau tikrasis tikslas yra išsaugoti vaidmenis. Juos skatina ego 
motyvas stiprėti ir plėstis, kartais tas motyvas būna išradingai už- 
maskuotas ir jo nesuvokia net tie, kurie yra jo valdomi. 

"Tėvai ir motinos, atliekantys tuos vaidmenis ir su jais susitapatinę, 
dažnai stengiasi su vaikų pagalba kompensuoti savo pačių gyvenimo 
nesėkmes. Jeigu jų dažniausiai nesąmoningus tokio manipuliavimo 
motyvus galima būtų kaip nors išreikti žodžiais, jie skambėtų taip 
ar kaip nors panašiai: „Noriu, kad pasiektum, ko nepavyko pasiekti 
man. Noriu, kad pasaulio akyse būtum šio to vertas, tada ir aš pasiju- 
siu vertingesnis. Nenuliūdink manęs. Daug ką dėl tavęs paaukojau. 
Jei aš liksiu tavimi nepatenkintas, užkrausiu tau nepakeliamą kaltės 
naštą, kad tu pasijustum blogai ir galų gale išpildytum mano norus. 
"Todėl aš sakau, kad geriau žinau, ko tau reikia. Myliu tave ir mylėsiu, 
tačiau tik tada, jei tu elgsiesi taip, kaip aš manau esant reikalinga.“ 

"Tačiau kai tokius nesąmoningus motyvus įsisąmoninate ir jie 
tampa akivaizdūs, jūs tuojau pat pamatote, kokie jie buvo absurdiš- 
ki. Už jų slypėjęs ego tampa regimas, regima tampa ir jo disfunkcija. 
Buvo tokių tėvų ir motinų, kurie, pasikalbėję su manimi, staiga su- 
sivokė: „O Dieve, negi aš taip iš tikrųjų elgiausi?..“ Kai suprantate, 
ką darote ar darėte, kartu pamatote, koks beprasmiškas buvo jūsų 
elgesys — tada nesąmoningi motyvai liaujasi jus valdę. Sąmoningu- 
mas yra didysis permainų kūrėjas. 

Jeigu jūsų tėvai elgiasi nesąmoningai ir yra valdomi ego. šito jiems 
nesakykite. Labai tikėtina, kad jie, tai išgirdę, dar giliau panirs į ne: 
sąmoningumo būseną, nes jų ego ims gintis. Jums tokiose situacijose 
visiškai pakaks atpažinti jų ego ir suprasti, kad tai — ne jūsų tėvai. 
Kartais ego modeliai, net ir ilgai gyvavę, stebuklingu būdu išnyksta 
patys, jei tik jiems nesipriešinate. O pasipriešinimas jiems įkvepia 
jėgos. Net jei ego neišnyktų, priimkite tėvų elgesį su atjauta, nesuas- 
meninkite jo ir stenkitės nebūti reaktyvūs. 

"Taip pat įsisąmoninkite savo pačių neatpažintus motyvus ir lū- 
kesčius, kurie lemia jūsų reakciją į tėvų elgesį. Pavyzdžiui, sakote: „ 
Tėvai turėtų pritarti mano veiksmams. Jie turėtų mane suprasti ir 
priimti tokį, koks esu.“ O kodėl? Faktas toks, kad jie to nepadaro, 
nes padaryti negali. Jų sąmonė dar neatliko kvantinio šuolio, ne- 
įvyko didžioji permaina, todėl jie dar nesugeba įsisąmoninti, kad 
vaidina vaidmenį. Jūs tęsiate; „Suprantu, tačiau nebūsiu laimingas 
toks, koks esu, kol jie man nepritars ir manęs tokio nepriims.“ Ar 
tikrai? Koks jums skirtumas, ar jie pritars, ar nepritars? Jei neatsaky- 
site sau į tokius klausimus, jus kamuos neigiamos emocijos, jausitės 
nelaimingi. 

Būkite budrūs. Ar nebūna, kad apie tėvą ar motiną mintimis 
pasakote „Esate nei šiokie, nei tokie, jums nieko rimta nepavyko 
padaryti“ ar kaip kitaip išreiškiate nepasitenkinimą? Jei būsite pa- 
kankamai sąmoningi, suprasite, kad tokius žodžius taręs vidinis ba- 
las tėra pracities sąlygota mintis, o kiekviena sena mintimi tikėti 
nebūtina. Tai tik sena mintis — ir nieko daugiau. Pajauskite savo 
Buvimą Dabartyje, nes tik Dabartis gali išsklaidyti nesąmoningos 
praeities pėdsakus. 

Amerikiečių dvasinis mokytojas Ramas Dasas (Ram Dass) pasa- 
kė: „Jei jums atrodo, kad nušvitote, pagyvenkite savaitę su tėvais.“ 
Tai iš tiesų geras patarimas. Santykiai su tėvais yra patys pirmieji 
gyvenime, jie didžia dalimi lemia, kokie bus jūsų santykiai su visai 
kitais žmonėmis, be to, jie parodo, ar sugebate gyventi Dabartyje. 
Kuo labiau santykius veikia praeitis, tuo smarkiau jūs turite jausti 
šią akimirką, antraip nuolatos būsite priversti išgyventi praeitį. 

Sąmoninga kančia 


Jei auginate vaikus, saugokite juos ir auklėkite geriausiai, kaip tik 
sugebate, tačiau dar svarbiau, kad suteiktumėte jiems erdvės — er- 
dvės būti. Jie ateina į šį gyvenimą iš jūsų, tačiau jie nėra jūsų. Teigi- 
nys „Aš geriau žinau, ko tau reikia“ galioja tada, kai vaikai dar visai 
maži, o jiems augant jis savo galios pamažėle netenka. Kuo dau- 
giau planuojate, koks turėtų būti jūsų vaikų gyvenimas, tuo labiau 
painiojatės savo proto pinklėse, užuot jautę šią akimirką ir iš tiesų 
padėję vaikams. Suprantama, jie darys klaidų ir dėl to kentės, kaip 
kenčia visi žmones. Tiesa sakant, tai tik jums atrodys, kad jie klysta. 
Kas jums atrodo klaida, vaikui dažnai yra būtinas patirti dalykas. 
Padėkite savo vaikams, kiek galite, veskite juos per gyvenimą, tačiau 
supraskite, kad kartais jiems reikia leisti suklysti, ypač kai jie artėja 
prie pilnametystės. Jūs turite kartais leisti jiems patirti kančią. Ta 
kančia jiems gali būti visai netikėta, taip pat ji gali būti akivaizdi jų 
klaidų išdava. 

Ar būtų gerai, jei visiškai apsaugotumėte vaikus nuo kančios? 
Ne. Jie tada neevoliucionuotų kaip žmonės ir liktų paviršutiniškai 
susitapatinę su daiktų pavidalais, išorinėmis formomis. Kančia pa- 
deda žvelgti giliau. Paradoksas toks, kad kančią sukelia susitapati- 
nimas su formomis, tačiau kančia susitapatinimą su formomis galų 
gale suardo. Didelė kančios dalis kyla iš ego, tačiau kančia ego ir 
sunaikina — bet tik tada, kai ją įsisąmoniname. 

Žmonėms lemta įveikti kančią, bet tik ne taip, kaip yra įsitikinęs 
ego. Viena iš daugelio klaidingų ego prielaidų, viena iš iliuzinių idėjų 
yra ta, kad „aš neturėčiau kentėti“. Kartais ta idėja išreiškiama taip: 
„Mano vaikas turi būti laimingas.“ Toks mąstymas yra kančios ša- 
knys. Kančios tikslas yra kilnus: kančia skatina žmogaus evoliuciją ir 
padeda sudeginti ego. Žmogus ant kryžiaus — tai archetipinis vaizdi- 
nys, simbolizuojantis kiekvieną vyrą ir kiekvieną moterį. Kai prieši- 
natės kančiai, evoliucijos vyksmas rutuliojasi lėtai, nes pasipriešini- 
mas didina ego, kurį reikia sudeginti. O kai kančią priimate, vyksmas 
pagreitėja, kadangi kenčiate sąmoningai. Galite susitaikyti su savo 
pačių kančia, galite susitaikyti su kitų žmonių kančia, pavyzdžiui, 

tėvų ar vaikų. Kančioje, jei ji sąmoninga, prasideda persimainymas. 
Kančios ugnis virsta sąmonės šviesa. 

Ego sako „Aš neturiu kentėti“ ir verčia jus kentėti dar labiau. Tai 
yra tiesos iškraipymas, paradoksas. O tikra tiesa yra tokia, kad turite 
tarti kančiai „taip“ — tik tada ją peržengsite. 


Sąmoninga tėvystė ir motinystė 


Nemažai vaikų širdyje slepia neapykantą tėvams, o tai nuodija 
jų tarpusavio santykius. Vaikai slapčia puoselėja troškimą, kad tėvai 
visų pirma būtų iš tikrųjų nuoširdūs, o ne vaidintų vaidmenį, ir čia 
nesvarbu, kaip kruopščiai tas vaidmuo atliekamas. Galite nertis iš 
kailio ir viską daryti tinkamai, galite atiduoti vaikui geriausia, ką 
turite, tačiau to gali būti negana. Kakriškai veiksmų, darymo, niekada 
nebus gana, jei jūs paneigsite Buvimą. Ego apie Buvimą nieko nenu- 
tuokia ir jam atrodo, kad jus išgelbės darymas. Todėl jei esate ego 
gniaužtuose, jūs nė kiek neabejojate, kad jei darysite ir padarysite 
vis daugiau, galų gale kada nors ateityje sukaupsite tiek rezultatų, 
jog galėsite jausti pasitenkinimą. Tačiau taip nebus. Jūs tik pasikly- 
site darymo sumaištyje. Visa civilizacija yra pasiklydusi darymo su- 
maištyje. Tas darymas neturi šaknų Buvime, todėl yra beprasmis. 

Kaip pajausti Buvimą, kai gyvenate šeimoje ir bendraujate su vai- 
kais? Svarbu skirti vaikams dėmesį. Dėmesys būna dvejopas: susijęs 
su forma ir nesusijęs su forma. Susijęs su forma dėmesys kreipiamas 
į darymą ar vertinimus: „Ar paruošei pamokas? Eik pietauti. Susi- 
tvarkyk kambarį. Išsivalyk dantis. Nedaryk to. Paskubėk, ruoškis.“ 

"Taip klostosi įvykiai daugelyje šeimų. Žinoma, su forma susijęs 
dėmesys reikalingas ir atlieka savo funkciją, tačiau jei tuo jūsų santy- 
kiai su vaiku baigiasi, tai prarandamas gyvybiškai svarbus bendravi- 
mo komponentas ir Buvimą užgožia darymas, „pasaulio rūpesčiai“, 
kaip sakė Jėzus. 

Beformis dėmesys neatskiriamas nuo Buvimo. Kaip jis veikia? 
Kai padedate savo vaikui, liečiate jį, klausotės jo ar su juo kalbatės, 
būkite budrūs, ramūs, jauskite, kad esate, ir nenorėkite nieko, tik 
to, kas vyksta šią akimirką. Tokiu būdu sukursite Buvimo erdvę. 

Tokiomis akimirkos liausitės buvę tėvas ar motina. Būsite pats bu- 
drumas, ramybė, Buvimas, kuris klauso, liečia, netgi kalba. Buvi- 
mas, slypintis už darymo. 


Vaiko atpažinimas 


Esame žmonės ir esame Buvimas. Ką tai reiškia? Siekdami gy- 
venti meistriškai, turime galvoti ne apie kontrolę, o apie pusiausvyrą 
tarp žmogaus it Buvimo. Motina, tėvas, vyras, žmona, senas, jaunas, 
įvairūs vaidmenys, funkcijos ir veikla, — visa tai priklauso žmogaus 
sferai. Tai yra gerbtinas dalykas, tačiau jo negana, kad gyvenime 
užmegztume iš tiesų prasmingus ir pasitenkinimą teikiančius santy- 
kius. Vien žmogiškojo aspekto maža, kad ir kaip jūs stengtumėtės, 
kad ir kokie dideli būtų jūsų pasiekimai. Yra dar Buvimas — sąmo- 
nės būsena, tai, kas mes esame iš tikrųjų. Žmogus yra forma. Buvi- 
mas formos neturi. Žmogus ir Buvimas tarpusavyje persipynę, tos 
dvi sferos egzistuoja neatskirtos viena nuo kitos. 

Žmogiškuoju aspektu esate neginčijamai viršesni nei jūsų vaikai. 
Juk jūs didesni, stipresni, daugiau žinote ir daugiau galite padary- 
ti. Jei žmogus nesąmoningas, žmogaus sfera yra viskas, tėvai tada 
jaučiasi esą viršesni už vaikus. O vaikus jie tada nori matyti men- 
kesnius. Kai santykiuose vyrauja forma, lygybės tarp jūsų ir jūsų 
vaikų nebus. Taip, galite vaikus mylėti, tačiau ta meilė bus kilusi iš 
žmogaus steros, kitaip sakant, savanaudiška, sąlygota, su pertrūkiais. 
Tik tada, kai pakylate virš formų ir tampate lygūs, santykius nušvie- 
čia tikra meilė. Laiko ribas viršijantis AŠ ESU, Buvimas, atpažįsta 
save kituose, ir tie kiti, vaikai šiuo atveju, pasijunta mylimi, arba 
atpažinti. 

Mylėti — tai atpažinti save kitame. Tada paaiškėja, kad kito žmo- 
gaus skirtybės tėra iliuzija, kilusi grynai iš žmogaus sferos, iš formų 
pasaulio. Meilės ilgesys, kurį jaučia kiekvienas vaikas, yra troškimas, 
kad jį pagaliau atpažintų ne formų sferoje, o Buvimo. Jei tėvai ver- 
tina vien žmogiškąjį vaiko aspektą ir neigia Buvimo aspektą, vaikas 
ims jausti, kad santykiams kažin ko trūksta, kažin ko, kas yra gyvy- 
biškai svarbu, todėl santykiai pasitenkinimo nekelia. Vaiko širdyje 

tada užgimsta skausmas ar net neapykanta tėvams. „Kodėl manęs 
neatpažįstate?“ — tai yra skausmo ir neapykantos balsas. 

O kai kito žmogaus atpažinti pasijuntate patys, per jus abu pa- 
saulyje plečiasi Buvimo sfera. Tai yra meilė, kuri atpirks pasaulį. 
Kalbu turėdamas galvoje mūsų santykius su savo vaikais, tačiau, ži 
noma, tą galimą pasakyti ir apie visus kitus santykius. 

Skelbiama, kad „Dievas yra meilė“. "Tai nėra visiškai tikslu. Die- 
vas — tai Vienas Gyvenimas, aprėpiantis nesuskaičiuojamą daugybę 
gyvybės formų. Kur yra meilė, ten yra ir dualumas: mylintysis ir 
mylimasis, objektas ir subjektas. Todėl dar galima sakyti, kad mei- 
lė — tai vienovė, atsiradusi dualumo sferoje. Formų pasaulyje atsi- 
randa Dievas. Meilė daro pasaulį mažiau žemišką, skaidresnį, len- 
gvesnį, suteikia jam dieviškumo ir sąmonės šviesos. 


Vaidmenų atsisakymas 


Esminė gyvenimo meno pamoka, kurią visi turime išmokti, yra 
tokia: kiekvienoje situacijoje darykite, ką reikia daryti, tačiau nesu- 
kurkite iš savo veiksmų vaidmens ir su juo nesusitapatinkite. Jūsų 
veiksmai jėgos įgauna tada, kai atliekate juos tam, kad atliktumėte, 
ir kai nesiekiate jais patvirtinti savo tapatybės ar prie jos prisiderinti. 
Kiekvienas vaidmuo, kad ir koks jis būtų, stiprina fiktyvų „aš“ po- 
jūtį, taip įsijautęs žmogus pasaulį mato iškreiptą ir visus jo įvykius 
priima asmeniškai. Didžioji dauguma žmonių, kurie šiame pasau- 
lyje užima aukštus postus (politikai, televizijos garsenybės, verslo ir 
religijų lyderiai) yra visiškai susitapatinę su savo vaidmenimis. Iš- 
imčių labai nedaug. O tokius susitapatinusius žmones vadina VIP 
(very importan person — labai svarbus asmuo), tačiau iš tikrųjų jie yra 
tik nesąmoningi ego žaidimo žaidėjai. Žaidimas atrodo svarbus, vis 
dėlto jis nepadeda siekti jokių tikslų. Šekspyras rašė: „Sakmė, seka- 
ma idioto, pilna triukšmo ir šėlsmo, tačiau visai be prasmės.“ Jeigu 
ego kuriamos dramos ir turi kokį nors prasmingą tikslą, tas tikslas 
yra sukurti planetoje daugiau kančios, nes ego kuriama kančia galų 
gale sunaikina patį ego. Ego sukelia gaisrą ir pats jame sudega. 

Iš tikrųjų svarbūs yra tie, kurie vaidmenų nevaidina ir neprojek- 
tuoja į aplinką proto sukurtų įvaizdžių (vienas kitas toks žmogus 
yra televizijos ir verslo pasaulyje). Tie žmonės nesistengia atrodyti 
kitokie, nei jie yra, jų poelgiai ir veiksmai kyla iš Buvimo ir tik 
jie gali pakeisti šį pasaulį. Jie yra naujosios sąmonės nešėjai. Kad 
ir ką jie darytų, jų veiksmai įgauna jėgos, jų daroma įtaka gerokai 
pranoksta jų atliekamas funkcijas. Tie žmonės — paprasti, nepreten- 
zingi, natūralūs — vien savo buvimu gali permainyti viską, su kuo 
jie susiduria. 

Jei nesate įsijautę į vaidmenį, tai reiškia, kad jūsų veiksmų nėra 
persmelkęs ego. Jūs neturite slaptų kėslų stiprinti savo asmeninį 
įvaizdį, todėl kad ir ką darytumėte, darysite tai su tikra jėga. Jūs 
būsite sutelkę dėmesį tik į situaciją. Susiliesite su ja. Nesistengsite 
būti „kažkuo“, kas iš tikrųjų nesate. Tokiomis akimirkomis esate 
galingiausi, jūsų veiksmai tada efektyviausi. Kita vertus, jokiu būdu 
nesistenkite „būti savimi“. Tai jau būtų vaidmuo, kurio pavadini- 
mas „Natūralus, spontaniškas aš“. Vos tik pabandote kuo nors tapti, 
imate vaidinti vaidmenį. „Būkite, kas esate“ geras patarimas, tačiau 
jis gali ir suklaidinti. Į žaidimą gali įsijungti protas („Nagi, pasvars- 
tykime, kaip čia man tapus savimi...“). Ir tada protas sukurpia stra- 
tegiją, padėsiančią jums siekti to tikslo. Todėl klausimas „Kaip būti 
savimi?“ yra iš esmės ydingas. Jame užkoduota prielaida, kad „no- 
rėdami būti savimi“ turite imtis kokių nors veiksmų. Tačiau jokių 
veiksmų čia nereikia, nes jūs ir taip esate, kas esate. „Bet aš nežinau, 
kas esu. Nenutuokiu, ką tai reiškia būti savimi...“ Jeigu tai tiesa, 
jeigu tikrai nežinote, kas esate, vadinasi, esate pats Buvimas, viršijęs 
žmogaus ribas, grynojo potencialumo laukas, o ne tai, ką būtų gali- 
ma apibrėžti žodžiais. 

Liaukitės bandę save apsibrėžti. Ir liaukitės bandę pateikti savo 
apsibrėžimus kitiems („Aš esu tas ir tas...“). Jūs atėjote į šį pasaulį 
gyventi. Taip pat nesirūpinkite, kaip jus apibrėš kiti žmones. Jei jie 
bandys tai padaryti, jie tik nusibrėš savo pačių ribas. Tai jau jų pro- 
blemos. Todėl bendraudami su žmonėmis, negalvokite, kokią gy- 
venime atliekate funkciją, koks jūsų vaidmuo - būkite sąmoningas 
Buvimas. 

Kodėl ego žaidžia žaidimus? Priežastis yra viena ydinga prielaida, 
fundamentali klaida, neįsisąmoninta mintis: „Manęs yra per mažai.“ 
O iš jos gimsta kita mintis: „Todėl turiu vaidinti vaidmenį, idant 
gaučiau, ko man trūksta. Man reikia daugiau, nei turiu dabar, tada 
ir manęs bus daugiau.“ Tačiau jūs negalite būti kas nors daugiau, 
negu kad esate dabar, nes po savo fiziniu ir psichologiniu apvalkalu 
esate pats gyvenimas, pats Buvimas. Jei laikysite save forma, visad 
už ką nors būsite viršesni ir už ką nors —- menkesni. Bet iš tikrųjų jūs 
nesate nei viršesni, nei menkesni. "Tai supratę, taip pat suprantate, 
kokie vertingi esate, ir jumyse nubunda tikrasis kuklumas. Ego aki- 
mis žiūrint, kuklumas ir vertingumas — nesuderinami dalykai. O iš 
tiesų tai yra tas pats. 


Patologinis ego 


Ego pačia savo esme yra patologinis reiškinys, ir nesvarbu, kokias 
formas jis yra įgavęs. Graikiško žodžio patbologia pirmasis dėmuo 
pathos reiškia kančią. Jis puikiai tinka apibūdinti ego. Apie tai, kad 
ego valdomas gyvenimas yra kančia, Buda kalbėjo jau prieš 2600 
metų. 

"Tačiau ego gniaužtuose esantis žmogus kančios kaip tokios neat- 
pažįsta. Ego yra aklas ir jos nepastebi, nemato, kaip kenčia pats ir 
kaip kankina kitus. Nelaimingumo būsena yra ego sukurta psichi- 
kos ir emocijų liga, jau pasiekusi mūsų planetoje epidemijos mastą. 
Ją būtų galima sulyginti su siaubinga Žemės tarša pramoninėmis 
atliekomis. Negatyvios būsenos, tokios kaip pyktis, pavydas, nepa- 
sitenkinimas, neapykanta ir panašios, netgi nelaikomos negatyvio- 
mis, žmonės jas vadina savaime suprantamu dalyku, nesuvokia, kad 
susikelia jas patys, todėl kaltina dėl to išorinius veiksnius. („Man 
skauda, bet dėl to kaltas esi tu.“) Taip netiesiogiai kalba eg. 

Ego nemato skirtumo tarp situacijos, reakcijos į ją ir jos inter- 
pretacijos. Pavyzdžiui, tariate: „Ak, kokia siaubinga diena...“ Tačiau 
nesuprantate, kad šaltis, vėjas ir lietus savaime nėra blogi dalykai. Jie 
yra tai, kas yra. Siaubinga tik jūsų reakcija, vidinis pasipriešinimas ir 
iš to kilusios neigiamos emocijos. Šekspyras rašė: „Nei gera nėr, nei 

bloga, tik proto žaismas...“ Maža to — kančią ego neretai priima kaip 
teigiamą dalyką, nes iki tam tikro laipsnio kančia ego stiprina. 

Ypač ego stiprina pyktis ir neapykanta. Pykdamas ir neapkęsda- 
mas £g0 pasijunta atskirtas nuo kitų, kitus ima regėti kaip visiškai 
skirtingus nei jis pats ir tokiu būdu „pastato“ neįveikiamą mentalinę 
tvirtovę, kurioje jaučiasi esąs teisus neteisuolių apsuptyje. Jei paana- 
lizuotumėte, kaip tokios mentalinės būsenos veikia kūno funkcijas 
(širdies darbą, imuninę sistemą ir taip toliau), neabejotinai pamaty- 
tumėte, kad jos yra išties patologinės — kančios, o ne pasitenkinimo 
šaltinis. 

Kai esate apimti negatyvumo, tam tikra jūsų esybės dalis to nori 
ir priima tą būseną kaip malonią ar verčia jus manyti, kad taip jaus- 
damiesi greičiau pasieksite savo tikslą. Antraip argi kas nors norė- 
tų blogai jaustis, sargdinti kūną ir kankinti kitus? Jei tai vis dėlto 
suvokiate, vadinasi, tiesiogiai suvokiate ir savąjį ego, o suvokę ego, 
jūs nuo jo atitraukiate sąmonę. Tai reiškia, kad sąmonė ima plės- 
tis, 0 ego — mažėti. Jei apimti negatyvumo staiga susivoksite, kad 
patys kuriatės sau kančią, to pakaks, kad įveiktumėte ego ribas ir 
jo sąlygotas būsenas bei reakcijas. Tada jūs įgysite daugybę galimy- 
bių tvarkytis su bet kokia situacija. Tos galimybės kils iš sąmonės. 
Galėsite atsisakyti nelaimingumo būsenos vos tik suvoksite, kad ji 
ir sąmonė — du skirtingi dalykai. Nelaimingumas — ego sritis. Ego 
gali būti protingas, tačiau ne išmintingas. Protas skatina siekti savų 
ribotų tikslų, o išmintis mato visumą, kurioje viskas yra susiję. Pro- 
tas žiūri tik savų interesų, jis — trumparegis. Protingi yra daugelis 
verslininkų ir politikų, tačiau išmintingų tėra vienas kitas. Protu 
pasiekti rezultatai būna trumpalaikiai, jie pasmerkti išnykti. Protas 
atima, išmintis sudeda. 


Nelaimingumo fonas 


Ego kuria atskirtį, o atskirtis — kančią. Tai byloja apie akivaiz- 
džią ego patologiją. Šalia lengvai pastebimų negatyvumo formų 
(pykčio, neapykantos ir kitų) egzistuoja ir sunkiau atpažįstamos, 
pavyzdžiui, nekantrumas, irzlumas, nervingumas, jausmas, kad jau 

„visko gana“. Jos sukuria nelaimingumo foną. Tokia būsena būdin- 
ga daugeliui žmonių. Turite būti itin budrūs, kad ją atpažintumėte. 
Kai tai įvyksta, išaušta pabudimo akimirka ir jūs liaujatės tapatintis 
su savo protu. 

Štai viena paplitusi negatyvumo apraiška, kurios lengva nepaste- 
bėti ir kuri daugelio laikoma „normalia“. Ji jums turbūt pažįstama. 
Ar dažnai jaučiate nepasitenkinimą, kuris yra tarsi jūsų nelaimin- 
gumo būsenos fonas? Daugybė žmonių su šią būsena yra susitapa- 
tinę, tačiau jie nesugeba pažvelgti į save iš šalies ir to pastebėti. O 
tą būseną gimdo tam tikros mintys ir nesąmoningi įsitikinimai. Tas 
mintis mintijate lygiai taip pat, kaip sapnuojate sapną: net nesusi- 
vokiate, kad tai vyksta, kaip kad ir sapnuotojas nesusivokia, jog jis 
sapnuoja. 

Pateiksiu kelias tokias nesąmoningas mintis, kurios gimdo nepa- 
sitenkinimą ir pasipiktinimą. Tai grynos mintys, nuoga struktūra be 
konteksto, kuriame ji kyla — taip bus aiškiau. Jeigu jūsų gyvenimo 
fone yra nelaimingumo jausmas, patyrinėkite, kurios iš šių minčių 
būdingos jums, o paskui patys nustatykite, kokiame kontekste, ko- 
kioje gyvenimo situacijoje jos kyla. 


Mano gyvenime kažkas turi įvykti, kad aš galų gale pasijusčiau lai- 
mingas ir ramus. Piktinuosi, kad tai vis neįvyksta. Galbūt tas pasipik- 
tinimas paskatins įvykius. 


Praeityje buvo įvykių, kurių būti neturėjo, ir aš dėl to piktinuosi. Jei 
jų nebūtų buvę, aš dabar būčiau laimingas ir ramus. 


Dabar vyksta tai, ko neturėtų būti. Tie įvykiai trukdo man būti 
ramiam ir laimingam. 


Dažnai tokios mintys būna nukreiptos į kitus žmones. Žodį 
„įvykti“ čia keičia žodis „daryti“. 


Tu turi padaryti tą ar aną, kad aš pasijausčiau laimingas ir ramus. 
Piktinuosi, kad dar nepadarei. Gal mano pasipiktinimas privers tave 


pajudėti. 

Tai, ką padarei ar pasakei praeityje arba ko nepadarei ir nepasakei, 
dabar trukdo man būti ramiam ir laimingam. 


Tai, ką tu darai ar ko nedarai dabar, trukdo man būti ramiam ir 
laimingam. 


Laimės paslaptis 


Aukščiau pateiktos prielaidos, ar mintys, yra sumišusios su ti- 
krove. Tai ego sukurtos istorijos, kurių tikslas — įtikinti jus, kad jūs 
dabar negalite būti ramūs ir laimingi, kad negalite būti, kas esate iš 
tikrųjų. Būti, kas esate iš tikrųjų, ir būti ramiems — tai tas pat. Ego 
verčia jus galvoti: „Gal kada nors būsiu ramus ir laimingas... jeigu 
tik įvyks tas ar anas dalykas, jei tik gausiu tą ar aną arba tapsiu tuo 
ar anuo.“ Arba: „Niekada nebūsiu ramus ir laimingas, nes praeityje 
įvyko tas ar anas dalykas. Juk tokie yra visi žmonės. Kiekvienas jų 
turi savą istoriją, kodėl negali būti laimingas.“ Ego nežino, kad ra- 
mūs ir laimingi galite būti tik daba. O gal žino, tačiau bijo, kad ir 
jūs galite tai sužinoti. Nes ramybė visų pirma reiškia ego viešpatavi- 
mo pabaigą. 

Kaip pasiekti ramybę 4z6a7? Susitaikykite su šia akimirka. Ši aki- 
mirka — tai aikštė, kurioje vyksta gyvenimo žaidimas. Jis negali vykti 
niekur kitur. Susitaikę su šia akimirka pažiūrėkite, kas vyksta, ką jūs 
patys galite padaryti ar pasirinkti ir kaip per jus reiškiasi gyvenimas. 
Štai žodžiai, kurie perteikia gyvenimo meno, sėkmės ir laimės pa- 
slaptį: gyvenimas ir mes esame viena. Kai tai suprasite, pajusite, kad 
ne jūs gyvenate gyvenimą, o pats gyvenimas teka per jus. Gyveni- 
mas yra šokėjas, o mes — šokis. 

Ego patinka piktintis tikrove. Kas yra tikrovė? Visa, kas yra. Buda 
ją vadino tatata — tai gyvenimo ;okybė, kuri yra ne daugiau kaip 
šios akimirkos zokybė. Pasipriešinimas jai yra vienas iš pagrindinių 
ego požymių. Iš šio pasipriešinimo kyla negatyvumas, kuris maitina 
ego, šis pasipriešinimas sukelia nelaimingumo būseną, kuri yra to- 
kia miela ego. Tokiu būdu jūs kenčiate patys ir kankinate kitus nė 
nežinodami, kad tai darote, nė nenutuokdami, kad Žemėje kuriate 

pragarą. Kurti kančią ir to nesuprasti — štai kas yra nesąmoningo 
gyvenimo esmė. Tai toks gyvenimas, kurį visiškai valdo ego. Ego ne- 
sugebėjimas atpažinti savęs ir įvertinti savo veiksmus yra neįtikimas 
ir pribloškiamas. Ego kartoja lygiai tokius pat veiksmus, už kuriuos 
smerkia kitus. O kai jam kas nors tai prikiša, ego puola piktai gintis 
ir savo naudai sukuria aibę protingų argumentų bei pasiteisinimų. 
Taip elgiasi pavieniai žmones, korporacijos, vyriausybės. Kai viskas 
žlunga ir toks elgesys nepasiteisina, ego ima šaukti, griebiasi fizinės 
prievartos, siunčia į kitas šalis jūrų pėstininkus. Labai prasmingi yra 
Kristaus žodžiai: „Atleisk jiems, nes jie nežino, ką daro.“ 

Jei norime, kad tūkstančius metų trunkantys žmonijos vargai 
baigtųsi, pradėti turime nuo savęs. Turime visiškai prisiimti atsako- 
mybę už savo būseną kiekvieną akimirką. Dabar. Paklauskite savęs: 
„Ar manyje dabar yra nors kiek negatyvumo?“ Tada imkite budriai 
stebėti savo mintis ir emocijas. Stenkitės pastebėti menkiausias ne- 
laimingumo apraiškas, apie kurias kalbėjome pirmiau. Tai yra ne- 
pasitenkinimas, nervingumas, irzlumas, jausmas, kad „viskas lenda 
per gerklę“ ir taip toliau. Pastebėkite mintis, kuriomis teisinatės 
dėl savo nelaimingumo — jos iš tikro tą nelaimingumą ir sukelia. 
Kai susivokiate, jog jus kamuoja negatyvumas, žengiate žingsnį į 
priekį gyvenimo sėkmės link. O iki to laiko jūs su negatyvumu, su 
savo būsenomis, su ego, tapatinsitės. Kai tapatybę su savo mintimis, 
emocijomis ir reakcijomis nutraukiate, tai nereiškia neigimo. Jūs tik 
atpažįstate savo ego kaip ego, ir tapatybė su juo nutrūksta savaime. 
Jūsų savivoka, jūsų „aš“ pajautimas persimaino: pirmiau buvote 
savo mintys, emocijos ir reakcijos, o dabar jau esate pats Buvimas, 
sąmonė, kuri mintis, emocijas ir reakcijas tik stebi. 

„Vieną gražią dieną aš išsilaisvinsiu iš ego gniaužtų.“ Kas čia kal- 
ba? Ego. Išsilaisvinti iš ego gniaužtų anaiptol nėra sudėtingas užda- 
vinys. Tai paprasta. Visa, ką jums reikia padaryti, tai įsisąmoninti 
savo mintis ir emocijas tada, kai jos kyla. Tai nėra „darymas“. Tai 
yra budrus „matymas“. Todėl tiesa yra tokia, kad negalite padary- 
ti nieko, idant išsilaisvintumėte iš ego gniaužtų. Kai tai vis dėlto 
įvyksta, kai mąstymas užleidžia vietą sąmonei, jūsų gyvenime ima 
reikštis proto kokybės, gerokai pranokstančios ego protingumą, jūs 

atpažįstate beasmenę minčių ir emocijų prigimtį, — jose nebelieka 
„aš“. Dabar tai jau tiesiog žmogiškos mintys ir žmogiškos emocijos. 
Jūs jau esate Buvimo šviesa, ir visa jūsų asmeninė istorija tampa 
tiesiog istorija, o tai yra tik minčių ir emocijų rinkinys, kuris dabar 
jau nebėra reikšmingas ir nebeužima svarbios jūsų sąmonės vietos, 
nebeformuoja jūsų tapatybės. 


Patologinės ego formos 


Jau žinome, kad ego pačia savo esme yra patologija. Žodis „pato- 
logija“ išreiškia disfunkciją ir kančią. Daugumai psichikos ligonių 
būdingi tie patys ego bruožai, kurie pastebimi ir vadinamųjų nor- 
malių žmonių elgesyje, tačiau ligonių atveju tie bruožai esti nepa- 
prastai akivaizdūs — visiems, išskyrus pačius kenčiančius ligonius. 

Pavyzdžiui, daugelis vadinamųjų normalių žmonių retkarčiais 
įvairiai meluoja, idant atrodytų svarbesni, išskirtinesni, didesni kitų 
akyse. Jie kalba apie savo pasiekimus, pažintis, gabumus, nuosavy- 
bę ir kitus dalykus, su kuriais tapatinasi ego. Būna, kad žmonės, 
valdomi iš ego kylančio „man negana“ jausmo ir norėdami atrodyti 
geriau, meluoja nevalingai ir nuolatos. Dauguma jų pasakojimų yra 
gryniausia fantazija, vaizduotės rūmas, pastatytas 4g0, kad jis jame 
jaustųsi ypatingesnis ir didesnis. Toks didingas ir išsipūtęs ego kurį 
laiką gali kvailinti kitus, tačiau paprastai tai trunka neilgai - daugu- 
ma apgaulę greitai perpranta. 

Paranojinė šizofrenija, arba tiesiog paranoja, iš esmės yra perne- 
lyg didelio ego liga. Šiai ligai būdingos fantazijos, kuriomis protas 
stengiasi įprasminti jį slegiančią nepaliaujamą baimę. Pagrindinis 
tokių fantazijų elementas yra ligonių įsitikinimas, kad kiti žmonės 
juos persekioja (dažniausiai persekiotojų būna daug arba jais lai- 
komi netgi visi aplinkiniai), rezga prieš juos sąmokslą ir nori juos 
nužudyti. Fantazijos kartais būna labai nuoseklios ir tikroviškos, tad 
jas kai kurie priima už gryną pinigą. Tam tikrais atvejais paranojiniai 
įsitikinimai užvaldo ištisas organizacijas ar netgi nacijas. Iš baimės 
ir nepasitikėjimo kitais žmonėmis ego pabrėžia jų skirtybes, sutelkia 
dėmesį į jų trūkumus ir sutapatina trūkumus su žmonėmis. Dar 

vienas žingsnis šia kryptimi, ir kiti žmonės virsta pabaisomis. Ego 
reikia kitų žmonių, kad galėtų jų bijoti ir nekęsti. Sartras yra pasa- 
kęs, kad „pragaras — tai kiti žmonės“. Tai yra ego balsas. Paranojos 
kankinami žmonės pragarą išgyvena itin aštriai, tačiau daugiau ar 
mažiau tas pragaras kamuoja visus, kuriuos valdo jų ego. Kuo sti- 
presnis jūsų eg0, tuo karščiau jūs tikite, kad visas jūsų gyvenimo 
problemas sukuria kiti žmonės. Taip pat labai tikėtina, kad jūs nuo- 
dijare kitų žmonių gyvenimą. Žinoma, to pastebėti patys nesugeba- 
te. Visad pastebite tik kitų žmonių veiksmus. 

Psichikos liga, kurią mes vadiname paranoja, pasireiškia dar 
vienu simptomu, šiaip jau būdingu kiekvienam ego, tik paranojos 
atveju šis simptomas įgauna ekstremalią formą. Kuo žmogus labiau 
įsitikinęs, kad jį persekioja, šnipinėja ir jam grasina, tuo svarbesnis 
yra jis pats sau. Jis — visatos centras, apie kurį sukasi visi įvykiai, į jį 
nukreiptas visų kitų dėmesys. Jis — ypatingas, nes yra nuskriaustas 
tokios daugybės žmonių. Tačiau savo iliuzijose jis ne tik auka, bet 
dažnai dar ir didvyris, kuriam lemta išgelbėti pasaulį ir įveikti blogio 
jėgas. 

Kolektyvinis genčių, nacijų ar religinių organizacijų ego taip 
pat neretai pasižymi stipria paranoja: „mes“ kovojame prieš „kitų“ 
skleidžiamą blogį. Tai yra didelių žmonijos kančių šaltinis. Tokios 
ekstremalios kolektyvinės paranojos pavyzdžiai buvo Ispanijos in- 
kvizicija, deginusi „raganas“ ir eretikus, du Pasauliniai karai, Šaltasis 
karas, komunistinės diktatūros, Makartizmo era Amerikos istorijo- 
je, užsitęsęs Artimųjų Rytų konfliktas... 

Kuo nesąmoningesnės yra žmonių grupės ar ištisos nacijos, tuo 
didesnė tikimybė, kad ego patologija peraugs į fizinę prievartą. Prie- 
varta — tai primityvus, bet labai paplitęs būdas, kuriuo ego siekia 
įrodyti savo teisumą ir kitų paklydimą. Kai tarpusavyje bendrauja 
nesąmoningi žmonės, jų argumentais dažnai tampa jėga. Kas įvyks- 
ta? Du ar daugiau žmonių, kurių požiūriai skiriasi, yra įsitikinę, kad 
jie teisūs, jie tapatinasi su savo mintimis ir savo tiesomis — inves- 
tuoja jas į savojo „aš“ pajautimą. Kitaip sakant, tapatybė susilieja 
su mintimis, ar požiūriais. Todėl gindami savo požiūrį, jie ginasi 
patys. Nesąmoningai jie jaučia, tarsi kovotų dėl savo išlikimo, ir 

tai atspindi jų emocijos — jie pikti, įniršę, agresyvūs. Jiems būtinai 
reikia laimėti, antraip jie bus sunaikinti. Tai yra iliuzija. Ego nežino, 
kad protas ir jo užimama pozicija neturi nieko bendra su tikrąja 
žmogaus esybe. 

Dzenbudizme yra tos posakis: „Neieškok tiesos, tiesiog liaukis 
branginti savo nuomonę.“ Ką tai reiškia? Nesitapatinkite su savo 
protu. O tada iš už proto pasirodys tikroji jūsų esybė. 


Darbas su ego ir be ego 


Daugelis žmonių nuo ego tam tikrais laiko tarpais visiškai ar bent 
iš dalies išsilaisvina. Tie, kurie yra tikri savo veiklos srities profesio- 
nalai, tokią laisvę patiria dirbdami. Jie net nežino, kad jų darbas yra 
tarsi dvasios ugdymo praktika. Tačiau baigę darbą ir grįžę į asme- 
ninio gyvenimo erdvę, jie tampa santykinai nesąmoningi. Tai reiš- 
kia, kad tikrasis jų Buvimas apsiriboja viena gyvenimo sfera. Pažįstu 
mokytojų, menininkų, slaugių, gydytojų, mokslininkų, socialinių 
darbuotojų, padavėjų, kirpėjų, verslininkų, prekybininkų ir kitų 
profesijų atstovų, kurie atlieka savo darbą nuostabiai ir nevaldomi 
ego, darydami viską, ko reikalauja situacija. Jie tiesiog susilieja su 
savo veikla, su šia akimirka, su žmonėmis, kurių labui dirba. Ir jie 
galų gale daro įtaką žmonėms toli gražu ne vien savo profesiniais 
veiksmais. Kiekvienas, kuris su jais susiduria, pajunta, kaip susil- 
pnėja jų ego, jų draugijoje atsipalaiduoja ir liaujasi vaidinti vaidme- 
nis net itin stiprų ego turintys žmonės. Visiškai nenuostabu, kad tie, 
kurie dirba nevaldomi ego, pasiekia nuostabių profesinių rezultatų. 
Žmonės, vyrai ir moterys, kurie sugeba susilieti su savo darbu, kuria 
naująją žemę. 

"Taip pat pažįstu daug žmonių, kurie savo darbą atlieka labai 
techniškai, tačiau jiems nuolatos trukdo ego. Dalis jų dėmesio skirta 
darbui, dalis — sau. Jų ego reikalauja pripažinimo, o kai jo negauna 
(pripažinimo niekada nebūna gana), ima piktintis ir švaistyti veltui 
energiją. „Ką? Kas nors yra labiau pripažintas nei aš?..“ Kartais to- 
kie žmonės labiausiai rūpinasi, kaip gauti kuo daugiau pelno ir val- 
džios, darbas jiems tėra priemonė šiam tikslui pasiekti ir ne daugiau. 

Kai profesiniame gyvenime jie susiduria su kliūtimis, kai reikalai 
pakrypsta kita linkme, nei jie vylėsi, kai kiti žmonės ar aplinkybės 
veikia ne jų naudai, jie, užuot įvertinę naują situaciją ir prisitaikę 
prie tos akimirkos reikalavimų, ima priešintis ir pykti. Jie jaučiasi 
asmeniškai įžeisti, ima švaistyti daugybę energijos beprasmiams pro- 
testams, nors tą energiją galėtų nukreipti į sprendimų paieškas. Dar 
blogiau — ši energija (dabar jau antienergija) sukuria naujų kliūčių. 
Daugelis žmonių iš tiesų yra didžiausi savo priešai. 

Žmonės, patys to nejausdami, slepia profesinę informaciją ir 
trukdo dirbti kitiems, kad tik šie nepasiektų daugiau ir nebūtų ge- 
riau įvertinti. Bendradarbiavimas ego yra visiškai svetimas dalykas, 
nebent atsiranda kokių slaptų motyvų. Ego nenori pripažinti, kad 
reikalai tuo sklandžiau klostosi, kuo sėkmingiau žmonės tarpusavyje 
bendradarbiauja. Kai nepadedate kitiems ar netgi jiems trukdote, 
visata jums atsilygina taip pat; jūsų kelyje ima rastis žmonių, kurie 
nepadeda jums ir kuria jums kliūtis. Taip yra todėl, kad jūs atsisky- 
rėte nuo visumos. Be to, esminis ego nepritekliaus jausmas („Man 
negana“) verčia jį patikėti, jog kitų žmonių sėkmė yra atimta iš jo. 
Bet toks įsitikinimas tik dar labiau sumažina ego galimybes. Jei lau- 
kiate sėkmės, turite džiaugtis bet kokiomis jos apraiškomis. 


Ego ir liga 


Liga ego gali sustiprinti, gali ir susilpninti. Jei skundžiatės, gailitės 
savęs, jei nekenčiate pačios ligos, ego stiprėja. Žgo stiprės ir tada, kai 
padarysite ligą savo tapatybės dalimi: „Esu ligonis, sergantis tokia ir 
tokia liga.“ Ir visi žino, kas jūs dabar csate. Kita vertus, kartais žmo- 
nės su didžiuliu ego susirgę tampa malonūs ir švelnūs, jie pažvelgia 
į gyvenimą kitomis akimis, prisiliečia prie savo vidinio žinojimo, 
pajunta iš ten kylantį pasitenkinimą ir ima kalbėti išmintingus žo- 
džius. Tačiau kai jie pasveiksta, jiems grįžta jų buvusi energija, o 
drauge su ja — ir ego. 

Kai sergate, jūsų energija išsenka, ir kūno protas jos likučius 
ima naudoti sveikimo tikslams; energijos protui tada nelieka ir 
protas nebemaitina ego, kuris kitomis sąlygomis sudegina daugybę 

energijos. Būna, kad ego vis dėlto dalį energijos pasiima. Visiškai aiš- 
ku, kad tie žmonės, kurie sirgdami dar ir sustiprina savo ego, sveiks- 
ta kur kas lėčiau, o kai kurie nepasveiksta niekada. Liga tada tampa 
chroniška ir nuolatine jų netikro „aš“ jausmo dalimi. 


Kolektyvinis ego 


Koks sunkus yra gyvenimas! Vienas būdų, kuriuo ego siekia 
išvengti nepasitenkinimo savo paties egzistencija, yra išsiplėtimas 
ir susistiprinimas, kitaip sakant, susitapatinimas su grupe: nacija, 
politine partija, korporacija, institucija, sekta, klubu, sporto kom- 
anda... 

Kartais asmeninis ego, regis, visai ištirpsta — tai įvyksta tada, 
kai žmogus savo gyvenimą skiria dideliam tikslui ir kai dirba 
nesavanaudiškai, nereikalaudamas nei atlyginimo, nei pripažinimo, 
nei šlovės. Kokia palaima yra nusimesti siaubingą asmeninio „aš“ 
naštą! Kolektyvo nariai, kad ir kaip sunkiai dirbtų ar beatodairiškai 
aukotųsi, jaučiasi laimingi ir patenkinti. Atrodo, kad jie peržengė 
ego ribas. Čia kyla toks klausimas: ar jie išties laisvi, ar tik užuot buvę 
asmeninio ego valdžioje dabar pateko į kolektyvinio ego gniaužtus? 

Kolektyviniam ego būdingi tie patys požymiai kaip ir asmeni- 
niam, pavyzdžiui, tai yra poreikis konfliktuoti, priešų paieškos, siekis 
būti teisiam visų kitų neteisiųjų akivaizdoje ir taip toliau. Anksčiau 
ar vėliau kolektyvas susipyksta su kitais kolektyvais, nes nesąmonin- 
gai trokšta turėti opoziciją, kad ši padėtų jam nusistatyti savo ribas, 
savo tapatybę. Kolektyvo nariai tada kenčia, nes kančia lydi visus ego 
paskatintus veiksmus. Tada kartais jie nubunda ir jiems paaiškėja, 
kad kolektyvas yra iš esmės nesveikas. 

Tai yra skausminga — kolektyvo labui jie daug dirbo ir su juo 
buvo susitapatinę, o jis, pasirodo, yra pasiligojęs. Žmonės, tai pa- 
tyrę, dažnai tampa ciniški ir ima neigti senąsias vertybes. Jie greitai 
priima kitą vertybių sistemą, nes anoji buvo iliuzinė ir todėl žlugo. 
"Taigi jų 2g0 miršta, tačiau netrukus atgimsta kitu pavidalu. 

Kolektyvinis ego paprastai būna nesąmoningesnis, nei jį sudaran- 
tys individualūs ego. Pavyzdžiui, žmonių minia (laikinas kolektyvinis 

eg0) gali pasielgti žvėriškai, o pavieniai į ją susibūrę žmonės taip ne- 
pasielgtų niekada. Ištisos nacijos neretai elgiasi taip, kad tas elgesys, 
jei taip pasielgtų individas, būtų pripažintas nesveiku. 

Kai ima rastis nauja sąmonė, kai kurie žmonės pasijunta pašaukti 
jungtis į grupes, tą sąmonę atspindinčias. Tokios grupės nėra ko 
lektyvinio ego valdžioje, jų nariai nesiekia su jomis susitapatinti, jie 
apskritai nesiekia kaip nors apsibrėžti, kas jie yra. Net jei jie dar 
nėra visiškai laisvi nuo ego, jiems pakanka sąmoningumo savyje ir 
kituose atpažinti ego apraiškas, vos šios pasirodo. Vis dėlto ir tokie 
žmonės turėtų būti budrūs, nes ego stengsis susigrąžinti prarastas po- 
zicijas visais įmanomais būdais. Vienas didžiausių šių grupių tikslų 
turėtų būti apšviesti žmogiškąjį eg0 sąmonės šviesa — ego joje ištirps. 
Grupės gali būti labdaros organizacijos, mokyklos, bendruomenės, 
taip pat jos gali vienyti nušvitusius verslininkus. Tokie kolektyvai 
atliks svarbią funkciją — padės užgimti naujai sąmonei. Kaip kad ego 
valdomos žmonių grupės traukia mus į nesąmoningumo sferą, taip 
nušvitę žmonės gali kaip galingas verpetas įsukti planetos sąmonę ir 
sužadinti visuotinius pokyčius. 


Nepaneigiamas nemirtingumo įrodymas 


Ego gimasta iš suskilusios žmogaus psichikos, kai tikroji tapatybė 
pasidalija į dvi dalis, kurias galima pavadinti „aš“ ir „mano“. Dėl 
šios priežasties kiekvienas ego yra šizolteniškas (išverstas iš graikų 
kalbos, šis žodis reiškia „skilusį protą“). Susikuriate savo mentalinį 
įvaizdį, tam tikrą konceptualų „aš“ ir su juo susitapatinate. Gyveni- 
mą taip pat konceptualizuojate ir atskiriate jį nuo savęs. Kai sakote 
„mano gyvenimas“ ir iš tikrųjų tikite tais savo žodžiais, jūs panyrate 
į iliuzijos sferą. Jei yra toks dalykas kaip „mano gyvenimas“, vadi- 
nasi, „aš“ ir „gyvenimas“ yra du skirtingi dalykai, o jei taip, tai visai 
įmanoma, kad gyvenimą, savo brangiausią turtą, aš galiu prarasti. 
Mirties grėsmė tampa visai reali. Žodžiai ir koncepcijos suskaldo 
gyvenimą į segmentus, kurie atskirai paimti neturi jokio realaus pa- 
grindo. Žodžių darinys „mano gyvenimas“ yra ego kilmės šaltinis. 

Jei „aš“ ir „gyvenimas“ yra du dalykai, tai reiškia, kad nuo gyvenimo 
esu atskirtas, taip pat atskirtas ir nuo žmonių, nuo visų daiktų ir bū- 
tybių, — nuo visko. Tačiau kaipgi galiu būti atskirtas nuo gyvenimo? 
Nuo Buvimo? Tai yra visiškai neįmanoma. Taigi tokio dalyko kaip 
„mano gyvenimas“ nėra. Gyvenimas nėra tai, ką aš galiu turėti. Aš 
pats ir es gyvenimas. Aš ir gyvenimas yra viena. Kitaip būti negali. 
O jei taip, ar galiu gyvenimą prarasti? Ar galiu prarasti tai, ko aš 
neturiu? Ar galiu prarasti tai, kas Aš Esu? Tai neįmanoma. 


V SKYRIUS 


SKAUSMO KŪNAS 


Dauguma mūsų minčių kyla nevalingai, savaime, ir tos mintys 
kartojasi. Tai ne daugiau kaip mentaliniai trikdžiai, neturintys jokio 
realaus tikslo. Mąstymas nėra tas dalykas, kuris įvyksta jums pasi- 
stengus. Sakydami „Aš mąstau“, dažniausiai neturite galvoje jokio 
valingo veiksmo, kai galite rinktis, atlikti jį ar jo neatlikti. Todėl 
pasakymas „Aš mąstau“ yra netikslus. Tai tas pat, kas pasakyti „Aš 
virškinu“ arba „Aš cirkuliuoju kraujagyslėmis savo kraują“. Virš- 
kinimas tiesiog vyksta, kraujas kraujagyslėmis tiesiog cirkuliuoja, 
mintys tiesiog atsiranda. | 

Balsas galvoje gyvena savo gyvenimą. Ir daugelis žmonių yra to 
balso valdžioje. Juos valdo mintys, protas. O kadangi protas yra s4- 
lygotas praeities įvykių, jūs priversti vis gyventi praeitimi. Rytuose 
tai vadinama A27ma. Tapatinatės su balsu galvoje, tačiau šito, su- 
prantama, nežinote. O jei žinotumėte, iš balso valdžios ištrūktumė- 
te, nes iš tikrųjų jo valdžioje esate tik tada, kai su juo susitapatinate. 
Kitaip sakant, kai tampate juo. 

Proto valdžioje žmonija jau yra tūkstančius metų. Ir tos valdžios 
gniaužtai stiprėja, o žmonėms vis nepavyksta atpažinti, kad jie — tai 
ne jų engėjas. Visiškai susitapatinę su protu, su tuo netikruoju „aš“, 
jie leido atsirasti ego. Ego stiprumas priklauso nuo jūsų (jūsų sąmo- 
nės) susitapatinimo su protu (mąstymu) laipsnio. O mąstymas tėra 
menkutis jūsų tikrosios esybės, sąmonės visumos, aspektas. 

Kiekvienas žmogus su protu susitapatinęs skirtingu laipsniu. Yra 
žmonių, kurie kartais mėgaujasi laisve nuo €g0. Nors ta laisvė būna 
trumpa, ramybė, džiaugsmas ir gyvumas, patiriami tomis akimir- 
komis, įprasmina visą gyvenimą. Tada ima veržtis kūrybiškumas, 
užgimsta meilė, kyla atjauta. Tačiau daugelis ego gniaužtuose yra 
be jokių pertraukų. Jie nutolę nuo pačių savęs, nuo kitų žmonių 
ir nuo pasaulio. Jų veidus yra iškreipusi įtampa, jų kakta išvagota 

gilių raukšlių, jų akyse nėra spindesio. Visą jų dėmesį būna pasi- 
glemžusios jų mintys, todėl jie, kai su jais kalbatės, jūsų nemato ir 
negirdi. Jų iš tikrųjų čia net nėra. Jie — savo pracityje arba ateityje, o 
ta pracitis ir ateitis gyvuoja tik jų prote, yra tik minčių forma. Arba 
bendraudami su jumis jie vaidina savo vaidmenis ir nėra autentiški. 
Daugelis žmonių nutolę nuo tikrosios savo esybės; kai kurie nutolę 
taip smarkiai, kad jų elgesys ir bendravimas tampa akivaizdžia klas- 
tote, kurią pastebi bemaž visi — išskyrus tuos, kurie taip pat smarkiai 
nutolę nuo savo esybės ir kurie taip pat bruka pasauliui elgesio ir 
bendravimo klastotę. 

Kai esate nutolę nuo savo tikrosios esybės, susvetimėję, blogai 
jaučiatės visada - kad ir kur būtumėte, kad ir ką veiktumėte, kad ir 
su kuo bendrautumėte. Blogai jaučiatės netgi tada, kai esate vieni 
ir bendraujate tik su savimi. Jūs vis stengiatės „grįžti namo“, bet 
namų nerandate. Tokį susvetimėjimą kaip visuotinę žmogiškosios 
egzistencijos problemą aprašė didieji XX amžiaus rašytojai Fran- 
cas Kafka, Alberas Kamiu, T. S. Eliotas ir Džeimsas Džoisas (Franz 
Kafka, Albert Camus, T. S. Eliot, James Joys). Galimas daiktas, ta 
problema graužė juos pačius, todėl jie taip nuostabiai sugebėjo ją 
perteikti žodžiais. Jie nepasiūlė sprendimo. Jie tik parodė, kokia ke- 
bli yra žmonių padėtis, kad mes geriau tai suprastume — toks yra tų 
rašytojų indėlis. Pirmas žingsnis, kai norime įveikti problemą, yra 
tą problemą atpažinti. 


Emocijų gimimas 


Šalia minčių, nevisiškai nuo jų atskirai, egzistuoja dar vienas ego 
matmuo. Tai yra emocijos. Suprantama, negalima teigti, kad visas 
mąstymas ir visos emocijos priklauso vien ego sferai. Mąstymas ir 
emocijos bus ego dalis tik tada, kai su mąstymu ir emocijomis jūs 
imsite tapatintis, kai atsiduosite jiems ir kai jie taps jūsų „aš“. 

Fizinis organizmas, jūsų kūnas, turi savo supratingumą, tas pa- 
sakytina ir apie visas kitas gyvybės formas. Tas kūno supratingumas 
reaguoja į jūsų proto kalbą — į mintis. Kūno supratingumas yra ne- 
atskiriama visatos supratingumo dalis, vienas iš nesuskaičiuojamų 

jo pasireiškimų. Jis tam tikram laiko tarpui susieja į visumą atomus 
ir molekules, kurios sudaro jūsų fizinį kūną. Kūno supratingumas 
tai jėga, lemianti ir prižiūrinti kūno organų funkcijas, deguonies pa 
sisavinimą, maisto perdirbimą į energiją, imuninės sistemos veiklą, 
sensorinės informacijos perdavimą smegenims ir jos virtimą į vaiz- 
dus bei kitokius išorinės tikrovės atspindžius. Visa tai ir dar tūkstan- 
čius kitų organizmo funkcijų koordinuoja kūno supratingumas. Ne 
jūs patys valdote savo kūną — tai daro kūno supratingumas. Jis taip 
pat reguliuoja jūsų reakcijas į įvairius aplinkos veiksnius. 

Taip funkcionuoja visa gyvybė. Tas pats supratingumas padeda 
sėklai virsti augalu, rytmetį gėlei išskleisti žiedus ir priimti į -save 
saulės šviesą, o vakare vėl susiskleisti. Ir tas pat supratingumas yra 
pasireiškęs kaip senovės graikų deivė Gaja — sudėtingos gyvos siste- 
mos, kokia yra mūsų Žemė, personifikacija. 

Iš kūno supratingumo. kyla instinktyvios organizmo reakcijos 
į bet kokią grėsmę ar iššūkį. Beje, gyvūnai reaguoja panašiai kaip 
žmonės — jų reakcijos būna pyktis, baimė, malonumo pojūtis. Tai 
galima pavadinti pirmapradėmis emocijomis. "Tam tikrose situaci- 
jose žmogus instinktyviai reaguoja lygiai kaip gyvūnas, pavyzdžiui, 
pavojaus akivaizdoje mes išsigąstame, ima greičiau plakti mūsų šir- 
dis, susitraukia raumenys, pagreitėja kvėpavimas, mes pasiruošia- 
me bėgti arba kovoti. Tai yra pirmapradės baimės ir pirmapradžio 
pykčio paskatinta reakcija. Kai mus įstumia į kampą, staiga išsiski- 
ria energijos pliūpsnis, kuris suteikia kūnui iki tol neturėtos jėgos. 
Tokios instinktyvios reakcijos šiek tiek primena tikrąsias mūsų emo- 
cijas, vis dėlto tai — ne emocijos. Esminis emocijų ir instinktyvių re- 
akcijų skirtumas tas, kad instinktyvių reakcijų atveju kūnas reaguoja 
į išorinę situaciją, o emocijų atveju — į mintis. 

Emocija taip pat gali būti reakcija į išorinį įvykį ar situaciją, bet 
tik netiesiogiai — reaguojame ne į patį įvykį, o į proto sukurtą jo in- 
terpretaciją. Taigi tas įvykis jau būna perleistas per mentalinį filtrą, 
jam priskirtos savybės „geras“ ar „blogas“, „patinka“ ar „nepatinka“ 
ir panašios. Pavyzdžiui, išgirdę, kad pavogė kieno nors automobi- 
lį, ko gera, nepatirsite jokių emocijų, tačiau jei jums praneš, kad 
pavogtas jžsų automobilis, jūs turbūt labai susikrimsite. Stebėtina, 

kiek emocijų kyla iš mažos mentalinės konstrukcijos, kurios pavadi- 
nime yra žodelis „mano“. 

Nors kūnas yra labai supratingas, jis neskiria, kur yra reali situa- 
cija, o kur tik mintis, todėl į kiekvieną mintį reaguoja taip pat kaip 
ir į realią situaciją. Kūnas „nežino“, kad tai — tik mintis. Neramios, 
baimingos mintys kūnui reiškia „Man kilo pavojus“. Jis tada ati- 
tinkamai ir reaguoja (pagreitėja pulsas, padažnėja kvėpavimas, su- 
sitraukia raumenys), nors galbūt jūs taip galvodami patogiai gulite 
šiltoje lovoje. Jumyse tokiomis akimirkomis staiga atsiranda energi- 
jos perteklius, tačiau kadangi pavojus netikras, energija nesunaudo- 
jama. Dalis jos nuteka į protą ir sukelia dar daugiau nerimo minčių. 
O likusi energijos dalis sutrikdo organizmo funkcijų harmoniją. 


Emocijos ir ego 


Igv reiškiasi ne tik galvoje skambančiu balsu, su kuriuo jūs tapa- 
tinatės, bet ir emocijomis, kurios yra kūno reakcija į galvoje skam- 
bančio balso žodžius. 

Jau žinome, kad tas balsas didesnę laiko dalį atspindi mąstymo 
proceso distunkciją. O į disfunkcinį mąstymą kūnas reaguoja nega- 
tyviomis cmocijomis. 

"Taigi balsas galvoje papasakoja kokią nors istoriją, o kūnas ja pa- 
tiki ir į ją reaguoja — kyla emocijos. Emocijos savo ruožtu kursto jas 
sukėlusias mintis — susidaro užburtas ratas, mąstymas tampa emo- 
cinis, balso galvoje pasakojamos istorijos taip pat įgauna emocinį 
atspalvį. 

Kiekvieno žmogaus ego emocinis komponentas vis kitoks. Vie- 
nų jis silpnesnis, kitų — stipresnis. Mintys, žadinančios emocijas, 
kartais kyla taip greitai, kad kūnas sureaguoja pirmiau, nei galvoje 
skambantis balsas jas paskelbia. Tos mintys yra priešžodinės stadijos, 
galima sakyti, kad tai — neįvardintos ir nesąmoningos prielaidos. Jų 
šaknys atsiranda iš žmogaus auklėjimo, dažniausiai tai įvyksta anks- 
tyvoje vaikystėje. Pavyzdžiui, viena nesąmoninga prielaida yra tokia: 
„Niekuo negalima pasitikėti.“ Ji būdinga žmonėms, kurių santykiai 

su tėvais ar broliais ir seserimis vaikystėje buvo nevaisingi ir neikvėpė 
tarpusavio pasitikėjimo. Panašių prielaidų esama daug. „Niekas ma- 

nęs negerbia ir nevertina.“ „Turiu kovoti, antraip pražūsiu.“ „Pinigų 
man visada bus per mažai.“ „Gyvenimas mane skriaudžia.“ „Aš nc 

nusipelniau gerovės.“ „Esu nevertas meilės.“ Tokios prielaidos kūnc 
kuria emocijas, o šios savo ruožtu kursto mintis. Taip formuojasi 
jūsų asmeninė tikrovė. 

Ego balsas be paliovos drumsčia natūralią kūno gerovės būseną. 
Beveik visus žmones kamuoja įtampa ir jie jaučia grėsmę, tačiau 
taip yra ne todėl, kad jiems kas nors grėstų iš išorės — visa tai kyla jų 
prote. Kūnas turi prie savęs pririštą ego ir jokiu būdu negali išvengti 
jo kuriamų minčių disfunkcijos. O paskui negatyvių minčių srautą 
liejasi srautas negatyvių emocijų. 

Kas yra negatyvi emocija? Tai tokia emocija, kuri nuodija kūną 
ir trukdo jam ramiai bei harmoningai funkcionuoti. Baimė, neri- 
mas, pyktis, pagieža, liūdesys, neapykanta, pavydas, - visa tai trikdo 
kūno energijos tėkmę, blogai veikia širdies darbą ir virškinimą, sil- 
pnina imuninę sistemą, pažeidžia hormonines liaukas ir taip toliau. 
Netgi oficialioji medicina, kuri apie ego disfunkciją išmano nedaug, 
jau ima pripažinti, kad tarp negatyvių emocijų ir fizinių ligų yra 
ryšys. Be to, emocijos, žeidžiančios kūną, taip pat paliečia ir visus 
žmones, su kuriais bendraujate, maža to — jos sukelia grandininę 
negatyvumo reakciją ir tokiu būdu nukenčia žmonės, kurių nieka- 
da gyvenime nebuvote sutikę. Visos negatyvios emocijos turi vieną 
bendrą pavadinimą - tai yra nelaimingumo būsena. 

Ar pozityvios emocijos kūną veikia priešingai? Ar jos stiprina 
imuninę sistemą, energizuoja ir gydo kūną? Taip, iš tikrųjų pozi- 
tyvios emocijos gydo, tačiau turime skirti ego sukurtas geras emo- 
cijas ir tas, kurios kyla iš mūsų natūralios būsenos, kai jaučiame 
savo Buvimą. Ego generuojamos pozityvios emocijos turi savyje savo 
priešingybę ir ta priešingybė gali greitai paimti viršų. Štai keli pavyz- 
džiai. Ką ego vadina meile, yra noras turėti kitą žmogų savo valdžioje 
ir nesveikas prisirišimas prie jo. Tokia meilė per vieną akimirką gali 
virsti neapykanta. Arba ego džiaugsmingai laukia kokio nors įvy- 
kio, tačiau tas džiaugsmas greitai perauga į nusiminimą, nes įvykis, 

pasirodo, nepatenkino ego lūkesčių. Liaupsės ir pripažinimas ego lei- 
džia jaustis laimingam ir gyvybingam, tačiau galbūt jau kitą dieną, 
sulaukęs kritikos, jis tampa prislėgtas ir liūdnas. Vakarėlių šėlsmas 
kitą rytą virsta niūriomis pagiriomis. Nėra tokių gerų dalykų, kurie 
nesibaigtų blogai. Nėra aukštumų be žemumų. 

Ego generuojamos emocijos kyla iš proto susitapatinimo su išorės 
veiksniais, o šie yra nestabilūs ir kiekvieną akimirką gali pasikeisti. 
Iš gilesnių klodų kilusios emocijos, kita vertus, yra veikiau tikrosios 
mūsų Esaties būsenos. Jos neturi priešingybių. Ten, iš kur jos kilu- 
sios, priešingybių nėra apskritai. Esatis kartais būna užtemdyta, ta- 
Čiau priešingybių neturi. Iš Esaties erdvės sklinda meilė, džiaugsmas 
ir ramybė, - tikrosios jūsų prigimties požymiai. 


Antis su žmogaus protu 


Knygoje Šios akimirkos jėga rašiau apie dvi antis, kurios susipeša 
ir po trumpos kovos nuskrenda į priešingas puses. Skrisdamos jos 
abi keletą kartų energingai suplaka sparnais — taip sudegina energi- 
jos perteklių, kuris susidarė, kai jos kovojo tarpusavyje. O paskui jos 
skrenda visiškai ramiai, tarsi nieko nebūtų įvykę. 

Jei antys turėtų žmogaus protą, taip nebūtų — jos, jau išsiskyru- 
sios, imtų kurti istorijas ir kova tęstųsi jų mintyse. Ančių istorija 
galėtų būti tokia: „Tiesiog negaliu patikėti... ji priplaukė prie pat 
manęs, mus teskyrė keli coliai. Jai atrodo, kad kūdra yra jos vienos. 
Jai nė motais, kad ir man reikia privačios erdvės. Mano pasitikėji- 
mas ja visiškai žlugo. Jaučiu, ji ir kitą kartą pasielgs panašiai, kad tik 
mane suerzintų. Tačiau aš taip paprastai nenusileisiu. Pamokysiu ją 
taip, kad ji ilgai neužmirš...“ Protas nesustodamas kuria savo istori- 
jas, seka jas ištisas dienas, mėnesius, metus, nors situacija jau seniai 
pasikeitusi. Kūnas jaučia, kad kova tebevyksta, jis išskiria energiją, 
o ta energija skatina rastis vis naujas mintis. Tai yra emocinis ego 
mąstymas. Žodžiu, jei antys turėtų žmogaus protą, jų gyvenimas 
išties būtų nelengvas. O žmonės taip gyvena visą laiką. Jiems prak- 
tiškai nė viena gyvenimo situacija ar įvykis nėra pasibaigę — protas 
tebekuria apie tai istorijas. 


SKAUSMO KUNAS 93 


Esame pasiklydusi padermė. Gamta, kiekviena jos gėlė, kiekvic- 
nas medis ar gyvūnas gali duoti mums vertingų pamokų, jei tik 
sugebėtume stabtelėti, įsižiūrėti ir įsiklausyti. Pavyzdžiui, ančių pa 
moka tokia: „Suplakite sparnais, pamirškite savo istorijas ir grįžkite 
į vienintelę vietą, kurioje galite būti stiprūs. Ta vieta — šioje akimir- 


koje.“ 


Pracities našta 


Nesugebėjimą, tiksliau, nenorą atsikratyti praeities labai gražiai 
atspindi dviejų dzeno vienuolių, Tanzeno ir Ekido, istorija. Du vie- 
nuoliai žingsniavo kaimo keliuku ir priėjo didelę purviną balą, at- 
siradusią čia po smarkaus lietaus. Čia jie sutiko merginą, kuri taip 
pat ėjo tuo pačiu keliuku, bet dabar sustojo, nes bijojo išsipurvinti 
savo šilkinį kimono. Tanzenas paėmė merginą ant rankų ir pernešė 
ją per purvyną. 

Toliau vienuoliai ėjo tylėdami. Tačiau po kokių penkių valandų, 
kai jie jau buvo prie pat savo šventyklos, Ekidas neiškentė ir tarė: 
„Kaipgi tu galėjai paliesti tą merginą? Vienuoliams taip elgtis ne- 
derėtų.“ Tanzenas jam atsakė: „Aš paleidau merginą jau prieš kelias 
valandas, o kodėl tu ją vis dar nešiesi?“ 

Dabar pabandykite įsivaizduoti, į ką panašus taptų gyvenimas, 
jei kas nors gyventų kaip Ekidas — nesugebėtų ar nenorėtų išmesti iš 
galvos įvairių situacijų ir kauptų savyje vis daugiau šlamšto. Taip gy- 
vena didžioji mūsų planetos gyventojų dalis. Jie tempiasi savo prote 
sunkią praeities naštą. 

Praeitis gyvena jumyse atsiminimų pavidalu, tačiau atsiminimai 
savaime nėra problema. Atsimindami praeitį mokomės iš klaidų. 
Atsiminimai blogi tada, kai ima jus slėgti ir tampa jūsų „aš“ dalimi. 
Jūs pakliūnate į praeities kalėjimą, jūsų asmenybė yra suformuo- 
ta taip pat praeities, jūsų atsiminimai persunkti „aš“ pojūčio, jūs 
kuriate istorijas ir su jomis tapatinatės. Gimsta „mažasis aš“, kuris 
greitai užtemdo jūsų tikrąją beformę laiko ribas viršijančią esybę. 

Jūsų istoriją sudaro ne tik mentaliniai, bet ir emociniai atsimini- 
mai. Seniai patirtos emocijos išgyvenamos vis iš naujo. Kaip ir tas 

vienuolis, penkias valandas nešęsis nepasitenkinimą ir kurstęs jį savo 
mintimis, daugelis žmonių apsikrauna visai nereikalingais emocijų 
ir minčių nešuliais. Juos riboja jų pačių pyktis, priešiškumas, kaltės 
jausmas, graužtis. Jų emocinis mąstymas yra tapęs jų netikra esybe. 
Tai priežastis, dėl kurios jie taip puoselėja senas emocijas — jos sti- 
prina jų tapatybės pojūtį. 

Dėl polinkio taip ilgai saugoti seniai patirtas emocijas beveik 
kiekvienas žmogus savo energiniame lauke turi sukaupęs daugybę 
emocinio skausmo. Vadinu tai „skausmo kūnu“. 

Galime liautis auginę skausmo kūną. Galime atsisakyti įpročio 
kaupti emocijas, galime išmokti „suplakti sparnais“, neužsibūti pra- 
eityje, kad ir kokia ji buvo vakar ar prieš tris dešimtis metų. 

Atitraukime dėmesį nuo praeities, sutelkime jį į tyrą ir laiko ribas 
viršijančią šią akimirką, liaukimės sukę galvoje mentalinį kiną apie 
praėjusius dalykus. Tada mūsų tapatybe taps pats Buvimas, o ne 
mintys ir ne emocijos. 

Jokie praeities įvykiai negali jums sutrukdyti gyventi dabartyje. 
O jei praeitis negali trukdyti dabarčiai, ar gali ji ką nors apskritai? 


Individualus ir kolektyvinis skausmas 


Visos negatyvios emocijos, jei jų užgimimo akimirką jų neįsisą- 
moniname, iki galo neišsisklaido ir palieka skausmo pėdsaką. 

Ypač sunkiai su neigiamomis emocijomis tvarkosi vaikai. Dažnai 
jie linkę nustumti tokius jausmus į užmarštį. Jei šalia nėra visiškai 
sąmoningo suaugusiojo, kuris su atjauta ir meile padėtų vaikui savo 
emocijas suprasti, tik tai ir telieka — jas užgniaužti. O užgniaužtos 
emocijos lieka net ir tada, kai vaikas užauga. Jos reiškiasi netiesio- 
giai, pavyzdžiui, prasiveržia nerimo, pykčio, smurto protrūkių pa- 
vidalais, kartais jos sukelia psichikos ligą ir trukdo užmegzti arti- 
mus santykius. Daugelis psichoterapeutų yra turėję pacientų, kurie 
sakosi, esą jų vaikystė buvo laiminga, tačiau greitai paaiškėja, kad 
tiesa yra visiškai kitokia. Praktiškai niekas negali vaikystėje išvengti 
emocinio skausmo. Net jei abu tėvai bus nušvitę, vaikas iš esmės vis 
viena augs nesąmoningų žmonių pasaulyje. 

Stiprių negatyvių nevisiškai įsisągmonintų emocijų palikti skaus- 
mo pėdsakai sukuria energinį lauką, kuris persmelkia kiekvieną 
jūsų kūno ląstelę. Tą energinį lauką sudaro ne tik vaikystėje patirtos 
emocijos, bet ir vėlesnės, daugelį jų sukuria ego balsas. Jei žmogaus 
gyvenimo pamatas yra netikras „aš“, neišvengiamas jo palydovas bus 
emocinis skausmas. 

Tas energinis senų, bet vis dar labai gyvybingų emocijų laukas 
yra skausmo kūnas. Jį turi beveik kiekvienas. 

Skausmo kūnas savo prigimtimi būna ne tik individualus. Jis taip 
pat įkūnija skausmą, kurį kentėjo nesuskaičiuojama gausybė žmo- 
nių nuo pat žmonijos istorijos pradžios. O ta istorija — tai genčių 
kovos, vergovė, grobikiški karai, prievartavimai, kankinimai ir kitos 
prievartos formos. Seniai patirtas skausmas vis dar gyvas kolektyvi- 
nėje žmonijos sąmonėje. Be to, jo kiekvieną dieną daugėja - įsijun- 
kite televizorių ir pažiūrėkite žinias arba atkreipkite dėmesį, kokie 
dramatiški yra žmonių santykiai. Galimas daiktas, kad skausmas yra 
užkoduotas žmogaus DNR, nors dar iki šiol to niekas nenustatė. 

Kiekvienas naujagimis į šį pasaulį atsinešą emocinio skausmo 
kūną. Vienų jis didesnis, kitų — mažesnis. Kai kurie kūdikiai jau- 
čiasi visai laimingi, tačiau esama ir tokių, kuric atrodo nelaimingi, 
ir to nelaimingumo juose daug. Kūdikiai paprastai verkia tada, kai 
negauna pakankamai meilės ir dėmesio, bet kiti verkia be jokių re- 
gimų priežasčių, atrodo, kad jic visus aplinkui nori padaryti tokius 
pačius nelaimingus, kokic yra patys — ir jiems dažniausiai pasiseka. 
Jie atėjo į šį pasaulį jau turėdami savyje daug žmogiškojo skausmo. 
Kūdikiai taip verkia ir tada, kai pajunta tėvo ar motinos negatyvias 
emocijas, mažylių skausmo kūnas dėt to ima plėstis, nes jis sugeria 
tėvų skausmo kūnų energiją. Vaikui augant, auga ir jo skausmo 
kūnas. 

Žmogus, turintis nedidelį skausmo kūną, jokiu būdu nėra 
dvasiškai pranašesnis už tą, kurio skausmo kūnas didžiulis. Netgi 
dažnai būna priešingai. Žmonės, sukaupę daug skausmo, turi dau- 
giau galimybių nubusti dvasiškai. Vienus skausmo kūnas įkalina, 
o kiti, nebegalėdami to skausmo kentėti, jaučia stiprų motyvą ug- 
dyti dvasią. 

Kodėl kenčiantis ir nuo skausmo iškreiptu veidu Kristus yra 
toks reikšmingas kolektyvinės žmonių sąmonės simbolis? Milijonai 
žmonių (ypač tai pasakytina apie tuos, kurie gyveno viduramžiais) 
nereaguotų į kenčiančio Kristaus atvaizdą taip jautriai, jei jie ne- 
sąmoningai neatpažintų jo kaip savo vidinės tikrovės atitikmens. 
O vienas jų vidinės tikrovės požymių yra skausmo kūnas. Daugelis 
žmonių dar ne tokie sąmoningi, kad sugebėtų atpažinti patį skaus- 
mo kūną, tačiau priėmę Kristaus kančią, jie ta linkme žengia pirmą 
žingsnį. Į Kristų galima žvelgti kaip į archetipinį žmogų, kuris įkū- 
nija ir skausmą, ir jo transcendencijos galimybę. 


Kaip skausmo kūnas atsinaujina 


Skausmo kūnas yra pusiau autonominė energijos forma, gyvuo- 
janti daugelyje žmonių. Tai esybė, sudaryta iš emocijų. Ji turi savo 
primityvų protą (ta prasme ji panaši į klastingą gyvūną), kurio di- 
džiausias rūpestis yra išlikimas. Kaip ir visi gyvi organizmai, skaus- 
mo kūnas turi maitintis. Jo maistas yra energija, kuri virpa pana- 
šiais dažniais kaip ir jis pats. O tokią energiją skleidžia skausmingos 
emocijos. Štai kodėl skausmo kūnas taip mėgsta negatyvų mąstymą 
ir žmonių santykių dramas. Jis, galima sakyti, yra liguistai priklau- 
somas nuo nelaimingumo. 

Kai sužinote, kad jumyse tūno kažin kokia esybė, kuri nuolat 
trokšta skausmingų išgyvenimų, būnate sukrėsti. O kai galų gale 
tampate nelaimingi, jūs ne tik nenorite tos būsenos atsikratyti, bet 
ir stengiatės nelaimingus padaryti kitus, kad galėtumėte jų nelai- 
mingumu pamaitinti savo skausmo kūną. 

Daugelio žmonių skausmo kūnas arba snaudžia, arba būna akty- 
vus. Kai jis snaudžia, jūs lengvai pamirštate, kad jumyse tūno tam- 
sus liūdesio debesis ar galintis pratrūkti ugnikalnis. Kada tai įvyks ir 
skausmo kūnas pabus, priklauso nuo jo sukauptos energijos. Daž- 
niausiai skausmo kūnas snaudžia kelias savaites, tačiau ta būsena gali 
trukti tik kelias dienas ar net kelis mėnesius. Retais atvejais skausmo 
kūnas snaudžia kelerius metus, kol jį pažadina koks nors įvykis. 

Kaip skausmo kūnas maitinasi mintimis 


Skausmo kūnas nubunda iš snaudulio tada, kai išalksta, kai atei 
na metas jam pasipildyti energijos. Paskatinti jį atsibusti gali ir koks 
nors įvykis, o kai skausmo kūnas alkanas, tas įvykis gali būti visiškai 
nereikšmingas, pavyzdžiui, kieno nors mestelėtas žodis ar koks po- 
elgis, ar netgi jūsų pačių mintys. Jei šalia nieko nėra, jei gyvenate 
vieni, skausmo kūnas maitinsis jūsų mintimis. Staiga jūsų mąstymas 
taps labai negatyvus. Galbūt net neatkreipsite dėmesio, kad prieš 
imdami taip mąstyti išgyvenote neigiamų emocijų antplūdį — nuo- 
taika tapo juoda, ėmė kamuoti nerimas ar ant ko nors smarkiai su- 
pykote. Mintys yra energija, ir skausmo kūnas dabar ja maitinasi. 
"Tačiau skausmo kūnui tinka ne visos mintys. Nereikia būti perne- 
lyg jautriems, kad pastebėtumėte, jog mintydami pozityvias mintis 
jaučiatės visai kitaip. Tokių minčių energija virpa kitais dažniais nei 
negatyvių minčių. Ir skausmo kūno maistui džiaugsmingos, šviesios 
mintys netinka. Skausmo kūnas mėgsta tik juodas mintis, nes jų 
energijos virpesiai sutampa su jo energinio lauko virpesiais. 

Visa kas yra be paliovos virpančios energijos laukas. Kėdė, ant 
kurios sėdite, knyga, kurią laikote rankose, ir panašūs daiktai atrodo 
kieti ir vientisi tik todėl, kad juos taip suvokia jūsų jutimai. Ne- 
nutrūkstamas molekulių, atomų, elektronų ir subatominių dalelių 
šokis sukuria :2/, ką jūs regite kaip knygą ar kėdę, medį ar žmogaus 
kūną. Ką mes suvokiame kaip kietą materiją, yra energija, virpanti 
tam tikrais dažniais. Mintys irgi yra energijos virpesiai, tik jų dažnis 
kur kas aukštesnis nei materijos, todėl jie yra nematomi ir neap- 
čiuopiami. Minčių energijos virpesiai savo dažniais yra nevienodi. 
Jei mintis negatyvi, jos virpesiai žemesni, jei pozityvi — aukštesni. O 
skausmo kūno dažniai sutampa su negatyvių minčių dažniais, todėl 
tik jos skausmo kūną gali pasotinti. 

Kai skausmo kūnas nubunda, jo emocijos greitai užvaldo mąsty- 
mą ir šis tampa negatyvus. Balsas galvoje pradeda pasakoti liūdnas 
ar nerimo ir pykčio kupinas istorijas apie jus pačius ir jūsų gyveni- 
mą, apie kitus žmones, apie praeitį ir ateitį, apie įsivaizduojamus 
įvykius. Balsas kaltina, smerkia, skundžiasi, kuria liūdnas vizijas. O 

jūs visiškai su juo susitapatinate, tikite jo iškreipta fantazija. Tokiu 
būdu atsiranda priklausomybė nuo nelaimingumo būsenos. 

Jūs ne tik negalite sustabdyti negatyvių minčių srauto — jūs neno- 
rite to padaryti. Taip yra todėl, kad skausmo kūnas tuo metu gyvena 
per jus, netgi apsimeta, kad jis — tai jūs. Skausmas jam yra malonus, 
jis godžiai ryja negatyvių minčių energiją. Toks jums įprastas balsas 
galvoje tampa skausmo kūno balsu ir ima valdyti jūsų vidinį dialo- 
gą. Susiformuoja ydingas uždaras ratas, kurį sudaro jūsų skausmo 
kūnas ir jūsų mąstymas. Kiekviena mintis dabar maitina skausmo 
kūną, o šis savo ruožtu generuoja dar daugiau negatyvių minčių. Po 
kelių valandų ar dienų skausmo kūnas pagaliau pasisotina ir užsnūs- 
ta. Organizmas lieka nualintas, neatsparus ligoms. Skausmo kūnas 
iš tikrųjų yra dvasinis parazitas. Tai tiksliausias jo apibūdinimas. 


Kaip skausmo kūnas maitinasi 
gyvenimo dramomis 


Jei šalia jūsų nuolat yra kitų žmonių (pavyzdžiui, tai gali būti 
šeimos nariai ar verslo partneriai), jūsų skausmo kūnas pasistengs 
juos išprovokuoti, sudrumsti jų pusiausvyrą, sukelti dramą ir pasi- 
maitinti jos neigiama energija. Skausmo kūnas mėgsta artimus san- 
tykius, jam patinka šeima, nes kaip tik tokiomis aplinkybėmis jis 
gauna didžiąją dalį savo maisto. Kai kito žmogaus skausmo kūnas 
stengiasi jus išprovokuoti, jam atsispirti labai sunku. Jis instinkty- 
viai žino, kokios yra jūsų silpnybės ir pažeidžiamiausios vietos. Jei 
skausmo kūnui nepavyksta vieną kartą, jis bando vėl, paskui — dar 
kartą. Kartais atsitinka taip, kad dviejų žmonių skausmo kūnai pa- 
žadina vienas kitą ir vienas kitą pamaitina energija. 

Skausmo kūnas žmonių santykius dažnai užnuodija tam tikrais 
laiko intervalais. Kaip nepakeliamai skausminga vaikui matyti savo 
tėvo ir motinos skausmo kūnų keliamas dramas, bet vis dėlto tokia 
yra milijonų viso pasaulio vaikų lemtis, jų kasdienio gyvenimo koš- 
maras. Tokiu būdu skausmo kūnas iš vienos žmonių kartos keliauja 
į kitą. Po kiekvieno skausmo kūnų pasireiškimo partneriai susitaiko 
ir stoja santykinės taikos metas — taikos būna tiek, kiek leidžia ego. 

Skausmo kūną dažnai pažadina alkoholis, ypač kai jo daug. las 
visų pirma pasakytina apie vyrus, nors liečia ir moteris. Kai žmogus 
pasigeria, jį užvaldo skausmo kūnas ir jo asmenybė visiškai pasikci- 
čia. Jei žmogus labai nesąmoningas, o jo skausmo kūnas maitinasi 
smurto sukeltomis emocijomis, dažniausiai tas smurtas nukrypsta 
į žmoną ar vaikus. Išsiblaivęs vyras nuoširdžiai gailisi ir pasižada 
daugiau taip nesielgti (jis nuoširdžiai tiki, kad kalba tiesą), tačiau 
reikalas tas, kad pasižada ne ta esybė, kuri smurtavo, taigi galima 
neabejoti, kad smurtas pasikartos ir kartosis tol, kol žmogus, atpaži- 
nęs savyje tarpstantį skausmo kūną, liausis su juo tapatintis. Kartais 
tokiais atvejais padeda psichoterapija. 

Daugelis skausmo kūnų nori ir jausti skausmą patys, ir skaudinti 
kitus, tačiau esama tokių, kurie pasirenka vieną vaidmenį: arba au- 
kos, arba nusikaltėlio. Ber kokiu atveju skausmo kūnas maitinasi iš 
prievartos kylančiomis emocijomis. Prievarta gali būti psichologinė 
ar fizinė. Būna, kad poros jaučia abipusę meilę („Mes mylime vienas 
kitą“), tačiau iš tikrųjų tai tėra abipusė jų skausmo kūnų trauka — jie 
papildo vienas kitą. Neretai dviem žmonėms susitikus jau būna aiš- 
ku, katras iš jų atliks aukos, o katras — nusikaltėlio vaidmenį. Nors 
sakoma, kad „du žmones santuokoje sujungia dangus“, dažnai būna 
taip, kad juos sujungia pragaras. 

Jei kada nors turėjote katę, turbūt pastebėjote, kad ji visad žino, 
kas aplink vyksta — net tada, kai miega. Vos pasigirdus kokiam ne- 
įprastam garsui, katė net miegodama suklūsta ir truputį praplėšia 
akis. Taip pat elgiasi ir snaudžiantis skausmo kūnas. Jis visad pasi- 
ruošęs veikti ir tik laukia tinkamo dirgiklio. 

Kai du žmonės artimai draugauja, skausmo kūnas dažnai būna 
toks gudrus, kad tyliai tūno, kol tie žmonės įsipareigoja gyventi 
drauge iki mirties. Kai sudarote santuoką, jūs gaunate ne tik žmoną 
ar vyrą, bet ir jo ar jos skausmo kūną. Būnate ne juokais sukrėsti 
pastebėję, kad beveik iškart po vestuvių ar po medaus mėnesio jūsų 
partneris visiškai pasikeičia. Jo (ar jos) balsas tampa šaižus, be palio- 
vos pilasi kaltinimai ir kyla konfliktai dėl pačių menkiausių smul- 
kmenų. O būna, kad vyras ar žmona užsidaro savyje. „Kas nege- 
rai?“ — tada klausia kita pusė. „Viskas gerai“, — pasigirsta atsakymas, 

tačiau iš partnerio sklindantis priešiškumas sako, kad negerai yra 
viskas. Partnerio akyse, kai į jas žvelgiate, nebėra spindesio, jas, at- 
rodytų, uždengė storas šydas, jūsų mylimo Žmogaus esybė yra vi- 
siškai nustelbta, prieš jus stovi kažin kokia svetima, pikta būtybė, 
iš jos sklinda neapykanta, kartėlis ir pyktis. Dabar su jumis kalba 
ne sutuoktinis, kurį pirmiau pažinojote, o jo ar jos skausmo kūnas. 
Viskas, ką išgirstate, yra skausmo kūno tikrovės versija, visiškai iš- 
kreipta baimės, priešiškumo, pykčio ir troškimo kuo labiau kentėti 
ir kankinti kitus. 

Kai įvykiai pasisuka tokia linkme, imate svarstyti, ar partnerio 
veidas, kurį regėjote pirmiau, kai santykiai buvo geri, buvo tikras; 
greitai jums ima atrodyti, jog padarėte didžiulę klaidą, kad su juo ar 
ja sujungėte savo gyvenimą. Žinoma, tas veidas yra netikras. Tai tik 
laikinai įsigalėjusio skausmo kūno fizionomija. Sunku rast partne- 
rį, kuris skausmo kūno neturėtų iš viso, vis dėlto išmintinga būtų 
paieškot žmogaus su švelnesniu skausmo kūnu. 


Didelis skausmo kūnas 


Kai kurių žmonių skausmo kūnai labai dideli ir niekada nesnau- 
džia. Tie žmonės kalbėdami su jumis mandagiai šypsosi, tačiau vi- 
siškai akivaizdu, kad juose kunkuliuoja pyktis ir kitos neigiamos 
emocijos, jos, regis, tik ir laukia progos prasiveržti į paviršių, — tada 
kas nors bus apkaltintas, pasmerktas, įskaudintas. Dideliems skaus- 
mo kūnams niekada negana, jie jaučia nuolatinį alkį ir vis kursto ego 
poreikį ieškoti priešų. 

"Tokie žmonės sugeba iš esmės paprastas problemas išpūsti iki 
neįtikėtinų dydžių, jie provokuoja kitus reaguoti į jas ir tokiu būdu 
įtraukia juos į savo dramą. Kartais jie įsivelia į amžinus ir bevaisius 
teisinius ginčus su organizacijomis ar atskirais asmenimis; kiti ne- 
kenčia buvusio sutuoktinio ar partnerio. Neįsisąmoninę ir neatpa- 
žinę savo vidinio skausmo, jie tą skausmą perkelia į gyvenimo situ- 
acijas ir įvykius. Skausmas, kaip jiems atrodo, kyla ne iš jų pačių, o 
ateina iš išorės. Per savo nesąmoningumą jie netgi nesuvokia, kokie 
yra nelaimingi ir kokias kančias kenčia. 

Pasitaiko, kad turintys didelį skausmo kūną žmonės tampa ak- 
tyvistais ir ima ginti kokią nors idėją, už ką nors kovoti. Las dalykas 
gali būti išties prasmingas, jie netgi iš pradžių pasiekia tam tikrų 
rezultatų, tačiau kadangi jų kalbos ir veiksmai persunkti neigiamos 
energijos, jie nesąmoningai visur ieško priešų ir stengiasi sukelti kuo 
daugiau konfliktų, tai greitai susilaukia opozicijos. Paprastai tokic 
judėjimai žlunga dėl vidinių nesutarimų, nes jų dalyviai (jų skaus- 
mo kūnai), kiekviename žingsnyje ieškodami priešų, galų gale jų 
randa ir tarp saviškių. 


Pramogos, žiniasklaida ir skausmo kūnas 


Tarkime, kad esate nepažįstami su šiuolaikine mūsų civilizacija 
ir kad netikėtai patekote čia iš kitos epochos ar net kitos planetos — 
tada nustebsite pamatę, jog milijonai mielai moka pinigus, kad tik 
galėtų pažiūrėti, kaip vyksta žudynės ir kaip žmonės kankina vieni 
kitus. Čia tokie vaizdai vadinami „pramoga“. 

Kodėl smurto filmai taip traukia publiką? Yra sukurta ištisa in- 
dustrija, kuri skatina žmones liguistai prisirišti prie nelaimingumo 
pojūčio. Žinoma, žmonės žiūri smurto filmus todėl, kad nori jaustis 
blogai. Kokia jų esybės dalis verčia juos taip elgtis? Tai, suprantama, 
yra skausmo kūnas. Didelė pramogų verslo dalis tarnauja jo interė- 
sams. Jam atsinaujinti padeda ne tik reaktyvus ir negatyvus mąsty- 
mas bei gyvenimo dramos, bet ir kinas su televizija. Vieni skausmo 
kūnai filmus kuria, kiti skausmo kūnai moka pinigus, kad galėtų 
juos pamatyti. 

Ar „visada“ yra blogai rodyti ir stebėti smurto scenas? Ar jos vi- 
sos tik maitina skausmo kūną? Dabartinėje žmonijos evoliucijos 
pakopoje smurtas skverbiasi į visas gyvenimo sritis ir jo gausėja. 
Dažniausiai tai yra ego, dar sustiprinto kolektyvinio skausmo kūno, 
pastangos išlikti neišvengiamo žlugimo akivaizdoje. Vis dėlto jei fil- 
mas parodo smurtą platesniame kontekste, atskleidžia, kokios yra 
smurto pasekmės ne tik aukai, bet ir nusikaltėliui, jei filmo kūrėjai 
pabrėžia, kad pats smurtas yra iš kartos į kartą perduodamo kolekty- 
vinio nesąmoningumo rezultatas, tada toks filmas labai svarbus, nes 

jis padeda žmonijai nubusti. Tai tarsi veidrodis, kuriame žmonės pa- 
mato savo pamišimo atspindį. O ta jūsų esybės dalis, kuri pamišimą 
(netgi jūsų pačių) atpažįsta, yra bundanti sąmonė. Toks atpažini- 
mas reiškia pamišimo pabaigą. Tokių filmų yra ir jie skausmo kūno 
nemaitina. Pavyzdžiui, geriausi filmai apie karą tie, kurie atsklei- 
džia karo tikrovę ir jos nepagražina, neidealizuoja. Skausmo kūnas 
mėgsta tik tuos filmus, kuriuose prievarta rodoma kaip normalus ar 
netgi pageidautinas reiškinys. Vienintelis panašių filmų tikslas yra 
išaukštinti prievartą, kad žiūrovai išgyventų kuo daugiau neigiamų 
emocijų ir kad jie liguistai prisirištų prie savo skausmo kūnų. 

Bulvarinė spauda visų pirma siūlo savo skaitytojams ne naujie- 
nas, o negatyvias cmocijas — tai yra skausmo kūno maistas. Didžiulės 
straipsnių antraštės skelbia apie prievartą ir smurtą. Čia nepralen- 
kiama yra Britanijos bulvarinė spauda. Tokių laikraščių leidėjai žino, 
kad negatyvias emocijas parduoti daug lengviau nei naujienas. 

"Tačiau tendencija pabrėžti neigiamus dalykus, apskritai imant, 
pastebima visų laikraščių naujienų skyriuose bei televizijos naujienų 
laidose. Kuo naujienos blogesnės, tuo įtaigiau žiniasklaida jas pra- 
neša publikai. O kartais negatyvią nuotaika kelia pati žiniasklaidos 
priemonė. Skausmo kūnui tai patinka. 


Kolektyvinis moterų skausmo kūnas 


Kolektyvinis skausmo kūno matmuo yra įvairialypis. Gentys, 
nacijos ir rasės turi savo kolektyvinį skausmo kūną, vienų tas kūnas 
lengvesnis, kitų — sunkesnis. Ir bemaž kiekvienas genties, nacijos ar 
rasės atstovas turi savyje daugiau ar mažiau išreikštą to bendro kūno 
dalį. 

Bemaž kiekviena moteris savyje saugo kolektyvinio moteriškojo 
skausmo kūno dalį, ir ta dalis ypač suaktyvėja prieš menstruacijas. 
"Tuo periodu daugelį moterų užplūsta neigiamų emocijų banga. 

Moteriškojo pradmens slopinimas, vykęs pastaruosius du tūks- 
tantmečius, leido kolektyvinėje žmonijos sąmonėje įsigalėti ego. 
Nors ego turi ir moterys, ir vyrai, vyriškajame pavidale ego įsišaknija 
ir suklesti kur kas greičiau nei moteriškajame. Taip yra todėl, kad 

moterys gerokai mažiau tapatinasi su protu nei vyrai. Moterys ge- 
riau jaučia savo vidinę esybę, savo kūną ir organizmo supratingumą, 
iš kurio kyla intuicija. Moteriškasis pavidalas mažiau apribotas, atvi 
resnis, geriau jaučia kitas gyvybės formas ir labiau dera su gamtos 
pasauliu. 

Jei vyriškosios ir moteriškosios energijų pusiausvyra mūsų pla- 
netoje nebūtų buvusi sutrikdyta, žmonijos ego šiandieną būtų kur 
kas silpnesnis. Mes nekariautume su gamta ir nebūtume taip baisiai 
atitolę nuo savo tikrojo „aš“. 

Šiandieną niekas tiksliai nežino, kiek moterų nužudė Romos ka- 
talikų bažnyčios įkurta šventoji inkvizicija kovos su erezija laikotar- 
piu. Niekas tada jokios statistikos nefiksavo, bet manoma, kad per 
maždaug tris šimtus metų inkvizicija sunaikino nuo trijų iki penkių 
milijonų moterų. Drauge su Holokaustu tai yra vienas iš juodžiausių 
žmonijos istorijos puslapių. Ipkvizicijos laikais moteris apšaukdavo | 
raganomis ir sudegindavo ant laužo ar kitaip nukankindavo vien už 
tai, kad jos miškuose ar laukuose rinkdavo vaistažoles ar glostydavo 
naminius gyvulius. Sakralusis moteriškumas buvo pavadintas velnio 
pramanu ir visas tas žmogiškosios patirties klodas buvo sunaikintas. 
Nors silpniau, moteriškąjį pradą slopino ir kitos religijos: judai7- 
mas, islamas, netgi budizmas. Į moterį buvo žiūrima kaip į vyro 
nuosavybę ir vaikų gimdytoją. O vyrai, paneigę moteriškumą, netgi 
savo pačių moteriškąjį pradą, šiandieną valdo pasaulį. Užtat pasau- 
lio pusiausvyra visiškai sunaikinta. Tai yra pamišimo ligos istorija. 

Kas atsakingas už moteriškojo pradmens baimę, kurią galima 
būtų apibūdinti kaip aštrią kolektyvinę paranoją? Galėtume atsa- 
kyti, kad, žinoma, kalti yra vyrai, tačiau tada kyla klausimas, kodėl 
senosiose dar prieš krikščionybės atsiradimą klestėjusiose civiliza- 
cijose, pavyzdžiui, šumerų, egiptiečių ar keltų, moterys buvo ger- 
biamos, o moteriškasis pradas — šlovinamas? Kas atsitiko, kad vyrai 
staiga išsigando moterų? Tos baimės priežastis buvo augantis ego. 
Ego žinojo, kad gali užvaldyti visą planetą tik būdamas vyriškos for- 
mos, o idant tai įvyktų, reikėjo iš moterų atimti jų įtaką. 

Todėl dabar turime situaciją, kai moterų priespauda yra savai- 
me suprantamas reiškinys, jam pritaria netgi dalis pačių moterų. 


104 NAUJOJI ŽEMĖ 


Nuslopintą sakralųjį moteriškumą jos jaučia kaip emocinį skausmą. 
"Tas skausmas yra tapęs jų skausmo kūno dalimi, o visą moterų skaus- 
mo kūną sudaro skausmas, kuris susikaupė per tūkstančius metų, kai 
jos gimdė vaikus, vergavo, kai jas prievartavo, kankino ir žudė. 
Tačiau dabar padėtis sparčiai keičiasi. Žmonės sąmoningėja ir ego 
spaudimas žmogaus protui silpnėja. O kadangi ego moterų niekada 
nebuvo taip stipriai užvaldęs kaip vyrų, moterys laisvėja greičiau. 


Nacijų ir rasių skausmo kūnai 


Šalys, kurių gyventojai patyrė daug; prievartos, turi didesnį ko- 
lektyvinį skausmo kūną nei kitos. "Tas visų pirma pasakytina apie 
seną istoriją turinčias nacijas — jų skausmo kūnai stiprūs ir dide- 
li. O jaunų šalių, pavyzdžiui, Kanados ar Australijos, ar kaip nors 
apsisaugojusių nuo kolektyvinės beprotybės, tarkime, Šveicarijos, 
skausmo kūnai silpnesni. Suprantama, tų šalių gyventojai turi as- 
meninius skausmo kūnus ir jiems reikia su jais tvarkytis. 

Jei esate pakankamai jautrūs, kai kuriose šalyse vos išlipę iš lėk- 
tuvo pajusite energinio lauko slėgį. Kitur po kasdienybės apvalkalu 
jaučiama „snaudžianti“ prievarta, o yra šalių, pavyzdžiui, Artimuo- 
siuose Rytuose, kur kolektyvinis skausmo kūnas toks slogus ir dide- 
lis, kad didžioji dalis gyventojų yra jo verčiami nuolat nusikalsti ir 
kam nors keršyti — žmonės yra patekę į užburtą beprotybės ratą, kad 
tik kolektyvinis skausmo kūnas galėtų be paliovos atsinaujinti. 

Šalyse, kur skausmo kūnas didelis, bet jau nebe toks aštrus, koks 
buvo pirmiau, pavyzdžiui, Japonijoje ar Vokietijoje, žmonės sten- 
giasi tą kolektyvinį skausmą nuslopinti darbu, kitur — alkoholiu, 
tačiau pastarasis būdas skausmo kūną gali ir stiprinti. O štai Kini- 
joje didelį kolektyvinį skausmo kūną padeda slopinti labai ten po- 
puliari :2/ č/ mankšta, kurios, net keista, neuždraudė komunistinė 
valdžia, bijanti visko, ko ji nesugeba kontroliuoti. Šią meditacinę 
mankštą tiesiog gatvėse ar miestų parkuose kasdien atlieka dešim- 
tys tūkstančių kinų. 72/ či ramina protą ir pastebimai veikia kolek- 
tyvinį energinį lauką, taip pat padeda pajusti Buvimą ir sumažinti 
skausmo kūną. 

Dvasios ugdymo praktikos, kurios atliekamos kūno veiksmais 
(tai či, joga, čigongas), sparčiai populiarėja ir Vakarų pasaulyje. Jos 
silpnina skausmo kūną ir skatina pasaulinį pabudimą. 

Kolektyvinis rasių skausmo kūnas itin būdingas žydų tautai, ku 
rios atstovai buvo persekiojami daug amžių. Taip pat visai nekeista, 
kad kolektyvinį skausmą jaučia Amerikos indėnai — juk europiečių 
kolonistai daugybę jų išžudė ir sunaikino jų kultūrą. Tas liečia ir 
juodaodžius Amerikos gyventojus. Jų protėviai buvo per prievartą 
atskirti nuo savo šaknų ir parduoti į vergiją. Amerikos ekonomikos 
pamatus tais laikais sukūrė keturi ar penki milijonai juodųjų vergų. 
Reikia pridurti, kad juodaodžių amerikiečių ir indėnų patirtos kan- 
čios neapsiribojo šiomis dviem rasėmis ir paveikė visą kolektyvinį 
Amerikos skausmo kūną. Prievarta visada paliečia abi puses: ir auką, 
ir nusikaltėlį. Ką padarote kitiems, padarote ir sau. 

Iš tikrųjų nelabai svarbu, kokia jus kamuojančio skausmo kūną 
dalis yra kolektyvinė (nacijos ar rasės), o kokia asmeninė. Abiem 
atvejais skausmą galite įveikti tik prisiėmę atsakomybę už savo bū- 
seną šią akimirką. Net jei smerkiate ką nors, kas to pasmerkimo yra 
nusipelnęs, toks jūsų elgesys tik stiprina skausmo kūną ir neleidžia 
jums išsivaduoti iš ego gniaužtų. Yra tik vienas nusikaltėlis, kaltas 
dėl planetos nelaimių — tai žmogaus nesąmoningumas. Kai tai su- 
prantate, atleidžiate visiems. () kai atleidžiate, jūsų aukos tapatybė 
išnyksta ir pasirodo tikroji jėga — ji kyla iš Buvimo. Užuot kaltinę 
tamsą, jūs imate skleisti šviesą. 


VI SKYRIUS 


IŠSILAISVINIMAS 


Jei norite išsilaisvinti iš skausmo kūno, turite susivokti, kad jį 
turite. Vai yra laisvės pradžia. Paskui, ir tai yra labai svarbu, turite 
išsaugoti budrumą ir pajausti, kokią sunkią neigiamų emocijų naštą 
skausmo kūnas jums užkrauna prabudęs. Kai skausmo kūną paga- 
liau atpažįstate, jis nebegali pasiglemžti jūsų tapatybės ir nuolatos 
atsinaujinti. 

"Tapatybę su skausmo kūnu nutrauksite įsisągmoninę savo Buvi- 
mą. Kai su skausmo kūnu nebesitapatinate, jis liaujasi valdęs jūsų 
mąstymą ir nebegali maitintis jūsų negatyviomis mintimis, vadi- 
nasi, nebegali atsinaujinti. Dažniausiai skausmo kūnas išnyksta ne 
iš karto, tačiau kai pradedate riboti savo ryšį su juo, jis ima netekti 
energijos. Emocijos tada liaujasi temdžiusios jūsų mąstymą, praci- 
tis nebetrukdo suvokti dabarties. Energija, pirmiau buvusi skausmo 
kūno spąstuose, išsilaisvina, pakeičia savo virpesių dažnį ir virsta 
Buvimu. Tokiu būdu skausmo kūnas tampa sąmonės maistu. Iš- 
mintingiausi kada nors mūsų planetoje gyvenę vyrai ir moterys tu- 
rėjo didelį skausmo kūną. 

Kad ir ką kalbėtumėte ar darytumėte, kad ir kaip stengtumėtės 
atrodyti, savo emocinės ir mentalinės būsenos nepaslėpsite. Kie- 
kvienas žmogus skleidžia energinį lauką, kuris atspindi jo vidinę 
būseną, o kiti (tą sugeba daugelis) ją nesąmoningai užfiksuoja ir 
elgiasi bendravimo situacijoje vedami tos nuojautos. Netgi esama 
tokių, kurie kitų žmonių būseną aiškiai pajunta dar šiems netarus 
nė žodžio, o štai vėliau, kai jau įvyksta pasikeitimas žodžiais, kai 
prasideda dialogas, tų dviejų žmonių ryšį nustelbia vaidmenys. Dė- 
mesys nukrypsta į proto kuriamus dalykus, todėl gebėjimas jausti 
kito žmogaus energinį lauką gerokai susilpnėja (vis dėlto pasąmonės 
lygmenyje jis išlieka). 

Kai imate suprasti, kad skausmo kūnas reikalauja kuo daugiau 
skausmo, kitaip sakant, jis nori, kad jums nutiktų kas bloga, taip pat 
suprantate, jog didelė dalis eismo nelaimių įvyksta esant aktyviam 
skausmo kūnui. Kai du vairuotojai su prabudusiais skausmo kinais 
susitinka sankryžoje, visai tikėtina, kad įvyks nelaimė. Nesąmonin 
gai jie abu jos trokšta. Skausmo kūnų vaidmuo ypač pastebimas 
tada, kai vairuotojai kelyje staiga susipyksta dėl visiškų smulkmenų, 
tarkime, kas nors priekyje jų važiuoja per lėtai. 

Neretai prievartos veiksmus atlieka „normalūs“ žmonės, laikinai 
tapę tikrais maniakais. Viso pasaulio teismuose vis nuskamba tokie 
advokatų žodžiai: „Tai mano ginamajam visiškai nebūdinga, jo cha- 
rakteris ne toks, kad jis nusikalstų.“ O patys kaltinamieji teisinasi: 
„Nesuprantu, kokios jėgos tada mane užvaldė...“ Tačiau, kiek aš Ži- 
nau, dar nė vienas gynėjas nėra kalbėjęs taip: „Nusikaltimo priežas- 
tis yra ta, kad pabudo mano, ginamojo skausmo kūnas, todėl gina- 
masis nesuvokė, ką daro. Tai darė netgi ne jis, o jo skausmo kūnas.“ 
Galimas daiktas, kad netolimoje ateityje advokatai teismuose kalbės 
taip. 

Ar tai reiškia, kad žmonės, patekę skausmo kūno valdžion, neat- 
sako už savo veiksmus? O kaip jie gali atsakyti? Kaip galite atsakyti 
už savo poelgius, jei buvote nesąmoningos būsenos, jei nesuvokėte, 
ką darote? Tačiau priimta manyti, kad žmonės yra evoliucionavę 
iki sąmoningų būtybių lygio, o jei kurie tokie nėra, kurie nepaklu- 
so evoliuciniams visatos dėsniams, už savo nesąmoningumą privalo 
atsakyti patys. 

"Tačiau tai yra tik santykinė tiesa. Jei įvykius vertinsime plates- 
niame kontekste, suprasime, kad nepaklusti visatos dėsniams neį- 
manoma, todėl galima sakyti, jog netgi žmonių nesąmoningumas 
ir dėl to kylanti kančia yra evoliucijos dalis — kai nebegalite daugiau 
suktis užburtame kančios rate, imate busti. Kai įvykius vertiname 
žvelgdami į juos plačiai, pamatome, kad skausmo kūnas irgi turi 
savo prasmę. 

Buvimas 


Kartą į mane kreipėsi ketvirtą dešimtį einanti moteris. Ji pasi- 
sveikino, o aš pajutau, kad jos mandagi ir nenuoširdi šypsena sle- 
pia skausmą. Kai tik ji pradėjo man pasakoti savo istoriją, šypsena 
akimirksniu virto skausmo grimasa. O paskui ji ėmė nevaldomai 
verkti ir prisipažino, kad jaučiasi visiškai vieniša ir nepatenkinta 
gyvenimu. Vaikystėje tėvas ją mušdavo, todėl dar nuo tų laikų ji 
širdyje nešiojosi daug, pykčio ir liūdesio. Iš karto pamačiau, kad jos 
skausmo kūnas labai didelis. Dabar rai buvo tarsi fltras, kuris vertė 
ją į gyvenimą žiūrėti siaurai ir regėti jame vien skausmą. Moteris 
taip pat nesugebėjo įžvelgti ryšio tarp savo skausmo ir minčių, ne- 
suprato, kad mintimis skausmo kūną tik maitina. Kitaip sakant, 
ji gyveno užsikrovusi be galo nelaimingo „aš“ naštą. Kita vertus, 
ji buvo pasiruošusi skausmą įveikti ir nubusti. Todėl ir atėjo pas 
mane. Aš pasistengiau, kad ji nukreiptų dėmesį į savo kūną, į po- 
jūčius, paprašiau, kad ji pajustų emocijas tiesiogiai ir nesiklausytų 
savo liūdnų minčių, liūdnos istorijos. Ji paprieštaravo, esą tikisi, kad 
aš parodysiu jai, kaip iš savo nelaimingumo būsenos išsivaduoti, o aš 
atseit nardinu ją dar giliau. Ir vis dėto ji, nors ir nenoromis, padarė, 
ko aš prašiau. Netrukus jos visas kūnas pradėjo virpėti, skruostais 
ristis ašaros. „Štai kaip jūs jaučiatės ši akimirką, — tariau jai. — Toks 
yra faktas, ir jūs nieko nepadarysite. O dabar, užuot bandžiusi šią 
skausmingą akimirką pakeisti, pažiūrėkite, ar jums pavyktų susitai- 
kyti su ja ir jos keliamais pojūčiais.“ 

Kurį laiką ji tylėjo, paskui nekantraudama žvilgtelėjo į mane, tar- 
si norėdama atsistoti, ir piktai atšovė: „Ne, aš nenoriu to priimti.“ 
Aš paklausiau: „Kas čia kalba? Ar jūs pati, ar jūsų nelaimingumas? 
Ar suprantate, kad esate nelaiminga todėl, kad esate nelaiminga. 
Jūsų nelaimingumas turi kelis sluoksnius.“ Ji tylėjo, o aš tęsiau: „Aš 
neprašau jūsų ką nors daryti. Noriu tik kad pažiūrėtumėte, ar ga- 
lite leisti tiems jausmams ten būti. Galiu pasakyti ir kitaip, nors 
tai nuskambės keistai. Taigi kas atsitiks jūsų nelaimingumui, jeigu 
nekreipsite dėmesio į tą faktą, kad esate nelaiminga?“ 

Ji atrodė sutrikusi, minutę ar dvi sėdėjo tyliai, paskui aš pastebė- 
jau, kad jos energinis laukas staiga pasikeitė. „Kaip keista, - pagaliau 
tarė ji.—- Aš nelaiminga, bet apie tą nelaimingumą jaučiu atsiradusią 
erdvę. Nelaimingumas dabar mane spaudžia mažiau.“ Pirmą kartą 
išgirdau tokį apibūdinimą: „Apie nelaimingumą jaučiu atsiradusią 
erdvę...“ Ta erdvė atsiranda tada, kai priimate viską, ką patiriate šią 
akimirką, kai su tais potyriais susitaikote. 

Paskui aš kalbėjau nedaug, leidau jai įsijausti į savo potyrius. Vė- 
liau ji suprato, kad kai nustojo tapatintis su senomis skausmingomis 
emocijomis, kurios joje tūnojo, ir kai nukreipusi į jas dėmesį liovėsi 
joms priešintis, tos emocijos nebegalėjo daugiau valdyti jos minčių 
ir kurti istorijos, pavadinimu „Kokia aš nelaiminga“. Į jos gyvenimą 
įsiliejo dabarties matmuo, kuris nuslopino praeities matmenį ir ne- 
laimingumą. Ji pajuto savo Buvimą. Jos skausmo kūnas ėmė silpti. 
Pačios emocijos nedaro jūsų nelaimingų. Nelaimingus jus padaro 
proto sukurta istorija. Taigi nebūsite nelaimingi, jeigu apie savo ne- 
laimingumą nesukursite istorijos. 

Kai mūsų sesija baigėsi, man tapo malonu, kad ką tik stebėjau, 
kaip kitas žmogus įsisągmonino savo Buvimą. Mūsų žmogiškosios 
būties tikslas yra pateikti pasauliui šį sąmonės matmenį. Be to, ma- 
čiau, kaip nyksta skausmo kūnas. Su juo reikia ne kovoti, o apšviesti 
jį sąmonės šviesa. 

Mano viešnia išėjo, o po kelių minučių pas mane užėjo draugė. 
Vos įžengusi į kambarį ji tarė: „Kas atsitiko? Čia tvyro tokia sunki ir 
drumzlina energija. Man nuo jos negera. Atsidaryk langus ir uždek 
smilkalą.“ Paaiškinau jai, kad ką tik vieną žmogų išvadavau iš skaus- 
mo kūno ir kad čia užsilikusi energija yra mūsų sesijos rezultatas. 
Tačiau draugė nenorėjo manęs klausytis ir paskubomis išėjo. 

Atvėriau langus ir nuėjau papietauti į kaimynystėje esantį indų 
restoranėlį. Kas ten įvyko, dar sykį patvirtino vieną seniai mano 
žinotą tiesą: tam tikrame lygmenyje visi individualūs žmonių skaus- 
mo kūnai yra susiję. Ir vis dėlto tas įvykis mane sukrėtė. 

Skausmo kūno sugrįžimas 


Atsisėdau prie stalelio ir užsisakiau pietus. Restoranėlyje sėdėjo 
dar keli svečiai, o prie gretimo stalelio ką tik baigė pietauti vyras 
neįgaliojo vežimėlyje. Jis į mane žvilgrelėjo. Žvilgsnis buvo trumpas, 
bec labai išraiškingas. Prabėgo kelios minutės. Staiga vyras ėmė neri- 
mauti, jo kūnas suvirpėjo. Kai prie jo priėjo padavėja paimti tuščių 
lėkščių, jis piktai tarė: „Pietūs buvo prasti, tiesiog siaubingi.“ — „Ko- 
dėl valgėte, jei taip?“ — paklausė padavėja. Tie žodžiai vyrą visiškai 
įsiutino. Jis ėmė šaukti ir plūstis, iš jo lūpų liejosi patys šlykščiausi 
žodžiai, visas restorano kambarys prisipildė pykčio ir neapykantos. 
Vyras ieškojo, prie ko prikibti. Netrukus jis apšaukė ir kitus svečius, 
tačiau, net kcista, manęs nepastebėjo. Tada man netgi pasirodė, kad 
čia apsilankė kolektyvinis žmonijos skausmo kūnas ir pareiškė man: 
„Manei, kad mane nugalėjai? Pažvelk, aš vis dar čia.“ Netgi pama- 
niau, kad į šį restoraną kažin kokiu būdu aiklydo per mano gydymo 
sesiją išsiskyrusi neigiama energija ir kad ji užklupo žmogų, kurio 
paties energijos virpesiai su ja sutapo. 

Netrukus pasirodė restorano administratorius ir paprašė, kad tas 
pikčiurna pasišalintų. Jis savo elektriniu vežimėliu išdūmė lauk, ta- 
čiau tuojau pat pritrenkti svečiai jį pamatė vėl. Jo skausmo kūnui 
buvo negana. Jis, vežimėliu atidaręs duris, įvažiavo į vidų ir ėmė 
visus šlykščiai plūsti. Padavėja norėjo jį nuraminti, tačiau jis su savo 
vežimėliu prirėmė ją prie sienos. Aplinkui aidėjo keiksmai, virė ti- 
kras pragaras. Paskui pasirodė policininkas, ir vyras nutilo. Polici- 
ninkas jam liepė palikti šią vietą ir daugiau čia negrįžti. Padavėja, 
laimei, rimčiau sužeista nebuvo, jai tik truputį nubrozdino kojas. 
Kai incidentas pagaliau baigėsi, prie manęs priėjo administratorius 
ir paklausė: „Ar čia buvo jūsų darbeliai?“ Jis juokavo, tačiau intuicija 
jam, matyt, pakuždėjo, kad tarp manęs ir šio įvykio buvo tam tikras 
ryšys. 

Vaikų skausmo kūnas 


Vaikų skausmo kūnas kartais pasireiškia bloga nuotaika ir neno 
ru bendrauti su žmonėmis. Vaikai tada tampa paniurę, su jais sunku 
užmegzti ryšį, jie, apsikabinę lėlę, gali įsisprausti į kampą ir čiulpti 
ten pirštą. Jiems užeina verkimo priepuoliai, kiti kankina suaugu 
siuosius savo užgaidomis... O nepatenkinti norai skausmo kūną tik 
kursto. Augant ego, norai irgi auga. Kartais būna taip, kad tėvai ne- 
tikėdami savo akimis stebi, kaip jų mažasis angelas per akimirką 
virsta pabaisa. „Iš kur tos visos neigiamybės?“ — stebisi jie. Tokiais 
atvejais per vaiką daugiau ar mažiau reiškiasi kolektyvinis žmonijos 
skausmo kūnas, kilęs iš žmonijos ego. 

Vaikai taip pat gali perimti dalį tėvo ar motinos skausmo kūno, 
tada abu tėvai, stebėdami vaiko elgesį, mato savo pačių atspindį. 
Matydami beprotiškas tėvų dramas, vaikai skaudžiai kenčia, o jei 
dramos kartojasi dažnai, vaikai, kai užauga, jau turi didelį skausmo 
kūną. Suaugusieji bando slėpti nuo vaikų savo skausmo kūnus, jie 
sako, esą „vaikų akivaizdoje kivirčytis negalima“, tačiau vaikus ap- 
gauti sunku. Tada, nors tėvai tarpusavyje kalba lyg ir mandagiai, 
namai būna pilni neigiamos energijos. Netgi galima pajusti, kaip ta 
energija persmelkia visų namuose esančių Žmonių kūnus ir ieško, 
kaip ten įsitvirtinti. Prislopintas skausmo kūnas būnas itin toksiš- 
kas, jis padaro daugiau žalos, nei atvirai besireiškiantys skausmo kū- 
nai. Vaikai absorbuoja prislopintų tėvų skausmo kūnų skleidžiamus 
nuodus ir ugdosi nuosavus skausmo kūnus. 

Kartais vaikai, gyvendami su labai nesąmoningais tėvais, nujau- 
čia, kad šie yra valdomi ego ir skausmo kūnų. Viena moteris, kurios 
tėvas ir motina tarpusavyje nuolat riedavosi, man papasakojo, kad 
ji, tada dar vaikas, nors abu tėvus ir mylėjo, klausdavo savęs: „Kaip 
aš čia patekau? Juk tie žmones pamišę.“ Ji intuityviai jautė, kad taip 
gyventi yra tikra beprotybė. Tokia nuojauta padėjo jai išvengti tėvų 
skausmo kūnų įtakos — ji jų į save neabsorbavo. 

"Tėvai dažnai susirūpinę suka galvas, kaip jiems tvarkytis su vaikų 
skausmo kūnais. Tačiau visų pirma jiems reikėtų paklausti savęs, ar 
jie susitvarko su savo skausmu patys, ar atpažįsta jį savyje ir ar sugeba 

likti budrūs, kai skausmo kūnai pabunda. Tą jie turėtų padaryti, kad 
neleistų emocijoms užvaldyti mąstymo, antraip jis pradeda kurti is- 
torijas apie „nelaimingą žmogų. 

Kai vaiką užvaldo skausmo kūnas, nelabai ką galite padaryti — tik 
likite budrūs ir nepradėkite į tokias situacijas reaguoti emociškai, 
nes vaiko skausmo kūną jos tik pakurstys. Skausmo kūnai mėgsta 
dramas, todėl nesileiskite apgaunami ir pernelyg rimtai į tas dra- 
mas nežiūrėkite. Jei skausmo kūnas prabudo dėl nepatenkintų vaiko 
įgeidžių, jų tenkinti vis viena nepulkite, nes vaikas tokį jūsų elgesį 
interpretuos taip: „Kuo aš nelaimingesnis, tuo greičiau gaunu nori- 
mus dalykus.“ lokiu būdu vystosi disfunkcija. Kai į skausmo kūno 
proveržius nercaguojate, jis gali dar labiau suaktyvėti, tačiau paskui 
nurimsta. Laimei, vaikų skausmo kūnai aktyvūs būna neilgai — kur 
kas trumpiau nei suaugusiųjų. 

Kai skausmo kūnas nurimsta, kiek palaukę arba kitą dieną galite 
pasikalbėti su vaiku apie šį įvykį. Nepasakokite jam apie skausmo 
kūną. Geriau paklausinėkite: „Kas vakar tave buvo užvaldęs, kad 
tu taip verkei? Ar atsimeni? Kaip tada jauteisi? Juk nebuvo smagu, 
tiesa? Ar tave puolęs daiktas turi vardą? Ne? O jei turėtų, koks tai 
galėtų būti vardas? O kaip tas daiktas galėtų atrodyti? Gal galėtum 
nupaišyti? Kas atsitiko paskui, kai jis dingo? Gal jis užmigo? Kaip 
manai, ar jis grįš?“ 

"Tai tik klausimų pavyzdžiai. Šie ir panašūs klausimai padės vaikui 
ugdytis pastabumą, o pastabumas padeda jausti savo Buvimą. Tada 
vaikas supras, kad jis ir skausmo kūnas yra du skirtingi dalykai. Taip 
pat galite pakalbėti su vaiku apie savo pačių skausmo kūną, tik pasi- 
rinkite vaikui suprantamus žodžius. O kai vaiko skausmo kūnas vėl 
pabus, tarkite: „Jis grįžo, taip?“ Skausmo kūnui apibūdinti vartokite 
tuos žodžius, kuriuos vartoja vaikas. Tegu jis atkreipia dėmesį į savo 
pojūčius. Nekritikuokite vaiko ir nesmerkite — verčiau parodykite 
jam, kad esate nustebę ir kad domitės, kas čia vyksta. 

Nors mažai tikėtina, kad tokie jūsų veiksmai vaiko skausmo 
kūną sustabdys iš karto (galbūt jums pasirodys, kad vaikas jūsų 
net negirdi), vis dėlto vaiko sąmonėje užgims suvokimas, kas su 
juo vyksta. Po kelių tokių pokalbių suvokimas išsiplės, o skausmo 

kūnas susilpnės. Vaikas ims jausti savo Buvimą. Vieną dieną, pali- 
mas dalykas, pastebėsite, kad vaikas su savo skausmo kūnu tvarkosi 
kur kas geriau nei jūs patys. 


Nelaimingumas 


Ne visada nelaimingumas kyla iš skausmo kūno. Nelaimingi ga- 
lite pasijusti tada, kai jums nepavyksta pasiekti darnos su šia aki- 
mirka, kai vienaip ar kitaip ją neigiate. Kai besąlygiškai priimsite 
visiškai neišvengiamą šios akimirkos tikrovę ir tarsite jai „taip“, jūs 
ne tik išvengsite nelaimingumo pojūčio, bet ir sulauksite paties Gy- 
venimo pritarimo. 

Kai nelaimingumas kyla iš skausmo kūno, jis visad būna nepro- 
porcingai didelis. Kitaip sakant, jūsų reakcija į situaciją esti gerokai 
per jautri. Taip galima atpažinti, kad nelaimingumo jausmą sukėlė 
skausmo kūnas (nors kenčiantis žmogus paprastai pats to padary- 
ti negali). Žmonės, turintys didelius skausmo kūnus, labai lengvai 
randa priežastį nuliūsti, supykti, įsižeisti, išsigąsti. Visai menki da- 
lykėliai, kurie kitiems kelia juoką ar net visai praslysta pro akis, 
jiems sužadina aštraus nelaimingumo jausmą. Suprantama, tai nėra 
tikrosios nelaimingumo priežastys, o tik jo žadikliai — jie atgaivina 
sukauptas neigiamas emocijas, šios plūsteli į protą ir encrgizuoja ego 
struktūras. 

Skausmo kūnas ir ego yra artimi giminaičiai. Jie vienas kitam 
reikalingi. Bendromis pastangomis interpretuodami skausmą žadi- 
nantį įvykį, jie visiškai jį iškreipia, ir jūs tada į dabartį žiūrite savo 
emocinės praeities žvilgsniu. Visa, ką matote ir patiriate, yra nei 
realus įvykis, nei reali situacija — £a/ yra jūsų viduje. Kartais situacija 
ar įvykis būna realūs, tačiau jūs juos be saiko išpučiate ir reaguojate 
į juos pernelyg jautriai. Toks išpūtimas ir tokia reakcija reikalingi 
skausmo kūnui, nes tai yra jo maistas. 

Kartais žmonėms su dideliu skausmo kūnu būna neįmanoma su- 
sivokti, kur yra tikrovė, o kur jos interpretacija — „liūdna nelaimin- 
go Žmogaus istorija“. Kuo ta istorija liūdnesnė, tuo labiau ji tem- 
do tikrovę. Ir istorija galų gale jau nebeatpažįstama kaip istorija, o 

užima tikrovės vietą. Kai patenkate į tokias minčių ir emocijų pin- 
kles, jau nebegalite iš jų ištrūkti, nes net nesuvokiate, kad esate 
pinklėse. Esate savo pačių sukurtos dramos nelaisvėje, savo pačių 
sukurtame pragare. Dabar tai jau jūsų tikrovė ir jokia kita tikrovė 
jums neįmanoma. Ir reaguoti jūs į ją galite tik taip, kaip reaguojate 


dabar. 


Tapatybės su skausmo kūnu nutraukimas 


Žmonės su dideliu skausmo kūnu skleidžia ypatingą energiją ir 
dėl to aplinkiniams palieka itin nemalonų įspūdį. Sutikę skausmo 
kūno valdomą žmogų, kiti paprastai stengiasi kuo greičiau pasiša- 
linti iš tos aplinkos ar bendrauti su juo kiek įmanoma mažiau — juos 
atstumia to žmogaus energinis laukas. Būna ir taip, kad skausmo 
kūnas išprovokuoja kitų žmonių agresiją — šie puola skausmo kūno 
savininką įžeidinėti ar net mušti. Jei taip įvyksta, vadinasi, jų ener- 
gijos virpesiai yra panašūs į skausmo kūno skleidžiamus virpesius. 
"Tokiais atvejais galima sakyti, kad vienas skausmo kūnas sureagavo 
į kitą skausmo kūną. 

"Todėl visai suprantama, kad žmonės su dideliais ir aktyviais skaus- 
mo kūnais dažnai įsivelia į konfliktus, netgi juos aktyviai provokuo- 
ja. O kartais, kad kiltų konfliktas, jiems net nieko nereikia daryti - jų 
skleidžiamas negatyvumas savaime pritraukia konfliktuoti linkusius 
ir agresyvius žmones. Susidūrę su tokiu aktyviu skausmo kūnu, turite 
būti labai budrūs, kad nepradėtumėte į jį reaguoti priešiškai. Jei lie- 
kate ramūs, jūsų ramybė kartais padeda skausmo kūno užvaldytiems 
žmonėms susivokti ir nutraukti tapatybę su savo skausmu — įvyks- 
ta staigaus pabudimo stebuklas. Nors tokia būsena gali trukti labai 
trumpai, tikro pabudimo vyksmas jau būna prasidėjęs. 

Vieną tokį pabudimą mačiau prieš daug metų. Prieš vienuolik- 
tą vakaro suskambo mano durų skambutis. Skambino Etelė, kai- 
mynė. Per domofoną ji labai susijaudinusi pasakė: „Mums reikia 
pasikalbėti. Tai labai svarbu. Prašau mane įleisti.“ Etelė buvo labai 
inteligentiška ir išsilavinusi trisdešimtmetė moteris. Tačiau ji turėjo 


stiprų ego ir didelį skausmo kūną. Kai buvo paauglė, Etelė pabėgo 

iš Vokietijos nuo nacių persekiojimo, o daugelis jos giminaičių žuvo 
koncentracijos stovyklose. 

Etelė atsisėdo ant sofos, ji buvo labai nerami, jos rankos drebė- 
jo. Iš aplanko ji išsitraukė pluoštą laiškų ir kitokių dokumentų ii 
paskleidė juos tiesiai ant grindų sau po kojomis. O aš tą akimirką 
visame kūne pajutau energijos antplūdį. Pasistengiau būti atviras ir 
intensyviai budrus — kiekviena savo kūno ląstele. Pažvelgiau į vieš- 
nią nemintydamas jokių minčių ir neturėdamas jokių išankstinių 
nuostatų. Iš jos lūpų išsiveržė žodžių lavina: „Jie šiandieną man at- 
siuntė dar vieną grasinamą laišką. Jie nori su manimi susidoroti. 
"Turite man padėti. Mums reikia kovoti su jais drauge. Jų parsidavu- 
sių advokatų nesustabdys niekas. Aš neteksiu savo buto. Jie grasina 
atimti mano nuosavybę ir mane iškraustyti...“ Paaiškėjo, kad Etelė 
atsisakė mokėti už komunalines paslaugas, nes namo valdytojas lai- 
ku nepasirūpino kažką jos bute suremontuoti. Dabar valdytojas jai 
ėmė grasinti teismu. 

Ji kalbėjo apie dešimt minučių. Aš sėdėjau, žiūrėjau į ją ir klau- 
siausi. Staiga ji nutilo ir permetė akimis ant grindų pasklidusius po- 
pierius. Atrodė, kad ji pabudo iš sapno — nurimo, sušvelnėjo. Jos 
visas energijos laukas pasikeitė. Ji pažvelgė į mane ir paklausė: „Bet 
tai juk visiški niekai, tiesa?“ — „Tiesa“, — atsakiau. Ji dar kelias mi- 
nutes ramiai pasėdėjo, tada susirinko popierius ir išėjo. Kitą rytą 
mes susitikome gatvėje. Ji mane sustabdė ir kiek įtariai paklausė: 
„Ką jūs vakar man padarėte? Aš pirmą kartą per daugelį metų gerai 
miegojau — kaip vaikas.“ 

Ji manė, kad aš jai „kažką“ padariau, tačiau aš nepadariau nieko. 
Geriau ji būtų taip ir paklaususi — ko aš nepadariau. Aš nepradėjau 
įjos kalbas reaguoti, nepatvirtinau, kad jos sukurta istorija yra tiesa, 
nepakursčiau jos proto ir nedaviau maisto jos skausmo kūnui. Tuo 
būdu aš leidau jai išgyventi savo pačios potyrius, pajausti juos. Toks 
elgesys visad veiksmingesnis nei kokie nors žodžiai ar veiksmai, nors 
paskui iš tokio elgesio kyla ir reikalingi žodžiai, ir reikalingi veiks- 
mai. 

Jos patirtas pokytis nebuvo amžinas, veikiau — tik žvilgsnelis į 
savo vidų, į /7, kas gali atsitikti. Dzene tokie žvilgsniai vadinami 

žodžiu satori. Satori — tai Buvimo akimirka, kuri stoja, kai nutyla 
galvoje skambantis balsas, liaujasi mintys ir nuslopsta minčių kuria- 
mos emocijos. Tada minčių šurmulio ir emocijų sumaišties vietoje 
atsiveria vidinė erdvė. 

Mintijantis protas nesugeba suvokti Buvimo, todėl dažnai jį 
interpretuoja klaidingai. Protas gali pasakyti, kad Buvimo būsena 
skatina žmogų nutolti nuo tikrovės, daro jį nerūpestingą ir neatjau- 
tų, trukdo jam bendrauti su aplinkiniais. Tačiau tiesa tokia, kad 
bendravimas tada vyksta kur kas gilesniame lygmenyje, nei leidžia 
pasiekti mintys ir emocijos. Iš esmės tik toks bendravimas sujungia 
žmones, tik tada gimsta ryšys, gerokai pranokstantis įprastą ben- 
dravimą. Buvimo tyloje pajutę savo ir kito žmogaus beformę esybę 
suvokiate, kad tai yra viena. Tada gimsta tikra meilė ir atjauta, tada 
imate iš tikrųjų rūpintis kitais. 


Žadikliai 

Esama tokių skausmo kūnų, kurie reaguoja tik į tam tikrą si- 
tuaciją, į konkretų žadiklį, kuris dera su to skausmo kūno kitados 
išgyventos kančios virpesiais. Pavyzdžiui, jei vaikas auga šeimoje, 
kurią kankina finansinės dramos, jis absorbuos finansines tėvų pro- 
blemas ir užsiaugins skausmo kūną, kuris reaguos į visas situacijas, 
susijusias su pinigais, netgi su visai nedideliu jų kiekiu. Jį apims 
pyktis ir nerimas, o už šių emocijų slėpsis baimė dėl savo išlikimo. 
Esu matęs gana sąmoningų žmonių, kurie, kai tik jiems paskam- 
bindavo jų biržos brokeris ar nekilnojamojo turto agentas, staiga 
imdavo rėkti, pykti ir svaidytis kaltinimais. Kaip kad dabar matome 
perspėjimus dėl žalos sveikatai ant kiekvieno cigarečių pakelio, taip 
ant kiekvieno banknoto turėtų būti užrašas: „Pinigai gali pažadinti 
jūsų skausmo kūną ir padaryti jus visiškai nesąmoningus.“ 

O tie, kuriais vaikystėje tėvai ar vienas iš jų nesirūpino arba visai 
paliko, gali užsiauginti skausmo kūną, reaguojantį į situacijas, kurios 
bent kiek primena jų vaikystėje patirtą skausmą. Pavyzdžiui, tokių 
žmonių skausmo kūną gali pažadinti į pasimatymą kelias minutės 
pavėlavęs draugas ar draugė, ar laiku namo negrįžęs sutuoktinis. O 

jei vyras ar žmona tokius žmones palieka ar miršta, šie patiria siau 
bingą skausmo kūno sukeltą priepuolį. Jų patiriamas skausmas pe 
rokai aštresnis, nei panašiose situacijose išgyvena kiti žmones. Juos 
apima nenugalimas sielvartas, juoda depresija, nevaldomas pyktis... 

Moteris, kurią vaikystėje mušė tėvas, vėliau gyvenime pajaus 
skausmo kūną artimai bendraudama su vyrais. Netgi gali atsitikti 
taip, kad ji, valdoma skausmo kūno emocijų, ieškos vyro, panašaus 
į savo tėvą. Jos skausmo kūnas jaus magnetinę trauką prie žmonių, 
kurie gali jį įskaudinti, kaip skaudindavo vaikystėje. Tokio skausmo 
paieškos kartais klaidingai tapatinamos su meile. 

Vyras, jei jis žinojo, kad jo gimimas buvo nepageidaujamas, ir jei 
jis nepatyrė motinos meilės bei rūpesčio, užsiaugina didelį prieštara- 
vimų draskomą skausmo kūną, kuris verčia jį ilgėtis motinos meilės 
ir drauge jos nekęsti, kam ji anuomet nedavė jam taip be galo reika- 
lingų dalykų. Kai toks žmogys suauga, jo skausmo kūną (emocinį 
skausmą) gali pažadinti beveik kiekviena moteris. Toks skausmas 
skatina vyrą elgtis pagal modelį „nugalėk ir sugundyk“ — tokiu būdu 
vyras ieško moters meilės ir dėmesio, kurio reikalauja jo skausmo 
kūnas. Vyras tampa tikru gundymo meistru, tačiau vos santykiai su 
moterimi tampa artimi, prasiveržia skausmo kūno pyktis motinai ir 
santykiai žlunga. 

Kai išmoksite atpažinti savo skausmo kūną vos šiam prabudus, 
taip pat sugebėsite nustatyti, kokie žadikliai (situacijos, įvykiai, žmo- 
nės ir jų poelgiai bei ištarti žodžiai) jį pažadina. Tada, žadikliams 
atsiradus, tapsite budrūs ir per akimirką ar kelias pastebėsite, kokias 
emocines reakcijas jie provokuoja. Tai įvertinę ir jausdami savo Bu- 
vimą, jūs su savo emocijomis nesusitapatinsite, vadinasi, skausmo 
kūnas jūsų neužvaldys ir nepradės reikštis kaip galvoje skambantis 
balsas. Jei tuo metu šalia yra jūsų partneris, galite jam ar jai tarti: 
„Tavo žodžiai (ar veiksmai) ką tik pažadino mano skausmo kūną...“ 
Susitarkite su partneriu, kad nedelsdami pranešite vienas kitam apie 
savo skausmo kūno prabudimą ir apie to prabudimo priežastis. Kai 
taip pradėsit elgtis, skausmo kūnas nebegalės atsinaujinti per jūsų 
santykių dramas, o jūs, užuot grimzdę į nesąmoningumą, visiškai 
įsitvirtinsite šioje akimirkoje. 

Tada didesnė atsibudusio skausmo kūno dalis virs šios akimirkos 
energija ir padės jums įsisąmoninti savo Buvimą, o likusioji dalis 
pasitrauks ir ims laukti geresnės progos pasireikšti vėl — gal tada, 
kai būsite mažiau sąmoningi. O tokia proga atsiranda tada, kai ne- 
tenkate budrumo, nebejaučiate savo Buvimo. Tai, pavyzdžiui, atsi- 
tinka, kai išgeriate nors kelis gurkšnelius alkoholio ar žiūrite filmą 
apie smurtą. Duris, pro kurias skausmo kūnas gali grįžti, taip pat 
atveria net ir visai menkos neigiamos emocijos: suirzimas, nerimas 
ir panašios. Skausmo kūnui reikia, kad būtumėte nesąmoningi. Jis 
nepakenčia Buvimo šviesos. 


Skausmo kūnas ir pabudimas 


Iš pirmo žvilgsnio lyg ir atrodytų, kad skausmo kūnas yra didžio- 
ji kliūtis, trukdanti gimti naujai žmonijos sąmonei. Skausmo kūnas 
užvaldo protą, kontroliuoja ir iškraipo mąstymą, žlugdo santykius ir 
apskritai yra tarsi koks tamsus debesis, dengiantis visą jūsų energinį 
lauką. Galų gale jis stengiasi padaryti jus nesąmoningus ir verčia 
visiškai susitapatinti su savo protu bei emocijomis. Jūs tampate re- 
aktyvūs, kalbate ir elgiatės taip, kad būtumėte nelaimingi patys ir 
nelaimingą darytumėte pasaulį. 

Nelaimingumo pojūtis augdamas ardo jūsų gyvenimą. Kūnas 
nebegali išlaikyti įtampos ir ima sirgti, galimos ir kitokios distunk- 
cijos. Pavyzdžiui, skausmo kūno troškimas, kad būtų kuo blogiau, 
priverčia jus sukelti eismo nelaimę ar įvelia į kokią skaudžia gyve- 
nimo dramą, o galbūt netgi pastūmėja jus griebtis fizinio smurto. 
Skausmo jūsų gyvenime susikaupia tiek daug, kad nebegalite gyven- 
ti su tuo savo netikruoju „aš“. Skausmo kūnas, suprantama, yra to 
netikrojo „aš“ dalis. 

Jei neatpažįstate savo skausmo kūno kaip tokio, jis jus užvaldo 
ir tampa jūsų ego dalimi. Viskas, su kuo jūs tapatinatės, tampa ego. 
O skausmo kūnas yra viena galingiausių esybių, su kuria ego gali 
susitapatinti, be to, skausmo kūnui ego reikalingas, nes per ego jis 
atsinaujina. Tačiau ši toli gražu ne šventoji sąjunga vieną dieną su- 
yra. Tai atsitinka tada, kai skausmo kūnas tampa toks didelis, kad, 

užuot savo energija stiprinęs ego struktūras, ima jas naikinti. Lygiai 
taip pat per aukšta elektros įtampa sudegina kokį nors elektroninį 
prietaisą. 

Taigi žmonės su dideliais skausmo kūnais dažnai pajunta, kad 
taip gyventi jie toliau negali, jiems jau gana dramų ir skausmo 
tai tampa nepakeliama. Viena moteris savo skausmo būseną labai 
aiškiai ir paprastai apibūdino tokiais žodžiais: „Man atsibodo būti 
nelaimingai.“ Kai kurie žmonės pajunta, kad jie tokie ilgiau būti 
negali. (Tą esu pajautęs ir aš.) Tada jų gyvenimo prioritetu tampa 
vidinė ramybė. Aštrus emocinis skausmas skatina juos nutraukti 
tapatybę su savo proto turiniu ir mentalinėmis bei emocinėmis 
struktūromis, kurios įtvirtina nelaimingumo pojūtį. Galų gale jie 
susivokia, kad nei neigiamos emocijos, kurias jie nuolat išgyvena, 
nei jų kuriama „nelaimingo žmogaus“ istorija nėra jų tikroji esybė. 
Jie ima suprasti, kad yra aktyvūs savo tikrovės kūrėjai, o ne pasyvūs 
jos stebėtojai. Taigi skausmo kūnas, užuot stūmęs juos dar giliau į 
nesąmoningumą, tampa veiksniu, skatinančiu pabusti ir pajausti 
savo Buvimą. 

Tačiau dabar mūsų planetoje vyksta nepaprastas sąmonės atgimi- 
mas, todėl daugumai žmonių nereikės kentėti, idant jie paskui pa- 
lėtų nutraukti tapatybę su skausmo kūnu ir įveiktų distunkciją. Jie, 
kai pajus, jog jų skausmo kūnas bunda, galės sąmoningai pasirinkti 
su juo nesitapatinti ir pajausti savo Buvimą. Jie vidumi ir išore bus 
ramūs ir budrūs, nesipriešins šios akimirkos tikrovei. 

Kitas žmonijos evoliucijos žingsnis pirmą kartą planetos istorijo- 
je gali būti žengtas sąmoningai pasirinkus tai padaryti. Kas rinksis? 
Jūs. O kas jūs esate? Sąmonė, pažinusi pati save. 


Išsilaisvinimas iš skausmo kūno 


Žmonės dažnai klausia, ar ilgai užtrunka išsilaisvinti iš skausmo 
kūno. Tai priklauso nuo skausmo kūno stiprumo, ar dydžio, ir nuo 
žmogaus sugebėjimo pajausti savo Buvimą. Turėkite galvoje, kad 
kančią sukelia ne pats skausmo kūnas, o susitapatinimas su juo. Kai 
su juo susitapatinate, esate priversti vėl išgyventi praeities įvykius 

ir elgtis nesąmoningai. Todėl verčiau reikėtų paklausti, kiek ilgai 
užtrunka nutraukti tapatybę su skausmo kūnu. 

Atsakymas į šį klausimą būtų toks: tai neužtrunka nė kiek. Kai 
tik skausmo kūnas nubunda, susivokite, kad jūsų jausmai ir pojū- 
čiai kyla iš jo — iš jūsų viduje slypinčio skausmo kūno. Tai viskas, ko 
reikia, kad tapatybė su skausmo kūnu būtų nutraukta. Kai liaujatės 
su juo tapatintis, prasideda jūsų persimainymas. Suvokdami savo 
skausmo kūną, neleisite sukilti senoms emocijoms, jos nebeužval- 
dys jūsų vidinio dialogo, nediktuos jums, kaip elgtis ir kaip ben- 
drauti su kitais žmonėmis. Senos emocijos dar kurį laiką jumyse gali 
gyvuoti, retkarčiais išlįsti į paviršių ir gundyti jus su jomis susitapa- 
tinti, tačiau tai jau truks neilgai. Jūs žinosite, kad emocijos kyla iš 
jūsų vidaus, o nę iš gyvenimo situacijų. 

Kai pajusite skausmo kūną, neišsigąskite ir nepamanykite, kad 
jums įvyko kas nors negera. Ego patinka, kai jums kyla problemų. 
"Turite ne tik žinoti, kad jumyse yra skausmo kūnas, bet ir priimti jį. 
Antraip jūsų žinojimas nunyks. Priimti — tai leisti sau jausti viską, ką 
jaučiate tą akimirką. Tai yra šios akimirkos tokybės suvokimas. Ne- 
galite neigti to, kas yra. Jei pabandysite neigti, kentėsite. O priėmę 
šią akimirką, jau nebesate atskirti nuo visumos, nebesate atskiri jos 
fragmentai, kaip kad pirmiau save įsivaizdavo jūsų ego. Atsiskleidžia 
tikroji jūsų prigimtis, kuri drauge yra ir Dievo prigimtis. Dievas ir 
jūs esate viena. 

Jėzus apie tai kalbėjo taip: „Taigi būkite tokie tobuli, kaip jūsų 
dangiškasis Tėvas yra tobulas.“ (Evangelija pagal Matą 5—48) Bet 
šiose Naujojo Testamento eilutėse yra klaida, atsiradusi verčiant 
tekstą iš senosios graikų kalbos. Vietoj žodžio „tobuli“ čia turėtų 
būti „vientisi [su Dievu]“. Tačiau jums nereikia tapti vientisiems — 
jums tik reikia būti, kas ir taip esate. 

SAVES PAŽINIMAS 


Gnothi Seauton — pažink save. Šie žodžiai buvo iškalti virš įėjimo 
į Apolono šventyklą Delfuose, švento orakulo vietą. Senovės Graiki- 
joje žmonės eidavo pas orakulą vildamiesi sužinoti savo lemtį, juos 
domino, kaip pasielgti konkrečiomis aplinkybėmis. Visai tikėtina, 
kad dauguma lankytojų skaitydavo žodžius virš įėjimo nesuprasda- 
mi, kad tie žodžiai nurodo į tiesą, daug, gilesnę už bet ką, ką galė- 
jo pasakyti orakulas. Matyt, jie taip pat nesuvokė, jog; neatskleidus 
tame priesake — pažink save — slypinčios tiesos, bet koks, kad ir di- 
dingiausias apreiškimas ar pati tiksliausia orakulo suteikta informa- 
cija neduos jiems jokios naudos, neapsaugos nuo nepasitenkinimo 
ir jų pačių susikurtų kančių. Tie žodžiai reiškia štai ką: prieš ko nors 
klausdamas, pirmiausia užsiduok sau esminį ir svarbiausią gyveni- 
mo klausimą — kas aš esu? 

Nesąmoningi žmonės (daugelis patekusiųjų į eg0 pinkles tokie 
lieka visą gyvenimą) nedvejodami atsakys į tai minėdami savo var- 
dą, profesiją, asmeninę istoriją, savo kūno formą ar būseną, — viską, 
su kuo jie tapatinasi. Kiti atrodys sąmoningesni ir mąstys apie save 
kaip apie nemirtingas sielas ar dieviškąsias dvasias. Ar pažįsta jie 
save iš tikrųjų, ar tik įmaišo į savo proto turinį šiek tiek regimai 
dvasingų sąvokų? Vien priimti tam tikrų idėjų ar įsitikinimų rin- 
kinį — anaiptol dar ne savęs pažinimas. Dvasinės idėjos ir tikėjimai 
geriausiu atveju gali pasitarnauti kaip gairės, tačiau patys savaime 
retai kada pajėgia išstumti iš žmogaus proto jame įsišaknijusias 
pagrindines nuostatas apie tai, kas jis tariasi esąs. Tikrasis savęs 
pažinimas neturi nieko bendra su jokiomis prote gimstančiomis 
idėjomis. Pažinti save — tai pajausti savo Buvima, užuot klaidžiojus 
proto labirintais. 

Menamasis „aš“ 


Nuo pojūčio, kas esate, priklauso, ką laikysite savo poreikiais, 
kas jums gyvenime bus svarbu, o svarbūs dalykai savo ruožtu turės 
galios jus liūdinti ir trikdyti. Vadovaudamiesi šiuo kriterijumi, ga- 
lite įvertinti, kiek esate save pažinę. Jei sakote ar manote, kad kas 
nors jums yra svarbu, tai nebūtinai atitinka tikrovę — išties jums 
svarbius ir rūpimus dalykus atskleidžia jūsų poelgiai bei reakcijos. 
Todėl paklauskite savęs: Kas mane liūdina ir trikdo? Jeigu jus trikdo 
mažmožiai, tada būtent toks ir yra jūsų menamasis „aš“ — smulkus 
ir mažas. Tuo jūs nesąmoningai tikite. Kita vertus, o kas yra mažmo- 
žiai? Viskas, nes viskas yra laikina. 

Galite skelbtis žiną, jog jūs - nemirtinga dvasia, arba sakyti, kad 
pavargote nuo šio pamišusio pasaulio ir tenorite ramybės, bet už- 
tenka telefono skambučio su prastomis naujienomis... Pavyzdžiui: 
vertybinių popierių birža patyrė nuosmukį, sandoris žlunga, pavogė 
automobilį, atvyksta uošvė, atidėta kelionė, jus paliko partneris, jie 
reikalauja daugiau pinigų, jus kaltina... Ir staiga jus užlieja pykčio 
ar nerimo banga. Jūsų balsas tampa šiurkštesnis: „Man jau gana!“ 
Šokate kaltinti ir priekaištauti, puolate ir ginatės, teisinatės, — visa 
tai vyksta autopiloto režimu. Pasirodo, yra dalykų, kurie jums kur 
kas svarbesni už vidinę ramybę, nors vos prieš akimirką skelbėte, kad 
norite tik jos ir tvirtinote, kad esate nemirtinga dvasia. Reikalai, pini- 
gai, sandoriai, nuostoliai ar nuostolių grėsmė dabar jums yra gerokai 
svarbesni dalykai. Bet kas tas „jūs“? Nemirtinga dvasia, kaip kad save 
vadinate? Ne. Tai yra „mažasis aš“, kuris ieško saugumo ir pasitenki- 
nimo laikinuose dalykuose ir supyksta, kai to saugumo ar pasitenki- 
nimo jam rasti nepavyksta. Štai dabar žinote, kuo išties save laikote. 

Jeigu iš tikrųjų norite ramybės, ją ir pasirinksite. Jei ramybė jums 
būtų svarbesnė už visa kita ir jei tikrai suvoktumėte, kad esate dva- 
sia, o ne „mažasis aš“, sudėtingos situacijos ir žmonės nepriverstų 
jūsų reaguoti negatyviai, liktumėte visiškai budrūs. Jūs priimtumėte 
situaciją ir susilietumėte su ja, užuot nuo jos atsiskyrę. Tada iš bu- 
drumo kiltų atsakas. Atsakytų tai, kas jūs esate (sąmonė), o ne tai, 
kuo save laikote („mažasis aš“). Atsakas būtų galingas ir veiksmin- 
gas, be to, jis jokio žmogaus ar situacijos nenuteiktų priešiškai. 

Pasaulis pasirūpina, kad negalėtumėte ilgą laiką savęs apgaudinė- 
ti, todėl atskleidžia, kas jums išties svarbu. Jūsų reakcijos į žmones 
ir situacijas, ypač kai jos provokuoja, geriausiai parodo, kick save 
pažįstate. 

Kuo ribočiau ir siauriau save suvokiate, tuo daugiau ribų, nesą- 
moningumo matysite kituose, labiau į tai kreipsite dėmesį, skau- 
džiau reaguosite. Jų tikros ar tariamos „ydos“ jums taps jų tapatybe. 
"Tai reiškia, kad juose matysite tik jų ego ir tokiu būdu stiprinsite 
savąjį ego. Užuot kiaurai žvelgę į kitus „pro“ jų ego, jūs žvelgiate tik 
į ego. O kas gi žvelgia į kitą ego? Jūsiškis ego. 

Labai nesąmoningi žmonės savo pačių ego patiria per jo atspindį 
aplinkiniuose. Kai suprantate, kad kitų žmonių savybės, verčiančios 
jus reaguoti neigiamai, taip pat būdingos ir jums (o kartais vien tik 
jums), imate įsisąmoninti savo ego. Šioje savo raidos pakopoje jau 
galite suvokti, kad su kitais elgėtės taip, kaip, jūsų ankstesniu many- 
mu, jie elgėsi su jumis. Liaujatės laikyti save auka. 

Jūs — tai ne ego, todėl negalima teigti, kad ego pajautimas yra savęs 
pažinimas. Jūs tada tik suvokiate, kas 7es21e. Tačiau kaip tik suvoki- 
mas, kas nesate, pašalina didžiausią kliuvinį iš tiesų pažinti save. 

Niekas negali pasufleruoti, kas jūs esate. Tai būtų tik dar viena 
idėja, dar viena koncepcija, kuri jūsų nepakcistų. Vikrajai jūsų csy- 
bei (kas jūs esate) įsitikinimai nereikalingi. Tiesą sakant, kiekvienas 
įsitikinimas yra tam tikra kliūtis. Jums net nėra reikalo suprasti, 
kas esate, nes ir taip esate, kas esate. Kita vertus, kol savo esybės 
neapšviesite sąmonės šviesa, pasaulis irgi nenušvis. Jūsų esybė liktų 
neišreiškiamybėje, kuri, kaip jūs žinote, yra jūsų tikrieji namai. O 
jūs tada primintumėte varguolį, kuris nežino, kad banke turi šimtą 
milijonų, todėl jo turtas — tik nerealizuota galimybė. 


Gausa 


Jūsų menamasis „aš“ taip pat diktuoja, kaip jums vertinti kitų 
žmonių elgesį su jumis. Daugelis skundžiasi, kad aplinkiniai elgiasi 
su jais nederamai. „Nesulaukiu jokios pagarbos, dėmesio ar pripaži- 
nimo. Manęs visiškai nevertina“, — sako jie. O sulaukę iš aplinkinių 

gerumo, jie įtaria slaptus motyvus: „Jie nori manipuliuoti, pasinau- 
doti manimi. Niekas manęs nemyli iš tikrųjų.“ 

Šiuo atveju jie laiko save „mažu vargingų aš“, kurio poreikiai 
niekad nepatenkinami. Ši pamatinė savivokos klaida sukuria visų jų 
santykių disfunkciją. Jie įsitikinę, jog kitiems neturi ką duoti ir kad 
pasaulis (ar kiti žmonės) nepatenkina jų reikmių. Visa jų tikrovė 
pastatyta ant iliuzinės savivokos pamato. Tai blogina visas gyvenimo 
situacijas, darko visus santykius. Jeigu mintis apie pinigų, pripaži- 
nimo, meilės ar kitų dalykų stygių tapo dalimi to, kuo save laikote, 
jums visad visko stips. Užuot jautęsi dėkingi už tą gerovę, kuri jau 
yra jūsų gyvenime, matote tik nepriteklių. Bet kokios gausos pa- 
matas yra dėkingumas už jau turimus dalykus. Tiesa tokia, kad jūs 
patys atsisakote duoti pasauliui tai, ko, jūsų manymu, jis neduoda 
jums. Neduodate, nes karštai tikite, kad esate maži ir neturite ką 
duoti. 

Kitas kelias savaites elkitės kitaip ir stebėkite, kaip keisis jūsų 
tikrovė. Duokite žmonėms viską (ar tai būtų pagyros, dėkingumas, 
pagalba, rūpestis ir taip toliau), ką, jūsų manymu, jie atsisako duoti 
jums. Negalite? Tiesiog elkitės taip, lyg galėtumėte — ir išties galė- 
site. Ir neilgai trukus patys imsite gauti. Neįmanoma gauti to, ko 
neduodate. Ištekantis iš jūsų srautas lems įtekantį į jus srautą. Jūs 
jau turite viską, ko, jūsų manymu, pasaulis jums neduoda, bet visų 
pirma turite tai atiduoti. Taip kuriama gausa. Jėzus šį ištekančio ir 
įtekančio srauto dėsnį išsakė tokiais vaizdingais žodžiais: „Duokite, 
ir jums bus duota; saikas geras, prikimštas, sukratytas ir su kaupu 
bus atiduotas jums į užantį. Kokiu saiku seikite, tokiu jums bus 
atseikėta.“ (Evangelija pagal Luką 6,38) 

Visos gausos šaltinis slypi ne kur nors išorėje — jis yra jūsų esybės 
dalis. Vis dėlto pirmučiausia pripažinkite išorinę gausą ir už ją pa- 
dėkokite. Pastebėkite visur aplink jus verdančią gyvenimo pilnatvę. 
Oda pajuskite saulės šilumą, gėrėkitės nuostabiais žiedais gėlių par- 
duotuvėje, suleiskite dantis į sultingą vaisių arba kiaurai permirkite 
iš dangaus krintančio lietaus lašuose. Gyvenimo pilnatvė kiekvie- 
name žingsnyje. Pripažinę visur aplinkui tarpstančią gausą, paža- 
dinsite gausą, snaudžiančią viduje. O tada leiskite jai tekėti išorėn. 

Energija teka į išorę, kai šypsotės nepažįstamajam. Taip imate duoti. 
Kuo dažniau savęs klauskite: „Ką galėčiau atiduoti, kaip galėčiau 
pasitarnauti šiam žmogui, šiai situacijai?“ Kad jaustumėte gausą, 
jums nieko nereikia turėti, tačiau jei jaučiate ją nuolatos, beveik 
garantuota, kad įgysite viską, ko jums reikia. Gausa skirta tik tiems, 
kurie ją turi. Atrodo, tarsi tai būtų neteisybė, tačiau taip, žinoma, 
nėra. Toks visuotinis dėsnis. Tiek gausa, tiek nepriteklius yra vidinės 
būsenos, pasireiškiančios kaip jūsų tikrovė. Jėzus tai pasakė tokiais 
žodžiais: „Kas turi, tam bus duota, o iš neturinčio bus atimta ir tai, 
ką turi.“ (Evangelija pagal Morkų 4, 25) 


Savęs pažinimas ir žinios apie save 


Galbūt norą pažinti save slopina baimė sužinoti, kas esate iš ti- 
krųjų. Daug žmonių slapčia „baiminasi — o jei sužinosiu, kad esu 
blogas? Tačiau viskas, ką galite išsiaiškinti apie save, būsite ne jūs. 
Nesate niekas, ką įmanoma 4p/e save sužinoti. 

Vieni iš baimės nenori sužinoti, kas jie yra, o kitus užvaldęs ne- 
pasotinamas šių žinių troškimas, jie nori jų vis daugiau. Kai kurie 
taip susižavi savimi, jog metų metus skiria psichoanalizei, gilinasi į 
kiekvieną savo vaikystės smulkmeną, „atkasa“ įvairiausių savo slaptų 
baimių ir troškimų, — žodžiu, randa savo asmenybės ir charakterio 
struktūroje vis naujų persipynusių klodų. Po dešimt metų psicho- 
analitikas galutinai pavargsta nuo jūsų ir jūsų istorijos ir pareiškia, 
kad analizė baigta. Galbūt netgi pasiunčia jus kuo toliau nuo savęs 
su gerų penkių tūkstančių puslapių storumo dosjė. „Čia viskas apie 
jus. Viskas, kas esate.“ Tačiau kai nešatės tą sunkų aplanką namo, 
pasitenkinimas, jog pagaliau pažinote save, greitai užleidžia vietą 
keistam įtarimui, kad kažin ko dar trūksta, kad tai, kas jūs esate, | 
nėra iki galo aprašyta dosjė puslapiuose. Taip išties ir yra — faktų 
daug, tačiau jie atspindi tik jūsų esybės paviršių. 

Nei psichoanalizė, nei siekis tyrinėti savo praeitį anaiptol nėra 
ydingi dalykai, bent jau tol, kol nepradedate painioti žinių 2p7e save 
su savęs pažinimu. Penkių tūkstančių puslapių storio dosjė pasa- 
koja apie jus — apie praeities sąlygotą jūsų proto turinį. Viskas, ką 

sužinote psichoanalizės ar savistabos būdu, yra 2p7e jus. Tačiau tai 
nesate jūs. Tai turinys, o ne esmė. Virš ego pakylame tada, kai iš- 
žengiame iš turinio. Pažinti save — tai būti savimi, o savimi būname 
tada, kai liaujamės tapatintis su turiniu. 

Dauguma žmonių apibūdina save savo gyvenimo turiniu. Turi- 
nys yra viskas, ką suvokiate, patiriate, darote, galvojate ar jaučiate. 
Turinys visiškai pasigvelbia daugumos dėmesį ir jie su juo susitapa- 
tina. Garsiai ar mintimis tardami žodžius „mano gyvenimas“, tu- 
rite omenyje ne patį gyvenimą, ar būtį, o visas jos charakteristikas, 
ar atributus. Kalbatc apie turinį: savo amžių, sveikatą, santykius, 
finansus, darbo ir gyvenimo aplinkybes, taip pat mentalinę ir emo- 
cinę būseną. Vidinės ir išorinės jūsų gyvenimo aplinkybės, jūsų pra- 
eitis ir ateitis, visi įvykiai, visa, kas jums nutinka, priklauso turinio 
sričiai. 

O kas dar yra be turinio? Tai, kas suteikia turiniui galimybę 
būti — vidinė sąmonės erdvė. 


Chaosas ir aukštesnioji tvarka 


Kai pažįstate tik savo turinį, taip pat manote, kad žinote, kas 
jums gerai ar blogai. Įvykius skirstote į tuos, kurie „man geri“, ir 
tuos, kurie „man blogi“. Tuo būdu fragmentuojate vientisą gyve- 
nimą, kuriame viskas tarpusavyje susiję ir kiekvienas įvykis vaidi- 
na savo būtiną vaidmenį, atlieka visumoje savo funkciją. Ši visuma 
nėra vien išorinė daiktų regimybė, sudedamųjų jos dalių suma, jūsų 
gyvenimo ar pasaulio turinys. 

Už regimai atsitiktinės ar net chaotiškos įvykių sekos mūsų gy- 
venime ir pasaulyje slypi nematoma aukštesnioji tvarka ir tikslingu- 
mas. Šią idėją gražiai išreiškia dzenbudizmo posakis: „Kai sninga, 
kiekviena snaigė gula į jai skirtą vietą.“ Šios aukštesniosios tvarkos 
niekad nesuprasime mąstydami apie ją, nes mąstyti mes galime tik 
apie turinį, o aukštesnioji tvarka kyla iš pavidalo neturinčios sąmo- 
nės sferos. Tačiau galime akimirkai ją išvysti ir - dar daugiau — prisi- 
derinti prie jos, tai yra tapti sąmoningais aukštesniojo tikslo siekimo 
dalyviais. 

Jei patektume į žmogaus rankos neliestą girią, mūsų protas ap- 
linkui matytų tik betvarkę ir chaosą. Jis net prarastų gebėjimą skirti 
gyvenimą (gėrį) nuo mirties (blogio), nes visur kur iš pūvančios ir 
yrančios materijos dygsta nauja gyvybė. Tik tada, kai nurimtume 
viduje ir liautųsi proto triukšmas, įstengtume suvokti čia viešpatau 
jančią nematomą darną, sakralumą, aukštesniąją tvarką, — čia kic- 
kvienas daiktas yra savo vietoje ir negali būti kitoks, nei jis yra. 

Protas patogiau jaučiasi parke, nes parkas buvo suplanuotas va- 
dovaujantis mąstymu, o ne savaime užaugo. Tokią tvarką protas 
supranta. Tačiau miško tvarka protui neįkandama, ji jam primena 
chaosą. Ji anapus mentalinių gėrio ir blogio kategorijų. Protu jos 
nesuprasite, bet galite pajusti ją, jei liausitės mąstyti ar aiškintis, jei 
tapsite ramūs ir budrūs. Tik taip įmanoma įsisąmoninti miško sa- 
kralumą. Vos pajutę neregimą darną suvokiate, kad nesate nuo jos 
atskirti, o suvokę tai tampate sąmoningais jos dalyviais. Tokiu būdu 
gamta padeda jums vėl susiderinti su gyvenimo vientisumu. 


Gėris ir blogis 


"Tam tikru gyvenimo metu dauguma žmonių suvokia, kad, be 
gimimo, augimo, sėkmės, geros sveikatos, malonumų ir pergalių, 
taip pat egzistuoja pralaimėjimai, nesėkmės, ligos, senatvė, nyki- 
mas, skausmas ir mirtis. Tradiciškai pirmieji dalykai įvardinami „gė- 
riu“, antrieji — „blogiu“, „tvarka“ ir „netvarka“. Žmonių gyvenimo 
„prasmė“ paprastai siejama su „gėriu“, bet jam nuolatos grėsmę ke- 
lią sunaikinimas, žlugimas, suirutė — tai yra „blogis“. Tada bet kokie 
aiškinimai netenka galios ir gyvenimas praranda prasmę. Suirutė 
anksčiau ar vėliau įsiveržia į kiekvieno žmogaus būtį, kad ir kiek 
draudimo sutarčių tas žmogus būtų sudaręs. Suirutė gali pasireikšti 
netektimis ar nelaimingais atsitikimais, ligomis, negaliomis, sena- 
tve, mirtimi. Tačiau įsibrovusi į asmeninį gyvenimą ir sugriovusi 
visa tai, kas protui atrodė prasminga, suirutė gali atverti vartus, už 
kurių rasime aukštesniąją tvarką. 

„Šio pasaulio išmintis Dievo akyse yra kvailybė“, — skelbia Šven- 
tasis Raštas. (Pirmasis laiškas korintiečiams 3, 19) Apie kokią „šio 

pasaulio išmintį“ kalbama? Apie mentalinius veiksmus ir vien mąs- 
tymu nustatomą prasmę. 

Mąstymas izoliuoja situaciją ar įvykį ir pavadina jį geru arba blo- 
gu, tarsi jis turėtų individualią egzistenciją. Tokiu būdu tikrovė su- 
skaidoma į dalis, tampa fragmentuota. Toks suskaidymas yra iliuzija, 
tačiau kai patenkame į jos spąstus, ji atrodo visiškai reali. Vis dėlto 
visata — tai nedaloma visuma, kurioje niekas neegzistuoja atskirai. 

Turint omenyje giluminius visų daiktų ir įvykių tarpusavio ry- 
šius, tokios mentalinės etiketės kaip „gerai“ ir „blogai“ galiausiai yra 
iliuzinės. Jos visad reikalauja riboto požiūrio, dėl to teisingos yra tik 
santykinai ir laikinai. "Tą teiginį iliustruoja istorija apie išmintingą 
žmogų, loterijoje laimėjusį automobilį. Sužinoję šią smagią naujieną, 
giminaičiai ir draugai atėjo jo pasveikinti. „Argi ne puiku! — džiūga- 
vo jie. — Tau taip pasisekė.“ Žmogus nusišypsojo ir tarė: „Galbūt.“ 
Keletą savaičių jis mėgavosi komfortu, tačiau vieną dieną sankryžoje 
į jo naująjį automobilį įsirėžė girtas vairuotojas, ir sunkiai sužalo- 
tas laimėtojas atsidūrė ligoninėje. Atėję aplankyti jo, giminaičiai ir 
draugai kalbėjo: „Na, tau tikrai nepasisekė.“ Vyras vėl nusišypsojo ir 
pasakė: „Galbūt.“ O kitą naktį, kai jis miegojo ligoninės lovoje, dėl 
nuošliaužos jo namas prasmego į jūrą. Kitą dieną pas jį vėl sugužėjo 
būrys draugų. Jie vienu balsu tvirtino: „Ak, kaip tau pasisekė, kad 
buvai ligoninėje...“ O jis, kaip ir anksčiau, teatsakė „Galbūt.“ 

Sakydamas „galbūt“ išmintingas žmogus atsisako vertinti visus 
įvykius ir nutikimus. Užuot vertinęs, jis priima viską, kas vyksta, 
ir taip sąmoningai susiderina su aukštesniąja tvarka. Jis žino, kad 
protas dažnai neįgalus suvokti, kokią vietą užima ir kokią paskirtį 
atlieka visumos audinyje iš pažiūros atsitiktinis įvykis. Tačiau at- 
sitiktinumų nėra, kaip nėra įvykių ar dalykų, kurie egzistuotų sa- 
varankiškai, vieni be kitų, izoliuoti. Net paries nereikšmingiausio 
įvykio priežastys faktiškai yra beribės ir nesuvokiamu būdu susiju- 
sios su visuma. Jei užsimotumėte atsekti kokio nors įvykio priežastį, 
jums tektų grįžti visą kelią iki pat kūrinijos gimimo. Kosmosas ne 
chaotiškas. Pats žodis kosmos graikų kalba reiškia „tvarką“. Tačiau tai 
ne tokia tvarka, kurią kada nors pajėgtų perprasti žmogaus protas, 
nors kartais jam ir pavyksta užčiuopti jos kontūrus. 

Nesipriešinimas įvykiams 


Didis indų filosofas ir dvasinis mokytojas Dž. Krišnamurtis 
daugiau nei penkiasdešimt metų beveik be perstojo keliavo po visą 
pasaulį bandydamas žodžiais (o žodžiai priklauso turinio sričiai) 
perteikti tai, kas yra anapus žodžių, anapus turinio. Gyvenimui ar 
tinantis prie pabaigos, vienoje paskaitoje jis nustebino auditoriją 
klausimu: „Norit sužinoti mano paslaptį?“ Visi įtempė ausis. Nema- 
ža klausytojų dalis vaikščiojo į Krišnamurčio paskaitas jau dvidešimt 
ar trisdešimt metų, bet vis tiek nepajėgė suprasti jo mokymų esmės. 
Galiausiai po šitiek metų mokytojas atskleidė jiems savo paslaptį. 
„Mano paslaptis tokia, — tarė jis, — kad aš nesipriešinu įvykiams.“ 

Plačiau jis nieko neaiškino, todėl, manyčiau, dauguma klausyto- 
jų tik dar labiau susipainiojo. Tačiau šis paprastas teiginys turi labai 
gilią prasmę. 

Kaip suprasti pasakymą „Aš nesipriešinu įvykiams“? Šie žodžiai 
reiškia, kad viduje esu susiderinęs su tuo vyksmu. Vyksmas susijęs 
su šios akimirkos tokybe — ši akimirka visad yra tokia, kokia yra. 
Ir dar vyksmas susijęs su turiniu, pavidalu, kurį ši akimirka — vie- 
nintelė egzistuojanti akimirka — įgauna. Susiderinti su tuo, kas yra, 
vadinasi, neprieštarauti tam, kas vyksta, ir protu neklijuoti etikečių 
„gerai“ ar „blogai“, o tiesiog leisti viskam būti. Jeigu taip, tai gal tada 
jūs jau nebegalite imtis veiksmų ir keisti savo gyvenimo? Priešingai. 
Kai jūsų veiksmų pagrindas yra vidinis susiderinimas su šia esamąja 
akimirka, tiems veiksmams galios suteikia pati Gyvenimo išmintis. 


Štai kaip?.. 


Dzeno mokytojas Hakuinas gyveno viename Japonijos mieste. Jį 
žmonės labai gerbė, daug kas ateidavo pas jį dvasinių pamokymų. 
Ber nutiko taip, kad paauglė artimiausio jo kaimyno dukra tapo 
nėščia. Prispirta prie sienos įpykusių tėvų, ji galų gale atskleidė jiems 
būsimo kūdikio tėvo vardą — tai dzeno mokytojas Hakuinas. Įtūžę 
jie nuskubėjo pas Hakuiną ir išklojo, esą jų dukra nešioja jo kūdikį. 
Vieninteliai mokytojo žodžiai buvo tokie: „Štai kaip?..“ 

Žinia apie šį gėdingą dalyką pasklido po miestą ir už jo ribų. 
Mokytojas prarado gerą vardą, jį liovėsi lankę žmonės. Paties jo, 
beje, tai nė kiek nesutrikdė. Gimus kūdikiui, merginos tėvai atnešė 
jį Hakuinui. „Esi jo tėvas, tai ir prižiūrėk.“ Mokytojas su meile ėmė 
globoti kūdikį. Praėjus metams, sąžinės užgraužta mergina prisipa- 
žino tėvams, kad tikrasis kūdikio tėvas —- mėsos parduotuvėje dir- 
bęs jaunuolis. Didžiai susikrimtę tėvai nuėjo pas Hakuiną prašyti 
atleidimo. „Atleisk mums. Norėtume atsiimti kūdikį. Mūsų duktė 
prisipažino, kad tėvas — ne tu.“ „Štai kaip?..“ — tepasakė jis ir atidavė 
vaikelį. 

Mokytojas į melagystę ir tiesą, blogas ir geras naujienas atsako 
lygiai tokiu pat būdu: „Štai kaip?..“ Jis leidžia akimirkos pavidalui, 
geras jis ar blogas, būti tokiam, koks jis yra, ir tokiu būdu netampa 
žmogiškos dramos dalyviu. Jam tėra ši akimirka. O ši akimirka yra 
tokia, kokia yra. Mokytojas nesuasmenina įvykių. Ji nėra niekieno 
auka. Jis visiškai susivienijęs su vyksmu, tad vyksmas negali kaip 
nors jo paveikti. Įvykių valioje atsiduriate tik tada, kai imate jiems 
priešintis — tada jūsų laimė ir nelaimė priklauso nuo pasaulio. 

Mokytojas su meile globojo kūdikį. Nesipriešindamas jis blogį 
pavertė gėriu. Ir visad atsakydamas taip, kaip reikalauja ši akimirka, 
jis, atėjus laikui, kūdikį ramiai atidavė. 

Dabar pabandykite įsivaizduoti, kaip skirtingose šios istorijos 
pakopose būtų reagavęs ego. 


Ego ir ši akimirka 


Patys svarbiausi, pamatiniai santykiai jūsų gyvenime — tai santy- 
kiai su dabar, su šia akimirka, tikriau sakant, su tuo pavidalu, kurį 
ši akimirka įgauna — su tuo, kas yra ar kas vyksta. Jei santykiai su 
šia akimirka pakrikę, tas pakrikimas atsispindės visuose kituose jūsų 
santykiuose, kiekvienoje situacijoje, kad ir kokia ji būtų. Ego galima 
apibrėžti taip: funkcinis santykių su šia akimirka sutrikimas. Kokie 
turėtų būti jūsų santykiai su šia akimirka, galite nuspręsti būdami 
tik šioje akimirkoje. 

Kai pasiekiate tam tikrą sąmoningumo lygį (o jei skaitote šią kny- 
gą, galima beveik neabejoti, kad jau esate pasiekę), tampate pajėgūs 
nuspręsti, kokių santykių norėtumėte su šia akimirka. Ko noriu: ar 
kad ši akimirka būtų man draugas, ar priešas? Ši akimirka neatski 
riama nuo gyvenimo, tad iš tikrųjų jūs sprendžiate, kokių santykių 
norėtumėte su gyvenimu. Jei nusprendėte, kad norite draugauti su 
šia akimirka, tai jums priklauso žengti pirmą žingsnį: tapkite drau- 
giški jos atžvilgiu, nuoširdžiai priimkite ją, nesvarbu, su kokia kauke 
ji pasirodytų — ir netrukus išvysite rezultatus: gyvenimas taps jums 
draugiškas, žmonės norės jums padėti, palankiai klostysis aplinky- 
bės... Vienas sprendimas pakeičia visą jūsų tikrovę. Tačiau šį spren- 
dimą kiekvieną kartą turite priimti vis iš naujo — kol taip gyventi 
jums pasidarys visiškai natūralu. 

Sprendimas susidraugauti su šia akimirka yra ego mirties pradžia. 
Ego niekad negalės susiderintį su dabartimi, kitaip sakant, su gyve- 
nimu, nes pati ego prigimtis verčia jį ignoruoti dabar, jam priešintis 
ar jį niekinti. Ego negali egzistuoti be laiko. Kuo ego stipresnis, tuo 
labiau jūsų gyvenimą užgožęs laikas. Beveik visos jūsų mintys yra 
apie praeitį arba ateitį; savo tapatybės ieškote praeityje, o jūsų pa- 
sitenkinimas priklauso nuo ateities. Baimė, nerimas, lūkesčiai, ap- 
gailestavimas, kaltės jausmas, pyktis, — tai laiko susaistytos sąmonės 
disfunkcija. 

Į šią akimirką ego gali žvelgti trejopai: kaip į priemonę, vedančią 
tikslo link, kaip į kliūtį arba kaip į priešą. Panagrinėkime kiekvieną 
modelį atskirai, kad jam įsivyravus galėtumėte jį atpažinti — ir vėl 
nuspręsti. 

Ši akimirka ego geriausiu atveju gali būti tik kaip priemonė tiks- 
lui siekti. Ji padeda nukakti į tam tikrą ateities tašką, kuris tarsi yra 
labai svarbus, nors ateitis niekad neateina kitaip nei šios akimirkos | 
pavidalu — dėl to ateitis ne kas kita, o tik mintis jūsų galvoje. Kai 
mąstote apie ateitį, jūs niekad nebūnate visiškai čia, nes nuolat sten- 
giatės atsidurti kur nors Ažtur. 

Pastarajam mąstymo modeliui pradėjus dominuoti (tai atsitinka 
dažnai), ši akimirka tampa kliūtimi, kurią reikia įveikti. Iš čia kyla 
nekantrumas, nusivylimas ir stresas; mūsų kultūroje, tarp kita ko, 

tai yra kasdienė daugumos žmonių tikrovė, įprasta jų būsena. Dabar 
vykstantis gyvenimas regimas kaip „problema“, todėl jūs gyvenate 
problemų pasaulyje ir manote, kad jas visas privalote išspręsti, nes 
tik tada galėsite būti laimingi ir patenkinti, tik tada galėsite pradėti 
gyventi. Tačiau bėda ta, kad vos išsprendus kokią problemą tuoj 
atsiranda kita. Kol ši akimirka laikoma kliūtimi, problemoms nebus 
galo. „Būsiu, kas tik panorėsi, — sako Gyvenimas. — Elgsiuos su tavi- 
mi taip, kaip tu elgiesi su manimi. Jeigu matai mane kaip problemą, 
būsiu tau problema. Jei matai mane kaip kliūtį, būsiu kliūtis.“ 

Blogiausiu atveju (tai anaiptol ne retenybė) ši akimirka laikoma 
priešu. Jei nekenčiate veiklos, kuria užsiimate, jei skundžiatės aplin- 
ka, kurioje gyvenate, keikiate tai, kas vyksta ar kas jau įvyko, jei jūsų 
vidinis dialogas susideda iš „privalai“ ir „negalima“, iš kaltinimų ir 
priekaištavimų, jūs ginčijatės su tuo, kas yra, su tuo, kas visad jau 
yra tiesa. Jūs paverčiate Gyvenimą priešu ir Gyvenimas jums sako: 
„Karo nori, karą ir gauni.“ Visada vidinę būseną atspindinti išorinė 
tikrovė tokiu atveju patiriama kaip priešiška. 

"Todėl gyvybiškai svarbu vis savęs paklausti: kokie mano santykiai 
su šia akimirka? Taip paklausę tapkite budrūs ir ieškokite atsakymo. 
Ar dabar, ši akimirka, man ne daugiau nei priemonė tikslui pasiek- 
ti? Ar nelaikau jos kliūtimi? Ar neverčiu jos būti priešu? Kadangi 
ši akimirka yra viskas, ką turite, kadangi Gyvenimas neatskiriamas 
nuo dabar, toks klausimas iš tikrųjų reiškia štai ką: kokie mano san- 
tykiai su Gyvenimu? Klausimas puikiai padeda nuplėšti ego kaukę 
ir pajausti savo Buvimą. Nors klausimas neįkūnija absoliučios tiesos 
(galiausiai aš ir ši akimirka esame viena), jis yra teisingą kryptį ro- 
danti gairė. Vis užduokite jį sau tol, kol jo jums nebereikės. 

Kaip peržengti santykių su šia akimirka funkcinius sutrikimus? 
Svarbiausia — pamatyti juos savyje, savo mintyse ir veiksmuose. Nes 
tuo metu, kai matote, kad jūsų santykiai su 4z6a7 pakrikę, jaučia- 
te savo Buvimą. 'I4 akimirką, kai išvystate funkcinius sutrikimus, 
jie pradeda tirpti. Pamatę juos kai kurie žmonės ima griausmingai 
juoktis. Šis matymas suteikia pasirinkimo galią — pasakyti „taip“ šiai 
akimirkai ir su ja susidraugauti. 

Laiko paradoksas 


Iš pažiūros ši akimirka yra „tai, kas vyksta“. Kadangi įvykiai be 
perstojo keičia vienas kitą, atrodo, kad kiekviena jūsų gyvenimo 
diena susideda iš tūkstančių akimirkų, kuriose nutinka skirtingi da 
lykai. Laikas regimas kaip begalinė virtinė akimirkų, kurių vienos 
yra „geros“, o kitos — „blogos“. Tačiau jeigu pažvelgsite atidžiau, tic- 
sioginės patirties akimis, aptiksite, kad jokio akimirkų daugio nėra. 
Suprasite, kad visad tėra vien $ akimirka. Gyvenimas visad vyksta 
ir skleidžiasi šiame nuolatiniame 426ar. Praeitis ir ateitis egzistuoja 
tik tada, kai prisimenate praeitį arba laukiate ateities, bet net ir tai 
darote būdami vienintelėje egzistuojančioje šioje akimirkoje. 

Kodėl gi tada atrodo, tarsi akimirkų būtų daug? Todėl, kad ši 
akimirka yra painiojama su tuo, kas vyksta, su turiniu. Dabar erdvė 
yra painiojama su tuo, kas toje erdvėje vyksta. Turinį palaikius šia 
akimirka, gimsta ne tik laiko,+bet ir ego iliuzija. 

Čia ir yra visas paradoksas. Atrodytų, kaip galėtume paneig- 
ti laiko realumą? Jis reikalingas kaip atskaitos taškas, kai norime 
nukeliauti iš vienos vietos į kitą, pagaminti valgį. pastatyti namą, 
perskaityti knygą... Mums reikalingas laikas, kad užaugtume, kad 
išmoktume ką nauja. Viskas, ką darome, regis, užima tam tikrą lai- 
ko tarpą. Viskas pavaldu laikui ir galiausiai „šis kraugerys tironas lai- 
kas“, kaip jį pavadino Šekspyras, mus nužudys. "Tai tarsi plukdanti 
mus nirtulinga upė arba viską ryjanti ugnis. 

Neseniai buvau susitikęs su savo senais draugais, šeima, kurios 
ilgą laiką nemačiau. Išvydęs juos nustėrau. Vos susilaikiau nepaklau- 
sęs „Jūs sergate? Kas nutiko? Kas jums tai padarė?“ Lazdele besi- 
ramsčiuojanti motina, rodos, buvo susitraukusi ir sumažėjusi, jos 
veidas priminė visiškai suvytusį obuolį. Seniau energija, entuziazmu 
ir jaunatviškais lūkesčiais tryškusi jos dukra, pagimdžiusi ir užaugi- 
nusi tris vaikus, atrodė išsekusi ir suvargusi. Tada atsiminiau — nuo 
paskutinio mūsų susitikimo prabėgo beveik trisdešimt metų. Visa 
tai su jais padarė laikas. Ir neabejoju, kad ne mažesnį sukrėtimą iš- 
vydę mane patyrė jie. 

Viskas, atrodytų, paklūsta laikui, nors tuo pačiu metu viskas 
vyksta šią akimirką. Tai ir yra paradoksas. Kad ir kur pažvelgtume, 

visur rasime aibes netiesioginių, tai yra šalutiniais faktais paremtų, 
laiko realumo įrodymų — pūvantį obuolį, savo veido atspindį vonios 
veidrodyje, skirtingą nuo veido prieš tris dešimtis metų darytoje 
fotografijoje. O riesioginio įrodymo nerasime nė vieno — jūs nie- 
kad nepatiriate paties laiko. Viskas, ką kada nors esate patyrę, yra ši 
akimirka, tiksliau, tai, kas joje vyksta. Jei remsimės tik tiesioginiais 
įrodymais, pamatysime, kad laiko nėra, o visa, kas yra — dabar. 


Laiko pašalinimas 


Negalite išsikelti sau tikslo „kada nors atsikratyti ego“. Tokiu atve- 
ju taptumėte tik dar labiau nepatenkinti, jumyse atsirastų dar dau- 
giau vidinių kontliktų, nes jums visad atrodys, kad dar nepasiekėte, 
dar „neįgijote“ tos būsenos, kad jus vis dar valdo ego. Jeigu laisvė 
nuo go yra jūsų atcities tikslas ir jūs duodate sau daugiau laiko, tai 
reiškia, kad ego tik stiprėja. Būkite budrūs ir pasitikrinkite, ar jūsų 
dvasinėmis paieškomis nesidangsto ego. Net bandymas atsikratyti 
savojo „aš“, jei tai paversta ateities tikslu, gali būti slaptas siekis įgyti 
jo daugiau. Duoti sau daugiau laiko — vadinasi, duoti daugiau laiko 
savajam „aš“. Ego, netikras proto sukurtas „aš“, gyvena ir minta lai- 
ku, tai yra praeitimi ir ateitimi, o laikas yra jūsų prote. Laikas neturi 
objektyvios būties, jis — proto konstrukcija, reikalinga praktiniams 
tikslams, tačiau kartu tai yra didžiausias kliuvinys pažinti save. Lai- 
kas yra horizontalus gyvenimo matmuo, paviršinis tikrovės sluoks- 
nis. Tačiau yra ir vertikalus gelmės matmuo, į kurį galime patekti tik 
per šios akimirkos vartus. 

"Todėl užuot pridėję prie savęs laiką, jį patraukite. Pašalinę laiką 
iš savo sąmonės, pašalinsite ego. Tai yra vienintelė tikra dvasios ug- 
dymo praktika. 

Kalbėdami apie laiko pašalinimą, savaime aišku, turime omeny- 
je ne laikrodžio laiką, naudojamą praktiniams tikslams, kaip kad 
susitikimams ar kelionėms planuoti. Šiame pasaulyje būtų beveik 
neįmanoma funkcionuoti be laikrodžio laiko. Reikia pašalinti psi- 
chologinį laiką, tai yra nesibaigiančius proto rūpesčius dėl praeities 

ir ateities, jo nenorą būti vienovėje su gyvenimu, kuri kyla, kai susi- 
deriname su neišvengiama šios akimirkos esamybe. 

Kai tik įprastas „ne“, kurį sakote gyvenimui, virsta „taip“, kai 
tik leidžiate šiai akimirkai būti tokiai, kokia ji yra, laikas ištirpsta, o 
kartu su juo — ir ego. Nes norėdamas likti gyvas, ego turi sutvarkyti 
viską taip, kad laikas — pracitis ir ateitis - būtų svarbesnė už dabartį. 
Ego nepakenčia draugystės su šia akimirka. Kol ego vadovauja jūsų 
gyvenimui, nelaimingi galite būti dvejopai: pirma, kai negaunate, 
ko norite, ir antra, kai tai gaunate. 

Visa, kas yra ar kas nutinka — tai pavidalas, kurį įgauna ši aki- 
mirka. Kol priešinatės jam viduje, tas pavidalas, arba pasaulis, yra 
neįveikiama užkarda, skirianti jus nuo to, kas esate anapus pavidalų, 
nuo beformio vieningo Gyvenimo, su kuriuo esate viena. Kai šios 
akimirkos pavidalui tariate „taip“, tas pats pavidalas tampa durimis 
į tai, kas pavidalo neturi. Skirtis tarp pasaulio ir Dievo pradingsta. 

Jei priešinatės Gyvenimo pavidalui, jei laikote dabar priemone, 
kliūtimi ar priešu, stiprinate savo paties pavidalu grįstą tapatybę — 
ego. Iš čia randasi ego reaktyvumas. Kas yra reaktyvumas? Liguistas 
įprotis reaguoti, priešintis. Kuo reaktyvesni esate, tuo labiau įsipai- 
niojate į pavidalo tinklus. Kuo labiau susitapatinate su pavidalu, tuo 
stipresnis tampa ego. Jūsų Esaties šviesa tada pro pavidalą neprasi- 
skverbia ar tik matosi blausus jos švytėjimas. 

Kai pavidalui nesipriešinate, į paviršių kaip visa apimantis Bu- 
vimas, tyli galia, iškyla tai, kas jumyse yra anapus pavidalų. Ši galia 
daug didesnė už jūsų trumpalaikę pavidalu grįstą tapatybę. Ji daug 
labiau yra +/, kas jūs esate, nei bet kas pavidalų pasaulyje. 


Sapnuotojas ir sapnas 


Nesipriešinimas yra esminė visoje visatoje galios sąlyga. Jis pa- 
deda sąmonei (dvasiai) išsilaisvinti iš įkalinimo pavidale. Kai viduje 
nesipriešinate pavidalui — viskam, kas yra ar vyksta — paneigiate ab- 
soliutų jo tikroviškumą. Ir atvirkščiai — kai jam priešinatės, pasaulis 
ir jame esantys daiktai ima atrodyti tikroviškesni, tvaresni ir ilgaam- 
žiškesni, tas pat pasakytina ir apie pavidalu grįstą tapatybę, arba cg. 

"Taip pasauliui ir ego suteikiamas svoris ir absoliuti svarba — į save 
ir pasaulį tada žiūrėti pradedate labai rimtai. Pavidalų žaismas tada 
klaidingai suvokiamas kaip kova už išlikimą, o jei taip, tai jūs nuolat 
su kuo nors kariaujate. 

Dauguma nutinkančių dalykų, dauguma gyvenimo priimamų 
pavidalų yra efemeriškos prigimties. Visi jie trumpalaikiai. Daiktai, 
kūnai ir ego, įvykiai, situacijos, mintys, emocijos, troškimai, ambi- 
cijos, baimės, dramos... visa tai ateina, suvaidina tariamai svarbų 
vaidmenį, tačiau jums dar nespėjus to suprasti dingsta, ištirpsta ne- 
būtyje, iš kurios, beje, ir buvo atėję. Ar buvo kada nors šie dalykai ti- 
kri? Ar buvo jie kada tikresni už sapną, už susapnuotus pavidalus?.. 

Kai pabundame ryte, nakties sapnas sutirpsta, ir mes sakom: „O, 
tai tebuvo sapnas. Jis buvo netikras.“ Tačiau kai kas sapne turėtų 
būti tikra, nes kitaip jo apskritai nebūtų. Atėjus mirties valandai, 
atsigręžę atgal į gyvenimą galime suabejoti, ar nebuvo jis tik dar vie- 
nas sapnas. Juk netgi dabar galite prisiminti praeitų metų atostogas 
ar vakarykščią dramą ir suprasti, kad tai ne itin skiriasi nuo praeitos 
nakties sapno. 

Yra sapnas ir yra sapnuotojas. Sapnas — tai trumpalaikis pavida- 
lų žaismas. Sapno pasaulis santykinai (bet ne absoliučiai) realus. O 
štai sapnuotojas yra absoliuti tikrovė, kurioje pasirodo ir išnyksta 
įvairūs pavidalai. Sapnuotojas nėra asmuo. Asmuo yra sapno dalis. 
Sapnuotojas yra substratas, kuriame pasirodo sapnas, tai, kas sudaro 
galimybę tam sapnui rastis. Tai absoliuti plotmė, esanti už reliaty- 
viosios, amžinybė — už laiko, sąmonė pavidale ir už jo. Sapnuotojas 
yra pati sąmonė — tai, kas jūs esate. 

Mūsų tikslas dabar yra pabusti sapne. Kai sapne esame budrūs, 
pasibaigia ego sukurta žemiškoji drama ir sapnas tampa daug len- 
gvesnis ir puikesnis. Tai ir yra naujoji žemė. 


Apribojimų peržengimas 
Ateina laikas, kai žmogus ima siekti asmeninio augimo pavida- 
lų lygmenyje. Tada jis bando įveikti tokias jį varžančias aplinky- 
bes kaip fizinių jėgų stygius ar finansinis nepriteklius, įgyja naujų 

įgūdžių ir žinių ar kūrybine veikla suteikia pasauliui ką nors nauja, 
kas praturtina ne tik jo paties, bet ir kitų žmonių gyvenimus. lai 
gali būti muzikos ar dailės kūrinys, knyga, kokios nors paslaugos, 
sukurtas verslas ar organizacija. 

Kai jaučiate savo Buvimą, kai jūsų dėmesys visiškai sutelktas į 
dabar, vas Buvimas tekės į jus ir transformuos visą jūsų veiklą. Jūsų 
veiksmai bus kokybiški ir galingi. Kai esate tokios būsenos, jūsų veiks 
mai yra ne priemonė pasiekti kokiam nors tikslui (uždirbti pinigų, 
iškovoti pripažinimą, laimėti), o patys savaime teikia pasitenkinimą, 
nes viską, ką darote, darote džiaugsmingai ir gyvybingai. Ir, žinoma, 
negalėsite tokios būsenos pasiekti, kol nesusidraugausite su šia aki- 
mirka. Tai efektyvios ir negatyvumo neužterštos veiklos pagrindas. 

Pavidalas reiškia apribojimą. Mes čia esam ne tik tam, kad jaus- 
tume apribojimus, bet taip pat ir tam, kad juos peržengdami plės- 
tume sąmonę. Kai kuriuos apribojimus galima įveikti išoriniame ly- 
gmenyje. Tačiau gyvenime būna ir kitų apribojimų, su kuriais dera 
išmokti sugyventi. Juos tegalima įveikti viduje. Anksčiau ar vėliau 
su jais susiduria kiekvienas. Tokie apribojimai arba laiko jus ego re- 
akcijų pinklėse (tai yra intensyvaus nepasitenkinimo būsena), arba 
jūs pakylate viršum jų viduje besąlygiškai susitaikę, nusileidę tam, 
kas yra. Būtent to apribojimai jus ir turi išmokyti. Susitaikymas at- 
veria jūsų gyvenime vertikalų matmenį, gelmę. Ir tada iš tos gelmės į 
šį pasaulį pakyla neįkainojamos vertės kokybė, kuri priešingu atveju 
liktų neišreikšta. Kai kurie susitaikę su smarkiais apribojimais žmo- 
nės išmoksta gydyti kitus, tampa dvasiniais mokytojais. Kiti pasiau- 
kojamai dirba siekdami palengvinti žmonijos kančias ar dovanoti 
pasauliui savo kūrybos vaisių. 

Aštuntojo dešimtmečio pabaigoje kiekvieną dieną pietaudavau 
su vienu ar dviem draugais Kembridžo universiteto doktorantūros 
centro, kuriame mokiausi, užkandinėje. Ten pat kartais valgydavo 
vyras invalido vežimėlyje; paprastai jį supdavo trijų keturių žmo- 
nių draugija. Vieną dieną, kai jis sėdėjo prie stalelio tiesiog prie- 
šais mane, nesusilaikiau atidžiau jo neapžiūrėjęs ir tai, ką pamačiau, 
mane pritrenkė. Jis atrodė beveik visiškai paralyžiuotas. Jo kūnas 
buvo išsekęs, galva bejėgiškai nulinkusi ant krūtinės. Vienas iš 

palydovų rūpestingai dėjo jam į burną maistą, tačiau didelė jo dalis 
krito į lėkštelę, kurią jam po smakru laikė kitas palydovas. Retkar- 
čiais prie vežimėlio prirakintas vyras nesuprantamai sugargaliuoda- 
vo, o kuris nors palydovas tada prikišdavo jam prie burnos ausį ir 
kažkokiu stulbinamu būdu sugebėdavo suprasti ir persakydavo ki- 
tiems, ką anas bandydavo pasakyti. 

Vėliau paklausiau savo draugo, ar jis nežinąs, kas tas vyras. „Kas 
gi jo nežino? — atsakė draugas, — jis matematikos profesorius, o tie 
palydovai - jo studentai. Jis serga motorinių neuronų liga, kuri pa- 
laipsniui paralyžiuoja jo kūną. Gydytojai jam geriausiu atveju duo- 
da penkerius metus. Neįsivaizduoju, kokia blogesnė lemtis galėtų 
tekti žmogui.“ 

Po kelių savaičių sutikau jį išeidamas iš pastato, jis važiavo vidun. 
Prilaikiau duris, kad jo elektra varomas vežimėlis galėtų įvažiuoti, 
ir mūsų akys susitiko. Nustebau pamatęs, kad jo žvilgsnis visiškai 
giedras. Jo akyse nebuvo nė šešėlio liūdesio. Iškart supratau, kad jis 
gyvena visiškai nesipriešindamas ir su viskuo susitaikęs. 

Prabėgo keleri metai. Ir kartą pirkdamas kioske laikraštį pirma- 
me vieno populiaraus tarptautinio žinių žurnalo puslapyje išvydau 
to žmogaus nuotrauką. Nustebau. Maža to, kad vis dar buvo gyvas, 
jis sugebėjo tapti įžymiausiu pasaulyje fizikos teoretiku. Jo pavar- 
dė — Stivenas Hokingas (Stephen Hawking). Straipsnyje radau pui- 
kų sakinį, patvirtinusį mano nuojautą, kai anuomet pažvelgiau jam 
į akis. Komentuodamas savo gyvenimą, jis (dabar jau naudodamas 
kalbos sintezatorių) pasakė: „Kas galėtų norėti ko nors daugiau?“ 


Buvimo džiaugsmas 


Nepasitenkinimas ir negatyvumas yra mūsų planetos liga. Ne- 
gatyvumas vidiniame lygmenyje yra tas pat kas aplinkos tarša išo- 
riniame. Negatyvumas išplitęs visur, ne tik ten, kur žmonės gyvena 
stygiuje, bet netgi labiau ten, kur žmonės turi daugiau nei pakan- 
kamai. Ar ne nuostabu? Ne. Nes turtingųjų pasaulis dar stipriau 
susitapatinęs su pavidalu, dar labiau pasiklydęs turinyje, įsipainiojęs 


į ego pinkles. 

Žmonės įsitikinę, kad jų laimė priklauso nuo 10, kas vyksta, ki- 
taip tariant, priklausoma nuo pavidalų. Jie nesuvokia, jog; vyksmo 
sritis yra pats nepastoviausias dalykas visatoje. Ji nuolai mainosi. 
O žmonėms atrodo, kad arba ši akimirka yra suteršta įvykio, kuris 
įvykti esą neturėjo, arba jai ko nors trūksta — kas įvykti turėjo, tačiau 
neįvyko. Todėl jie nepastebi giluminio tobulumo, kuris neatsieja 
mas nuo paties gyvenimo, tobulumo, kuris visad jau čia, glūdintis 
už visa to, kas vyksta ar kas nevyksta, už pavidalų. Priimkite šią 
akimirką ir raskite šį tobulumą, kuris nepaliestas laiko yra anapus 
visų pavidalų. 

Buvimo džiaugsmas — vienintelė tikra laimė — negali ateiti per 
jokį pavidalą, jokią nuosavybę, pasiekimą, jokį asmenį ar įvykį — 
nieką, kas įvyksta ar nutinka. Tas džiaugsmas niekad neateis jums — 
niekada. Jis sklinda iš jumyse esančio pavidalo neturinčio matmens, 
iš pačios sąmonės, todėl jis ir tai, kas jūs esate, yra viena. 


Ego sumažinimas 


Ego visad pasirengęs gintis nuo bet ko, kas, jo supratimu, kelia 
jam grėsmę. Tokiu atveju iškart suveikia automatiniai eg0 gynybos 
mechanizmai, kurių paskirtis — atstatyti mentalinį „aš“ pavidalą. Jei 
kas nors ima mus kaltinti ar kritikuoti (tai ego supranta kaip jo su- 
menkinimą), jis iš karto pradeda atstatyti savo pamintą savivoką tei- 
sindamasis, gindamasis ar kaltindamas. Jam nesvarbu, teisus ar netei- 
sus kitas žmogus. Savisauga jį domina kur kas daugiau nei tiesa. Taip 
apsaugomas psichologinis „aš“. Net toks tarsi savaime suprantamas 
dalykas, kaip atsikirsti kitam mus „idiotu“ išvadinusiam vairuotojui, 
yra automatinis nesąmoningos eg0 gynybos veiksmas. Vienas labiau- 
siai paplitusių ego gynybos mechanizmų yra pyktis, o pyktis ego labai 
smarkiai išpučia, nors ir laikinai. Visi gynybos mechanizmai yra labai 
svarbūs ir prasmingi ego, tačiau išties jie neatlieka jokios konstruk- 
tyvios funkcijos. Patys nekonstruktyviausi iš jų yra fizinė prievarta ir 
savęs apgaudinėjimas, pasireiškiantis didybės fantazijomis. 

Sąmoningai susilpninkite ego, o kai tai įvyks, nebandykite jo aista- 
tyti — tai puiki dvasios ugdymo praktika. Patariu jums kartkartėmis 

išbandyti ją. Pavyzdžiui, kai kas nors jus sukritikuoja, apkaltina ar 
įžeidžia, užuot tučtuojau atsikirtę ar kitaip apsigynę, nedarykite 
visiškai nieko. Leiskite savo asmens įvaizdžiui likti sumenkintam 
ir analizuokite savo pojūčius. Keletą sekundžių tikriausiai jausitės 
nemaloniai, tarsi būtumėte susitraukę ir sumažėję. Paskui galbūt 
pajusite itin gyvą vidinę erdvę — jūs, pasirodo, nė kiek nesumažė- 
jote, nebuvote paminti. Iš tikrųjų jūs išsiplėtėte. O tada, ko gero, 
įsisąmoninsite vieną nepaprastą dalyką: kai jus vienokiu ar kitokiu 
būdu tariamai pažemina ir jūs visiškai į tai nercaguojate, jums pasi- 
daro aišku, kad išties niekas tikra nebuvo paminta, nesumažėjo, kad 
leidę sau būti mažesniems tampate didesni. Kai nustojate gintis ir 
nebestiprinate savo pavidalo, taip pat su juo ir nebesitapatinate. Su- 
mažėję (ego požiūriu) jūs iš tikrųjų išsiplečiate ir suteikiate daugiau 
vietos savo Buvimui. Tada pro susilpnintą pavidalą ima skverbtis 
tikrosios jūsų esybės šviesa. Tai Jėzus ir turėjo omenyje sakydamas 
„Išsižadėk pats savęs“ ar „Atsuk kitą skruostą“. 

Visa tai, žinoma, nereiškia, kad turėtumėte prašytis įžeidinėjami 
ar užgauliojami arba tapti nesąmoningų žmonių aukomis. Kartais 
aplinkybės reikalauja ryžtingai atsikirsti. Tačiau jūsų žodžiai turės 
jėgos ir nebus mechaninė reakcija tik tada, kai bus gimę ne iš besi- 
ginančio ego. Esant būtinybei, galite tvirtai ir aiškiai pasakyti kitam 
žmogui „ne“, ir tai, kaip aš vadinu, bus aukštos kokybės „ne“, toks 
„ne“ neturės jokio negatyvumo. 

Jeigu niekuo neišsiskirdami, nebūdami kuo nors ypatingi jau- 
čiatės patenkinti, vadinasi, esate susiderinę su visatos galia. Tai, ką 
ego laiko silpnumu, išties yra vienintelė tikra jėga. Ši dvasinė tiesa 
yra visiška priešingybė šių dienų kultūros vertybėms ir jų peršamam 
žmonių elgesio modeliui. 

Užuot siekę būti kalnu, kaip moko Lao Dzė, „būkite visatoje 
slėniu“. Tokiu būdu atgausite vientisumą ir „visa ką įgysite“. 

Panašiai viename iš palyginimų skelbia Jėzus: „Kai būsi pakvies- 
tas, verčiau eik ir sėskis paskutinėje vietoje, tai atėjęs šeimininkas 
tau pasakys: „Bičiuli, pasislink aukščiau! Tada tau bus garbė prieš vi- 
sus svečius. Kiekvienas, kuris save aukština, bus pažemintas, o kuris 
save žemina, bus išaukštintas.“ (Evangelija pagal Luką 14,10-11) 

Kitas šios praktikos aspektas yra susilaikymas nuo bandymų su 
stiprinti savąjį „aš“. Nesistenkite išsiskirti nei būti ypatingi, neno 
rėkite padaryti įspūdžio, nereikalaukite dėmesio. Pavyzdžiui, kartais 
geriau pasilaikyti savo nuomonę sau, kai kiti reiškia savąją, ir stebėti 
vidinius pojūčius. 


Kaip išorėje, taip ir viduje 

Pažvelgę į giedrą nakties dangų nesunkiai ir be jokių pastangų 
suvokiate visiškai paprastą, bet ir didžiai gilią tiesą. Ką matote? 
Mėnulį, planetas, žvaigždes, švytinčią Paukščių Tako juostą, galbūt 
kokią kometą ar net kaimyninę Andromedos galaktiką, esančią už 
dviejų milijonų šviesmečių. Taip, bet ar galėtumėt paprasčiau pa- 
sakyti, ką matote? Erdvėje plūduriuojančius objektus. Tai kas tada 
sudaro visatą? Objektai ir erdvė. 

Jei pažvelgus į vaiskų nakties dangų jums neatima žado, vadinasi, 
jūs išties nežiūrite į jį, neįsisąmoninate ten esančios visumos. Tokiu 
atveju tikriausiai žvelgiate tik į objektus ir galbūt stengiatės jiems 
suteikti vardus bei pavadinimus. Jei kada nors jus, žvelgiančius į 
kosminę erdvę, šios nesuvokiamos paslapties akivaizdoje buvo apč- 
musi pagarbi baimė, vadinasi, bent akimirkai buvote išsižadėję troš- 
kimo aiškinti ir klijuoti etiketes, suvokėte ne tik objektus erdvėje, 
bet ir begalinę pačios erdvės gelmę. Vadinasi, viduje buvote pakan- 
kamai nurimę, kad pastebėrumėte platybes, kuriose cyzistuoja šie 
nesuskaičiuojami pasauliai. Pagarbią baimę sužadina ne faktas, kad 
kažin kur ten plūduriuoja milijardai pasaulių, o gelmė, kuri visus 
juos savyje geba sutalpinti. 

Žinoma, erdvės išvysti neįmanoma, kaip neįmanoma jos išgirs- 
ti, paliesti, paragauti ar užuosti, tad kyla klausimas, kaip apskri- 
tai galime žinoti, kad ji egzistuoja? Tačiau šis iš pažiūros logiškas 
klausimas fundamentaliai klaidingas. Erdvės esmė yra nebūtis, ar 
nedaiktiškumas, taigi sakyti, kad ji „egzistuoja“, įprastine pastarojo 
žodžio reikšme negalima. Egzistuoja tik daiktai, tai yra pavidalai. 
Net vadindami erdvę „erdve“ rizikuojame susipainioti, nes suteikę 
jai vardą paverčiame ją objektu. 

Tarkime taip: jūsų viduje yra kai kas gimininga erdvei, todėl jūs 
ir galite ją suvokti išorėje. Suvokti ją? Taip teigti irgi nėra visiškai 
tikslu, nes kaipgi galima suvokti erdvę, jeigu joje nėra nieko, kas 
būtų suvokiama? Atsakymas tiek pat paprastas, kiek gilus. Kai su- 
vokiate erdvę, jūs iš esmės nesuvokiate nieko, išskyrus patį suvoki- 
mą — vidinę sąmonės erdvę. Per jus visata įsisąmonina pati save! 

Kai akis neranda nicko, į ką galėtų žiūrėti, ta nebūtis, ar ne- 
daiktiškumas, patiriama kaip erdvė. Kai ausis nieko negirdi, ta ne- 
būtis patiriama kaip tyla. Kai jutimai, sukurti jausti pavidalą, jo 
neapčiuopia, pavidalas ncbeužstoja, nebeslepia pavidalo neturinčios 
sąmonės, kuri yra už patyrimo akto ir apskritai leidžia būti bet ko- 
kiam patyrimui, bet kokiam suvokimui. Kai mąstote apie neišma- 
tuojamą erdvės gelmę ar klausotės ankstyvo rytmečio tylos, kažin 
kas jumyse suvirpa ta pačia gaida tarsi atpažinęs ką artima. Jūs tada 
neaprėpiamą erdvės gelmę patiriate kaip savo pačių ir žinote, kad ši 
brangi betormė tyla daug labiau yra tai, kas jūs esate, nei koks kitas 
dalykas, sudarantis jūsų gyvenimo turinį. 

Senovės Indijos šventraščiai Upanišados apie 14 pačią tiesą kalba 
tokiais žodžiais: 


Ko neįžiūri akys, kuo akys pačios žiūri, — tai Brabmanas [Dva- 
sia], žinok; visai ne tai, kas garbinama šiapus. Ko ausys neišgirsta, kuo 
ausys pačios girdi, — tai Brabmanas [Dvasia], žinok; visai ne tai, kas 
garbinama šiapus. Ko protas nesupranta, kuo protas pranta pats, — tai 
Brahmanas [Dvasia], žinok, sako (išminčiai); o visai ne tai, kas garbi- 
nama šiapus.“ 


Dievas, pasak šventraščio, yra pavidalo neturinti sąmonė ir to, 
kas jūs esate, esmė. Visa kita — tik pavidalai, tai, „kas garbinama 
šiapus“. 

Dvilypė visatos tikrovė, susidedanti iš daiktų ir erdvės — daiktiš- 
kumo ir nedaiktiškumo — yra ir jūsų tikrovė. Sveikas, harmoningas 
ir vaisingas žmogaus gyvenimas — tai šokis tarp dviejų tikrovę suda- 
rančių matmenų: pavidalo ir erdvės. Dauguma žmonių taip susita- 

patinę su pavidalo matmeniu, su pojūčiais, mintimis ir emocijomis, 
kad paslėptosios esminės pusės jų gyvenimuose visiškai nėra. Susita- 
patinimas su pavidalu laiko juos ego pinklėse. 

Tai, ką matote, girdite, jaučiate, apčiuopiate ar galvojate, tėra 
viena tikrovės pusė — pavidalas, forma. Jėzaus mokymuose tai pa 
prasčiausiai vadinama „pasauliu“, o kitas matmuo — „dangaus kara 
lyste“, ar „amžinuoju gyvenimu“. 

Kaip erdvė įgalina egzistuoti visus daiktus, kaip be tylos negalė 
tų būti garso, taip ir jūs neegzistuotumėte be gyvybę teikiančio ir 
beformio matmens, kuris yra jūsų tikrosios esybės esmė. Galėtume 
sakyti „Dievas“, jei šis žodis nebūtų taip iškreiptas. Man labiausiai 
patinka vadinti tai Esatimi. Esatis yra pirmiau egzistencijos. Egzis- 
tencija — tai pavidalas, turinys, „tai, kas vyksta“. Egzistencija yra 
pirmasis gyvenimo planas, o Esatis — jo fonas. 

Žmonija serga kolektyvinę liga — žmonės taip įnikę į pasaulio 
įvykius, taip labai užhipnotizuoti nuolat kintančių pavidalų, taip 
labai sutelkę dėmesį į savo gyvenimo turinį, kad užmiršo esmę, tai, 
kas yra už turinio, už pavidalų, už minčių. Jie taip užvaldyti laiko, 
kad užmiršo amžinybę, kuri yra jų ištakos, jų namai, jų likimas. 
Amžinybė — tai gyva jų pačių tikrovė. 

Prieš kelerius metus lankydamasis Kinijoje užkopiau į kalną ne- 
toli Guilino miesto. Viršukalnėje stovėjo s:žpa — šventųjų palaikų 
saugykla. Ant jos buvo auksinis reljefinis užrašas, ir aš paklausiau 
gido, ką jis reiškia. „Jis reiškia Buda“, — atsakė šis. „Kodėl tada čia du 
hieroglifai, o ne vienas?“ — pasidomėjau. „Vienas jų reiškia žmogus, — 
paaiškino gidas. - Kitas reiškia 2e. Abu kartu jie reiškia Buda.“ 

Mane apėmė pagarbi baimė. Hieroglifuose „Buda“ sudėtas visas 
Budos mokymas. Turintiems akis jie atskleidžia gyvenimo paslaptį. 
Tikrovę sudaro du matmenys: daiktiškumas (būtis) ir nedaiktišku- 
mas (nebūtis), pavidalas ir pavidalo nebuvimas, o paslaptis — supras- 
ti, kad pavidalas nėra tai, kas jūs esate. 


VIII SKYRIUS 

Senovinė sufijų istorija pasakoja, kad vienoje Artimųjų Rytų ša- 
lyje gyveno karalius, kurį be paliovos draskė liūdesys. Mažiausias 
menkniekis jį stipriai sucrzindavo ar priversdavo pratrūkti pykčiu, o 
trumpa laimė labai greitai virsdavo liūdesiu ir neviltimi. Galiausiai, 
visiškai pavargęs nuo savęs ir gyvenimo, karalius ėmė ieškoti išeities 
ir pasikvietė karalystėje šviesumu garsėjantį išminčių. Šiam atėjus, 
karalius tarė: „Noriu būti toks kaip tu. Duok įrankį, kuris padėtų 
man įgyti dvasios pusiausvyros ir išminties. Sumokėsiu, kiek papra- 
šysi.“ 

Išminčius atsakė: „Žinau, kas tau galėtų padėti. Bet tas dalykas 
toks brangus, jog net karalystės už jį būtų per mažai. Dėl to duočiau 
jį tau dovanai, jei tik mokėtum deramai gerbti šią dovaną.“ Karalius 
prisiekė, kad dovaną gerbs, ir išminčius išėjo. 

Po kelių savaičių jis grįžo ir įteikė karaliui puošnią brangakme- 
niais inkrustuotą dėželę. Karalius atvožė ją ir pamatė viduje papras- 
Čiausią auksinį žiedą. Ant jo buvo išraižytos raidės. Užrašas sakė: Tai 
irgi praeis. 

„Ką tai reiškia?“ — paklausė karalius. — „Visad mūvėk šį žiedą. 
Kad ir kas nutiktų, prieš pavadindamas tą nutikimą geru ar blogu, 
prisiliesk prie žiedo ir perskaityk užrašą. Taip visad išliksi ramus.“ 

Tai irgi praeis. Kas šiems paprastiems žodžiams suteikia tokią ga- 
lią? Žvelgiant paviršutiniškai, atrodys, kad teisindami blogas aplin- 
kybes jie taip pat neleis deramai pasidžiaugti gerais gyvenimo daly- 
kais. „Per daug nedžiūgauk, tai ilgai netruks“, — regis, sako jie tada, 
kai viskas gyvenime klojasi gerai. 

Visa šių žodžių prasmė atsiskleidžia dviejų kitų anksčiau šioje 
knygoje pasakotų istorijų kontekste. Istorija apie dzeno mokytoją, 
kuris teatsakydavo „Štai kaip?..“, parodo, jog viduje nesipriešinant 
įvykiams, susivienijant su jais, viskas išsirutulioja į gera. Istorija apie 

žmogų, visomis aplinkybėmis lakoniškai tardavusį „Galbut“, moko 
nesidžiaugti ir neliūdėti (nevertinti įvykių), o pasakojimas apie žie 
dą atkreipia mūsų dėmesį į laikinumą, kurį suvokę įveikiamė pri 
sirišimą prie pavidalų. Nesipriešinti, nevertinti ir neprisirišti trys 
tikros laisvės ir nušvitusios būties aspektai. 

Ant žiedo išraižyti žodžiai nemoko, kad džiaugtis gerais dalykais 
gyvenime nevalia, taip pat jie nėra vien paguoda, kai sunku. Jų pa 
skirtis aukštesnė — jie padeda mums suvokti, kad kiekviena situacija 
laikina, kad visi pavidalai — tiek „geri“, tiek „blogi“ — yra trumpa 
laikiai. Kai įsisąmoninate šią tiesą, jūsų prisirišimas prie pavidalų 
sumenksta, jūs daugiau ar mažiau liaujatės su jais tapatintis. Tačiau 
neprisirišti yra viena, o džiaugtis pasaulio dovanojamu gėriu — visai 
kas kita. Iš tikrųjų pasaulis, prie jo neprisirišus, teikia net daugiau 
pasitenkinimo. Išvydę visa ko laikinumą ir kitimo neišvengiamy- 
bę bei susitaikę su tuo, galitę džiaugtis pasaulio malonumais, kol 
jie trunka, be baimės jų netekti, be nerimo dėl ateities. Atsisakę 
prisirišimo, įgaunate pranašumą — tarytum atsiduriate ant pakylos, 
nuo kurios galima regėti savo gyvenimo įvykius, užuot įsipainiojus 
į juos. Tampate nelyginant astronautai, regintys Žemės planetą, ap- 
suptą erdvės platybių, ir suvokiantys paradoksalią tiesą: Žemė tuo 
pačiu metu yra ir brangi, ir nereikšminga. Pripažinimas, kad tai irgi 
praeis, išvaduoja iš prisirišimo pančių, o drauge su neprisirišimu 
jūsų gyvenime atsiranda naujas matmuo — vidinė erdvė. 

Kai jau nebesate visiškai susitapatinę su pavidalais, jūsų sąmonė 
išsilaisvina iš jų kalėjimo. Išsilaisvinant atsiskleidžia vidinė erdvė. 
Ji primena tylą, sunkiai apčiuopiamą giluminę ramybę, kuri nepa- 
sitraukia net susidūrus su regimai blogomis aplinkybėmis. 7ži irgi 
praeis — ir staiga aplink įvykį randasi erdvė. Erdvė taip pat gaubia 
emocinius pakilimus ir nuosmukius, net skausmą. O visų svarbiau- 
sia — erdvė gaubia mintis. Ir iš tos erdvės sklindanti ramybė nepri- 
klauso šiam pasauliui, nes šis pasaulis — pavidalai, o ramybė yra tai, 
kas tarp pavidalų. Tai Dievo ramybė. 

Dabar galite džiaugtis ir gerbti šio pasaulio dalykus nesuteikda: 
mi jiems tos svarbos ir reikšmės, kurios jie neturi. Galite dalyvau 
ti kūrimo šokyje ir veikti neprisirišdami prie rezultatų, nekeldaimi 

pasauliui nepagrįstų reikalavimų: „patenkink mane“, „padaryk 
mane laimingą“, „suteik man saugumą“, „pasakyk, kas aš esu“. Šitų 
dalykų pasaulis jums negali duoti, ir kai jūs nustojate puoselėti to- 
kius lūkesčius, visos pačių susikurtos kančios pasibaigia. Visų jų 
priežastis — pavidalo pervertinimas ir nesugebėjimas suvokti vidinės 
erdvės matmens. Kai šis matmuo gyvenime yra, galite mėgautis da- 
lykais, pojūčiais ir jutiminiais malonumais nepasimesdami juose, 
viduje prie jų neprisirišdami, kitaip sakant, netapdami priklausomi 
nuo pasaulio. 

Žodžiai tai irgi praeis yra gairės, kreipiančios mus į tikrovę. Iš- 
keldami aikštėn visų pavidalų nepastovumą, jie netiesiogiai rodo į 
amžinybę. Tik amžinybė jumyse gali atpažinti laikinų dalykų laiki- 
numą. 

Kai erdvės matmuo pametamas, neatpažįstamas, pasaulio daly- 
kai įgauna absoliučią svarbą, rimtumą ir svorį, nors šių savybių jie 
išties neturi. Pasaulis tada tampa grėsmingas ir galiausiai ima kelti 
neviltį. Senojo Testamento pranašas tai tikriausiai jautė, nes parašė 
tokius žodžius: „Visi dalykai labiau varginantys, negu žmogus gali 
pasakyti.“ (Koheleto knyga I, 8) 

|| 


Objektų sąmonė ir erdvės sąmonė 


Daugumos žmonių gyvenimai kaip kokiu šlamštu užgriozdinti 
materialiais daiktais, tie žmonės nuolat suka galvas, ką čia įsigijus 
dar. Jų gyvenimai panašūs į žmonijos istoriją, Vinstono Čerčilio 
apibūdintą taip: „Vienas prakeiktas daiktas po kito...“ Jų protuose 
minčių raizgalynė — nespėja nutilti viena mintis, o ją jau užgožia 
kita. Tai objektų sąmonės matmuo, daugelio žmonių kasdienė ti- 
krovė, kurioje neįmanoma pusiausvyra. Idant į mūsų planetą grįžtų 
ramybė ir žmonija pasiektų savo lemtį, objektų sąmonę turi at- 
sverti erdvės sąmonė. Erdvės sąmonė — nauja žmonijos evoliucijos 
pakopa. 

Erdvės sąmonė pasireiškia tuo, kad daiktų suvokimą (jutimus, 
mintis ir emocijas) visad lydi giluminis sąmoningumo srautas. Būti 
sąmoningam — tai suvokti ne tik daiktus, bet ir patį suvokimo faktą. 

Jei fone apčiuopiate budrią vidinę tylą, kai pirmame plane verda 
įvykiai — tai jis! Šis matmuo esti visuose, bet dauguma žmonių vi 
siškai jo nesuvokia. Kartais aš atkreipiu į jį dėmesį klausimu: „Ai 
jaučiate, kad esate?“ 

Erdvės sąmonė lemia ne tik išsilaisvinimą iš ego, bet ir verpystės 
šio pasaulio daiktams, materijai ir materializmui pabaigą. Tai dvasi 
nis matmuo, be kurio neperžengsime materialių šio pasaulio ribų ir 
nesuprasime tikrosios jo prasmės. 

Kiekvieną kartą, kai liūdite dėl kokio nors įvykio, asmens ar situ- 
acijos, tikroji liūdesio priežastis yra ne tas įvykis, asmuo ar situacija, 
o ydingas požiūris į juos. Teisingas požiūris kyla tik iš erdvės. O 
ydingas požiūris stumia į objektų sąmonės spąstus, taip žvelgdami 
ir vertindami nesuvokiate amžinos vidinės erdvės, pačios sąmonės. 
Žodžiai tai irgi praeis tarsi gairės padeda rasti savyje šį matmenį. 

Kita gairė, padedanti pažinti vidinę tiesą, yra šis teiginys: „Mano 
susierzinimo priežastis visad kita, nei pats manau.“ (A Course in 
Miracles, Part I, Lesson 5; California: Foundation for Inner Peace, 


Glen Allen, 1990) 


Kritimas žemiau minčių ir pakilimas virš jų 


Pervargę kartais pajuntate didesnę ramybę ir labiau atsipalaiduo- 
jate nei įprastai. Taip yra dėl to, kad mąstymas tada nurimsta ir jūs 
nebeatsimenate proto sukurto ir amžinai bėdų prislėgto „aš“. Jūs 
grimztate į miegą. Panašiai veikia ir alkoholis. Kai kas išgėręs ima 
dainuoti ir šokti — nuo senų senovės taip buvo reiškiamas gyveni- 
mo džiaugsmas. Kadangi protas tada slegia mažiau, jus gali pasiekti 
Buvimo džiaugsmo blyksniai. Galbūt dėl to alkoholis kitaip yra va- 
dinamas žodžiu „spiritas“ (anglų. k. šis žodis dar reiškia „dvasia“). 
"Tačiau kaina už tai nemaža — nesąmoningumas. Užuot pakilę virš 
minčių, nusileidžiate žemiau jų. Dar keletas taurelių, ir jūs regre- 
suojate iki augalų karalijos lygmens. 

Erdvės sąmonė nedaug ką bendra turi su „išplaukimu į atvirą 
erdvę“ apsvaigus. Tiesa, abi būsenos yra už minties. Tai jas sieja. 
Tačiau esminis skirtumas tas, kad pirmosios atveju jūs pakylate 

aukščiau minčių, o antrosios — nusileidžiate žemiau. Pirmoji būse- 
na — žingsnis į priekį žmogaus evoliucijoje, antroji — žingsnis atgal į 
pakopą, kurią palikome prieš daug tūkstančių metų. 


Televizija 


Žiūrėti televizorių — pamėgta milijonų viso pasaulio žmonių 
laisvalaikio veikla, tiksliau, neveiklumas. Vidutinis šešiasdešimties 
metų sulaukęs amerikietis į televizoriaus ekraną būna praspoksojęs 
visus penkiolika metų. Daugelyje kitų šalių skaičiai panašūs. 

Didelė dalis žmonių pasakys, kad žiūrėdami televizorių jie atsi- 
palaiduoja. Ir iš tikrųjų - jei atidžiai save stebėsite, pamatysite, jog 
kuo ilgesnį laiką pralcidžiate sutelkę dėmesį į televizoriaus ekraną, 
tuo labiau prislopsta jūsų pačių mentalinė veikla. Jūsų protas, kai 
žiūrite pokalbių laidas, žaidimus, serialus ar net reklamas, negene- 
ruoja beveik nė vienos minties. Jūs ne tik kad užmirštate savo pro- 
blemas, bet kuriam laikui išsivaduojate iš paties savęs — o kas galėtų 
labiau atpalaiduoti nei tokia būsena? 

"Taigi kyla klausimas — ar sukuria televizoriaus žiūrėjimas vidinę 
erdvę? Ar padeda jums tai būti dabartyje, jausti savo Buvimą? Deja, 
ne. Nors jūsų protas tuo metu nekuria jokių minčių, jis yra prisi- 
jungęs prie televizijos laidų herojų mentalinės veiklos. Jų mintys 
tampa jūsų mintimis. Jūsų protas neveiklus tampa tik ta prasme, 
kad nekuria minčių pats, tačiau jis nenutrūkstamai traukia į save iš 
televizoriaus ekrano plūstančias mintis ir vaizdinius. Taip sužadina- 
ma transą primenanti pasyvi padidėjusio imlumo būsena, nedaug 
kuo besiskirianti nuo hipnozės. Štai kodėl televizija puikiai padeda 
manipuliuoti viešąja nuomone — tai puikiai žino politikai, įvairių 
tikslų siekiančios grupės ir reklamų kūrėjai. Jie pasirengę sumokėti 
milijonus dolerių, idant pagautų jus, kai esate apimti imlaus nesą- 
moningumo būsenos. Jie nori, kad jų mintys taptų jūsų mintimis, 
ir paprastai jiems tai pavyksta. 

"Taigi tikėtina, kad žiūrėdami televizorių nusileisite žemiau min- 
čių lygmens, o ne pakilsite aukščiau jo. Ta aplinkybė televiziją sieja 
su alkoholiu ir panašiomis narkotinėmis medžiagomis. Televizija 

irgi laikinai išlaisvina iš proto gniaužtų, bet jums už tai reikia sio 

kėti didžiulę kainą — prarasti sąmoningumą. Be 10, prie tėlevivijos 
priprantama kaip ir prie svaigalų. Štai jau siekiate nuotolinio val 

dymo pultelio norėdami išjungti televizorių, bet, užuot paklarę tai, 
tik karštligiškai keliaujate jo kanalais. Vienintelis mygtukas, kurio, 
regis, negali paspausti jūsų pirštas — išjungimo. Paprastai jūs nenus 

tojate žiūrėti ne todėl, kad jūsų dėmesį prikaustė kas įdomaus, bet 
kaip tik dėl to, kad nieko įdomaus nėra. Jei jau užkibote ant ka 

bliuko, kuo lėkštesnė ir beprasmiškesnė laida, tuo greičiau pric jos 
priprantate ir negalite atsisakyti. Jei ji būtų įdomi ir žadintų mintį, 
protas jaustų paskatą savarankiškai mąstyti, o tai yra daug geriau nei 
nesąmoningas televizinis transas. Tada televizijos vaizdiniai visiškai 
nepasigvelbtų jūsų dėmesio. 

Jei laidos turinys kokybiškas, jis tam tikru mastu gali neutrali- 
zuoti, o kartais net panaikinti hipnotinį ir protą stingdantį televi- 
zijos poveikį. Kai kurios laidos labai pagelbsti daugeliui žmonių, 
pakeičia jų gyvenimus į gera, atveria jų širdis, padaro juos sąmonin- 
gesnius. Net kai kurios komedijos, piešiančios žmogaus kvailumo ir 
egoizmo karikatūras, netyčiomis gali daryti dvasinę įtaką. Jos moko 
į nieką nežiūrėti pernelyg rimtai, priimti gyvenimą lengva širdimi ir 
verčia mus juoktis. Juokas išlaisvina, taip pat ir gydo. Tačiau didžiąją 
televizijos kompanijų dalį valdo žmonės, kuriuos savo ruožtu yra 
visiškai užvaldęs ego, tad slapta televizijos užduotis yra kontroliuoti 
jus, gramzdinti į miegą, daryti nesąmoningus. Vis dėlto televizija 
turi milžinišką ir iki šiol menkai ištyrinėtą potencialą. 

Venkite žiūrėti tokias laidas, kurios atakuoja jus sparčia, keičian- 
čių vienas kitą kas dvi tris sekundes ar greičiau vaizdinių seka (to- 
kios dažnai būna įvairios reklamos). Besaikis televizijos spoksojimas 
lemia dėmesio sutrikimus, kurie šiomis dienomis vargina milijonus 
viso pasaulio vaikų. Dėl nesugebėjimo išlaikyti sutelktą dėmesį il- 
gesnį laiko tarpą visi žmogaus potyriai tampa paviršutiniški, santy- 
kiai nepatenkinami, veikla nekokybiška. 

Dažnas ir ilgai trunkantis televizijos žiūrėjimas padaro žmogų ne 
tik nesąmoningą, bet ir pasyvų, taip pat išsekina jo energiją. Todėl 
užuot žiūrėję viską iš eilės, pasirinkite programas, kurias išties norite 

pamatyti. Žiūrėdami stenkitės jausti kūne gyvumą, kartkartėmis 
sutelkite dėmesį į kvėpavimą ir nusukite akis nuo ekrano, kad jis 
visiškai neužvaldytų jūsų regos. Negarsinkite televizoriaus labiau nei 
būtina, kad jis visai nepasigvelbtų jūsų klausos. O reklaminių pau- 
zių metu garsą apskritai išjunkite. Ir jokiu būdu neikite miegoti vos 
išjungę televizorių ar - dar blogiau — kol jis įjungtas. 


Vidinės erdvės atpažinimas 


Minčių protarpiai (erdvė tarp minčių) tikriausiai retkarčiais jau 
švysteli jūsų gyvenime, nors jūs galite to net nežinoti. Pradžioje 
potyrių užhipnotizuota ir išimtinai su pavidalais susitapatinusi są- 
monė, tiksliau, objektų sąmonė, nepajėgia suvokti erdvės. Dėl to 
jūs negalite įsisąmoninti savęs, nes nuolat esate įsisąmoninę ką nors 
kitką. Nuo savęs jus vis atitraukia pavidalai. Ir net tada, kai tariatės 
suvokią save, jūs suvokiate ne save, 0 mintis, nes esate pavertę save 
objektu, mentaliniu pavidalu. 

Sužinoję apie vidinę erdvę, galite pradėti jos ieškoti, bet tol, kol 
ieškosite kaip objekto ar potyrio, jos nerasite. Su šia dilema susidu- 
ria visi, siekiantys savęs pažinimo ar nušvitimo. Kaip tik dėl to Jėzus 
pasakė: „Dievo karalystė ateina nepastebimai. Ir niekas nepasakys: 
„Štai ji čia arba ten!“ Juk Dievo karalystė jau yra tarp jūsų.“ (Evange- 
lija pagal Luką 17, 20-21) 

Jei jūsų gyvenimas nėra kamuojamas nevilties, nepasitenkinimo, 
nerimo, liūdesio ir kitų neigiamų būsenų, jei sugebate džiaugtis pa- 
prastais dalykais, kaip kad lietaus teškenimu ar vėjo dvelksmu, jei 
galite įžvelgti dangumi plaukiančių debesų grožį ar kartais nejaus- 
ti vienumoje vienatvės ir poreikio stimuliuoti protą pramogomis, 
jei kartais nuoširdžiai pasirūpinate visiškai nepažįstamu žmogumi 
nelaukdami iš jo nieko mainais... tai reiškia, kad šiaip nenutrūks- 
tamame mąstymo sraute, žmogiškame prote, atsivėrė erdvė. Drau- 
ge visad ateina gerovės, budrios ramybės pojūtis, net jei jis vos ap- 
čiuopiamas. Jo stiprumas įvairuos nuo galbūt vargiai tepastebimo 
pasitenkinimo iki tokio, kurį senovės Indijos išminčiai pavadino 
ananda — Buvimo palaima. Kadangi esate pratę dėmesį kreipti tik į 

pavidalą, tą pojūtį suvoksite nebent netiesiogiai. Sugebėjimą regėti 
grožį, branginti paprastus dalykus, mėgautis vienatve ar nuoširdų 
elgesį su kitais žmonėmis sieja bendras elementas — pasitenkinimo, 
ramybės ir gyvumo pojūtis. Tai nematomas fonas, be kurio visi Lie 
potyriai būtų neįmanomi. 

Kai matote grožį, kai jus užplūsta gerumas, kai suprantate pa- 
prastų dalykų vertę, ieškokite savyje šių potyrių fono. Tačiau icš- 
kokite ne taip, kaip ieškote kokio daikto. Jums nepavyks suspausti 
jo delne ir tarti „Štai, dabar jį turiu“ ar apčiuopti protu ir kaip nors 
apibūdinti. 7až, apie ką kalbu, primena giedrą dangų. 72/ neturi 
pavidalo. 7ži erdvė, tyla, Buvimo saldybė, :27 galų gale yra neapsa- 
komai daugiau nei šie žodžiai, kurie viso labo tik gairės. Jei tiesio- 
giai jaučiate šį foną savyje, jis gilėja. Todėl žavėdamiesi paprastais 
gyvenimo dalykais, regėdami grožį, jausdami nuoširdumą, suvokite 
vidinę erdvę - šių išgyvenimų šaltinį, pagrindą ir foną. 

Daug poetų ir išminčių bėgant amžiams pastebėjo, kad tikrąją 
laimę (aš ją vadinu Buvimo džiaugsmu) sukelia paprasti, iš pažiū- 
ros niekuo neišsiskiriantys dalykai. Dauguma žmonių, nenuilstamai 
trokšdami kokių nors reikšmingų įvykių, vis praleidžia nereikšmin- 
gus, kurie, beje, išties gali visai nebūti nereikšmingi. Paniręs į retą 
gilios tylos būseną, vokiečių hlosotas Frydrichas Nyčė (Priedriche 
Nietzshe) kūrinyje 7aip kalbėjo Zaratustra rašė: „Laimė, kick ne- 
daug tereikia, kad ji būtų!.. Mažiausio, nepastebimiausio, lengviau- 
sio dalykėlio, driežo krepštelėjimo, dvelktelėjimo, šlamesio, akies 
žvilgtelėjimo, — didžiausią laimę sudaro maži dalykai. Nurimkite.“ 

Kodėl „didžiausią laimę sudaro maži dalykai“? Nes tikra laimė 
kyla ne iš daiktų ar įvykių, nors iš pradžių viskas atrodo atvirkščiai. 
Maži ir subtilūs dalykai užima tik nedidelę jūsų sąmonės dalį — di- 
desnioji vidinės erdvės dalis lieka laisva, neužgožta pavidalų. Vidinė 
sąmonės erdvė ir jūsų tikroji esybė yra tas pat. Kitais žodžiais ta- 
riant, neryškių, mažų dalykų pavidalai palieka sąmonėje vietos vidi- 
nei erdvei. O tikra laimė, ar Buvimo džiaugsmas, sklinda būtent iš 
vidinės erdvės, pačios nesąlygotos sąmonės. Tačiau kad suvoktumė- 
te neryškius, mažus dalykus, jūsų pačių viduje turi būti ramu. Taigi 
nurimkite. Žiūrėkite. Klausykite. Būkite. 

Štai dar vienas būdas rasti vidinę erdvę — suvokite, kad suvokiate. 
Balsu ar mintimis tarkite „Aš esu“ ir daugiau nieko prie to nepridur- 
kite. Paskui išgirskite stojusią tylą. Pajauskite savo Buvimą, nuogą, 
neuždengtą, neaprengtą esamybę. Nei jaunystė nei senatvė, nei tur- 
tas nei skurdas, nei gėris nei blogis, — niekas jos nepaliečia. Tai visa ką 
savyje talpinančios įsčios, iš kurių gimė visa kūrinija, visi pavidalai. 


Ar girdi, kaip teka kalnų upelis? 


Kartą vienas dzeno mokytojas tylėdamas ėjo kalnų takeliu su 
mokiniu. Priėję seną kedrą, jie atsisėdo po juo ir susiruošė valgyti 
paprastą maistą — ryžius su daržovėmis. Kai pavalgė, jaunas vienuo- 
lis, dar neatradęs dzeno paslapties rakto, nutraukė tylą klausimu: 
„Mokytojau, kaip man įžengti į dzeną?“ Jis, savaime aišku, norėjo 
sužinoti, kaip pasiekti tam tikrą sąmonės būseną, kuri sudaro visą 
dzeno esmę. 

Mokytojas toliau sėdėjo tylėdamas. Mokinys beveik penkias mi- 
nutes nekantriai laukė atsakymo. Jau žiojosi klausti naujo klausi- 
mo, bet mokytojas staiga tarė: „Ar girdi, kaip teka kalnų upelis?“ 
Mokinys nė nenutuokė, apie kokį kalnų upelį kalba mokytojas. Jis 
per daug įtemptai mąstė apie dzeno prasmę. Dabar, kai įsiklausė, 
triukšmingas jo protas nuščiuvo. Pradžioje jis nieko negirdėjo. 'Ta- 
čiau kiek vėliau, kai mokinys tapo budrus, jo ausis iš tolumos staiga 
pasiekė vos girdimas mažo upeliūkščio čiurlenimas. „Taip, dabar 
girdžiu“, — pasakė jis. 

Mokytojas pakėlė pirštą ir pažvelgė mokiniui į akis. Jo žvilgsnis 
vienu metu buvo ir nuožmus, ir švelnus. „Ženk į dzeną iš čia“, — 
tarė jis. 

Mokinys neteko žado. Jis pirmą kartą patyrė sa:07i — nušvitimo 
blyksnį. Jis suprato, kas tai yra dzenas, visai nesuprasdamas, kas yra 
tai, ką jis suprato! 

Mokytojas ir mokinys tylomis tęsė kelionę. Mokinys stebėjo- 
si jį supančio pasaulio gyvumu. Viską jis matė naujomis akimis. 
Tačiau pamažu jis vėl pradėjo mąstyti. Budrią tylą nustelbė proto 
triukšmas, ir netrukus jis kreipėsi į mokytoją vėl. „Mokytojau, — jis 

tarė, — mąstau, ką tu būtumei pasakęs, jei nebūčiau išgirdęs kalnų 
upelio?“ Mokytojas stabtelėjo, atsisuko į jį, pakėlė pirštą ir atsakė: 
„Ženk į dzeną iš čia.“ 


Patys geriausi veiksmai 


Ego klausia: „Kaip šioje situacijoje galėčiau patenkinti savo po- 
reikius? Kaip galėčiau atsidurti kitoje situacijoje, kurioje mano po- 
reikiai būtų patenkinti?“ 

Buvimas yra būsena, kai jaučiate vidinę erdvę. Kai esate šios bū- 
senos, klausiate: „Kaip tinkamai atsakyti į šios situacijos, šios aki- 
mirkos poreikius?“ Tiesą sakant, jums net nėra reikalo tokį klausimą 
užduoti. Jūs tylūs, budrūs, atviri tam, kas yra. Taip į situaciją įvedate 
naują matmenį — erdvę. Jūs žiūrite ir klausotės. Susivienijate su si- 
tuacija ir sprendimas ateina įš pačios situacijos. Iš tikrųjų žiūrite 
ir klausotės ne jūs — ne asmuo, bet pati budri tyla. Ir tada, jei tam 
tikras veiksmas yra galimas ar būtinas, jūs jį atliekate, tiksliau, tinka- 
mas veiksmas įvyksta per jus. Tinkamas veiksmas yra tas, kuris dera 
su visuma. Atlikus jį, pasilieka budri, visa aprėpianti tyla. Nėra jokio 
noro pergalingai kelti rankas į orą ir garsiai šaukti ar girtis: „Valio! 
Žiūrėkite, tai padariau aš.“ 

Visas kūrybingumas kyla iš vidinės erdvės. Vos įvykus kūrimo 
aktui ir pasirodžius vienokiam ar kitokiam pavidalui, būkite itin 
budrūs, idant neužgimtų sampratos „aš“ ir „mano“. Jei prisiskiriate 
savo poelgių nuopelnus sau, grįžta ego ir užtemdo erdvę jumyse. 


Suvokimas be vardų 


Dauguma žmonių pasaulį suvokia į jį nesigilindami, ypač jei 
aplinka jiems gerai pažįstama. Didžiąją jų dėmesio dalį pasigvel- 
bia balsas galvoje. Kai kurie pasijunta budresni tik keliaudami ir 
lankydami nepažįstamas vietas, nes tada didesnė jų sąmonės dalis 
nuo mąstymo nukrypsta į jutiminį patyrimą. Jie labiau jaučia savo 
Buvimą. Kiti net tokiu atveju lieka visiški balso galvoje belaisviai, jų 
potyrius iškraipo akimirksniu kylantys vertinimai. Ir, galima sakyti, 

iš tikrųjų jie niekur nebūna nuvykę. Keliauja tik jų kūnas, o patys 
jie lieka ten, kur visada — savo galvose. 

Tokia daugumos žmonių tikrovė — vos ką nors suvokę, jie iškart 
tai interpretuoja, suteikia vardus, lygina su kitkuo, ką jau yra paty- 
rę, rūšiuoja pagal kriterijus „patinka — nepatinka“, „gera — bloga“. 
Visa tai daro iliuzinis „aš“ — ego. Tokie žmonės niekaip neištrūksta iš 
mentalinių pavidalų nelaisvės. 

Nepabusite dvasiškai tol, kol neįveiksite nesąmoningo įpročio 
duoti visa kam vardus ir pavadinimus; jei tai jums nepavyksta, tai 
bent jau įsisąmoninkite šį įprotį ir susivokite, kai taip imate elgtis. 
Nuolatinis vardijimo procesas padeda ego tolau egzistuoti proto pa- 
vidalu. Procesui pasibaigus ar jums tik įsisąmoninus jį, užgimsta 
vidinė crdvė, ir jūs jau nebesate visiškoje proto valdžioje. 

Pasirinkite šalimais esantį objektą — pieštuką, kėdę, puodelį, 
augalą — ir tyrinčkite jį akimis, žvelkite į jį susidomėję, smalsiai. 
Tam netinka objektai, sukeliantys stiprias asociacijas su praeitimi, 
primenantys jums jų įsigijimo aplinkybes ar panašiai. Taip pat ven- 
kite daiktų su užrašais, kaip kad knyga ar butelis. Užrašai skatins 
mąstymą. Neįsitempdami,, atsipalaidavę, bet budrūs, visą dėmesį 
sutelkite į objektą, kiekvieną jo detalę. Kilus mintims, neįsitraukite 
į jas. Jums svarbu ne mąstymas, o pats suvokimo aktas. Ar galite 
suvokti nemąstydami? Ar galite žiūrėti neklausydami iš galvos sklin- 
dančio ir nuolat viską komentuojančio, darančio išvadas, lyginančio 
ar bandančio išsiaiškinti balso? Po poros minučių leiskite žvilgsniui 
paklaidžioti po kambarį ar vietą, kurioje esate, nušvieskite budriu 
dėmesiu kiekvieną regimą daiktą. 

Tada įsiklausykite į garsus. Klausykitės jų taip, kaip žiūrėjote į 
jus supančius daiktus. Kai kurie garsai gali būti natūralūs (vandens 
čiurlenimas, vėjo ūžimas, paukščių čiulbesys), kiti — skleidžiami 
žmogaus. Kai kurie bus malonūs, kiti — ne. Tačiau neskirstykite juos 
į gerus ir blogus. Leiskite kiekvienam jų būti, koks jis yra, be jokių 
interpretacijų. Svarbiausia čia taip pat yra neįtemptas, bet budrus 
dėmesys. 

"Taip žvalgantis ar klausantis turėtų ateiti subtili, pradžioje, gali- 
mas daiktas, vos pastebima ramybė. Kai kurie žmonės ją jaučia kaip 

tylą fone. Kiti vadina tai rimtimi. Kai mąstymas nebepasipvelbia 
visos sąmonės, dalis jos lieka beformės pirminės būsenos. "lai yra 
vidinė erdvė. 


Kas tas, kuris patiria? 


"Tai, ką matote, girdite, ragaujate, liečiate ir užuodžiate, yra juti- 
mų objektai. Juos jūs patiriate. Bet kas tas subjektas, kuris patiria? 
Gal atsakysite taip: „Na, subjektas, savaime aišku, esu aš, Džeinė 
Smit, vyresnioji buhalterė, keturiasdešimt penkerių metų išsiskyrusi 
amerikietė, dviejų vaikų motina — aš patiriu.“ Toks atsakymas bus 
klaidingas. Džeinė Smit ir visa kita, kas sutapatinama su mentaline 
Džeinės Smit koncepcija, yra patyrimo objektai, ne patiriantis su- 
bjektas. 

Bet kokį patyrimą sudaro, trys dalys: jutiminis suvokimas, min- 
tys, ar mentaliniai vaizdiniai, ir emocijos. Džeinė Smit, vyresnioji 
buhalterė, keturiasdešimt penkeri metai, amerikietė, dviejų vaikų 
motina, skyrybos — visa tai mintys, jūs jas patiriate apie tai mąsty- 
dami. Šie dalykai ir bet kas kita, ką galite pasakyti ir sumąstyti apie 
save, yra objektai — ne subjektas. "Tai patirtis, ne tas, kuris patiria. 
Galite pridėti dar visą tūkstantį apibrėžimų (minčių), kas tokie esa- 
te, ir taip neabejotinai dar labiau įsivelti į savivokos painiavą (taip 
pat, beje, ir padidinti asmeninio psichoterapeuto pajamas), tačiau 
taip nerasite patiriančio subjekto, kuris yra pirmesnis nei bet kokia 
patirtis ir be kurio jokios patirties nebūtų. 

"Tai kas yra tas, kuris patiria? Kas yra patyrėjas? Jūs. O kas jūs 
esate? Sąmonė. O kas yra sąmonė? Į šį klausimą atsakymo nėra. Vos 
atsakę į jį, sukonstruojate mentalinę sąmonės klastotę, paverčiate ją 
objektu. Sąmonė, tradiciškai vadinama dvasia, negali būti pažinta 
įprasta pastarojo žodžio reikšme ir ieškoti jos — bergždžias reika- 
las. Visas pažinimas vyksta dualizmo plotmėje, kur yra subjektas ir 
objektas, pažinėjas ir pažįstamasis. Subjektas, „aš“, arba pažinėjas, 
be kurio nebūtų įmanoma ką nors apskritai pažinti, suvokti, sumąs- 
tyti ar pajusti, visad liks nepažinus. Taip yra dėl to, kad „aš“ neturi 
jokio pavidalo. Pažinti galima tik pavidalus. Maža to — pavidalų pa- 

saulis neegzistuotų be matmens, kuris yra be pavidalo. Matmuo be 
pavidalo — tai švytinti erdvė, kurioje atsiranda ir išnyksta pasaulis. 
Ta erdvė ir yra gyvenimas, tai - Aš Esu. Ji amžina. Nepriklausomas 
nuo laiko, amžinas Aš Esu. Įvykiai toje erdvėje yra santykiniai ir 
laikini — tai malonumas ir skausmas, laimėjimai ir praradimai, gi- 
mimai ir mirtys. 

Vidinę erdvę rasti ir suvokti tą, kuris patiria (patyrėją), trukdo 
susižavėjimas potyriu - tada visiškai jame pasimetate. Kitaip tariant, 
sąmonė tada pasiklysta nuosavame sapne. Kiekviena mintis, kiekvie- 
na emocija ir kiekvienas potyris gali taip įtraukti jus, kad tampate 
išties į sapną panašios būsenos. Ištisus tūkstantmečius tokia būsena 
buvo žmonijai įprasta. 

Nors sąmonės pažinti ir neįmanoma, galite įsisąmoninti ją kaip 
save. Galite tiesiogiai pajusti ją bet kokioje situacijoje, nesvarbu, kur 
būtumėte. Galite pajusti ją Čia ir dabar kaip savo Buvimą, vidinę 
erdvę, kurioje yra suvokiami ir mintimis virsta šio puslapio žodžiai. 
"Tai visa persmelkiantis Aš Esu. Jūsų skaitomi ir apmąstomi žodžiai 
yra pirmas planas, o Aš Esu — pamatas, plika akimi neapčiuopiamas 
kiekvieno potyrio, kiekvienos minties ir jausmo fonas. 


Kvėpavimas 


Vidinę erdvę rasite sukūrė mąstymo sraute protarpius. Be šių 
protarpių jūsų mąstymas tampa pasikartojantis, stokojąs įkvėpimo 
ir bet kokių kūrybinių kibirkštėlių — toks, koks iki pat šių dienų yra 
daugumos mūsų planetos žmonių mąstymas. Jums nėra reikalo rū- 
pintis dėl šių protarpių trukmės. Pakanka vos kelių sekundžių. Pa- 
mažu šie protarpiai savaime, be jokių pastangų, ilgės. Daug svarbiau 
už protarpių trukmę yra jų dažnumas — tada jūsų kasdienė veikla ir 
mąstymo srautas įgaus erdvės matmenį. 

Vienas pažįstamas neseniai parodė man metinį stambios dvasi- 
nės organizacijos veiklos planą. Permečiau jį akimis. Didelis išties 
įdomių seminarų ir kursų pasirinkimas padarė man įspūdį. Planas 
priminė švedišką stalą, kur galima rinktis iš milžiniškos viliojančių 
patiekalų įvairovės. Pažįstamas paprašė manęs rekomenduoti vieną 

ar du kursus. „Nežinau, — atsakiau. — Visi jie, rodos, labai įdomūs. 
Bet yra toks dalykas, - pridūriau. — Jeigu pradėsite praktikuoti s4- 
moningą kvėpavimą ir tęsite praktiką metus, pasikcisite kur kas 
smarkiau, nei jus pakeistų visi seminarai šiame sąraše. Be to, jums 
tai nieko nekainuotų.“ 

Įsisąjmonindami kvėpavimą atitraukiate dėmesį nuo mąstymo ir 
sukuriate erdvę. Tai vienas sąmonės sužadinimo būdų. 

Įsisąmoninkite savo kvėpavimą. Atkreipkite dėmesį į pojūčius, 
kylančius kvėpuojant. Jauskite į kūną ir iš jo srūvantį orą. Stebė- 
kite, kaip krūtinė ir pilvas kiek išsipučia įkvepiant ir susitraukia iš- 
kvepiant. Vieno sąmoningo įkvėpimo ir iškvėpimo pakanka, kad 
nenutrūkstamoje minčių sekoje atsirastų šiek tiek erdvės. Vienas 
sąmoningas įkvėpimas ir iškvėpimas (dar geriau du ar trys), atlikti 
daug kartų dienoje, yra puikus būdas įlieti į savo gyvenimą erdvės. 
Net jei medituotumėte kvėpavimą po dvi ar daugiau valandų, kaip 
daro kai kurie žmonės, suvokti tereikia vieną įkvėpimą ir iškvėpimą. 
Vienas jis visų svarbiausias. Visa kita yra praeitis ar ateitis, kitaip 
tariant, mintys. Kvėpavimas — tai ne jūsų atliekamas veiksmas, o 
vyksmas, kurį jūs liudijate. Šis vyksmas savaiminis. Jį atlieka jūsų 
kūne glūdintis supratingumas, o jums tereikia stebėti. Tam nereika- 
lingos jokios pastangos. Be to, atkreipkite dėmesį į trumpą pauzę, 
rimties tašką iškvėpimo gale, atsirandantį prieš jums pradedant vėl 
traukti orą. 

Daugelio žmonių kvėpavimas nenatūraliai paviršutiniškas. Kuo 
sąmoningiau kvėpuojate, tuo jūsų kvėpavimas savaime tampa giles- 
nis — toks ir turi būti. 

Kadangi kvėpavimas neturi jokio pavidalo, jis nuo seniausių lai- 
kų buvo prilyginamas dvasiai —pavidalo neturinčiam Gyvenimui,. 
„Tuomet Viešpats Dievas padarė žmogų iš žemės dulkių ir įkvėpė 
jam į šnerves gyvybės alsavimą. Taip Žmogus tapo gyva būtybe.“ 
(Pradžios knyga 2, 7) Vokiečių kalbos žodis 4:men, reiškiantis „kvė- 
puoti“, kilęs iš senovės indų (sanskrito) žodžio Arman, kuris reiškia 
viduje esančią dieviškąją dvasią, ar Dievą. 

"Ta aplinkybė, kad kvėpavimas neturi pavidalo, yra viena pric- 
žasčių, kodėl sąmoningas kvėpavimas padeda atskleisti vidinę erdvę 

ir sužadinti sąmonę. Kvėpavimas yra puikus meditacijos objektas 
kaip tik dėl to, kad jis ne objektas — neturi pavidalo ar kontūrų. 
Kita priežastis — kvėpavimas yra vienas mažiausiai krintančių į akį 
ir regimai nereikšmingas fenomenas, „truputis“, kuris, pasak Nyčės, 
suteikia mums didžiausią laimę. Praktikuoti sįmoningą kvėpavimą 
kaip meditaciją ar ne - jūsų reikalas. Tačiau atminkite, kad kokios 
nors kitos meditacijos kvėpavimo meditacijos neatstos. 

Suvokdami savo kvėpavimą atsiduriate šioje akimirkoje, o tai yra 
bet kokios vidinės translormacijos sąlyga. Suvokdami kvėpavimą, 
visiškai jaučiate savo Buvimą. Taip pat pastebėsite, jog neįmano- 
ma mąstyti ir Aartu sąmoningai kvėpuoti. Sąmoningas kvėpavimas 
sustabdo protą. Tačiau užuot patekę į transo būseną ar pusiau pri- 
snūdę, tampate visiškai žvalūs ir itin budrūs. Ne leidžiatės žemiau 
minčių, o pakylate virš jų. Ir jei įdėmiau paanalizuosite savo poty- 
rus, pamatysite, kad būti šioje akimirkoje ir liautis galvojus nepra- 
randant sąmoningumo - iš tikrųjų reiškia tą patį - sąmonės erdvės 
atsiradimą. 


Priklausomybės 


Įsisenėjusius ir kompulsyvius elgsenos modelius galima pavadin- 
ti priklausomybėmis, ar žalingais įpročiais. Tokia priklausomybė 
gyvena viduje kaip kvaziesybė, ar subasmenybė; tai yra periodiškai 
visiškai jus užvaldantis energinis laukas. Ji netgi paima į savo val- 
džią jūsų protą, galvoje skambantį balsą, kuris tokiais atvejais tampa 
priklausomybės balsu. Jis gali kalbėti: „Ši diena tau buvo sunki. Esi 
vertas pasismaginti. Kodėl turėtum atsisakyti vienintelio gyvenime 
tau likusio malonumo?“ Jeigu dėl sąmoningumo stokos susitapati- 
nate su šiuo vidiniu balsu, pagaunate save pėdinantį šaldytuvo link 
ir siekiantį riebaus pyrago su šokoladu. Kitais atvejais priklauso- 
mybė gali visiškai apeiti mąstantįjį protą — tiesiog susivokiate, kad 
traukiate cigaretę ar glaudžiate prie lūpų taurelę. („Kaip šitas daiktas 
atsidūrė mano rankose?..“) Cigaretę prisidegėte ar įsipylėte išgerti 
visiškai nesąmoningai. 

Jei jus kamuoja sunkiai įveikiami įpročiai (rūkymas, persivalpy- 
mas, girtavimas, televizijos žiūrėjimas, priklausomybė nuo interneto 
ar kiti), galite padaryti štai ką: pastebėję kylantį nenugalimą poreikį, 
sustokite ir triskart sąmoningai įkvėpkite ir iškvėpkite. laip suža- 
dinsite sąmoningumą. Tada pasistenkite suvokti nenugalimą po: 
traukį kaip savo viduje esantį energinį lauką. Sąmoningai pajauskite 
nenugalimą poreikį užsirūkyti, išgerti alkoholio, persivalgyti ir taip 
toliau. Tada vėl kelis sykius sąmoningai įkvėpkite ir iškvėpkite. Ga- 
limas daiktas, jog nenugalimas potraukis išnyks — aišku, tik kuriam 
laikui. Įmanoma, kad šis potraukis vis tiek pasirodys už jus stipresnis 
ir būsite priversti jam pasiduoti. Per daug, dėl to nesigraužkite. Są- 
moningumui augant, priklausomybės silpsta ir ilgainiui pasitraukia. 
Stenkitės užfiksuoti bet kokią žalingą įprotį pateisinančią mintį, vos 
ji kyla jūsų prote, net jei jos argumentai visai pagrįsti. Paklauskite 
savęs: „Kas čia kalba?“ Ir suprasite, kad kalba priklausomybė. Tada 
priklausomybei jus įveikti bus sunkiau. 


Vidinio kūno suvokimas 


Kitas paprastas, bet labai veiksmingas būdas rasti gyvenime erdvę 
irgi glaudžiai susijęs su kvėpavimu. Aptiksite, jog jausdami subtilų 
įeinantį ir išeinantį oro srautą, taip pat išsipučiančią ir susitraukian- 
čią krūtinę bei pilvą, drauge imate suvokti vidinį kūną. Tada jūsų 
dėmesys gali nukrypti į po visą jį pasklidusį gyvybės pojūtį. 

Dauguma žmonių taip įnikę į savo mintis, taip susitapatinę su 
galvoje skambančiu balsu, kad nebejaučia gyvumo savo viduje. Kai 
negalite pajausti savo gyvumo, daug prarandate. Tai tikra netektis. 
Tada ne tik imate ieškoti šios natūralios vidinio pasitenkinimo bū- 
senos pakaitalų, bet ir bandote kompensuoti nuolatinį nesmagumą, 
atsirandantį praradus ryšį su visad čia esančiu, bet dažniausiai ne- 
pastebimu gyvumu. Iš tokių pakaitalų galima paminėti narkotinių 
medžiagų sukeltą euforiją, besaikį jutimų jaudrinimą, pavyzdžiui, 
pernelyg garsios muzikos klausymą, pomėgį be reikalo rizikuoti, 
sekso maniją. Net santykių dramos kartais pakeičia tikro gyvu- 
mo pojūtį. Nuolatos fone esantį nesmagumo jausmą dažniausiai 

bandoma paslėpti intymiais santykiais — ieškoma vyro ar moters, 
kuris ar kuri „suteiktų man laimę“. Tokie santykiai yra didžiausių 
nusivylimų šaltinis. O nesmagumui vėl iškilus į paviršių, žmogus 
paprastai kaltina savo partnerį. 

Du ar tris kartus sąmoningai įkvėpkite ir iškvėpkite. Tada paban- 
dykite užčiuopti subtilų gyvumo pojūtį, pasklidusį po visą kūną. 
Kitaip tariant, pamėginkite pajausti kūną iš vidaus. Ar jums pa- 
vyksta? Trumpai pajauskite įvairias kūno dalis. Suvokite plaštakas, 
paskui -— rankas, pėdas ir kojas. Ar jaučiate pilvą, krūtinę, kaklą ir 
galvą? Ar jaučiate lūpas? Ar jose esama gyvybės? Tada vėl suvokite 
visą vidinį kūną vienu metu. Cralbūt praktikos pradžioje norėsite 
užsimerkti; pajutę kūną atsimerkite ir apsidairykite toliau jį jausda- 
mi. Kai kurie skaitytojai pastebės, kad užsimerkti jiems nėra reika- 
lo - vidinį kūną jie gali jausti tiesiog skaitydami šią knygą. 


Vidinė ir išorinė erdvė 

Jūsų vidinis kūnas ne kietas, o sudarytas iš erdvės. Kalbu ne apic 
fizinį jūsų pavidalą, bet gyvybę, kuri daro jį gyvą, apie fizinį kūną 
sukūrusį ir jį palaikantį supratingumą, vienu metu koordinuojantį 
šimtus tokių sudėtingų funkcijų, kad žmogiškas protas pajėgus ap- 
rėpti tik mažą jų dalelę. Kai pradedate suvokti šiuos dalykus, išties 
vyksta štai kas: supratingumas ima suvokti pats save. Šios „nepagau- 
namos gyvybės“ niekad neaptiko joks mokslininkas, nes ji yra jų 
pačių ieškančioji sąmonė. 

Fizikai nustatė, jog regimas materijos kietumas yra mūsų jutimų 
kuriama iliuzija. Ne kitaip yra ir su mūsų kūnu, kurį mes suvokiame 
ir laikome kietu pavidalu, nors iš tikrųjų 99,99 96 jo sudaro erdvė. 
Apytikriai toks yra atomų ir atstumų tarp jų santykis, o kiekviename 
atome erdvės irgi ne mažiau. Taigi matome fizinį kūną tokį, koks jis 
mums atrodo, tik dėl klaidingo suvokimo. Apskritai kūną galima 
laikyti mikrokosmine išorinės erdvės versija. Norėdami suprasti er- 
dvės, skiriančios dangaus kūnus, platybes, apmąstykite šiuos pavyz- 
džius: pastoviu 300 000 kilometrų per sekundę greičiu sklindančiai 
šviesai prireikia vos daugiau nei sekundės nukakti nuo Žemės iki 

Mėnulio; Saulės šviesa Žemę pasiekia per maždaug aštuonias mi- 
nutes; šviesa iš artimiausios Saulei žvaigždės, pavadintos Kentauro 
Proksima, iki Žemės keliauja 4,5 metų. Štai kokia milžiniška erdvė 
mus supa! Be to, dar yra tarpgalaktinė erdvė, kurios platybės mums 
apskritai nesuvokiamos. Artimiausios galaktikos = Andromedos 
ūko — šviesa iki mūsų sklinda 2,4 milijono metų. Ar ne nuostabu, 
kad jūsų kūne santykinai irgi tiek pat erdvės, kiek visatoje? 

Taigi jūsų fizinis kūnas, turintis konkretų pavidalą, pasirodo savo 
esme esąs beformis. Jis gali tapti vartais į vidinę erdvę. Nors vidinė 
erdvė jokio pavidalo neturi, ji nepaprastai gyva. Ši „tuščia erdvė“ 
tai pati gyvybė, neišreikštasis Šaltinis, iš kurio kyla visos gyvybės 
apraiškos. Tradiciškai Šaltinis įvardijamos žodžiu „Dievas“. 

Mintys ir žodžiai priklauso pavidalų, ar formų, pasauliui, jais 
neįmanoma išreikšti to, kas anapus pavidalų. Todėl galima sakyti, 
kad teiginys „jaučiu savo vidinį kūną“ atspindi proto kuriamą klai- 
dingą suvokimą. Išties vyksta štai kas: įsikūnijusi sąmonė (Aš Esu) 
ima suvokti pati save. Kai nustoju painioti save su laikinomis „aš“ 
formomis, tada per „mane“ ima reikštis beribiškumo ir amžinybės 
matmuo — Dievas. Jis „man“ vadovauja. Taip pat išlaisvina mane 
nuo prisirišimo prie pavidalų. Vis dėlto grynai intelektinis pripaži- 
nimas („Aš nesu šis pavidalas“) nepadės. Visų svarbiausias klausimas 
toks: ar sugebu jausti savo vidinę erdvę, savo paties Buvimą, tiksliau, 
Buvimą to, kas Aš Esu? 

Tą pačią tiesą prieisime vadovaudamiesi kita gaire. Paklauskite 
savęs: „Ar suvokiu ne tik tai, kas vyksta šią akimirką, bet ir patį 
Dabar, kaip gyvą, laiko nepaliestą vidinę erdvę, kurioje viskas vyks- 
ta?“ Nors Dabar (ši akimirka), regis, neturi nieko bendra su vidiniu 
kūnu, įsisągmoninę Dabar erdvę, viduje netikėtai pasijuntate gyves- 
ni. Jaučiate vidinio kūno gyvumą —- gyvumą, kuris neatsiejamas nuo 
Buvimo džiaugsmo. Kad išeitume iš kūno rėmų ir suvoktume, jog, 
nesame jis, turime į jį įeiti. 

Stenkitės kuo dažniau suvokti vidinį kūną ir taip kasdieniame 
gyvenime kurti erdvę. Ko nors laukdami, klausydamiesi, žvelgda- 
mi į dangų, medį, gėlę, mylimąjį ar vaiką, tuo pat metu jauskite 
viduje gyvumą. Tokiu būdu dalis jūsų dėmesio, ar sąmonės, toliau 

liks laisvėje, o likusioji dalis liks užimta išoriniu pavidalų pasauliu. 
Kiekvieną kartą jums šitaip „apgyvenus“ savo kūną, jis tampa tarsi 
inkaras, padedantis būti šioje akimirkoje, neleidžia jums atitrūkti ir 
pasiklysti mąstyme, emocijose ar išorinėse aplinkybėse. 

Jums mąstant, jaučiant, patiriant ir išgyvenant, sąmonė įgau- 
na pavidalą. Ji reinkarnuoja — „gimsta“ mintimi, jausmu, jutimi- 
niu potyriu ar išgyvenimu. Tai nenutrūkstamas atgimimų ratas, iš 
kurio galiausiai tikisi išsivaduoti budistai, ir tai pasiekiama tik šią 
akimirką. 


Kaip pastebėti protarpius 


Dieną jūsų regą ir klausą veikia nuolat kintančių dirgiklių seka. 
"Tą akimirką, kai ką nors pamatote ar išgirstate — ypač jei vaizdas ar 
garsas nepažįstamas — dar prieš protui įvardijus ar interpretavus tai, 
paprastai stoja budraus dėmesingumo protarpis, kuriame įvyksta 
suvokimo aktas. Šis protarpis ir yra vidinė erdvė. Skirtingų žmonių 
jo trukmė skiriasi. Protarpius pastebėti nėra lengva, nes daugumos 
jie itin trumpi, trunka tik sekundę ar dar trumpiau. 

Vyksta štai kas: pirmą suvokimo akimirką, pasirodžius naujam 
vaizdui, suskambus garsui, įprastinis mąstymo srautas trumpam nu- 
ščiūva. Sąmonė nukreipiama nuo minčių, nes ji reikalinga jutiminio 
suvokimo aktui. Labai neįprastas reginys ar garsas gali ne tik išoriš- 
kai, bet ir vidiniame lygmenyje „atimti jums žadą“, kitaip tariant, 
sukurti ilgesnį protarpį. 

Nuo šių tarpų dažnumo ir trukmės priklauso jūsų sugebėjimas 
džiaugtis gyvenimu, jausti vidinį ryšį su kitais žmonėmis, su gamta. 
Protarpiai nulemia jūsų išsilaisvinimo nuo ego laipsnį, nes ego reiškia 
visišką erdvės matmens nesuvokimą. 

Jums pradėjus įsisąmoninti šiuos trumpus savaiminius protar- 
pius, jie ims ilgėti, o jūs vis dažniau išgyvensite laisvą nuo mąstymo 
suvokimo džiaugsmą. Tada pasaulis atrodys šviežias, naujas ir gyvas. 
Ir arvirkščiai — kuo tankesnė mentalinė abstrahavimo ir konceptua- 
lizavimo širma, per kurią suvokiate gyvenimą, tuo bedvasiškesnis ir 
nuobodesnis tampa pasaulis. 

Savęs radimas ir praradimas 


Vidinė erdvė taip pat atsiveria kiekvieną kartą, kai tik jūs atsisa 
kote poreikio pabrėžti savo pavidalu grįstą tapatybę. Toks porcikis 
kyla iš ego ir nėra tikras. Kai tik išsižadate tokio elgsenos modelio, 
atsiveria vidinė erdvė, jūs priartėjate prie savo tikrosios esybės. Ego 
tada atrodo, kad save prarandate, tačiau tiesa yra visiškai kitokia. 
Jėzus mokė, kad turite prarasti save, idant atrastumėte. Atmetę tokį 
elgsenos modelį, jūs liaujatės teikę reikšmę tam, kas esate pavidalų 
lygmenyje, ir tada atsiskleidžia anapus pavidalų esantis jūsų tikrasis 
„aš“. Mažėdami didėjate. 

Žmonės nesąmoningai bando pabrėžti savo pavidalu grįstą tapa- 
tybę keliais būdais. Budrumas padės atsekti savo viduje kai kuriuos 
tokius nesąmoningus modelius. Štai keli pavyzdžiai: reikalaujate 
padėkų už savo darbą ir pykstate jų negavę; stengiatės sulaukti dė- 
mesio, todėl visiems pasakojate savo bėdas, ligos istorijas ar keliate 
scenas; reiškiate savo nuomonę, kai niekas jos neklausia ir kai ji nie- 
kaip negali pakeisti situacijos; labiau rūpinatės kito asmens nuomo- 
ne apie save nei pačiu asmeniu, kitaip sakant, naudojatės juo kaip 
ego veidrodžiu ir prieš jį pozuojate; bandote padaryti kitiems įspūdį 
savo nuosavybe, žiniomis, gražia išvaizda, padėtimi, fizine jėga ir 
panašiomis savybėmis; mėgstate išpūsti savo ego stipriai pykdami 
ar įsižeisdami; esate linkę skųstis ir įrodinėti savo teisumą bei kitų 
paklydimą; stengiatės atrodyti svarbūs... 

Jei aptiksite savyje tokius elgsenos modelius, siūlau paeksperi- 
mentuoti. Išbandykite, koks jausmas ateina ir kas įvyksta atsisakius 
to modelio. Tiesiog atmeskite jį ir stebėkite. 

Nustoti teikti reikšmę tam, kas esate pavidalų lygmenyje, — dar 
vienas sąmonės sužadinimo būdas. Atskleiskite milžinišką galią, 
kuri ima tekėti per jus į pasaulį, kai nebepabrėžiate pavidalu grįstos 


tapatybės. 

Tyla 


Sakoma, kad „Dievo žodžiai yra tyla, o visa kita — tik prastas 
vertimas“. Iš tikrųjų tyla reiškia tą pat, ką ir erdvė. Įsisągmoninę 
tylą, kad ir kur tai vyktų, susijungiame su pavidalo neturinčiu ir 
nuo laiko nepriklausomu matmeniu savyje. Tas matmuo yra aukš- 
čiau minčių, aukščiau ego. Tai gali būti tyla, tvyranti gamtoje, jūsų 
kambaryje ankstyvo ryto valandomis ar tyla tarp garsų. Tyla neturi 
pavidalo — štai kodėl jos nesuvoksime mąstymu. Mintis yra pavida- 
las. Suvokti tylą -- tai būti tyliems. O būti tyliems — tai būti sąmo- 
ningiems be minčių. Tyla priartina mus prie tikrosios mūsų esybės. 
Nutilę tampate tuo, kas buvote prieš įgaudami šį laikiną fizinį ir 
mentalinį pavidalą, kuris vadinamas asmenybe. "Taip pat tuo, kas 
būsite pavidalui išnykus. Ir tuo, kas esate anapus savo laikinosios 
būties — nesąlygota, pavidalo neturinčia ir amžina sąmone. 


IX SKYRIUS 


VIDINIS TIKSLAS 


Vos pakylame aukščiau paprasčiausios kovos dėl išlikimo, svar 
biausias gyvenime mums tampa prasmės ir tikslo klausimas. Dau: 
gelis žmonių jaučiasi įtraukti kasdienybės rutinos, kuri, rodos, py- 
venimo prasmę atima. Kai kam atrodo, kad gyvenimas teka pro šalį 
ir juos aplenkia, o gal jau seniai pratekėjo. Kiti jaučiasi smarkiai 
varžomi darbo, kurį dirba siekdami išlaikyti šeimą, ar savo finansi- 
nių aplinkybių bei gyvenimo sąlygų. Vieni išsekinti didžiulės įtam 
pos, kiti — pilko nuobodulio. Vieni įsivėlę į pašėlusią veiklą, kiti 
sukaustyti sąstingio. Daugumą svajoja apie pinigų teikiamą laisvę ir 
galimybes. Kiti jau mėgaujasi santykine tokio pobūdžio laisve, bet 
kartu susivokia, jog net ir to maža, kad gyvenimas būtų prasmingas. 
"Tikro tikslo neatstoja niekas. Tačiau to tikro, ar pagrindinio, tikslo 
išoriniame lygmenyje nerasite. Jis susijęs ne su jūsų veikla, užsičmi- 
mais, o su jūsų tikrąja esybe - kitaip, su sąmonės būsena. 

Taigi svarbiausia yra suvokti štai ką: gyvenimas turi vidinį tikslą 
ir išorinį tikslą. Vidinis tikslas susijęs su Buvimu ir yra pagrindinis. 
Išorinis tikslas susijęs su veikla ir yra antrinis. Čia mes visų pirma 
kalbame apie vidinį tikslą, tačiau šiame ir kitame skyriuje taip pat 
aptarsime, kaip suderinti vidinį ir išorinį tikslus. Beje, abi tikslų 
kategorijos taip susipynusios, kad praktiškai neįmanoma nagrinėti 
vienos nepaliečiant kitos. 

Jūsų vidinis tikslas yra pabusti. Štai kaip, regis, paprasta. Toks 
pats yra ir kiekvieno kito šioje planetoje gyvenančio žmogaus tiks- 
las. Galų gale tai — visos žmonijos tikslas. Jūsų vidinis tikslas yra 
neatsiejama visatos ir jos augančio supratingumo tikslo dalis. Ilgai- 
niui jūsų išorinis tikslas gali pakisti. Įvairūs žmonės turi visai kito- 
kius išorinius tikslus. Kai randate vidinį tikslą ir gyvenate darnoje su 
juo, sukuriate išorinio tikslo pamatą. Tai tikros sėkmės pagrindas. 
Kita vertus, be šios darnos irgi įmanoma šį tą pasiekti — didžiulėmis 

pastangomis, kova, ryžtu, uolumu ar klasta. Bet tokios pastangos 
nebus džiaugsmingos ir neišvengiamai pagimdys vienokią ar kitokią 
kančią. 


Pabudimas 


Pabudimas — tai sąmonės pokytis, kai mąstymas ir suvokimas 
(sąmonė) išsiskiria. Daugumai žmonių tai nutinka ne iškart, o laips- 
niškai. Net tie reti žmonių padermės atstovai, kurie staiga drama- 
tiškai ir, regis, negrįžtamai pabunda, vis tiek turi išgyventi procesą, 
kurio metu nauja sąmonės būsena pamažu įsilieja į jų gyvenimą bei 
veiklą ir visa tai perkcičia. 4 

Užuot klaidžiojęs mąstymo labirintais, pabudęs žmogus atpažįsta 
save kaip už visa to esantį sąmoningumą. Mąstymas tada liaujasi bu- 
vęs savo paties reikmes tenkinantis aktyvumas. Jūsų gyvenimą ima 
valdyti sąmoningumas. Sąmoningumas - tai įsisąmonintas ryšys su 
visuotiniu supratingumu. Kitaip jis vadinamas Buvimu — sąmone 
be minčių. 

Pabudimo vyksmas yra malonės aktas. Neįmanoma sužadinti jo 
patiems, neįmanoma kaip nors jam pasiruošti ar paskatinti jį su- 
kauptais nuopelnais. Nėra jokios loginės veiksmų sekos, vedančios 
link pabudimo, nors protui tai, žinoma, labai patiktų. Jums nereikia 
pabudimo užsitarnauti. Nusidėjėliui kartais jis gali įvykti anksčiau 
nei šventajam. Štai kodėl Jėzus bendravo su įvairiausiais žmonėmis, 
ne tik su gerbiamais. Pabudimas niekaip nepriklauso nuo jūsų va- 
lios. Visos jūsų pastangos — tai ego bandymai praturtinti save pabu- 
dimu, ar nušvitimu, tai yra įgyti vertingą nuosavybę ir taip dar la- 
biau išsipūsti. Užuot iš tikrųjų pabudėę, tada jūs leidžiate savo protui 
sukonstruoti pabudimo koncepciją, susikuriate mentalinį vaizdinį, 
koks yra pabudęs, ar nušvitęs, žmogus, ir bandote gyventi priside- 
rindami prie šio įvaizdžio. Gyvenimas, grindžiamas įvaizdžiu, kurį 
susikūrėte apie save ar kurį sukūrė apie jus kiti žmonės, yra netikras 
gyvenimas — tai dar vienas nesąmoningas eg0 vaidmuo. 

"Taigi jei pabudimas nepriklauso nuo jūsų valios ir pastangų, jei- 
gu jis tiesiog įvyksta arba neįvyksta, kaip jis gali būti pagrindinis 

gyvenimo tikslas? Ar tikslo turėjimas nereiškia, kad galite vienokio- 
mis ar kitokiomis pastangomis jo siekti? 

Be jokių pastangų, vien per malonę, įvyksta tik pirminis pabu 
dimas, pirmasis minčių netemdomos sąmonės blyksnis. Jei ši knyga 
pasirodys jums nesuprantama ar beprasmiška, vadinasi, pirmasis 
blyksnis dar nenušvietė jūsų. Tačiau jei skaitydami ją suvirpate ir 
pripažįstate, jog joje esama tiesos, pabudimo vyksmas jau prasidė- 
jo. O prasidėjęs jis atgal nepasuka, nors ego ir gali kuriam laikui jį 
pristabdyti. Bus žmonių, kuriems pabudimo vyksmą sužadins, arba 
inicijuos, ši knyga. Kitiems ji leis susivokti, jog jie jau pamažu bun- 
da ir pabudimą priartins. Be to, knyga padės atpažinti ego, kai tik 
jis bandys atgauti valdžią ir užtemdyti kylantį sąmoningumą. Kiti 
žmones pabunda staiga įsisąmoninę savo įprastus mąstymo mode- 
lius, ypač giliai įsišaknijusias neigiamas mintis, su kuriomis jie tapa- 
tinosi visą gyvenimą. Staiga randasi sąmoningumas, kuris suvokia 
mintis, bet yra atskiras nuo jų. 

Koks mąstymo ir sąmoningumo ryšys? Sąmoningumas yra er- 
dvė, kurioje egzistuoja jos (erdvės) įsisąmonintos mintys. 

Blykstelėjus sąmoningumui, pajutę savo Buvimą, jūs apie tai 
sužinote tiesiogiai. Sąmoningumas nustoja jums buvęs vien menta- 
line koncepcija ir jūs liaujatės pataikavę beprasmiškam mąstymui. 
Galite pakviesti į savo gyvenimą Buvimą, kitaip tariant, galite su- 
sikurti gyvenime erdvę. Drauge su pabudimo malone ateina atsa- 
komybė. Turite rinktis vieną iš dviejų galimybių: bandyti gyventi 
kaip seniau, tarsi nieko nebūtų įvykę, arba suprasti įvykio reikšmę 
ir atpažinti kylantį sąmoningumą kaip svarbiausią įvykį, kuris gali 
jums nutikti. Pastaruoju atveju pagrindinis jūsų gyvenimo tikslas 
bus atsivėrimas kylančiai sąmonei ir jos šviesos paskleidimas pa- 
saulyje. 

„Aš noriu pažinti Dievo mintis, — pasakė Einšteinas. — Visa kita 
yra smulkmenos.“ Kas tai yra Dievo mintys? Sąmonė. Ką reiškia pa- 
žinti Dievo mintis? Būti sąmoningam. Kas yra detalės? jūsų išorinis 
tikslas ir visa, kas vyksta išorėje. 

Taigi belaukdami, kol jūsų gyvenime nutiks kas nors reikšminga, 
galite taip ir nesuprasti, jog jūsų viduje jau įvyko pats reikšmingiausias 

dalykas, galintis nutikti žmogui — mąstymo ir sąmoningumo išsis- 
kyrimo vyksmo pradžia. 

Daugelis pirmosiose pabudimo pakopose atsidūrusių žmonių pa- 
meta išorinį tikslą. Pasaulietiškos paskatos jiems jau yra beprasmiš- 
kos. Labai aiškiai matydami mūsų civilizacijos pamišimą, jie kartais 
pasijunta atitolę nuo juos supančios kultūros. Kai kas jaučiasi lyg 
gyventų niekieno žemėje, tarp dviejų pasaulių. Zgo jų jau nebeval- 
do, kita vertus, kylantis sąmoningumas dar neįsiliejo į jų gyvenimą. 
Jie dar nesuderino vidinio ir išorinio tikslų. 


Dialogas apie vidinį tikslą 


Šis dialogas apibendrina daugybę mano pokalbių su tikrojo gy- 
venimo tikslo ieškančiais žmonėmis. Tikra šiuo atveju jums yra tai, 
kas išreiškia jūsų giliausią esybę, kas dera su jūsų vidiniu tikslu. Štai 
kodėl pirmiausia nukreipiu pašnekovų dėmesį į jų vidinį ir pagrin- 
dinį tikslą. 


Negaliu pasakyti tiksliai, tačiau noriu, kad gyvenime kas pasikeistų. 
Noriu užsiimti tokia veikla, kuri būtų prasminga, dar noriu gerovės ir 
išvien su ja ateinančios laisvės. Noriu bent kiek pakeisti pasaulį. Tačiau 
jei paklaustumėte, ko tiksliai aš noriu, turėčiau prisipažinti, jog neži- 
nau. Gal padėtumėt man rasti gyvenimo tikslą? 


Jūsų tikslas yra sėdėti čia ir kalbėtis su manimi, nes čia esate ir tai 
darote. Tol, kol atsikelsite, išeisite ir užsiimsite kokia kita veikla. Tai 
bus kitas jūsų tikslas. 


Vadinasi, mano tikslas visus kitus trisdešimt metų sėdėti kontoro- 
je - kol išeisiu į pensiją ar kol mane atleis? 


Jūs dabar ne savo kontoroje, tad kitoks yra ir jūsų tikslas. Kai iš- 
ties sėdėsite kontoroje ir užsiimsite savo reikalais, tada tai ir bus jūsų 
tikslas. Bet ne visų trisdešimties metų, o tik tos akimirkos. 

Manau, mes ne visai suprantam vienas kitą. Vasak jūsų, tikslas 
tai, ką darau dabar. O mano nuomone, tikslas reiškia bendrą ayve- 
nimo siekį, kryptį, didingą ir reikšmingą dalyką, įprasminantųį imuno 
dabartinę veiklą, viską keičiantį. Kuistis tarp popierių kontoroje ne, 
tai ne tikslas. 


Kol neįsisąmoninate Buvimo, prasmės ieškosite tik veiklos ir 
ateities matmenyje, tiksliau, laiko matmenyje. Kad ir kokį tikslą ar 
prasmę rasite, ji sutirps ar pasirodys apgaulė. Tą prasmę neišvengia- 
mai sunaikins laikas. Bet kokia tame lygmenyje mūsų rasta prasmė 
tikra yra tik santykinai ir laikinai. 

Jei, pavyzdžiui, jūsų gyvenimui prasmę suteikia rūpinimasis vai- 
kais, kaip bus su ta prasme, kai jiems jūsų nebereikės ir kai jie galbūt 
net nenorės jūsų klausyti? Jei jūsų gyvenimo prasmė padėti kitiems, 
jūsų gyvenimas tos prasmės nepraras ir jūs jausitės laimingas tik 
tada, jei tiems kitiems bus prasčiau nei jums. Jei trokštate pranokti 
kitus, laimėti ar sulaukti sėkmės vienokioje ar kitokioje veikloje ir 
tai jums rodosi prasminga, pasvarstykite, kas bus, jei taip niekad ir 
nelaimėsite ar jūsų pergalių gija vieną dieną ims ir nutrūks (taip, 
žinoma, ir atsitiks)? Tada šiokios tokios, kad ir menkos prasmės be- 
liks ieškoti savo vaizduotėje ar atmintyje — visai netinkamoje tokiam 
reikalui vietoje. Be to, laimėjimai ir sėkmė bet kokioje srityje įma- 
nomi tik tada, kai tūkstančiai ar milijonai kitų pralaimi, tad jums 
reikalingos kitų „nesėkmės“, idant gyventumėte „prasmingai“. 

Neteigiu, jog padėti kitiems, rūpintis savo vaikais ar siekti pro- 
fesinio meistriškumo neverta. Daugeliui žmonių šie dalykai sudaro 
svarbią išorinio tikslo dalį, bet išorinis tikslas pats savaime visad yra 
reliatyvus, nestabilus ir laikinas. Taigi sakau ne tai, kad užsiimti to- 
kia veikla nedera, o tai, kad dera sujungti tokią veiklą su vidiniu, 
pagrindiniu tikslu — tada jūsų veikla įgaus gilesnę prasmę. 

Jei nesusiderinsite su pagrindiniu tikslu, bet koks jūsų siekis, net 
sukurti rojų Žemėje, bus pagimdytas ego arba jį sunaikins laikas. 
Anksčiau ar vėliau jis ims kelti kančią. Nesvarbu, kuo užsiimsite 
(net jei veikla atrodys dvasinga), jei ignoruosite vidinį tikslą, į jūsų 
veiklos sritį įsėlins ego ir viską sugadins. Šią tiesą patvirtina daugelyje 

tautų paplitęs posakis: „Gerais norais kelias į pragarą grįstas.“ Ki- 
tais žodžiais tariant, svarbiausia yra ne jūsų siekiai ar veiksmai, bet 
sąmonės būsena, iš kurios jie išplaukia. Siekdami savo pagrindinio 
tikslo, kuriate naujosios tikrovės, naujosios žemės pamatus. Kai šie 
pamatai padėti, jūsų išorinis tikslas užkraunamas dvasine galia, nes 
jūsų siekiai, ketinimai ir evoliucinis visatos impulsas sutampa — tam- 
pa vieniu. 

Mąstymas ir sąmoningumas išsiskiria (o tai yra pagrindinio tikslo 
esmė) paneigus laiką. Čia, savaime aišku, kalbame ne apie praktinį 
laiką, kuris reikalingas tariantis dėl susitikimų, planuojant keliones 
ir taip toliau. Kalbame ne apic laikrodžio laiką, o psichologinį lai- 
ką - giliai prote įsišaknijusį įprotį siekti gyvenimo pilnatvės ateityje, 
kur jos iš principo nėra, ir ignoruoti vienintelį būdą ją rasti — šią 
akimirką. 

Laiką pancigiate tada, kai pagrindinis jūsų gyvenimo tikslas yra 
tai, ką darote šią akimirką. Toks požiūris nepaprastai veiksmingas. 
Savo veikla neigdami laiką, susiejate vidinį ir išorinį tikslus, Buvimą 
ir darymą. Paneigę laiką, jūs paneigiate ir ego. Kad ir ką darysite, 
atliksite tai ypač gerai, nes tokiu atveju pats darymas tampa jūsų dė- 
mesio centru. Darymas, ar veikla, virsta kanalu, per kurį į šį pasaulį 
įeina sąmonė. Jūsų veikla, net patys paprasčiausi veiksmai, kaip kad 
telefonų knygos puslapių vartymas ar žingsniai per kambarį, bus 
itin kokybiška. Pagrindinis puslapių vertimo tikslas yra versti pusla- 
pius, antrinis tikslas — rasti telefono numerį. Pagrindinis ėjimo per 
kambarį tikslas yra eiti per kambarį, antrinis tikslas —- paimti kitame 
jo gale padėtą knygą (o tą pačią akimirką, kai ją paimate, tai tampa 
jūsų pagrindiniu tikslu). 

Galbūt atsiminsite aukščiau aptartą laiko paradoksą: bet kokiam 
veiksmui atlikti reikalingas laikas, tačiau tas veiksmas vyksta šią aki- 
mirką. Taigi kai jūsų vidinis tikslas yra paneigti laiką, išorinis tikslas 
neišvengiamai bus susijęs su ateitimi ir negalės be jos egzistuoti. Bet 
šis tikslas visad tik antraeilis. Kiekvieną kartą, kai imate dėl ko nors 
nerimauti, pajuntate įtampą, žinokite, kad viršų paėmė išorinis tiks- 
las ir jūs pametėte iš akių vidinį tikslą. Užmiršote, jog svarbiausia 
yra jūsų sąmonės būsena, o visi kiti dalykai — antraeiliai. 

Ar nesutrukdys toks gyvenimas man siekti didingų dalykų? Bijau, 
kad iki gyvenimo galo būsiu įsivėlęs į įvairiausius menkniekius ir nie- 
kada nepakilsiu aukščiau vidutiniškumo, neišnaudosiu savo galimy- 
bių. 


Didingi dalykai gimsta iš mažų, jei pastarieji atliekami ati- 
džiai ir su derama pagarba. Kiekvieno žmogaus gyvenimas iš ti- 
krųjų susideda iš menkniekių. Didybė — tai mentalinė abstrakcija 
ir mėgstamiausia ego svajonė. Čia paradoksas tas, kad didybės 
pamatas — pagarba šios akimirkos smulkmenoms, o ne didybės 
idėjos vaikymasis. Ši akimirka smulki tuo atžvilgiu, kad ji visad 
paprasta, tačiau joje slypi pati didžiausia galia. Ji yra vienas smul- 
kiausių dalykų, tačiau, kaip ir atomas, turi milžinišką potencialą. 
Prie jo prisiliesite tik tada, kai su šia akimirka susiderinsite. O gal 
tiksliau būtų tarti, kad tada atsiveriate jai, o per save atveriate jai 
šį pasaulį. Kaip tik tai omenyje turėjo Jėzus sakydamas: „Manyje 
esantis Tėvas daro savuosius darbus.“ „Iš savęs aš nieko negaliu 
daryti.“ (Evangelija pagal Joną 14,10; 5,30) Nerimas, įtampa ir 
negatyvumas atkerta jus nuo šios galios. Grįžta iliuzija, esą jūs 
atskiras nuo jos, visatą valdančios jėgos. Jaučiatės vienišas, ko- 
vojate, bandote ko nors siekti. Bet kodėl randasi nerimas, įtampa 
ar negatyvumas? Nes nusigręžėte nuo šios akimirkos. O kodėl 
taip pasielgėte? Nes manėte, kad kai kas yra už ją svarbiau. Už- 
miršote savo pagrindinį tikslą. Taigi viena smulki klaidelė, vie- 
nas klaidingas suvokimas pripildo pasaulį kančios. 

Per šią akimirką jums atsiveria gyvenimo galia, tradiciškai vadi- 
nama „Dievu“. Kai tik nusigręžiate nuo jos, Dievas nustoja buvęs 
jūsų gyvenimo tikrove ir jums telieka mentalinė Dievo koncepcija, 
kuria vieni žmonės tiki, kiti — ne. Bet netgi tikėjimas Dievu yra 
skurdus kiekvieną jūsų gyvenimo akimirką besireiškiančios gyvos 
Dievo tikrovės pakaitalas. 


Ar visiška darna su šia akimirka nereiškia visos veiklos pabaigos? Ar 
laikinai šią darną griaunantis tikslas neatstato jos aukštesniame, sudė- 
tingesniame lygmenyje, kai būna pasiektas? Įsivaizduoju, kad medžio 

daigas, besiskverbiantis pro dirvą, irgi negali būti visiškoje darnoje su 
šia akimirka, nes turi tikslą — tapti dideliu medžiu. Galbūt darnoje su 
šia akimirka jis gyvens tada, kai pasieks brandą? 


Daigas nieko nenori, nes jis yra susiliejęs su visuma ir visuma 
veikia per jį. Jėzus kalbėjo: „Pasižiūrėkite, kaip auga lauko leli- , 
jos. Jos nesidarbuoja ir neverpia, bet sakau jums: nė Saliamonas 
pačioje savo didybėje nebuvo taip pasipuošęs kaip kiekviena jų.“ 
(Evangelija pagal Matą 6, 28-29) Galėtume teigti, kad visuma 
(Gyvenimas) nori, kad daigas taptų medžiu, tačiau pats daigas 
nesuvokia savęs atskirai nuo gyvenimo ir dėl to sau nenori nie- 
ko. Jis vienybėje su Gyvenimu, taigi nori to, ko ir jis. Štai kodėl 
jo nedrasko įtampa, nespaudžia nerimas. Ir jeigu jam pasitaiko 
mirti pirma laiko, jis miršta lengvai. Mirdamas jis taip pat susi- 
taikęs, kaip ir gyvendamas. Nesvarbu, kaip miglotai, tačiau jis 
jaučia, jog yra giliai įsišaknijęs Buvime, pavidalo neturinčiame, 
beformiame, ir amžinai čia esančiame Gyvenime. 

Kaip ir senovės Kinijos daoizmo išminčiai, Jėzus atkreipia mūsų 
dėmesį į gamtą, nes regi joje veiklią galią, su kuria žmonės praradę 
ryšį. Tai kūrybinė visatos galia. Be to, Jėzus sako, kad jei Dievas ap- 
rengia tokiu grožiu paprastas gėles, neabejotinai dar gražiau Jis ap- 
rengs jus. Kitaip tariant, gamta per grožį išreiškia evoliucinį visatos 
impulsą, o susiderinęs su šio impulso pagrindą sudarančiu supratin- 
gumu, žmogus išreikš tą patį impulsą aukštesniu, dar nuostabesniu 
būdu. 

Todėl būkite ištikimi gyvenimui ištikimybe savo vidiniam tiks- 
lui. Kai ką nors atliekate jausdami savo Buvimą, jūsų veiksmai įgau- 
na dvasinės galios. Nesvarbu, kokie jie, svarbu, kad jie persunkti 
sąmonės — tai yra pirminis jūsų tikslas. O antrinis tikslas yra tų 
veiksmų rezultatai. Anksčiau tikslas jums visad siejosi su ateitimi, 
tačiau dabar jis įgauna gilesnę prasmę, kuri egzistuoja tik dabartyje 
(šioje akimirkoje) ir paneigia laiką. 

Susitikę su žmonėmis darbe ar bet kur kitur, skirkite jiems visą 
savo dėmesį. Jūs jau nesate vien tik asmuo, bet sąmoningumo lau- 
kas, budrus Buvimas. Pradinė jūsų bendravimo priežastis — pirkimas 


VIDINIS TIKSLAS 175 


ar pardavimas, informacijos paieška ar jos teikimas ir panašiu da 

bar pasidaro antraeilė. Pagrindinis jūsų bendravimo tikslas dabar 
yra tarp jūsų užgimstantis sągmoningumo laukas. Ši sįjmonės erdvė 
svarbesnė už žodžius, už fizinius ar mentalinius objektus. Žmogus, 
ar žmogiškasis Buvimas, pasidaro svarbesnis už šio pasaulio daik 

tus. Tai visiškai nereiškia, kad pamirštate praktinius reikalus. Net 

gi atvirkščiai — kai randate Buvimo matmenį ir kai jis jums tampa 
svarbiausias, jūsų veikla rutuliojasi ne tik lengviau, bet ir galingiau. 
Šio vienijančio sąmonės lauko užgimimas yra būtiniausias naujosios 
žemės santykių veiksnys, pati jų esmė. 


Ar sėkmės sąvoka tik ego pagimdyta iliuzija? Koks yra tikros sėkmės 
matas? 


Šis pasaulis kala jums į galvas, kad sėkmė yra pasiekti tai, ką užsi- 
brėžėte. Sėkmė — tai laimėjimai, o esminiai sėkmės dėmenys esą yra 
pripažinimas ir (arba) klestėjimas. Bet šie dalykai yra tik šalutiniai 
sėkmės produktai, ne pati sėkmė. Įprastai sėkmės sąvoka siejama 
su veiklos rezultatais. Kai kurie sakys, kad sėkmę lemia atkaklaus 
darbo ir laimės ar talento derinys, o gal tvirtins, kad sėkmė pasie- 
kiama tinkamu laiku atsidūrus tinkamoje vietoje. Taip, bet kuris šių 
veiksnių gali suvaidinti lemiamą vaidmenį, tačiau jie nėra sėkmės 
esmė. Jūs negalite 2777 sėkmės lydimais žmonėmis. (Beje, šito jums 
niekas nepasakys, nes niekas tos tiesos pasaulyje nežino.) Jūs galite 
tik 524 sėkmės lydimi. Sėkmė gali jus lydėti tik šią akimirką, ir ne- 
sileiskite pamišusio pasaulio įtikinami, kad yra kitaip. Ką tai reiškia? 
"Tai reiškia, kad viską, ką darote, net pačius paprasčiausius dalykus, 
darote kokybiškai, sutelkiate į veiklą visą dėmesį ir jai atsiduodate. 
Kokybiška veikla reikalauja jūsų Buvimo. 

Tarkime, jūs verslininkas, ir po dvejų įtampos, didžiulių pastan- 
gų kupinų metų jums galiausiai pavyksta sukurti paklausų ir pelną 
duodantį gaminį ar paslaugą. Tai sėkmė? Įprastu supratimu — taip. 
O iš tikrųjų ištisus dvejus metus jūs teršėte tiek savo kūną, tiek 
žemę negatyvia energija, kankinote aplinkinius ir kankinotės patys, 
neigiamai paveikėte daug kitų žmonių, su kuriais asmeniškai net 

nebuvote susitikęs. Už visų šių veiksmų slypi nesąmoninga prielai- 
da, kad sėkmė yra įvykis ateityje ir kad tikslas pateisina priemones. 
Bet tikslas ir priemonės yra tas pats dalykas. Ir jei priemonės nesu- 
teikia žmonijai laimės, nesuteiks jos ir tikslas. Rezultatas, kuris yra 
neatskiriamas nuo prie jo atvedusių veiksmų, jau suterštas pačiais 
veiksmais, taigi kurs naujas kančias. Tokia karminė veikla nesąmo- 
ningai įamžina kančią. 

Kaip jau žinote, jūsų antrinis, arba išorinis, tikslas priklauso lai- 
ko matmeniui, o pagrindinis tikslas neatskiriamas nuo Dabar (šios 
akimirkos) ir dėl to reikalauja paneigti laiką. Kaip šie tikslai suderi- 
nami? Suvokite, kad visa jūsų gyvenimo kelionė galiausiai yra žings- 
nis, kurį žengiate šią akimirką. Visad tėra tik šis vienas žingsnis, 
todėl sutelkiate į jį visą dėmesį. Tai anaiptol nereiškia, kad nežinote, 
kur einate - tiesiog; svarbiausia jums yra šis žingsnis, o kelionės tiks- 
las — antraeilis. Ir tai, ką išvysite nukeliavę į tikslą, priklauso nuo šio 
vienintelio žingsnio kokybės. Galima pasakyti ir kitaip: tai, ką jums 
ruošia ateitis, priklauso nuo jūsų dabartinės sąmonės būsenos. 

Kai darymą persmelkia laikui nepavaldi Buvimo kokybė, /a/ yra 
sėkmė. Kol nepajausite savo Buvimo, klaidžiosite, kad ir ką darytu- 
mėte. Pasiklysite tarp minčių ir reakcijų į išorinius įvykius. 


Ką tiksliai turite omenyje sakydamas „pasiklysite“? 


Jūsų esybės esmė yra sąmonė. Kai sąmonė (jūs) visiškai susita- 
patina su mąstymu bei tokiais mentaliniais ir emociniais dariniais 
kaip norai ar baimės (tai yra pagrindinės ego varomosios jėgos), ji 
užmiršta savo prigimtį, pasiklysta, praranda save minčių dariniuo- 
se. Sąmonė taip pat pasiklysta susitapatinusi su veikla ir reakcijomis 
į įvykius. Kiekvieną mintį, kiekvieną troškimą ar baimę, kiekvieną 
veiksmą ar reakciją tada užpildo klaidinga savivoka, kuri neleidžia 
pajusti paprasto Buvimo džiaugsmo ir verčia ieškoti to džiaugsmo 
pakaitalų - fizinių malonumų ar kartais net skausmo. Tada gyvenate 
užmiršę Buvimą. Bet kokia sėkmė tokioje užmarštyje — viso labo tik 
trumpalaikė iliuzija. Kad ir ką pasiekiate, netrukus vėl tampate nelai- 
mingi arba jūsų dėmesį visiškai pasigvelbia kokia nauja problema. 

Ar suvokęs vidinį tikslą geriau suprasiu, ką turiu daryti Koriniame 
lygmenyje? 


Išoriniai žmonių tikslai yra labai skirtingi, be to, joks išorinis 
tikslas nėra amžinas. Tikslai priklausomi nuo laiko ir dėl 10 vieną 
tikslą neišvengiamai keičia kitas. Taip pat skiriasi vidinio tikslo (nu 
budimo siekio) daroma įtaka išorinėms žmogaus gyvenimo aplinky 
bėms. Kai kurie žmonės staiga atitrūksta nuo savo praeities: darbo, 
gyvenimo situacijos, santykių, — jiems visa kas iš esmės pakinta. Jie 
apsisprendžia keistis ne po kankinamų svarstymų ir dvejonių, bet 
staiga suvokę: „Štai ką turiu daryti...“ Sprendimas, galima sakyti, 
paruoštas iš anksto. Jis kyla iš sąmoningumo, ne iš mąstymo. Pra- 
bundate ryte ir žinote, kokį žingsnį reikia žengti. Kartais žmonės 
palieka beprotišką darbo ar gyvenimo aplinką. Todėl prieš rasdami, 
kas jums tinka išoriniame lygmenyje ir kas dera su nubudusia sąmo- 
ne, pasistenkite suvokti, kas jau netinka, jau nebeveiksminga, kas su 
vidiniu tikslu nebedera. 

Didelius pokyčius gali staiga sužadinti išoriniai įvykiai. Netikėtas 
susitikimas atveria naujas galimybes ir išplečia akiratį. Sutirpsta įsi- 
senėjusios kliūtys ar nesutarimai. Jūsų draugai arba taip pat patiria 
šią vidinę transformaciją, arba savaime palieka jūsų gyvenimą. Vieni 
santykiai nunyksta, kiti pagilėja. Jus gali arba išmesti iš darbo, arba 
jūs galite inicijuoti ten teigiamus pokyčius. Sutuoktinis palieka jus 
arba abu pakylate į naują bendravimo lygmenį. Kai kurie pokyčiai 
iš pirmo žvilgsnio atrodo neigiami, tačiau netrunkate suprasti, kad 
taip jūsų gyvenime atsiveria erdvė naujiems dalykams, naujiems po- 
tyriams. 

Gali užeiti tarpsnis, kai jausitės nesaugūs ir „netikri“. Ką tada da- 
ryti? Kadangi ego jau nebevadovauja jūsų gyvenimui, psichologinis 
išorinio saugumo (nors išorinis saugumas tik iliuzija) poreikis su- 
mažėja. Išmokstate sugyventi su netikrumu, net juo mėgautis. Kai 
tai įvyksta, gyvenime atsiveria beribių galimybių. Baimė jau nėra 
pagrindinė jūsų veiksmų paskata ir nebestabdo pokyčių. Romėnų 
filosofas Tacitas taikliai pasakė, kad „saugumo troškimas trukdo įgy- 
vendinti didžius ir kilnius sumanymus“. Jei netikrumas nėra jums 

priimtinas, jis virsta baime. Jei priimtinas — tampa budrumu ir kū- 
rybiškumu. 

Aš pats prieš daug metų, stipraus vidinio akstino skatinamas, 
mečiau akademinę karjerą, kurią pasaulis būtų pavadinęs „daug ža- 
dančia“, ir žengiau į visišką nežinią, į netikrumą. Ir štai po kelerių 
metų pasirodė nauja mano, kaip dvasinio mokytojo, inkarnacija. 
Gerokai vėliau vėl nutiko panašus įvykis. Pajutau paskatą palikti 
namus Anglijoje ir persikraustyti į vakarinę Šiaurės Amerikos pa- 
krantę. Paklusau šiai paskatai, nors ir nesupratau jos. Iš šio ėjimo į 
netikrumą radosi Šios akimirkos jėga — didžiąją knygos dalį parašiau 
Kalifornijoje ir Britų Kolumbijoje, kol dar nebuvau įsigijęs nuosa- 
vų namų. Faktiškai neturėjau jokių pajamų ir gyvenau iš sparčiai 
senkančių santaupų. Tačiau viskas susiklostė tiesiog puikiai. Pinigai 
baigėsi tada, kai aš jau beveik buvau baigęs knygą. Kaip tik tada 
nusipirkau loterijos bilietą ir laimėjau tūkstantį dolerių — tie pinigai 
leido man pratemti dar mėnesį. 

Vis dėlto ne visiems prireikia išgyventi tokius drastiškus išorinių 
aplinkybių pokyčius. Kitoje spektro pusėje yra žmonės, liekantys 
visiškai toje pačioje vietoje ir toliau darantys, ką darė. Keičiasi tik 
veiklos kokybė, o ne pobūdis. Ir to priežastis ne baimė ar inertišku- 
mas. Jų veikla jau yra tobula ir leidžia į šį pasaulį tekėti sąmonei, 
tad kitokios veiklos nė nereikia. Tokie žmonės taip pat padeda rastis 
naujajai žemei. 


O ar neturėtų taip jaustis visi? Jei vidinį tikslą pasiekiame susivieni- 
je su šia akimirka, kodėl apskritai kas nors turėtų pajusti poreikį palikti 
dabartinį darbą ar keisti gyvenimo aplinkybes? 


Susivieniję su tuo, kas yra, jūs neprarandate sugebėjimo veikti, 
imtis iniciatyvos ir ką nors keisti. Tačiau paskatos veikti tada jau 
kyla iš gilesnio lygmens, ne iš ego norų ar baimės. Kai susiderinate 
su šia akimirka, sąmonė atsiveria ir susivienija su visuma, kurios 
neatsiejama dalis yra ir ši akimirka. Tada per jus veikia visuma. 


Ką turite omenyje sakydamas „visuma“? 

Visuma aprėpia visa, kas egzistuoja. Tai pasaulis, kosmosas. la 
Čiau visa, kas egzistuoja, pradedant mikrobais, žmonėmis ir baigiami 
galaktikomis, nėra atskiri daiktai ar esybės, bet sudaro tarpusavyje 
susijusių daugiamačių procesų rezginį. 

Šios vienovės nesugebame regėti ir matome daiktus atskirus dėl 
dviejų priežasčių. Visų pirma jutiminis suvokimas apkarpo tikrovų 
iki jos elementų, kurie patiriami ribotais jutimais: rega, klausa, sko 
niu ir lyta. Vis dėlto jei tikrovę suvoksime nebandydami jos inter 
pretuoti ar protu klijuoti jai etikečių, tai vis tiek pajusime giluminį 
regimai atskirų elementų ryšį. 

Kita rimtesnė atskirumo iliuzijos priežastis yra neįveikiamas 
mūsų įprotis mąstyti. Visata mums susiskaido į atskirus elementus 
tada, kai mus įtraukia nepaliaujamas mąstymo srautas. Mes praran- 
dame gebėjimą pajusti visų elementų (visko, kas egzistuoja) tarpu- 
savio ryšį. Mąstymas suskaldo tikrovę į bedvasius fragmentus. Toks 
fragmentuotas tikrovės suvokimas skatina itin neišmintingus ir des- 
truktyvius poelgius. 

"Tačiau egzistuoja visumos lygmuo, gilesnis netgi už visų dalykų 
tarpusavio ryšį. Šiame lygmenyje visa kas yra viena. Tai Šaltinis, ne- 
išreikštas vienas Gyvenimas. Tai nepriklausomas nuo laiko supratin- 
gumas, kuris pasireiškia kaip laike evoliucionuojanti visata. 

Visumą sudaro egzistencija ir Buvimas — tai, kas išreikšta, ir tai, 
kas neišreikšta, pasaulis ir Dievas. Todėl kai susiderinate su visuma, 
tampate sąmoninga visumos tarpusavio ryšių ir jos tikslo dalis. O 
tikslas yra sąmonės nubudimas šiame pasaulyje. Kai jūsų sąmonė 
ima busti, jus pradeda lydėti savaiminiai palankūs įvykiai, netikė- 
ti susitikimai ir laimingi atsitiktinumai. Tokį sinchronizmą Karlas 
Jungas (Carl Jung) pavadino „nepriežastinio sutapimo principu“ . Jis 
nusako atvejus, kai tarp dviejų sinchroniškų įvykių mūsų paviršinia- 
me tikrovės lygmenyje nėra regimo priežastinio ryšio. Taip išoriškai 
pasireiškia anapus regimybės pasaulio glūdintis supratingumas ir gi- 
luminės visa ko sąsajos. Mūsų protas to nesupras, tačiau mes galime 
būti sąmoningi šio supratingumo atsiskleidimo dalyviai. 

Gamta ir visuma yra viena. Tačiau gamtos ir visumos ryšys nesą 
moningas. Pavyzdžiui, kaip tik dėl šios priežasties per 2004 metais 

Indijos vandenyne kilusį cunamį faktiškai nežuvo nė vienas laukinis 
gyvūnas. Glaudesnis nei žmonių ryšys su visuma (vadinasi, ir su 
gamta) leido jiems intuityviai pajusti artėjančią bangą daug anks- 
čiau, negu ji tapo matoma ar girdima, todėl jie turėjo pakankamai 
laiko pasitraukti į aukščiau virš jūros lygio esančias vietoves. Nors 
net toks teiginys galbūt atspindi tik žmogaus požiūrį. Gyvūnai ti- 
kriausiai tiesiog pasijuto bekeliaują į aukštumas. Kai protas ieško 
paaiškinimų, kodėl kas nors pasielgė taip ar kitaip, jis atkerta mus 
nuo visumos ir neleidžia pajusti ryšio, kuris sieja mus su gamta. 
Mūsų tikslas ir lemtis - suteikti šiam pasauliui naują matmenį, kuris 
rasis, kai mes imsime gyventi sąmoningai jausdami visumą ir suside- 
rinę su visuotiniu supratingumu. 


Ar gali visuma naudotis žmogaus protu ir kurti juo sau parankius 
dalykus ir situacijas? 


Taip. Pavyzdžiui, įkvėpimas ir entuziazmas reiškia, kad žmogus 
įgavo kūrybinę galią ir geba padaryti neišpasakytai daugiau, nei leis- 
tų jo asmeniniai sugebėjimai. 


X SKYRIUS 

Astronomai aptiko įrodymų, leidžiančių manyti, jog; visata atsi- 
rado prieš penkiolika milijardų metų įvykus didžiajam sprogimui ir 
nuo to laiko nepaliaujamai plečiasi. Ir ne vien plečiasi, o diferenci- 
juojasi, tampa vis sudėtingesnė. Be to, kai kurie mokslininkai pos- 
tuluoja, esą šis judėjimas nuo vienovės į įvairovę galiausiai pasisuks 
priešinga kryptimi. Visata tada nustos plėstis, ims trauktis ir galų 
gale grįš į neišreikštą ir nesuvokiamą nebūtį, iš kurios pradžioje at- 
sirado. Galimas daiktas, gimimo, plėtros, susitraukimo ir mirties ci- 
klas pasikartos vėl, paskui — dar kartą... Kam visa tai? „Kodėl visata 
apskritai varginasi egzistuoti?“ — klausia fizikas Stivenas Hokingas, 
nors ir supranta, kad atsakymo į šį klausimą niekad nesuteiks joks 
matematinis modelis. 

Vis dėlto žvelgdami vidun ir neapsiribodami paviršiumi, paste- 
bėsite, jog patys turite vidinį ir išorinį tikslus. O kadangi esate mi- 
krokosminis makrokosmo atspindys, vadinasi, visata irgi turi vidinį 
ir išorinį tikslus, kurie neatsiejami nuo jūsų tikslų. Išorinis visatos 
tikslas yra kurti pavidalus ir išgyventi tų pavidalų sąveiką — jų žais- 
mą, sapną, dramą ar kaip tai bevadintumėte. Vidinis jos tikslas — pa- 
žadinti pavidalo neturinčią savo esmę. Tokiu būdu išorinis ir vidinis 
tikslai sutaikomi: esmė (sąmonė) perkeliama į pavidalų pasaulį, ir 
tada tas pasaulis persimaino. Žmogiškasis protas visiškai nepajėgus 
įsivaizduoti ar suprasti galutinio šios transformacijos tikslo. Ir vis 
dėlto ši transformacija yra mūsų, šios planetos gyventojų, uždavinys. 
"Tai išorinio ir vidinio tikslų dermė, pasaulio ir Dievo sutaikymas. 

Prieš imdamiesi tirti, kaip visatos išsiplėtimas ir sutraukimas sie- 
jasi su jūsų gyvenimu, turėtumėte įsiminti, jog nieko, ką galime pa- 
sakyti apie visatos prigimtį, nereikia laikyti absoliučia tiesa. Begaly- 
bės niekad nepaaiškins jokia koncepcija, jokia matematinė formulė, 
visumos platybių neaprėps jokia mintis. Tikrovė yra viena visuma, o 

mąstymas suskaido ją į fragmentus. Iš to kyla pagrindinės suvokimo 
klaidos, pavyzdžiui, sakote, kad esama atskirų daiktų ir įvykių ar 
kad vienas įvykis yra kito įvykio priežastis. Jokia mintis neįmanoma 
be požiūrio taško, o požiūrio taškas pačia savo esme yra ribotas ir dėl 
to jo galiausiai negalima laikyti tiesa, bent jau absoliučia. Tiesa yra 
tik visuma, o visumos neįmanoma ištirti nei apmąstyti. Žvelgiant iš 
taško, kuris anapus mąstymo (žmogaus protui toks požiūris nesuvo- 
kiamas), viskas vyksta šią akimirką, Dabar. Visa, kas kada nors buvo 
ar bus, yra Dabar, ne laike, nes laikas tėra mentalinė konstrukcija. 

Puikiai santykinę ir absoliučią tiesą iliustruoja saulėtekis ar sau- 
lėlydis. Kai sakome, kad saulė pakyla ryte ir nusileidžia vakare, tai 
tiesa, tačiau tik santykinė. Absoliuto atžvilgiu teiginys klaidingas. 
Saulė kyla ar leidžiasi tik ribotu stebėtojo, esančio ant ar šalia Žemės 
paviršiaus, požiūriu. Jei būtume atvirame kosmose, suprastume, jog, 
Saulė nei kyla, nei leidžiasi, o be paliovos šviečia. Vis dėlto net su- 
vokę tai, galime ir toliau kalbėti apie saulėtekį ar saulėlydį, grožėtis 
juo, piešti jį, rašyti apie jį eiles, nors ir tikrai žinome, kad ši tiesa ne 
absoliuti, o tik santykinė. 

Todėl dar kiek pakalbėkime apie kitą santykinę tiesą — reiškinį, 
kai visata įgauna pavidalą ir vėl grįžta į pavidalo neturinčią (befor- 
mę) būtį, panagrinėkime, kaip tai siejasi su mūsų pačių gyvenimu. 
Šis reiškinys irgi yra sąlygojamas laiko. Sąvoka „mano gyvenimas“, 
be abejo, taip pat yra santykinė tiesa, šį ribotą požiūrį sąlygoja mąs- 
tymas. Aukščiausia prasme nėra tokio dalyko kaip „jūsų gyvenimas“, 
nes jūs ir gyvenimas — ne atskiri, o viena. 


Trumpa jūsų gyvenimo istorija 

Pasaulio pasireiškimas, kaip ir jo grįžimas į neišreikštą būvį (jo 
plėtimasis ir susitraukimas) — tai du visuotiniai judėjimo tipai, ku- 
riuos galėtume pavadinti išeinamuoju ir grįžtamuoju. Visatoje šie 
judėjimo tipai yra įgavę įvairiausių išraiškų, pavyzdžiui, tai nenu- 
trūkstamas mūsų širdies išsiplėtimas ir susitraukimas, įkvėpimas ir 
iškvėpimas... Judėjimo tipai taip pat atsispindi miego ir būdravimo 
cikle. Kiekvieną naktį, kai pasineriate į gilų be sapnų miegą, nieko 


NAUJOJI ŽĖMI 181 


apie tai nežinodami grįžtate į neišreikštą visos gyvybės Šaltinį, o ryte 
išnyrate iš jo atgavę jėgas. 

Išeinamasis ir grįžtamasis judėjimas atsispindi kiekvieno žino 
gaus būtyje. Štai tarytum iš niekur „jūs“ imate ir atsirandatė šiame 
pasaulyje. Gimimą lydi plėtra. Auga ne tik jūsų fizinis kūnas, bet ir 
žinios, veiklos rūšių įvairovė, nuosavybė, patirtis. Jūsų įtakos sera 
plečiasi ir gyvenimas darosi vis sudėtingesnis. Tuo metu svarbiausias 
jums yra išorinis tikslas, jūs jo ieškote, jį užsibrėžiate, tada siekiate. 
Paprastai atitinkamai auga ir ego, tai yra susitapatinimas su visais 
aukščiau paminėtais dalykais. Aiškėja jūsų pavidalu grįstos tapaty 
bės kontūrai. Tuo metu išorinis tikslas - augimas — dažniausiai visiš- 
kai patenka į ego valdžią, o ego, skirtingai nuo gamtos, nežino, kada 
plėtros yra gana, jo troškimas turėti daugiau nepasotinamas. 

Ir tada, kai tik tariate sau, jog; šį tą jau pasiekėte ar radote savo vie- 
tą po saule, prasideda grįžtamasis judėjimas. Vienas po kito pradeda 
mirti jūsų artimieji — jūsų pasaulio dalį sudarę žmonės. Prasidėjus 
šiam judėjimui, jūsų fizinis pavidalas silpsta, įtakos sfera siaurėja. 
Užuot didėję, kaip buvo ligi šiol, imate mažėti, ir ego reaguoja į tai 
vis stipresniu nerimu ir depresija. Jūsų pasaulis pradeda trauktis, jūs, 
galimas daiktas, pamatote, kad nebegalite valdyti savo gyvenimo. 
Dabar nebe jūs valdote gyvenimą, o gyvenimas valdo jus lėtai veržda- 
mas kilpą. Su pavidalu susitapatinusi sąmonė jau išgyvena saulėlydį, 
pavidalai tirpsta ir nyksta. Vieną dieną išnykstate ir jūs. Jūsų krėslas 
stovi kur stovėjęs, tačiau jūsų jau jame nėra, ten tik tuščia erdvė. O 
jūs grįžote ten, iš kur vos prieš kelis dešimtmečius atėjote. 

Kiekvieno žmogaus gyvenimas (faktiškai bet kokios gyvybės for- 
mos gyvenimas) — tai ištisas pasaulis, unikalus būdas, kuriuo visata 
patiria pati save. Ir jūsų pavidalui išnykus, išnyksta ir vienas iš nesu- 
skaičiuojamų pasaulių. 


Pabudimas ir grįžtamasis judėjimas 


Grįžtamasis judėjimas žmogaus gyvenime (kai dėl senatvės, ligos, 
negalios, praradimo ar kokios nors asmeninės tragedijos pradeda 
silpti ar nykti kūnas) atveria didžiules dvasinio pabudimo galimybes, 

nes padeda sąmonei nustoti tapatintis su pavidalu. Kadangi mūsų 
šiuolaikinėje kultūroje taip maža dvasinių tiesų, ta proga pasinau- 
doja nedaugelis. Ir kai žmonėms ar jų artimiesiems nutinka panašūs 
dalykai, jie piktai kelia akis į dangų, mano, kad juos ištiko siaubinga 
neteisybė, didžiulis blogis, tai, ko neturėjo nutikti. 

Mūsų civilizacija menkai nutuokia, kokie yra žmogaus gyvenimo 
tarpsniai ir ką jie reiškia. Ir kuo menkiau jūs išsilavinę dvasiškai, tuo 
daugiau kenčiate. Ypač Vakaruose daugeliui žmonių mirtis yra viso 
labo abstrakti idėja, jie nenumano, kas nutinka žmogaus pavidalui, 
kai artinasi išnykimo valanda. Dauguma nukaršusių senų žmonių 
uždaromi slaugos namuose. Negyvus kūnus tuojau palaidoja, nors 
kai kuriose senesnėse kultūrose juos rodydavo visiems. Laidojimo 
biuruose mirusiųjų veidai grimuojami — jums leidžiama matyti tik 
pagražintą mirties versiją. 

Kadangi mirtis daugumai žmonių tik abstrakti idėja, jie visiškai 
nepasiruošę akimirkai, kai jų pavidalas išnyks. Kai ta akimirka galų 
gale išaušta, žmones ištinka šokas, juos apima neviltis ir siaubas, jie 
visiškai sutrinka, niekur nebemato jokios prasmės, nes jų gyveni- 
mo prasmė ir tikslai išimtinai siejosi su kaupimu, sėkme, statymu, 
gynyba ir jutimų tenkinimu. Žodžiu, prasmę jiems teikė judėjimas 
išorėn ir pavidalai, su kuriais jie tapatinosi, kitaip tariant — ego. 
Dauguma žmonių, kai jų gyvenimas, jų pasaulis griūva, nepajėgūs 
įžvelgti jokios prasmės. Tačiau potenciali prasmė čia net gilesnė 
negu judėjimo išorėn. 

Tradiciškai dvasinis matmuo žmogaus gyvenime atsiranda atėjus 
senatvei, taip pat — dėl įvairių praradimų ar tragedijų. Vidinis tikslas 
jam tampa aktualus tik tada, kai išorinis jo tikslas žlunga ir ego kiau- 
tas trūkinėdamas ir pleišėdamas ima vertis. Tokie įvykiai ženklina 
grįžtamojo judėjimo pradžią pavidalo išnykimo link. Akivaizdu, jog 
daugumoje senovės kultūrų žmonės intuityviai suprato šį vyksmą, 
kaip tik dėl to senoliai būdavo gerbiami ir vertinami. Jie saugoda- 
vo išmintį ir suteikdavo gelmės matmenį, be kurio jokia civilizacija 
negali ilgai gyvuoti. Mūsų civilizacijoje, kuri visiškai susitapatinu- 
si su išore ir nieko neišmano apie vidinį dvasios matmenį, žodis 
„senas“ iš esmės yra įgavęs neigiamą reikšmės atspalvį. Jis bemaž 

š 

lygiareikšmis žodžiui „bevertis“, todėl pavadinti k4 „senu“ yra vos 

ne įžeidimas. Vengdami šio žodžio, vartojame tokius cuteinizimus 

kaip „pagyvenęs“ ir „senjoras“. O štai indėnai, gyvenantys dabar 

tinėje Amerikos teritorijoje, savo senolius didžiai gerbia ir vertina. 

Kodėl senatvė mūsų kultūroje laikoma nieko verta? Nes senatvėje 

svarbiausia tampa nebe darymas, o Buvimas, o daryme paklydusi 

mūsų civilizacija apie Buvimą nežino nieko. Ji klausia: Buvimas? Ir 
ką su juo daryti? 

Būna, nutinka taip, jog išeinamąjį augimo ir plėtros judėjimą 
šiurkščiai nutraukia iš pažiūros pirma laiko prasidėjęs grįžtamasis 
judėjimas, pavidalo nykimo procesas. Kai kuriais atvejais tai vyksta 
trumpai, tačiau kartais procesas negrįžtamas. Manoma, kad vaikas 
neturėtų susidurti su mirtimi, tačiau tikrovė tokia, kad kai kurie 
vaikai susiduria su ja dėl ligos ar per nelaimingus atsitikimus mirus 
vienam ar abiem tėvams; miršta ir patys vaikai. Kai kurie kūdikiai 
gimsta su negalia, kuri smarkiai suvaržo natūralią jų gyvenimo plė- 
trą. Pasitaiko, kad santykinai jauname amžiuje žmogaus galimybės 
smarkiai apribojamos. 

Pirma laiko nutrūkęs judėjimas išorėn gali sužadinti ankstyvą 
dvasinį pabudimą. Galiausiai juk neįvyksta nieko, ko neturi įvykti, 
kitais žodžiais — kas nėra didžiosios visumos dalis ir jos tikslas. Tuo 
būdu išorinio tikslo žlugimas kartais padeda rasti vidinį tikslą, o tai 
savo ruožtu vėliau leidžia iškilti gilesniam išoriniam tikslui, esan- 
čiame darnoje su vidiniu. Daug kančių išgyvenę vaikai dažnai labai 
anksti suauga ir tampa ne pagal metus brandūs. 

Praradimai pavidalų lygmenyje atsveriami įgijimais esmės lygme- 
nyje. Tradicinis senovės kultūrų ir legendų aklo pranašo ar sužeisto 
gydūno vaizdinys iliustruoja didžiulio praradimo pavidalų lygme- 
nyje atveriamą dvasinį pasaulį. Jei tiesiogiai patirsite netvarią visų 
pavidalų prigimtį, tikriausiai niekad jų nepervertinsite ir dėl to ne- 
pasiklysite aklai jų vaikydamiesi ar prie jų prisirišę. 

Šiandieninė mūsų kultūra dar tik pradeda atpažinti pavidalo ny- 
kimo vyksmo, ypač senatvės, teikiamas palankias galimybes. Deja, 
dauguma žmonių tragiškai neišnaudoja šios progos, nes £g0 susita- 
patina su grįžtamuoju judėjimu taip pat, kaip pirmiau tapatinosi su 

išeinamuoju. Dėl to, užuot atsivėręs, ego kiautas tik dar labiau susi- 
spaudžia ir sukietėja. Susilpnėjęs ego tada visas likusias dienas pra- 
leidžia verkšlendamas ir skųsdamasis, kamuojamas baimės, pykčio, 
savigailos, kaltės, kaltinimų ir kitų neigiamų mentalinių būsenų. Be 
to, kad išvengtų tikrovės, eg0 prisiriša prie atsiminimų, jį įtraukia 
pokalbiai apie praeitį. 

Kai ego nustoja tapatintis su grįžtamuoju judėjimu, senatvė ar 
besiartinanti mirtis atgauna savo pirminę paskirtį: tampa durimis į 
dvasines erdves. Esu sutikęs senų žmonių, kurie šią tiesą paliudijo 
savo gyvenimais. Jie tiesiog; spinduliavo — silpstantys jų pavidalai 
tapo vaiskūs ir dėl to pro juos skverbėsi sąmonės šviesa. 

Naujojoje žemėje senatvės privalumai bus visų suprantami, sena- 
tvė bus didžiai vertinama kaip sąmonės sužydėjimo laikas. Tiems, 
kurie vis dar klaidžios išorinėse savo gyvenimo aplinkybėse, ji bus 
vėlyvo grįžimo namo metas — jie tada pažadins savo vidinį tikslą. 
Daugeliui kitų ji ženklins pabudimo vyksmo suintensyvėjimą ir 
kulminaciją. 


Pabudimas ir išeinamasis judėjimas 

Ego uzurpuoja natūralią gyvenimo plėtrą, vykstančią išvien su ju- 
dėjimu išorėn, ir jos sąskaita plečiasi pats. „Tik pažvelk, ką 24 sugebu 
padaryti. Kertu lažybų, 1 to nesugebėtum“, — sako vienas pyplys 
kitam, kai pastebi augančią savo kūno galią ir galimybes. Tai vienas 
pirmųjų ego bandymų susitapatinti su judėjimu į išorę, sumenkinti 
kitus ir tokiu būdu pakelti savo vertę („Aš geresnis už tave“). Savai- 
me aišku, tuo tik prasideda ego suvokimo klaidų virtinė. 

Augant sąmoningumui, ego palaipsniui liaujasi valdęs jūsų gyve- 
nimą. Taigi jei norite pažadinti savo vidinį tikslą, jums nėra reikalo 
laukti, kol jūsų pasaulis ims trauktis arba grius atėjus senatvei ar 
ištikus asmeninei tragedijai. Kadangi planetoje užgimsta nauja są- 
monė, vis didesnis žmonių skaičius pabunda be jokio sukrėtimo. 
Jie sąmoningai priima pabudimo vyksmą dar neužbaigę judėjimo 
išorėn, augimo ir plėtros ciklo. Kai ego nustoja savintis šį ciklą, dva- 
sinis matmuo ateina į pasaulį per mintis, kalbą, veiksmus ir kūrybą 

(judėjimo išorėn apraiškas) taip pat galingai kaip ir per tylą, Buvimą 
ir pavidalų nykimą — judėjimą vidun. 

Iki šių dienų ego temdė žmogaus intelektą, kuris tėra smulkus vi- 
suotinio supratingumo aspektas, juo piktnaudžiavo. Toks ego valdo 
mas intelektas tarnauja beprotystei. Atomui suskaldyti reikalingas 
didžiulis intelektas, tačiau atominių bombų gaminimas ir kaupimas 
yra beprotiškas ar geriausiu atveju itin neišmintingas užsiėmimas. 
Kvailumas santykinai yra nekenksmingas, tačiau intelektualus kvai- 
lumas - didžiai pavojingas. Intelektualus kvailumas, kurį iliustruoja 
begalės akivaizdžių pavyzdžių, kelia grėsmę mūsų, kaip rūšies, eg- 
zistencijai. 

Jei ne ego disfunkcija, mūsų protas visiškai susiderintų su visatos 
judėjimo išorėn ciklu ir jos kūrybiniu impulsu. Taptume sąmonin- 
gais pavidalų kūrimo dalyviais. Kuriame ne mes — per mus kuria 
visuotinis supratingumas. Tada nesitapatintume nei su kūrimo 
vyksmu, nei su jo rezultatais ir dėl to neprarastume savęs, kūryba 
mūsų nenualintų ir nekeltų streso. Stresas yra viena, o intensyvumas 
— visai kai kita. Stresas, kaip ir įvairios neigiamos reakcijos susidūrus 
su kliūtimis, rodo, jog procesą valdo ego. 

Jėga, slypinti už ego norų, kuria „priešus“, kurie būna tokie sti- 
prūs, koks yra ego. Todėl kuo stipresnis ego, tuo stipresnis žmonių 
atskirumo pojūtis, tuo didesnė tarp jų kyla priešprieša. Priešiškos 
reakcijos nesulaukia tik tokie veiksmai, kuriais siekiama gerovės 
visiems. Tokie veiksmai jungia, ne atskiria. Jie nėra atliekami tik 
„mano“ šalies labui, o visos žmonijos, jie reikalingi ne „mano“ reli- 
gijai, bet visų žmonių sąmonei sužadinti, ne tik „mano“ rūšies, bet 
visų gyvų būtybių, visos gamtos gerovei. 

Taip pat mums lemta sužinoti, kad veikla, nors ir būtina, tėra 
antrinis mūsų išorinės tikrovės pasireiškimo faktorius. Pagrindinis 
kūrimo vyksmo faktorius yra sąmonė. Nesvarbu, kokie aktyvūs esa- 
me, kiek pastangų dedame, pasaulį kuria mūsų sąmonės būsena, ir 
jeigu viduje niekas nepasikeičia, jokios pastangos išorėje irgi nieko 
nepakeis. Mes tik vis iš naujo „perkursime“ skirtingas to paties pa 
saulio versijas; pasaulio, kuris yra išorinis €g0 atspindys. 

Sąmonė 


Sąmonė savaime yra sąmoninga. Ji — neišreikšta ir amžina; kaip 
tokia, ji neevoliucionuoja, nesivysto. Ji niekad negimė ir niekad ne- 
mirs. Tačiau virtusi išreikštąja visata, sąmonė pakliūna į laiko val- 
džią — tada prasideda laipsniška jos evoliucija. Šio vyksmo priežas- 
ties žmogiškasis protas iki galo suprasti nepajėgus. Tačiau tą vyksmą 
galime įžvelgti savo pačių viduje ir tapti sąmoningais jo dalyviais. 

Sąmonė - tai supratingumas, už atsirandančių pavidalų glūdintis 
juos organizuojantis pradas. Milijonus metų sąmonė kūrė pavida- 
lus ir darė tai tam, kad galiausiai pasireikštų per juos materialiame 
pasaulyje. 

Nors neišreikštąją grynosios sąmonės erdvę galima būtų laikyti 
kitu matmeniu, išties ji nėra atskirta nuo pavidalų matmens. Pavi- 
dalas (forma) ir beformiškumas persmelkia vienas kitą. Neišreikštu- 
mas užlieja materialųjį matmenį kaip sąmoningumas, vidinė erdvė, 
Buvimas. Kaip tai įvyksta? Per pavidalą žmogaus, kuris tapo sąmo- 
ningas ir taip realizavo savo likimą. Žmogiškasis pavidalas buvo su- 
kurtas kaip tik šiam aukštesniam tikslui, o dirvą tam ruošė milijonai 
kitų pavidalų. 

Sąmonė įsikūnija išreikštajame pasaulyje, kitaip tariant, ji įgau- 
na pavidalą. Taip ji tarytum panyra į sapną. Supratingumas išlieka, 
tačiau sąmonė savęs nebesuvokia. Ji praranda save pavidaluose, su 
jais susitapatina. Galima sakyti, dieviškumas nusileidžia į materiją. 
Šioje visatos evoliucijos pakopoje visas judėjimas išorėn yra panašus 
į sapną. Pabudimo blyksniai sutviska tik individualaus pavidalo su- 
nykimo akimirką, kitaip vadinamą mirtimi. O tada vėl naujai įsikū- 
nijama ir susitapatinama su pavidalu, vėl sapnuojamas individualus 
sapnas, kuris yra kolektyvinio sapno dalis. Liūtui draskant į gabalus 
zebro kūną, tame zebro pavidale įsikūnijusi sąmonė atsiskiria nuo 
nykstančio pavidalo, trumpai akimirkai pabunda ir pajunta savo es- 
minę nemirtingą sąmonės prigimtį, o tada iškart vėl panyra į miegą 
ir įsikūnija naujame pavidale. Kai liūtas pasensta ir nebepajėgia me- 
džioti, jis išleidžia paskutinį kvapą — tuo metu vėl trumpam sutviska 
pabudimo blyksnis, kurį lydi dar vienas pavidalų sapnas. 

Mūsų planetoje žmogaus ego atstovauja galutinei visuotinio mic 
go ir sąmonės susitapatinimo su pavidalu fazei. Evoliucionuojančiai 
sąmonei ši fazė buvo būtina. 

Žmogaus smegenys yra itin sudėtingas ir diferencijuotas pavida 
las, per kurį į šį matmenį įžengia sąmonė. Smegenis sudaro apytikriai 
šimtas milijardų nervinių ląstelių (vadinamų neuronais) — maždaug, 
tiek pat mūsų galaktikoje yra žvaigždžių. Smegenys anaiptol nesu 
kuria sąmonės — tai sąmonė sukūrė smegenis, patį sudėtingiausią 
pavidalą žemėje, kad galėtų per jas reikštis. Nereikia manyti, kad 
pažeidus smegenis galima netekti sąmonės. Tokiu atveju sąmonė 
tiesiog nebegali įžengti į šį matmenį per pavidalą. Sąmonės netekti 
negalite, nes ji yra pati jūsų esmė. Netekti ar prarasti galite tik tai, 
ką turite — ne tai, kas esate. 


Budrus veikimas 


Budrus veikimas yra dar viena sąmonės evoliucijos apraiška. Bai- 
giantis dabartinei mūsų evoliucijos pakopai, ego disfunkcija tampa 
vis ryškesnė ir visiškai nereikalinga — panašiai kaip nebereikalingas 
pasidaro lėliukės apvalkalas prieš pat šiai virstant drugiu. Tačiau 
nauja sąmonė pasirodo tik tiek, kiek sunyksta senoji. 

Esame labai svarbaus žmogaus sąmonės evoliucijos etapo liudy- 
tojai, bet apie tai vakaro žiniose neišgirsite. Šiuo metu mūsų plane- 
toje, tikriausiai ir daugelyje kitų mūsų galaktikos ir visatos vietų, 
sąmonė bunda iš sapno, kuriame regi pavidalus. Tai nereiškia, kad 
visi pavidalai (pasauliai) netrukus sutirps, nors kai kurių iš jų tikrai 
laukia tokia lemtis. Bundanti sąmonė dabar tiesiog gali kurti nepra- 
rasdama savęs kūryboje. Ji pajėgi išsaugoti savivoką net kurdama ir 
patirdama pavidalus. Paklausite, kodėl ji tai daro? Nes jai tai kelia 
džiaugsmą. Kaip sąmonė tai daro? Per pabudusius žmones, kurie yra 
perpratę budraus veikimo paslaptį. 

Budriai veikti pradedate suderinę išorinį tikslą, savo veiklą, su vi 
diniu tikslu, kuris yra pabusti ir likti pabudusiems. Budrus veikimas 
jums leidžia susivienyti su išeinamuoju visatos judėjimu. Sąmonė 

per jus teka į šį pasaulį. Ji teka į jūsų mintis ir įkvepia jas. Ji teka į 
jūsų veiklą, vadovauja jai ir suteikia galios. 

Realizuojate savo likimą ar ne, priklauso ne nuo to, 44 darote, 
o nuo to, 4aip tai darote. O pastarąjį dalyką lemia jūsų sąmonės 
būsena. 

Prioritetai keičiasi: pagrindiniu jūsų veiklos tikslu tampa pati vei- 
kla ir į tą jūsų veiklą tekantis sąmonės srautas. Kaip tik šis sąmonės 
srautas ir lemia veiklos kokybę. 14 pačią mintį galima suformuluoti 
kitaip: kad ir ką darytumėte, kad ir kokia būtų situacija, pagrindi- 
nis veiksnys bus sąmonės būsena, o situacija — antrinis. Tokiu atve- 
ju sėkmė priklauso ir neatskiriama nuo sąmonės, iš kurios sklinda 
veiksmai. Veiksmus gimdyti gali reaktyvi ego jėga arba budrus pabu- 
dusios sąmonės dėmesingumas. Visi išties efektyvūs veiksmai kyla iš 
šio budraus dėmesingumo lauko, o ne iš ego ir sąlygoto mąstymo. 


Trys budraus veikimo modalumai 


Sąmonė į jūsų veiksmus ir per juos į šį pasaulį gali lietis trimis 
būdais — tai trys modalumai, kuriais jūs susiderinate su kūrybine 
visatos galia. Modalumas šiuo atveju reiškia energiją, ar dažnį, kuris 
plūsta į jūsų veiksmus ir sujungia juos su šiame pasaulyje paširo- 
džiusia pabudusia sąmone. Jūsų veikla bus disfunkcinė ir valdoma 
ego, jeigu jos neveiks vienas iš šių trijų modalumų. Modalumai gali 
keisti vienas kitą, tačiau būna, kad kurioje nors gyvenimo pakopoje 
vienas jų įsivyrauja. Kiekvienas modalumas labiausiai tinkamas tam 
tikroje situacijoje. 

Budraus veikimo modalumai yra tokie: priėmimas, pasitenkini- 
mas ir entuziazmas. Kiekvienas modalumas ženklina tam tikrą są- 
monės virpesių dažnį. Ar jūsų veikla būtų visai paprastutė, ar itin 
sudėtinga — būkite budrūs ir įsitikinkite, kad vienas iš modalumų 
veikia. Jei veikla neteikia jums pasitenkinimo, nesate entuziastingi 
ir nesugebate net priimti tos veiklos, atidžiai išanalizavę situaciją 
pastebėsite, kad kuriate kančias sau ir kitiems. 

Jeigu kokia nors veikla neteikia jums pasitenkinimo, jūs bent 
jau galite ją priimti, jei ją atlikti jums būtina. Priimti — tai suprasti, 
jog esama situacija dabar reikalauja iš jūsų šių veiksmų, todėl juos 
atliekate noriai. Mes jau smulkiai aptarėme, kaip svarbu priimti įvy- 
kius, taigi veiklos priėmimas yra tik kitas pirmojo atvejo aspektas. 
Pavyzdžiui, tikriausiai nejausite didžiulio pasitenkinimo, kai naktį 
pilant lietui giliame užkampyje keisite kiaurą savo automobilio pa- 
dangą, (apie entuziazmą čia neverta nė kalbėti), tačiau priimti visa 
tai įmanoma. Jeigu veikiate priimdami, vadinasi, veikiate ramūs ir 
jūsų veiksmus užpildo ramybė — subtilūs energijos virpesiai. Išoriš- 
kai priėmimas gali atrodyti pasyvi būsena, tačiau iš tikrųjų tokia 
būsena yra aktyvi ir kūrybinga, nes ramybė ir subtilūs energijos vir- 
pesiai padeda į šį pasaulį patgkti sąmonei. 

Jeigu veikla neteikia jums pasitenkinimo, o „tiesiog priimti“ jos 
nepavyksta — sustokite. Nes kitaip elgdamiesi neprisiimtumėte atsa- 
komybės už vienintelį dalyką, už kurį galite būti atsakingi — savo 54- 
monės būseną. O jeigu neprisiimate atsakomybės už savo sąmonės 
būseną, neprisiimate atsakomybės ir už patį gyvenimą. 


Pasitenkinimas 


Jei veikla jums teikia tikrą pasitenkinimą ir džiaugsmą, jūsų jau- 
čiama ramybė patiriama kaip energingumas, gyvumas. Pasitenki- 
nimas yra antras budraus veikimo modalumas. Naujojoje žemėje 
troškimas liausis buvęs pagrindinis žmonių veiklos motyvas, jo vietą 
užims pasitenkinimas. Troškimą gimdo ego iliuzija, esą jūs atskirti 
nuo visumos, nuo visos kūrinijos. Pasitenkinimas padės jums susi- 
jungti su pačia visatos kūrybine galia. 

Kai savo gyvenimo centru padarote šią akimirką (ne praeitį ir nc 
ateitį), jūsų sugebėjimas mėgautis veikla neįtikėtinai išauga, keičia 
si jūsų būties kokybė. Pasitenkinimas ir džiaugsmas yra dinamiš 
kasis Buvimo aspektas — taip reiškiasi įsisąmoninusi save kūrybinė 

visatos galia. Jums tikrai nereikia laukti, kol jūsų gyvenime nutiks 
kas „reikšminga“, kad galiausiai pajustumėte pasitenkinimą. Pats 
pasitenkinimas, džiaugsmas yra tiek reikšmingas, kad nieko reikš- 
mingesnio jums ir nereikia. Sindromas „laukiu, kol galėsiu pradėti 
gyventi“ yra vienas dažniausiai pasitaikančių nesąmoningos būsenos 
paklydimų. Daug labiau tikėtina, kad pozityvūs pokyčiai išoriniame 
jūsų gyvenimo lygmenyje prasidės tada, kai išmoksite džiaugtis da- 
bartine veikla — tuo, ką turite. Neprašykite proto leidimo džiaugtis. 
Nes tokiu atveju jis apipils jus krūva priežasčių, kodėl šiuo metu 
džiaugtis dar negalite. „Ne dabar, — atsakys protas. — Ar nematai, 
kad aš užsiėmęs? Nėra laiko. Galbūt galėsi pradėti džiaugtis rytoj...“ 
Bet tas „rytoj“ taip niekad ir neišauš... 

Kita vertus, teigti, kad štai „man smagu užsiimti vienokia ar ki- 
tokia veikla, ji man teikia džiaugsmą“, yra klaidinga. Tada atrodo, 
tarytum džiaugsmas randasi iš veiklos, bet yra kitaip. Ne veikla su- 
teikia džiaugsmą — džiaugsmas liejasi į veiklą ir į šį pasaulį iš jūsų 
gelmių. Klaidingas įsitikinimas, jog, džiaugsmą suteikia veikla, yra 
įprastas ir kartu pavojingas, nes gimdo nuomonę, esą džiaugsmas yra 
tai, ką galima gauti iš išorės, tarkime, iš veiklos ar daiktų. Tada ima- 
te džiaugsmo ir laimės ieškoti pasaulyje. Tačiau pasaulis džiaugsmo 
suteikti negali. Šrai kodėl daugelio žmonių gyvenimai — nusivylimų 
virtinė. Pasaulis neduoda to, kas, jų manymu, jiems reikalinga. 

Koks yra ryšys tarp jūsų veiklos ir pasitenkinimo ar džiaugsmo 
būsenos? Pasitenkinimą ir džiaugsmą jums teiks bet kokia veikla, 
kuria užsiimsite, be to, ta veikla jau nebus vien tik priemonė ko- 
kiam nors tikslui pasiekti. Pasitenkinimą jums iš tikrųjų teiks ne 
pats veiksmas, kurį atliksite, o į jį besiliejantis gilus gyvumo jaus- 
mas. Tas gyvumas ir jūs esate viena. Vadinasi, kai koks nors užsiėmi- 
mas jus džiugina, jūs išties patiriate dinamiškąjį Buvimo džiaugsmo 
aspektą. 

Štai dvasinė praktika, kuri suteiks jums įkvėpimo ir praplės jūsų 
kūrybos horizontus. Sudarykite savo kasdienių, dažnai atliekamų 
užsiėmimų sąrašą. Įtraukite į sąrašą ir tokius užsiėmimus, kurie 
jums atrodo neįdomūs, nuobodūs, varginantys ar keliantys įtam- 
pą. Tačiau į jį neturėtų patekti jūsų nekenčiama veikla, kuria išties 

bjauritės. Pastaruosius dalykus reikia arba priimti, arba apskritai 
užmiršti. Į sąrašą galite įrašyti kelionę į darbą ir atgal, apsipirkimą 
parduotuvėje, skalbimą ar bet kokius jus varginančius, nuobodulį ar 
įtampą keliančius darbelius. O tada, kai tik užsiimsite jais, leiskiu 
jiems būti budrumo laidininkais. Veikite visiškai susitelkę ir kartu 
jauskite savyje budrią, gyvą tylą, kuri kaip fonas gaubs jūsų veiklą. 
Netruksite aptikti, kad veikla, atliekama panirus į tokią budrumo 
būseną, užuot varginusi, erzinusi ir kėlusi įtampą, teikia jums pasi- 
tenkinimą. Tiksliau tariant, pasitenkinimą jums teikia ne išoriniai 
veiksmai, o į veiksmus besiliejantis vidinis sąmonės srautas. Taip 
veikloje atrandamas Buvimo džiaugsmas. Jeigu jums atrodo, kad 
jūsų gyvenimui stinga prasmės arba jis pernelyg įtemptas ar nuo- 
bodus, taip yra tik todėl, kad dar neįliejote į jį sąmonės. Kol kas 
sąmoningas ir budrus veikimas dar netapo jūsų pagrindiniu tikslu. 

Naujoji žemė nubus tadą, kai kuo daugiau žmonių bus supratę, 
jog pagrindinis jų tikslas yra skleisti pasaulyje sąmonės šviesą ir pa- 
daryti visą savo veiklą sąmonės laidininke. 

Tada pabudusi sąmonė nuslopina ego ir ima vadovauti jūsų gy- 
venimui. Galbūt pastebėsite, jog sąmonės įkvėpta jūsų veikla, kuria 
užsiėmėte jau ilgą laiką, natūraliai ima plėstis ir kyla į aukštesnę 
pakopą. 

Nemaža dalis talentingų žmonių tiesiog daro tai, kas jiems teikia 
didžiausią pasitenkinimą, nenorėdami šia savo veikla ką nors pa- 
siekti nei kuo tapti. Jie gali būti muzikantai, dailininkai, rašytojai, 
mokslininkai, mokytojai, statybininkai, verslo organizatoriai ir taip 
toliau. Kartais jų įtakos laukas kelerius metus būna nežymus, tačiau 
paskui staigiai arba pamažu į jų veiklą įsilieja kūrybinio įkvėpimo 
banga, tada veiklos sfera išsiplečia daug; plačiau, nei apskritai kas 
galėjo įsivaizduoti — tuo būdu jie paliečia begalę kirų žmonių. Tada 
suintensyvėja pasitenkinimas, kurį jie gauna iš savo veiklos, ir kartu 
užgimsta kūrybingumas, gerokai viršijantis bet kokio paprasto žmo- 
gaus sugebėjimus. 

Tik neįsileiskite pastarosios minties į savo galvą, nes ten dar gali 
slėptis ego liekanos. Jūs vis dar paprasti žmonės. Nepaprasta yra tai, 
kas per jus ateina į šį pasaulį. XIV amžiaus persų poetas ir suli7- 

mo mokytojas Hafizas šią tiesą gražiai išreiškė tokiais žodžiais: „Esu 
kiaurymė Aeitos, per kurią kvėpuoja Kristus. Klausykite šios muzi- 


kos.“ 


Entuziazmas 


Tie, kurie lieka ištikimi savo vidiniam tikslui — pabudimui, gali 
rasti dar vieną kūrybingumo raiškos būdą. Vieną dieną jiems staiga 
tampa aišku, koks yra jų tikrasis išorinis tikslas. Priešais akis jiems 
išnyra nuostabi vizija, siekis, ir nuo tos akimirkos jie pradeda dirbti 
tos vizijos įkvėpti. Paprastai vizija vienaip ar kitaip būna susijusi su 
jų ankstesne veikla, kuri jiems kėlė tikrą pasitenkinimą. Taip randasi 
trečias budraus veikimo modalumas — entuziazmas. 

Entuziazmo dėmenys yra didelio pasitenkinimo, ar džiaugsmo, 
pojūtis ir didelis tikslas, arba vizija. Kai pasitenkinimą sustiprina 
vizija, energinio lauko virpesių dažnis pasikeičia. Pasitenkinimas 
tampa intensyvus ir tokiu būdu virsta entuziazmu. Entuziazmo ska- 
tinamos kūrybinės veiklos viršūnėje jūsų veiksmai bus nepaprastai 
intensyvūs, pasižymės milžiniška energija. Jausitės kaip taikinio link 
lekianti strėlė ir tuo pat metu išgyvensite didžiulį džiaugsmą. 

Pašaliniam stebėtojui galbūt pasirodytų, kad esate įsitempę, ta- 
čiau iš entuziazmo kylantis intensyvumas su įtampa, ar stresu, ne- 
turi nieko bendra. Stresas ima jus varginti, kai tikslą pasiekti norite 
labiau, nei daryti, ką darote. Pusiausvyra tarp pasitenkinimo ir in- 
tensyvumo tada sutrinka, pastarasis elementas paima viršų — atsi- 
randa nesveika įtampa. Įtampa paprastai rodo, jog; grįžo ego ir jūs 
atsiribojote nuo kūrybinės visatos galios. Jos vietoj liko tik šiurkšti 
ego troškimo jėga ir sunkios pastangos — veikla džiaugsmo nebetei- 
kia. Įtampa, ar stresas, kai esate jo veikiami, visad sumenkina jūsų 
veiklos kokybę ir efektyvumą. Taip pat stresas gimdo neigiamas 
emocijas: nerimą, pyktį. Be to stresas žaloja kūną — dabar vis pla- 
čiau pripažįstama, kad tai yra viena pagrindinių vėžio bei širdies ligų 
priežastis. 

Skirtingai nuo streso, entuziazmo energiniai virpesiai aukšti ir dėl 
to jis rezonuoja su kūrybine visatos galia. Štai kodėl Ralfas Valdas 

Emersonas (Ralph Waldo Emerson) pasakė: „Bc entuziazmo nie 
ko didinga pasiekti neįmanoma.“ Žodis „entuziazmas“ yra kilęs iš 
graikų kalbos — jo dėmuo :Aeos reiškia Dievą. Giminingas graikiškas 
žodis entbousiazein reiškia „būti įkvėptam Dievo“ ar „būti apimtam 
Dievo“. Ir iš tikrųjų — pastebėsite, jog kai jus apima entuziazmas, 
jaučiatės taip, lyg kažin kas dirbtų už jus, jums nebereikia visko 
daryti patiems. Tiesą sakant, patys jūs negalite padaryti nieko reikš 
minga. Ilgalaikis entuziazmas sužadina kūrybinės energijos bangą, o 
jums tada telieka „ant jos užsėsti“. 

Entuziazmas suteikia jūsų veiksmams įkvėpimo ir jėgos. Su šia 
jėga nesusilietę žmonės žvelgs į „jūsų“ pasiekimus su pagarbia bai- 
me ir tapatins juos su jumis, tačiau tiesa yra kitokia, apie ją, Jėzus 
kalbėjo taip: „Iš savęs aš nieko negaliu daryti.“ (Evangelija pagal 
Joną 5,30) Skirtingai nuo ego troškimo, iš kurio randasi tiesiogiai 
proporcingas pasipriešinimąs, entuziazmas su priešiškumu neturi 
nieko bendra. Jis nekonfrontuoja. Jis nepadaro vienų laimėtojais, 
kitų pralaimėtojais. Jo veikla grįsta kitų įtraukimo — ne atmetimo 
principu. Entuziazmas neišnaudoja kitų žmonių ir nemanipuliuoja 
jais, nes jis — kuriamoji galia ir jam nereikalinga antrinių šaltinių 
energija. Ego visad siekia imti, o entuziazmas duoda ir dalijasi savo 
gausa. Susidūręs su kliūtimi priešiškų situacijų ar nelinkusių ben- 
dradarbiauti žmonių pavidalu, jis niekad nepuola, bet apeina kliūtį 
ar priešus padaro draugais. 

Entuziazmas ir ego negali gyvuoti greta. Jei yra vienas, kito nėra. 
Entuziazmas turi kryptį, bet tuo pat metu jis susivienijęs su šia aki- 
mirka — savo gyvumo, džiaugsmo ir galios šaltiniu. Entuziazmas 
nieko 2e07i, nes jam nieko netrūksta. Jis ir gyvenimas yra viena, ir 
nesvarbu, kokia audringa būtų entuziazmo įkvėpta veikla, jūs joje 
nepasiklystate. O būties centre visad išlieka tyli, bet itin gyva er- 
dvė — ramybės šerdis veiklos sūkuryje. Ji yra visa ko Šaltinis, tačiau 
jos paliesti negali niekas. 

Entuziazmas padeda jums susiderinti su išeinamuoju kūrybiniu 
visatos principu, tačiau kurdami jūs visai nesitapatinate su savo ki 
riniais, kitaip tariant, esate be ego. O kadangi nesitapatinate, tai ir 
neprisirišate — išvengiate iš to kylančios kančios. Kūrybinės energijos 

bangai nuslūgus, veiklos intensyvumas išnyksta, o džiaugsmas lie- 
ka. Niekas nuolatos nebūna apimtas entuziazmo, tačiau po kiek 
laiko gali pakilti nauja kūrybinės energijos banga ir entuziazmas 
atgimsta. 

Prasidėjus judėjimui vidun, pavidalų nykimo link, entuziazmas 
nustoja jums tarnauti. Entuziazmas priklauso išeinamajai gyvenimo 
ciklo fazei. O su grįžtamuoju judėjimu (tai yra kelionė namo) susi- 
derinsite, kai susitaikysite su savo lemtimi. 

Apibendrindamas noriu pakartoti, kad jūsų veiklos teikiamas pa- 
sitenkinimas, kai siekiate didelio tikslo, perauga į entuziazmą. Tačiau 
net turėdami konkretų siekį, savo dėmesio centre turite išsaugoti šią 
akimirką, antraip nutrauksite ryšį su visuotiniu tikslu. Įsitikinkite, 
kad jūsų tikslas nėra išpūstas mentalinis jūsų paties vaizdinys (tai 
bylotų apie viduje vis dar slypintį ego). Pavyzdžiui, jei trokštare tapti 
kino žvaigžde, žymiu rašytoju, turtingu verslininku ar panašiai, tai 
jus dar valdo ego. Taip pat nederėtų siekti vienokios ar kitokios 2u0- 
savybės — rūmų jūros pakrantėje, privačios įmonės ar dešimties mili- 
jonų dolerių banke. Siekiai ir vizijos, kuriose regite save išsipūtusį ar 
turintį tam tikrą nuosavybę — statiški ir dėl to neįkvėps jums galios. 
"Todėl labai svarbu, kad jūsų siekiai būtų dinamiški, tai yra nukreipti 
į veiklą, kuria užsiimate ir per kurią susijungiare su kitais žmonėmis 
bei visuma. Užuot įsivaizdavę save kaip įžymų aktorių, rašytoją ar 
kokį kitą veikėją, suvokite, kad savo darbais įkvepiate ar galite įkvėp- 
ti begalę žmonių. Pajuskite, kaip jūsų veikla praturtina ne tik jūsų 
pačių, bet ir daugybės kitų žmonių gyvenimus. Jūs esate kanalas, per 
kurį visų žmonių labui iš neišreikšto Šaltinio srūva energija. 

Visa tai reiškia, kad jūsų siekis, ar vizija, proto ir jausmų 
lygmenyje jau yra tikrovė. Entuziazmas — tai galia, perkelianti 
prote esantį modelį į fizinį matmenį. Turėkite galvoje, kad jums 
vargu ar pavyks apreikšti gyvenime savo troškimus, jei jų smar- 
kiai neišgyvenate — apreikšti galite tai, ką jau savyje turite. Tiesa, 
sunkiu darbu bei pastangomis irgi galite siekti tikslų, tačiau toks 
būdas naujajai žemei netinkamas. Jėzus kalbėjo: „Ko tik melsda- 
miesi prašote, tikčkite gavę, ir tikrai taip bus.“ (Evangelija pagal 
Morkų 11,24) 

Dažnio puoselėtojai 


Vieni žmonės į pavidalą, į išorę, savo veiksmus nukreipia inten- 
syviau nei kiti. Pavyzdžiui, jie jaučia stiprią paskatą statyti, kurti, da- 
lyvauti, siekti, daryti pasauliui įtaką. Jei toks žmogus menkai sąmo- 
ningas, £g0, žinoma, paims viršų ir naudos išeinamojo ciklo energiją 
savo tikslams. Tai stipriai sumenkins žmogaus kūrybinę energiją ir 
dėl to siekdamas savo troškimų jis turės vis labiau pasikliauti pa- 
stangomis. Jei žmogus sąmoningas ir išorėn veiksmus kreipia inten- 
syviai, jis bus labai kūrybingas. Kiti, pasibaigus natūralios plėtros 
stadijai, kuri vyko jų fizinio brendimo ir augimo metais, gyvena iš- 
oriškai niekuo neišsiskiriantį, iš pažiūros pasyvų ir santykinai ramų 
gyvenimą. Jie iš prigimties linkę žvelgti vidun ir jų gyvenimuose 
judėjimas išorėn, į pavidalą, pasireiškia minimaliai. Grįžimas namo 
jiems daug patrauklesnis už ėjimą išorėn. Jie nedega troškimu veltis 
į kokią nors veiklą ar pakeisti pasaulį. Jei jie ir turi kokių ambicijų, 
jos apsiriboja užsiėmimu, leidžiančiu jiems būti tam tikru mastu 
nepriklausomiems. Kai kurie jų sunkiai prisitaiko šiame pasaulyje. 
Vieniems pasiseka ir jie randa saugią nišą, kur gali ramiai ir netrik- 
domi gyventi, nuolatines pajamas duodantį darbą ar smulkų nuosa- 
vą verslą. Antri pajunta potraukį apsigyventi kokioje nors dvasinėje 
bendruomenėje ar vienuolyne. Treti tampa atskalūnais ir gyvena vi- 
suomenės paribiuose — visuomenė jiems svetima. Ketvirti pasineria 
į narkotikų svaigulį, nes gyvenimas šiame pasaulyje jiems kelia per 
daug skausmo. O yra ir tokių, kurie galiausiai tampa gydūnais ar 
dvasiniais mokytojais, kitaip tariant, Buvimo meistrais. 

Praėjusiais amžiais juos tikriausiai būtų vadinę mąstytojais ar 
medituotojais. Mūsų civilizacijoje jiems, regis, nėra vietos. Tačiau 
beužgimstančioje naujojoje žemėje jų vaidmuo toks pat gyvybiškai 
svarbus kaip ir kūrėjų, veiksmo žmonių, reformatorių. Žmonės, 
apie kuriuos kalbame, įtvirtina šioje planetoje naujos sąmonės daž 
nį. Vadinu juos dažnio puoselėtojais. Jų misija yra savo veikla ar 
tiesiog vien buvimu sužadinti žmonių sąmonę. Jų atliekami regimai 
nereikšmingi dalykai įgauna gilią prasmę, jie dovanoja pasauliui cr 
dvią tylą, nes kiekvieną veiksmą atlieka visiškai susitelkę ir jausdami 

savo Buvimą. Jų veiksmai, net patys paprasčiausi, yra sąmoningi ir 
dėl to kokybiški. Jų tikslas viską daryti kaip šventą ritualą. Kadangi 
kiekvieno žmogaus sąmonė yra neatskiriama kolektyvinės žmonijos 
sąmonės dalis, pasauliui jie daro daug, gilesnį poveikį, nei galėtų pa- 
sirodyti paviršutiniškai stebint jų gyvenimą. 


Naujoji žemė — ne utopija 


Ar nėra naujosios žemės sąvoka tik dar viena utopinė vizija? 
Anaiptol. Visas utopines vizijas sieja bendra gija — mentalinė pro- 
jekcija į ateitį, į laiką, kai viskas bus gerai, kai būsime išgelbėti, visur 
įsiviešpataus taika ir harmonija, o mūsų problemų nebeliks. Tokių 
utopinių vizijų buvo apsčiai. Kai kurios jų baigėsi nusivylimu, kai 
kurios — katastrofomis. 

Visų utopinių vizijų šerdį sudaro viena pagrindinių senosios są- 
monės struktūrinių disfunkcijų — išsigelbėjimo paieškos ateityje. 
Ateitis iš tikrųjų neegzistuoja niekur kitur, kaip tik jūsų prote esan- 
čiuose minčių pavidaluose, todėl ieškodami išsigelbėjimo ateityje, 
jūs nesąmoningai ieškote jo savo galvoje. Vadinasi, esate pavidalo 
pinklėse, o tai ir yra ego. 

„Aš regėjau naują dangų ir naują žemę“, — rašo biblinis prana- 
šas (Apreiškimas Jonui 21,1). Naujosios žemės pamatas yra naujasis 
dangus — pabudusi sąmonė. Žemė tėra išorinis šios vidinės tikro- 
vės atspindys. Naujojo dangaus, taigi ir naujosios žemės užgimimas 
nėra mus išlaisvinsiantys ateities įvykiai. Niekas neišlaisvins mūsų 
ateityje, nes išlaisvinti iš esmės gali tik ši akimirka. Suvokti, vadinasi, 
pabusti. Pabudimas, kaip ateities įvykis, yra beprasmis, nes pabus- 
ti — tai suvokti Buvimą. O Buvimas yra tik šioje akimirkoje. Todėl 
naujasis dangus, pabudusioji sąmonė, nėra kokia nors siektina atei- 
ties būsena. Naujasis dangus ir naujoji žemė užgimsta jumyse šią 
akimirką, o jeigu tai nenutinka, — jie viso labo mintis jūsų galvoje, 
vadinasi, jų nėra apskritai. Jėzus kalbėjo mokiniams: „Juk Dievo 
karalystė jau yra tarp jūsų.“ (Evangelija pagal Luką 17,21) 

Kalno pamoksle Jėzus išsakė pranašystę, iki pat šios dienos su- 
prastą nedaugelio. Jis pasakė: „Palaiminti romieji, jie paveldės žemę.“ 


NAUJOJI ŽEMĖ 197 


(Evangelija pagal Matą 5,5) Kai kuriuose Biblijos vertimuose varto- 
jamas žodis „nuolankieji“. Kas gi tie „nuolankieji“ ar „romieji“ ir ką 
reiškia, kad jie „paveldės žemę“? 

Romieji yra tie, kurie be ego. Tai Žmonės, atskleidę savo tikrąją 
esminę sąmonės prigimtį ir atpažinę šią prigimtį visuose „kituose“, 
visuose gyvybės pavidaluose. Jie gyvena su viskuo susitaikę ir jaučia 
vienovę su visuma ir Šaltiniu. Jie įkūnija pabudusią sąmonę, kuri 
keičia visas mūsų planetos gyvenimo sritis, tarp kurių ir gamta, nes 
gyvendamas žemėje žmogus neišvengiamai su ja sąveikauja. Tokia 
štai prasme frazės „romieji paveldės žemę“. 

Žemėje užgimsta nauja būtybių padermė. "Tai vyksta dabar pat ir 
jūs esate vieni iš tos padermės! 


APIE AUTORIŲ 


Dvasinis mokytojas ir rašytojas Ekhartas Tolė (Eckhart Tolle) 
gimė Vokietijoje ir mokėsi Londono bei Kembridžo universitetuose. 
Sulaukęs dvidešimt devynerių, jis patyrė gilią vidinę transformaciją, 
kuri iš pagrindų pakeitė jo gyvenimą. Kitus kelerius metus jis gili- 
nosi į savo potyrius ir stengėsi integruoti juos į gyvenimą — tai buvo 
kelionės į savo vidų laikas. Vėliau Ekhartas Tolė Londone pradėjo 
dirbti su pavieniais asmenimis ir mažomis grupelėmis kaip konsul- 
tantas ir dvasinis mokytojas. Nuo 1995 metų jis gyvena Kanadoje, 
Vankuveryje. 

Ekhartas Tolė parašė dvi didelio populiarumo sulaukusias kny- 
gas: „Šios akimirkos jėga“ (vėliau ji buvo išversta į trisdešimt tris pa- 
saulio kalbas) ir „Naujoji žemė“. Abi šios knygos pelnytai laikomos 
įtaigiais dvasios ugdymo vadovais. 

Itin įžvalgūs, tačiau paprasti Ekharto Tolės mokymai jau padėjo 
begalei pasaulio žmonių rasti vidinę ramybę ir pasiekti gyvenimo 
pilnatvę. Šių mokymų šerdis yra sąmonės transformacija, dvasinis 
pabudimas, kurį autorius regi kaip naują žmonijos evoliucijos pako- 
pą. Būtinas pabudimo elementas — ego valdomos būsenos atsisaky- 
mas. To neatlikę, negalime nė svajoti apie asmeninę laimę ir žiaurių 
mūsų planetos konfliktų pabaigą. 

Ekhartas Tolė yra populiarus paskaitininkas, jis keliauja po pa- 
saulį su savo mokymu. Daug jo kalbų, intensyvių kursų ir grupinių 
dvasinių praktikų išleista CD ir DVD plokštelių pavidalu. Daugu- 
ma jo mokymų yra anglų kalba, bet kartais jis skaito paskaitas vo- 
kiškai ar ispaniškai. Be „Šios akimirkos jėgos“ ir „Naujosios žemės“ 
Ekhartas Tolė yra parašęs meditacinių skaitinių knygą „Kalba tyla“. 
Taip pat galima įsigyti „Šios akimirkos jėgos“ ištraukų kompiliaciją, 
pavadintą „Šios akimirkos jėgos praktika“. 

Parašęs knygą „Šios akimirkos jėga“, Eckhartas Tolle 
milijonus žmonių įkvėpė siekti laisvės ir džiaugsmo, — dalykų, 
kurie randami šioje būties akimirkoje. „Naujojoje žemėje“ 
autorius išplėtojo savo idėją ir parodė, kaip įveikti ego valdomos 
sąmonės ribas. Tai yra ne tik esminė laimingo gyvenimo sąlyga, 
betir žingsnis, kurį žengę žmonės užbaigs pasaulyje vykstančius 
konfliktus ir nutrauks kančią. Eckhartas Tolle aiškina, kaip mūsų 
prisirišimas prie ego sukuria disfunkciją, iš kurios savo ruožtu 
kyla pyktis, pavydas ir kitos neigiamos būsenos, kurios žmogų 
daro nelaimingą. Skaitytojai galų gale pamatys, kaip atsibusti iš 
tokios būsenos su nauja sąmone ir pradėti gyventi tikrą 
pasitenkinimą teikiantį gyvenimą. 


Skleidžianti šviesą ir pakylėjanti, ši knyga — tai nepaprastas 
dvasinis manifestas, skelbiantis, kad yra kelias, vedantis į 
geresnį pasaulį. 


ECKHARTAS TOLLE yra šiuolaikinis dvasinis mokytojas, 
jis daug keliauja ir neša savo žinią pasauliui. 


Jil 


